
I. Senovinių kalbų mokslo uždaviniai 


Kiekviena tauta turi, o jei neturi, tai stengiasi sukurti savo tautos 
mokyklą. Kokį gi uždavinį turi tikra tautos mokykla? Ji turi jaunimą 
išauklėti savo krašto ir jo gamtos, savo tautos istorijos bei kalbos dva- 
sioj. Iš šito reikalavimo logiška išvada, kad lituanistikos mokslo daly- 
kai, Lietuvos istorija, geografija ir kalba turi užimti Lietuvos mokykloj 
centrinę vietą, apie kurią grupuosis kiti mokslo dalykai. Į šio veikalo 
uždavinį neįeina kalba apie tai, kokiuose santykiuose su lituanistika 
yra matematikos, fizikos, gamtos, naujųjų kalbų mokslas. Čia tenka 
tik aiškiai nustatyti, kokį vaidmenį turi Lietuvos mokykloj senovinių 
kalbų dėstymas. (Sakau „senovinių kalbų“, nes nuo graikų kalbos 
įvedimo ar neįvedimo pareina tik disciplinos kiekybė, o ne kokybė: 
turėdami vien tik lotynų kalbą, vis tiek negalėsime atsisakyti nuo 
helenų kultūros elemento, glaudžiai susijusio ir su lotynų kalbos 
mokslu). 

Visų pirma kyla klausimas, ar turime bijoti, kad praeitų amžių 
kultūros vertybės nutolina lietuvį nuo savo tautos kultūros supratimo 
ir jos vertinimo. Tokios rūšies baimė, gal būt, galėtų dar būti pateisi- 
nama apie naująsias kalbas kalbant, bet net ir jos, o juo labiau ir se- 
novinės kalbos, gali būti patrauktos kaip tik tam, kad iškeltų mūsų 
jaunimo lietuviškumą, kad iš dvasinio kitų tautų gyvenimo jis pasi- 
semtų naujų jėgų savo nuosavai kultūrai toliau kurti. Negalima nepri- 
pažinti, kad tokiam uždaviniui senovinės kalbos itin tinka: juk jos, 
kaip teisingai pastebi Prof. J. Vabalas Gudaitis (Kultūra. 1933, 9, 
p. 395), palengvina ,„mokiniams suprasti tą Europos kultūros lopšio 
bei neišsenkančio šaltinio dvasią“, — tą dvasią, kurios prisisunkusi, 
kurioj išaugo, kaip visų Europos tautų, taip ir lietuvių kultūra. 

Tuo būdu mokytis senovinių kalbų, jų literatūros, Graikijos ir 
Romos istorijos yra tas pats, kaip ir savo gimtojo krašto istorijos, 

literatūros, kalbos: tai yra būtina kiekvieno tikrai tautiško auklėjimo 
sąlyga, nes, kaip aukščiau pasakyta, — Graikijoj ir Romoj yra mūsų 
dvasinė tėvynė. Juk, kaip, pav., skaitys ir kaip galės tikrai suprasti bei 
įvertinti jaunuolis lietuvių literatūros didvyrius, Duonelaitį, Bara- 
nauską, Daukantą, nesusipažinęs ir su tais originalais, kurie jiems ne 
aklam sekimui patarnavo, ne! bet savarankiškai, originaliai kūrybai, 
kuria teisėtai didžiuojasi kiekvienas lietuvis? 

Pagaliau ir kitose šalyse, kurios irgi stengiasi savo tautybės jausmą 
jaunime ugdyti, visur neginčytinai pripažinta ta reikšmė, kurią anti- 
kinio pasaulio kultūra turi dabarčiai, niekas nebijo, kad dėl senovinių 
kalbų jaunimas užmirš savąsias. Net tos šalys, kurios buvo savo aukš- 
tesniojoj mokykloj senovinių kalbų dėstymą panaikinusios, kaip ,„„ne- 
reikalingą“, pradeda kalbėti apie grįžimą prie „klasicizmo“, pripažin- 
damos ir jo bendrą lavinamąją, universiteto studijoms propedeutinę 
reikšmę. Sovietų Rusijos oficiozas „Pravda“ (Maskva, 1937 m. kovo 
mėn. 23 d.) ir „„Učitelskaja Gazeta“ (1937 m. gruodžio mėn. 23 d.) 
kelia klausimą dėl lotynų kalbos reikalingumo aukštesniojoj mo- 
kykloj. Minėti laikraščiai motyvuoja savo siūlymą atnaujinti 10- 
tynų kalbos dėstymą šiais sumetimais: 1) rusų šnekamoji kalba 
turi labai daug lotynų kilmės žodžių; jų supratimas padėtų ir 
ortografijai ir pačios gimtosios kalbos supratimui; 2) rusų grožinėj 
literatūroj pasitaiko apsčiai lotynų aforizmų, sentencijų, patarlių, tik- 
rinių vardų, kurie pasikartoja ir šiaip literatūrinėj kalboj: nemokan- 
čiam lotynų kalbos jie pasilieka nesuprantami; 3) viso pasaulio bota- 
nikų, zoologų ir medikų veikalų negalima skaityti be lotynų kalbos 
mokėjimo; 4) lotynų kalba būtina naujosioms Europos kalboms mo- 
kytis. Šie motyvai rodo, kad lotynų kalbos mokslas gali turėti dvigubą, 
esoterišką ir egzoterišką, reikšmę: iš vienos pusės ji padeda savo gim- 
tosios kalbos supratimui ir jos mokėjimo pagilinimui; iš kitos — ji 
ruošia žmogui kelią prie tarptautinių santykių. Juk galimas dalykas, 
kad pagaliau ne anglų kalba ir ne esperanto, bet lotynų kalba užka- 
riaus tarptautinės kalbos vietą, jei ne visur, tai bent mokslo dalykų 
srity. 

Žinoma, senovinių kalbų arba viso antikinio pasaulio lobyno vertė 
nesibaigia su jo istorine reikšme. Jis yra vertingas ne tik tuo, kad jo 
turtingoj dirvoj išaugo Europos tautų kultūra, bet ir savo šios dienos 
vertybėmis. Teisingai rašo W. de Burgh („The Legacy of Rome and 
Greece“, p. 178): „graikų ir romėnų kūrinių vidujinė ir pirmykštė 
reikšmė nepareina nuo chronologijos, pasilikdama nepaliesta amžių 

bėgio. Savo nemirtingame didingume ir grožy jie gyvena ir dabar, 
kaip prieš du tūkstančiu metų. Graikų menas, filosofija, poezija yra 
amžini ir kalba į visą žmoniją vienodai. Partenono frizas, Sofoklio 
tragedijos, Platono dialogai gali šiandien žmogaus mintį praplatinti ir 
padaryti prakilnią taip pat, kaip ir jų kūrimo dieną. Jų vertės 
netenka matuoti jų senumu arba jų veikimo padariniais. Jie nėra se- 
noviniai arba modernūs — jie yra didžioji skulptūra, didžioji mintis, 
didžioji poezija“. 

Tačiau šio veikalo uždavinys nėra senovinių kalbų mokslo gimna- 
zijoj būtinumo įrodinėjimas. Kaip nereformuotoj, taip ir reformuotoj 
Lietuvos mokykloj lotynų kalbos mokslui skirta savo vieta. Nors re- 
formuotoj gimnazijoj lotynų kalbos pamokų skaičius sumažintas, vis 
dėlto džiaukimės tuo, kas mums palikta, Livijaus žodžiais „„guidguid 
relinguitur pro munere habituri“. Nauji laikai reikalauja naujų pro- 
gramų, o naujos programos — naujų metodų, ir, jei mums paliekama 
mūsų mokslo dalykui mažiau laiko, tai dar nereiškia, kad mes turėsime 
mažiau pasiekti. Pagerintas metodas leidžia per mažesnį laiką atsiekti 
tų pačių ar net geresnių rezultatų. Tokie geresni rezultatai pasiekiami, 
kaip pastebi „Naujųjų mokymo metodų“ autoriai („Modern Methods 
in Teaching“, Wilson, Kyte, Lull; New York, p. 51) dviejų, charakte- 
rizuojančių modernią mokyklą, dalykų dėka. Pirma, daug griežčiau, 
kaip anksčiau, apibūdinamas tikslas, kurio visuomenė pageidauja iš 
mokslo. Antra, mokymo metodai moksliškai patobulinti, taip kad jie 
pasiekia norimo tikslo didesniu tikrumu ir didesne jėgų ekonomija, 
kaip senieji metodai“. 

Tuo būdu prieš pradėdami metodo klausimą nagrinėti, mes 
privalome aiškiai nustatyti tikslą ar tikslus, kuriuos mes, lotynų 
kalbą dėstydami, norime pasiekti. 


Lotynų kalbos dėstymas turi trejopą tikslą: kalbos mokėjimą, susi- 
pažinimą su romėnų literatūros originalais ir įvadą į antikinio pasaulio 
kultūrą. 

Kalbos mokėjimas iš savo pusės turi tris sritis: leksikografiją, 
morfologiją ir sintaksę. Leksikografija supažindina mokinį su lotynų 
kalbos žodynu. Senovinių kalbų priešininkai dažnai nurodo į „,„susina- 
mąjį“ žodžių „kalimo“ veikimą. Iš tikrųjų, jei eitų apie arabų ar kinų 
kalbų mokėjimą, „kalimas“ būtų neišvengiamas ir ne tik atrodytų, bet 
ir būtų tikrai susinamas. Bet ar tai susina protą, jei mokinys sužino, 
kad lotynų kalba ,,vir“ reiškia „vyras“, „„ovis“ — „avis“, „ignis“ — 

„ugnis“; „dare, datus“ — „duoti, duotas“, „eo, ire, itum“ — „einu, 
eiti, eitas““, „„vertere“ — „versti“ ir t.t. ir t.t.? Kad mokytojas ir tylėtų, 
toks reiškinys negalės praeiti nepastebėtas. Vaikas — ir be mokytojo 
pagalbos — padaro išvadą: ,„Mano gimtoji kalba ir lotynų kalba yra 
giminiškos.“ Ar tokia išvada, padaryta savarankiškai, pagrįsta savaran- 
kiškai surinkta medžiaga, nepraplatina jo horizontų ir neįpratina jo 
mąstyti, daryti išvadas? Ar, pagaliau, jam čia daug reikėjo kalti ? 

Tūlas pasakys, kad ne visi lotynų kalbos žodžiai atitinka lietuviš- 
kuosius. Tiesa, bet vėl — kiek daug turime išvestinių žodžių lotynų kal- 
boj? — Jei mokinys mokės „vir“ — „vyras“, tai jam nesudarys sun- 
kumo išmokti „virtus“ — ,„vyriškumas, dorybė“. O čia kokia proga 
tautos charakteristikai pagilinti! Juk šis dorybės ir vyriškumo sugre- 
tinimas kuo geriausia apibūdina romėnų tautą. Toliau, šia proga gali- 
ma padaryti ir su mūsų krikščioniška morale palyginimą. 

Arba, — jei mokinys jau moka ,„dare“ — „duoti“, tai jam nesuda- 
rys sunkumo, pav., ir toks žodis, kaip „„circumdare“. Juk žodis „,cir- 
cum“ jam jau pažįstamas iš bendrinės kalbos „cirkas“.  ,„Cirke 
žmonės sėdi aplink ir žiūri į tokius įdomius dalykus!“ Bet yra ir kitų 
panašių žodžių, ir tai jis greitai pastebi: „„centum“ — „centas“, ,„nu- 
merus“ — „numerius“... iš tos pačios mokyklos gyvenimo: „„direk- 
torius“ — „dirigo, directum“, „inspektorius“ — „inspicio, inspec- 
tum“. Gal būt, jis jau bus palinkęs ir šiuos panašumus aiškinti kalbų 
giminiškumu: čia jau mokytojo uždavinys išaiškinti, kad tie Žodžiai 
yra skola, kurią mes antikiniam pasauliui esame skolingi, pabrėžiant 
dar ir tai, kad, jei mes ir pakeistumėm „centą“ „skatiku“ ar kitu lie- 
tuviškuoju žodžiu, vis dėlto mes amžinai privalėsime savo decimalinę 
sistemą antikiniam pasauliui, — jei jo nebūtų, tai, galimas dalykas, 
mes skaičiuotumėm tuzinais, kaip babiloniečiai. 

Eidami toliau prie morfologijos mokymosi reikšmės, negalime ne- 
pastebėti, kad ir šioj srity mokomoji medžiaga labai dažnai įgalins 
mokinį stebėti, lyginti, daryti išvadas, kurios jam nepaprastai 
palengvins mokslą. Ne veltui, vienas iš pirmųjų,  mokyklinėj 
spaudoj, velionis M. Durys Durickis savo gramatikoj net lygiagrečiai 
duoda abiejų kalbų linksniuočių paradigmas. Iš tikrųjų, jau vienos 
vardininko galūnės, -us, -as (hortus — darbas); -is, -is (navis — pir- 
tis); -us, -us (fructus — dangus), negali nepatraukti mokinio dėmesio. 

Plačioji visuomenė ypač dažnai nusiskundžia lotynų kalbos sin- 
taksės sunkumu. Žinoma, jei lotynų kalbos sintaksę dėstysim forma- 
liniu metodu, jei priversime mokinius „kalti“ taisykles ir jų pavyz- 

džius, tai tokie nusiskundimai bus visai teisėti: čia bus ne tik sunkus, 
bet iš tikro „„susinamas“ darbas. Tačiau, jei iš vienos pusės lotynų 
kalbos sintaksei įsavinti padėsime į pagrindą tvirtą ir sąmoningą gim- 
"tosios kalbos mokėjimą, o iš kitos, dedukcijos vietoj pavartosime in- 
dukcijos metodą, ši gramatikos dalis nesudarys jokių sunkumų, ypač 
lietuvių vaikui, kuriam bus jau pažįstami ne tik sutrauktiniai sakiniai 
(Participium Coniunctum, Dativus Absolutus), bet ir suvestiniai veiks- 
nys ir papildinys (Nominativus ir Accusativus cum Infinitivo). Aš 
nekalbu jau apie linksnių mokslą, nes jame tenka operuoti beveik to- 
mis pačiomis jau iš gimtosios kalbos pažįstamomis sąvokomis (Žr. 
Rygiškių Jono „Linksniai ir prielinksniai“). 


"Tiesa, kas sudaro sunkumo, ko nenugalėsi jokiu gimtosios kalbos 
mokėjimu, tai yra lotynų kalbos idioma. Bet tas dalykas, šios 
idiomos buvimas, kaip tik ir yra mūsų tikslui didelis laimėjimas. 
Idioma mes vadiname savotiškus kalbos ir žodžių reikšmės ir jų ryšio 
ypatumus. Tokie ypatumai priverčia mokinį galvoti: jis negali versti 
žodis po žodžio, kaip jis tai dažnai daro su naujųjų kalbų tekstu. Lo- 
tynų kalboj žodžių tvarka laisva, jis turi greitai orientuotis ir nuolat 
tikrinti savo orientacijos išdavas, ar jos sutinka su teksto daviniais. 
Pagaliau, padaręs tai, ką mes vadiname „darbo vertimu“, mokinys 
turi sustoti pagalvoti, kokia mintis glūdi šiame gana „griozdiškame““ 
sakiny, išėjusiame iš jo lūpų. Tai yra didelis senovinių kalbų mokslo 
nuopelnas. Bet čia jis nėra vienas: antras prasideda tada, kai mokinys 
pradeda ieškoti savo gimtosios kalbos žodžių, kuriais jis lotyniško sa- 
kinio mintį galėtų išreikšti. Bet apie šį antrą senovinių kalbų mokslo 
nuopelną, kuris turi svarbos ir gimtosios kalbos mokslui, taip gražiai 
pasakė dar Šopenhaueris: „Reikia nunuoginti mintį nuo visų žodžių, 
kurie ją apvelka, taip kad ji nuoga stovėtų sąmonėj, be žodžių, kaip 
dvasia be kūno, o paskum reikia ją vėl apvilkti visai kitu kūnu“. 


Taip mokosi žmogus suprasti abiejų kalbų ypatumus: lygindamas 
žodžius, jų ir iš jų sudarytų sakinių formas bei prasmę. Ne veltui 
garsus anglų rašytojas H. Uelsas (H. Wells), kuris, būdamas savi- 
moksla, mokėsi lotynų kalbos suaugęs, pasakė, kad tik pradėjęs lotynų 
kalbą pažinti, jis tikrai suprato ir savo gimtąją. Šį dalyką pabrėžia 
ir Prūsijos Švietimo Ministerijos nurodymai (Richtlinien fūr die 
Lehrpline der hėheren Schulen Preufšens, 1927, p. 195): „„Senovinių 
kalbų mokslas, nuolat lygindamas šių kalbų ir gimtosios kalbos posa- 
kių būdus ir formas, privalo stengtis pasiekti tos pačios gimtosios 
kalbos gilesnio supratimo“. 


Vis dėlto, nors tokie dideli lotynų kalbos mokslo nuopelnai 
ir gimtajai kalbai ir bendram lavinimuisi, mes negalime teikti nepri- 
klausomos, savarankiškos reikšmės vien tik kalbos mokslui. 
Taip pat, nors lotynų kalbos mokslas sudaro gerą propedeutiką 
naujųjų, ypač prancūzų ir anglų, kalbų mokymuisi, vis dėlto, lotynų 
kalbos išmokus, su jos literatūra nesusipažinti būtų tas pats, kaip iš- 
mokus puikiai plaukti, nė karto neįlįsti į vandenį, arba, pastačius 
laivą, niekados juo nesinaudoti. 


(Šia proga senovinių kalbų priešininkai galėtų man prikišti, kad, 
baigęs gimnaziją, retai kas kada nors atskleis graikų ar romėnų auto- 
rių. Bet tas dalykas, gerai žinomas ir senovinių kalbų šalininkams, nė 
kiek nesuardo mano palyginimo, nes baigęs gimnaziją, mokinys lei- 
džiasi į atvirą kūrybinės veiklos jūrą, kurioj senovinių kalbų mokslas 
sudaro tik išplaukimo uostą. Aš jau nekalbu apie tą žymų „inteligen- 
tų“ nuošimtį, kurie be detektyvinių ar modernių romanų nieko 
neskaito, kurie neskaito ir savo gimtosios kalbos klasikų. Ar daug žmo- 
nių, baigusių gimnaziją, juos skaito? Tačiau tai nereiškia, kad gimna- 
zijoj jie nereikalingi.) 

Taigi tenka primygtinai pabrėžti, kad lotynų kalbos mokslas mums 
reikalingas svarbiausia tam, kad pradėtumėm skaityti lotynų autorius. 
Čia senovinių kalbų priešininkai paprastai kalba apie vertimų skaitymą: 
kam reikalingi originalai, jei juos prieiti taip sunku, jei visa galima 
perskaityti vertimuose? Dėl priėjimo sunkumo jau buvo pasakyta, 
kad jis ne toks sunkus, kaip atrodo, ir kokiu jį — norint, žinoma, — 
galima padaryti. Buvo taip pat parodyta, kad tas — palyginant neil- 
gas — laikas, kurio reikalinga šiam sunkumui nugalėti, nenueina nie- 
kais. 

Kas dėl vertimų naudojimosi galima paklausti: Kame yra tas lai- 
mingas kraštas, kuriame atsirado vertėjų, galėjusių ne tik „,pra- 
lenkti“, bet nors susilyginti jei ne su Homeru, tai, pav., bent su Hora- 
cijumi? Galima taip pat paklausti: Ar daug yra tokių vertimų, ir, jei 
senovinių kalbų priešininkai nori švietimo darbą pagrįsti vertimais, 
kas gi, pagaliau vers, jei per visus mokslo metus neugdysime verti- 
mams daryti mokėjimo? Juk tai nėra lengvas darbas, juk tam maža 
svetimos kalbos mintį suprasti ir savo kalbos mokėti: reikalinga ir ilgos 
praktikos, per ilgą laiką įgytų ir įprastų asociacijų, o lietuvių literatū- 
rai toks darbas itin reikalingas, nes daug ir daug pasaulinių šedevrų 
dar laukia vertėjų. 

(Jei kas į tai pasakys, kad lotynų kalbos mokytojai gimtosios kalbos 
nepaiso, kad jie tik ją leidžia kraipyti, pasitenkindami mokinių verti- 
mais pažodžiui, tai nėra mokslo, bet atskirų mokytojų kaltė, arba seno 

"metodo, kuris gimtosios kalbos reikalavimų svarbumo tinkamai ne- 
įvertino.) 

Jei mums siūlo originalus pakeisti vertimais, paklauskime: Iš kur 
gi, pagaliau, išaugo kiekvienos šalies stiliaus meistrai? Jau, tur būt, tik 
ne iš vertimų skaitymo. Juk mes nebegalime grįžti prie liaudies žodi- 
nės kūrybos, mūsų literatūra jau įtraukta į visų kitų Europos tautų 
literatūrų ratą. Juk visos kultūringos tautos semia savo kūrybines 
jėgas iš senovės graikų ir romėnų. „Jie yra dar tikra pajėga, kuri for- 
muoja civilizuoto pasaulio mintį ir kultūrą“, sako W. de Burgh (ib. 
p. 177). 

Senovinių kalbų priešininkai sako, kad kitos kultūringos tautos, pav., 
anglai, neteikią svarbos svetimų kalbų, vadinas, ir senovinių, mokėji- 
mui. Bet tas toli gražu nėra tiesa. Kad naujųjų kalbų mokslą anglai 
anksčiau ir ne labai vertino, užtat graikų bei lotynų kalbų studijos 
iš senovės turi labai žymią vietą jų aukštesniųjų ir aukštųjų mokyklų 
programoje. (Lotynų kalbai skiriama nuo 6 iki 12 savaitinių pamokų. 
„Via Nova“, Cambridge Handbooks for Teachers, W. H. S. Jones, 
p. p. 154—155). „Kaip“, sako Čestertonas, „galima sakyti, kad Anglijoj 
nėra romėnų paminklų? Juk mes visi esam romėnų paminklai!“ — 
Šie žodžiai geriausiai charakterizuoja Anglijos nusistatymą antikinės 
kultūros atžvilgiu. Šios iš tikrųjų, gal būt, visame pasauly kultūrin- 
giausios tautos visuomeninis bei politinis, literatūrinis bei moksliškas 
gyvenimas yra glaudžiausiai susijęs su senovinių kalbų mokslo pa- 
grindu: juk beveik visi šių sričių anglų veikėjai yra baigę „public 
schools“, aukštesnes mokyklas, kur graikų ir lotynų kalbos einamos 
kuo plačiausiai, kur kiekvienai skiriama po 6—8 valandas savaitėje, 
nekalbant jau apie Oksfordo ir Keimbridžo universitetus, kuriuos 
daugumas jų taip pat yra baigę. (Garsus buv. anglų ministeris 
pirmininkas Baldwinas yra Britų Klasikinės Sąjungos pirmi- 
ninkas). 

Ne kitaip yra su tuo dalyku ir Amerikoj. Jungtinių Valstybių prezi- 
dentai Wilsonas, Taftas, Ruzveltas — visi yra klasikinio auklėjimo šali- 
ninkai. Sekretorius Lansingas tarp kitko rašo: ,„Šis mokslas yra vertas 
viso to laiko ir darbo, kuris jam gali būti atiduotas, nes nuo jo pareina 
skonis ir kilnumas, mokėjimas ir noras džiaugtis geresniais dalykais. 
(R. S. Conway, „New Studies of a Great Inheritance“, p. 63). 

O dėl anglų literatūros ir jos ryšių su senovinių kalbų lobynu vaiz- 
džiai pastebi W. de Burgh (ib., p. 175): ,„Vargu ar atsiras bent vienas 
anglų poezijos puslapis, kuris neturėtų graikų ar romėnų literatūros 
ar mitologijos antspaudo“! 

Senovinių kalbų priešininkai rodo į japonus, kurie nėra įvedę į savo 
mokyklos programą senovinių kalbų mokslo, o vis dėlto yra tiek daug 
pasiekę moderniame gyvenime bei kultūroj. Bet reikia pripažinti, 
kad nuo savo kultūros japonai visai neatsisako: jie ima iš Europos 
daugiausia išorinio gyvenimo kai kuriuos bruožus ir moderniosios 
technikos nukariavimus. Į savo dvasinės kultūros pagrindą jie 
deda savo liaudies, savo tautos dvasią, išugdytą per tūkstančius metų 
visai taip, kaip mes į auklėjimo pagrindą dedame visos Europos kul- 
tūrinį pradą. 

Bet grįžtame prie originalų skaitymo reikšmės. Norėdami originalų 
skaitymą pakeisti vertimais, senovinių kalbų priešininkai užmiršta, 
kad knygoj svarbu ne tik kas pasakyta, bet ir kaip pasakyta: tada ir 
tas, kas pasakyta, visai kitoniškai skaitytoją veiks. Jei mes Maironio 
poeziją atpasakotumėm proza, ar ji vis taip pat veiktų jaunas sielas, 
kaip ir dabar? Juk aišku, kad ne. Kodėl gi senovinių kalbų priešininkai 
nori tą pat padaryti su Homeru ar Horacijumi? 

Ne veltui L. Tolstojus, turėdamas 80 metų, griebėsi graikų kalbos 
mokytis ir negalėjo susilaikyti nuo ašarų iš to grožio, kuris prieš jį atsi- 
vėrė Homerą skaitant. O Homero vertimą jis, tur būt, jau buvo skai- 
tęs ir anksčiau. Bet tik originalą skaitydamas, pajuto nepasiekiamą ir 
neišverčiamą veikalo žavumą. Bet ne tik Tolstojus, — kiekvienas V-os 
klasės mokinys, pradėdamas skaityti Cezarį, jaučia kažkokį didvyrio 
dvelkimą, — kiekvienas mokytojas tai žino, — vaikas su pagarbos 
jausmu galvoja: „Garsusis Cezaris pats tai apie save rašė“! Ar gali 
„okių originalų skaitymą pakeisti vertimų skaitymas? 


Ir čia, kaip ir visur, svarbus ir turinys, svarbus ir stilius. Aišku, 
mes nenorime, kad atgimtų pseudoklasicizmas, nenorime sukurti visą 
eilę naujų barbarizmų,—tai būtų aklas bezdžionavimas. Bet, pamatęs, 
kaip tas ar kitas dalykas gražiai parašytas Cezario ar Cicerono, jau- 
nuolis pats panorės, — tik dabar jau savąja gimtąja kalba, — taip pat 
gražiai parašyti ar pasakyti. Ant klasiškų pavyzdžių pagrindo mes no- 
rime sukurti savo tautos dailiąją kalbą. 

Apie šį reiškinį gražiai rašo Th. Zielinskis (,„Cicero im Wandel der 
Jahrhunderte“, p. 190): „Tai yra tikrai įrodytas, kad ir mažai žinomas, 
įstatymas, kad senovinių kalbų studijos stiprina ir žadina tautinį 

jausmą; žmogui, kuriam pažįstamas Cicerono iškalbos lobynas, gimsta 
noras sukurti tokį lobyną savo tautos literatūroj“. 

Tūlas pasakys, kad ne visi, baigę gimnaziją, bus literatai. Taip, 
ne visi. Bet ar neliteratams nereikalinga graži lietuvių kalba? Dažnai 
girdėti skundų, kad inteligentija nemoka kalbėti lietuviškai. Ir tie 
skundai teisingi, nes graži kalba reikalinga ne tik mokytojui, ne tik 
advokatui, bet ir daktarui, ir karininkui, ir pirkliui, ir technikui, nes 
dabarties visuomeninis gyvenimas dažnai verčia ir juos, verčia visus, 
arba plunksnos griebtis arba viešai kalbėti. 

Tiesa, aukštesniojoj mokykloj mes negalime supažindinti mokinio 
su visa romėnų (ar graikų) literatūra, mes galime perskaityti tik mažą 
jos dalį. Bet gi naujoji mokykla nesiima tikslo žinias tik teikti, ji nori 
mokyti žinias įsigyti mokėti, mokyti jaunimą galvoti taip, kad dalyką 
suprastų. 

„Prie medžiagos (žinių, įgudimų) perdavimo principo, šio visai 
neneigiant ir nenorint neigti, naujoje mokykloje yra pridedamas ir 
vaiko jėgų išpiėtojimo principas, būtent, išplėtojimo visų vaiko gerųjų 
sielos ir kūno jėgų: ne tiek proto, bet ir jausmų ir valios“, rašo A. 
Schmider (,„Didaktika“, p. 6). Prof. J. Vabalas Gudaitis (,„Mokymo 
esmė ir rūšys“, Tautos Mokykla, 1938, 6) taip pat griežtai smerkia 
mokymo uždavinio aprėžimą tik „žinių perdavimu“. Jo nuomone, 
„mokymas yra intelektinis ugdymas arba intelektinio darbingumo 
didinimas“. 

„Ne žinių padauginimas, bet dvasios lavinimas, kuris veda prie 
aiškaus supratimo ir tikro sprendimo, yra auklėjamo mokyklos darbo 
būtinas pagrindas“, sako Fr. Hoffmann (,„Der lateinische Unterricht 
auf sprachwissenschaftlichen Giundlage“, p. 12). Tas pats autorius 
toliau priduria: „Tik kas geriausia, o ne kuo daugiausia yra jaunimui 
pakankamai gera.“ Horacijaus, pav., asmuo, sako jis, veikia jaunuolį, 
jei jis iš jo perskaitys vien tik sat. VI, 45—88, vietoj paviršutiniško 
susipažinimo su daugeliu veikalų. ,„Žmogui, kuris, pasiekęs tokio pasi- 
sekimo aukščio, taip atvirai ir laisvai kalba apie savo žemą kilmę, 
kuris taip pasakoja aukščiausios romėnų aristokratijos rateliui apie 
savo tėvo vargingą, pilną triūso gyvenimą ir kuris ant tokio tėvo kapų 
dėkingai uždeda savo garbės vainiką, — tokį žmogų turi mūsų jauni- 
mas pažinti ir pamilti, kad jo pavyzdžiu sektų ir savo gyvenime“. 
(Ib., p. 11). 

Čia tačiau prieiname jau skaitomojo teksto turinį, tai liečia trečią 
senovinių kalbų mokslo tikslą: įkvėpti jaunimui- antikinio pasaulio 
dvasinių vertybių. Bet šios vertybės, ir asmeninio ir visuomeninio 

pobūdžio, negali būti atskirtos nuo literatūros kūrinių, iš tų kūrinių 
jos ir semtinos. Jei senovinių kalbų priešininkai tvirtina, kad galima 
mokinį supažindinti su tomis vertybėmis istorijos ir kitų dalykų 
pamokose, jie klysta, nes ir pats senovinių kalbų mokytojas negalijų 
padaryti savo „paskaitų“ tema. Kad jos iš tikrųjų veiktų jaunimą, reikia, 
kad jis pats jas prieitų, jas pats surastų: tada jos galės pasilikti tikrai 
visam jo gyvenimui. Dirbdamas klasėj pats, nugalėdamas teksto sun- 
kumus, jis glaudžiai sugyvens ir su teksto turiniu: tokio įsisavinimo 
metodo reikalauja ir naujosios mokyklos, darbo mokyklos principas. 

Šitokį senovinių kalbų mokslo uždavinį gražiai apibūdina ir Prū- 
sijos Švietimo Ministerija (ib. 194) savo nurodymuose: „Bendras se- 
novinių kalbų mokslo tikslas yra jaunimo lavinimas tų lavinamųjų 
jėgų pagalba, kurios glūdi antikinio pasaulio dvasiniame bei kultū- 
riniame gyvenime, ypač gi senovinėse kalbose ir tų kalbų kūriniuose“. 

Tuo būdu visi trys lotynų kalbos mokslo uždaviniai yra tampriau- 
siai tarpusavy susipynę. Kalbos mokymasis negali taip pat būti at- 
skirtas nuo teksto skaitymo ir nuo antikinės kultūros. Todėl mes jokiu 
būdu neturime iš kalbos mokslo daryti kaž kokios atskiros disciplinos, 
Kalbos mokslas neturi tarnauti kažkokiems pašaliniams tikslams, ypa- 
tingai mankštai, „proto gimnastikai“: tokios mankštos visai pa- 
kaks, tekstus, autorius žodžiu, o ypač raštu, verčiant (J. L. Paton, 
„The Method of Teaching Classics in The Reform Schools in Ger- 
many“, p. 157). 

Prie tokios nereikalingos ir kenksmingos mankštos skiriame ir iš- 
imčių kalimą. Kadaise toks tikrai susinamas scholastiškas lotynų 
kalbos dėstymo metodas buvo praktikuojamas rusų reakcinės mokyk- 
los, ir ten iš klasicizmo buvo padaryta tikra „baidyklė“. Buvo prakti- 
kuojamas toks metodas ir kitose šalyse. Jį visai teisingai smerkė peda- 
goginės bei filosofinės minties atstovai, kurie, kaip, pav., Herbertas 
Spenseris, patys buvo nukentėję nuo šio netikusio metodo. Bet prieš 
ji, apskritai prieš klasicizmą kabutėse, jau seniai protestuoja pažangioji 
klasikinė mokykla pati. Seniai jau buvo iškelta mintis, kad senovinių 
kalbų mokėjimas yra tik priemonė kopti prie aukštesnio tikslo: autorių 
skaitymo (Fr. Hoffmann, ib. pp. 24—25). 

Ko gi, pagaliau, turi duoti mums autorių skaitymas, kokios įsa- 
vintinos dvasinės vertybės jame glūdi? — Apie literatūrinę senovinių 
autorių skaitymo reikšmę jau buvo kalbėta: mums pasilieka iškelti 
aikštėn kitas jo savybes, svarbias bendram auklėjimo tikslui. 

Prof. VI. Šilkarskis rašo: ,„Tik Platono ir platonikų idėjų dėka 
Bažnyčios tėvai galėjo harmoningai ne tiktai sujungti Kristaus mokslą 

su aukščiausiais dvasiniais senovės laimėjimais, bet ir parodyti, kad 
tie laimėjimai kaip tik krikščionybėje randa pilniausią išsivystymą ir 
apvainikavimą; o platonizmas, pabrėžkime tai dar sykį, — neįmano- 
mas be Sokrato“. (,„Sokratas ir jo Evangelija“, p. 14). Sokratą, jo etinę 
reikšmę, Prof. VI. Šilkarskis stato greta Kristaus, o „visos metafizinės 
ir etinės graikų ir romėnų sistemos išplaukia iš Sokrato mokslo“, pa- 
brėžia jis kitoj vietoj. O mes pasakysime, jog visa senovinė literatūra, — 
tas bent, kas joje yra geriausio, — yra prisunkta graikų ir romėnų 
metafizinių ir etinių sistemų. Šis etinis, — ir krikščioniškoj dvasioj 
etinis, — senovinių autorių veikimas yra ypač brangus aukštesniojoj 
mokykloj. Juk, kaip sako Z. Kuzmickis (Vairas, 1935, 12) mes negali- 
me mokinių auklėti auklėjimo pamokose, mes turime duoti jiems tokią 
medžiagą, kuri pati juos auklėjamai paveiktų. Šis moralinis senovinių 
autorių veikimas nėra, žinoma, naujai „atrasta Amerika“: jis buvo 
žinomas ir branginamas per visą klasikinės mokyklos buvimo laiką. 
Kiekvienas yra girdėjęs, kokio gilaus įspūdžio padarydavo Plutarchas 
daugelio tautų garsiems ir literatūroj ir politiniame gyvenime vyrams. 
Dažnai, kaipir Nepoto, Livijaus, Tacito raštuose, čia veikia ne tik pats 
„pavyzdys“, bet ir autoriaus nusistatymas, jo kilni dvasia, su kuria jis 
įvertina bloga ir gera. Kaip sako Th. Zielinskis („Die Antike 
und wir“, p. 94): „Jei mūsų aplinkoj dažnai pikta nugali gera ir ne- 
teisybė — teisybę, tai per amžius istorijos įstatymai parodo, kas buvo 
bloga ir kas gera“. 

Senovinių kalbų priešininkai dažnai nurodo į tai, kad antikinis 
pasaulis tolimas nuo mūsų, „svetimas mums savo tikyba, papročiais, 
socialiniu sutvarkymu ir visa savo kultūra“. Dėl tikybos ir bendros 
moralės buvo jau aukščiau pasakyta, o dėl socialinio sutvarkymo tei- 
singai pastebi J. Bezard (,„Comment Apprendre le Latin a Nos Fils“, 
p. 388), kad reikia tik mokėti senovės autorius skaityti, ir tada „nieko 
nebus modernesnio, kaip jų veikalai: privačios ir viešos dorovės, 
savo pelno ir kitam užuojautos, griežto teisingumo pareigos ir miela- 
širdingumo prievolės klausimai — visa yra šiame veikale (De Of- 
ficiis)... Reikia tik visa tai mokėti ten atrasti“! 

Bet, paminėję romėnų literatūrą, turime pastebėti, kad ši greta 
su savo etine reikšme, ypač tinka tautiškam bei visuomeniškai pilieti- 
škam auklėjimui. Mokykla, tautiškumo pagrindais pagrįsta, itin 
reikalauja tokio auklėjimo, ji negali jo nepaisyti, ji negali, pagaliau, 
jo palikti vien tik gimtosios kalbos (istorijos, geografijos) pamokoms, 
bet ji privalo patraukti jo naudai visas disciplinas, o kuri gi iš jų gali 
labiau patarnauti tam tikslui, jei ne senovinių kalbų mokslas? Gražiai 

apibūdina šį uždavinį Prūsijos Švietimo Ministerijos nurodymai 
(ib. p. 210): 

„Graikų ir romėnų istorikų, politinių veikėjų, poetų, filosofų 
skaitymas savaime veda prie teisės, vidaus ir užsienio politinio gyve- 
nimo, valstybės ūkio, asmens ir visuomenės santykių sąvokų bei proble- 
mų iškėlimo bei nagrinėjimo. Šiais atvejais ypač pabrauktina, kad 
dabarties žmonijos politinio gyvenimo supratimas kyla iš senovės 
graikų ir romėnų pasaulėžiūros“. 

Įspėdami prieš skubų abiejų pasaulių sugretinimą, šie nurodymai 
pabrėžia, kad iš pagrindų nagrinėjimo tikslas yra tikroj šviesoj iškelti 
ir panašumas ir skirtumas. Bet šiuo atžvilgiu pirmas mokslo 
uždavinys yra pastatyti mokiniui prieš akis pavyzdžiai-paminklai: 
„tegul kalba patys degą tėvynės meile didvyriai, tegul mokiniai 
išgyvens sykiu su jais tuos laikus, kai pilietinė dvasia parodė nuostabias 
jėgas bei pasiryžimą, kontrastu su tomis epochomis, kai visuomeninė 
nesantaika vedė prie skurdo ir žlugimo. Ypatingo pabrėžimo vertas 
romėnų tautinis vienumas“. 

Tikrai pastebi Z. Kuzmickis („„Tautiškas mokymas“, Vairas, 
1935, 10), jog „išviršiniai veiksniai maža tegali prisidėti prie klasės 
auklėjimo“ tautiškumo atžvilgiu, kad „tikrasis tautiškumas auga iš 
vidaus, iš dvasios“. Kas gi dar, jei ne senovės pavyzdžiai, galės 
geriau padėti išauklėti „„karingą lietuvį, sąmoningai traktuojantį gy- 
venimą, lengvai susiorientuojantį kritiškais momentais, ideališkai nusi- 
stačiusį tėvynės darbui ir nepasiduodantį sąžinės spekuliacijai“? Juk 
šioj charakteristikoj visos savybės romėnų tautos jos gražiausiame 
pasireiškime. 

Dažnai sakoma, kad istorija apskritai, taip pat ir naujųjų laikų 
istorija, gali veikti vaiką taip pat auklėjamai, bet teisingai pastebi 
J. W. Headlam („The Origin and History of the Reform in Classical 
Teaching in Germany“, p. 38) kad, tuo tarpu kai naujosios istorijos 
įvykiai dažnai negali būti nušviesti be tam tikro šališkumo, senovės 
istorija leidžia mokiniui matyti charakterius ir jų darbą tikroj šviesoj. 
„Mes nenorime patriotizmo mokykloj mokyti, bet mums reikia 
kilnaus garbingo patriotizmo pavyzdžio. Juk antikinio pasaulio isto- 
rijoj pakankamai tikros valstybinės išminties, kad jaunuolis, būdamas 
mokykloj, jos pasimokytų““. 

Kalbant apie auklėjamąją senovinių kalbų mokslo reikšmę, mums 
pasilieka dar paliesti ir estetinio auklėjimo pusę. Estetinio auklėjimo 
negalima aprėžti tik regimuoju menu, prie jo priklauso ir girdimasis ir 
vaizduojamasis menas. Girdimasis menas senovinių kalbų pamokose 

negali turėti didelės reikšmės jau todėl, kad apie graikų ir romėnų 
muziką mes turime tik teorinių, bet ne praktinių žinių. Pabrėžtinas 
“yra tas muzikos vaidmuo, kurį ji turėjo ir literatūros kūryboj, ir tikyboj, 
ir visuomeniniame gyvenime. 

Apie vaizduojamąjį meną ir jo auklėjamąjį veikimą poezijos ir 
prozos stiliaus atžvilgiu buvo jau kalbėta aukščiau, iškėlus senovinės 
literatūros vertės klausimą. Tuo būdu pasilieka tik kalbėti apie regi- 
mąjį meną, jo tris šakas: architektūrą, skulptūrą ir tapybą. Gal būt, 
tūlas pasakys, kad šis menas dar mažiau priklauso kalbų mokslui, 
kaip girdimasis. Bet tai būtų didžiausias nesusipratimas. Juk kalbėda- 
mi aukščiau apie senovinių kalbų mokslo tikslą, mes buvome pabrėžę 
tą faktą, kad nei senovinės kalbos nei literatūra nesudaro mums sava- 
rankiško tikslo, kad literatūros originalūs kūriniai yra skaitytini ypač 
todėl, kad juose įkūnyta antikinio pasaulio dvasia. Šita dvasia yra 
įkūnyta taip pat ir antikinio meno paminkluose. Vadinas, šie pamink- 
lai sudaro mūsų disciplinos dalį. 

Turėdami galvoj mokslo vienumo, koncentracijos principą, mes 
neskaitysime atskirų apie antikinį meną paskaitų, mes neskirsime anti- 
kinio meno istorijos pamokų. Užtat ten, kame mūsų tekstai kalbės 
apie bažnyčias, dievus, karžygius, mes ne tik nepraleisime, bet ir netu- 
rėsime teisės praleisti progos mokinį su meno paminklais supažindinti; 
tai yra būtinas senovinių kalbų mokslo reikalavimas. 

Kokie gi yra tie brangintini antikinio meno savumai, kurie moder- 
niško meno nėra dar pralenkti ir vargu ar bus kada nors pralenkti. 
Trumpiausiai ir, gal būt, gražiausiai juos charakterizuoja Th. Zie- 
linskis aukščiau minėtame veikale (,„Die Antike und wir“). Šie savumai 
yra „laisvė ir natūrališkumas“. Antikinio meno laisvė yra laisvė nuo 
konvencionališkumo, kuris surakina, pav., persų, indų ir kitų, daugiau- 
sia rytų tautų meną. Natūrališkumas yra tas akstinas, kuris verčia 
dailininką kurti tik tai, kas atitinka tikrenybę. 

Maža to, — tikrenybė, moko mus Platonas, gyvenanti idėjų pasauly, 
todėl ir antikinis menas (svarbiausia graikų) įgauna idealistiško po- 
būdžio. Ten, kame kitos tautos antžmogiškumo idėjai įkūnyti ieškojo 
baisių iškraipytų Žmogaus-žvėries pavidalų, ten graikų tauta surado 
antžmogiško grožio idėją, įkūnijusi šį grožį į savo dievų statulas. 

Ši antžmogiško grožio idėja, vadinas, žmogiškumo idealas, ir padaro 
senovės graikų meną visoms tautoms bendrą stiliaus pagrindą. Anot 
A. Maceinos žodžių: ,,žmogiškumas pagimdo bendruosius stiliaus 
bruožus“... ir toliau: „Stiliaus pagrindas yra žmogiškas“. (A. Ma- 
ceina, ,,Tautinis auklėjimas“, p. 155). 

Yra ir dar vienas elementas, kuriuo modernus menas neįstengia 
graikų ar romėnų pralenkti. "Tai yra saiko jausmas — „neklystamas 
formos jausmas“ („an unerring sense for form“, W. de Burgh, ib., p. 
175). Šis jausmas raudonu siūlu pereina ir per visą vaizduojamojo 
meno kūrybą, jis yra būtina sąlyga to, ką mes vadiname klasikiniu 
kūriniu, kurio ir bendros ir dalių proporcijos taip tobulos, kurio 
lygsvara išlaikyta taip pilnai, kad jis pasilieka pavyzdys visiems am- 
žiams, visoms tautoms, visai žmonijai. 

Įdomią paralelę klasiškosios ir naujojsios kūrybos savybių duoda 
C. J. Ellingham („Classical v. Modern“, Greece and Rome, vol. 
VI, No. 18, p. 147). Jis pabrėžia tą faktą, kad naujoji poezija yra 
palinkusi prie ,,anormališko“ tuo tarpu, kai „aišku, kad Homeras ar 
Vergilijus savo jausmų šaltinį randa mormališkame. (Mano pabraukta. 
Aut.). Pas juos mes gyvename pasauly, kur vyrai myli savo žmonas ir 
patiki savo draugais, gerbia vyresniuosius ir gina savo tėvynę, nevar- 
ginami jokių abejonių ir netrūkdami savi-analizės“. 

Pastebėdamas, kad natūralaus jausmo trūkumas dažnai veda prie 
perdėjimo arba atvirkščiai, C. J. Ellingham (ib., p. 148) pastebi, kad, ši 
lygsvaros stoka dažniau pasitaiko naujųjų, kaip senovės laikų kūrėjų 
veikaluose. Kartais ji įgauna iškvailėjimo pobūdžio. Tenisonas, bū- 
damas net subrendęs poetas, nusileido iki ,„Riflemen, form“ ir ,„What 
does little birdie say?“. 

Natūrališkumas, laisvė, idealizmas ir saiko jausmas daugiau ar 
mažiau, pagal savo savybes, charakterizuoja visas regimojo meno 
šakas: skulptūrą, architektūrą, tapybą. Šie principai yra įskie- 
pytini ir mūsų jaunimui ne todėl, kad mes lauktumėm iš jo graikų 
pavyzdžių pamėgdžiojimo, bet todėl, kad jie auklėja skonį ir meno 
supratimą ne tik tų, kurie patys kurs, bet ir minios, kuri nekurs, bet 
reikalaus iš kitų kurti. ,„Graikijos ir Romos pavyzdžiai neša savo 
apreiškimą ne tik mokslininkui, bet visiems, kas turi ausis jam girdėti“, 
sako W. de Burgh (ib., p. 181), ir akis jam matyti — pridursime mes. 
Taigi ir mūsų dailininkas senovinio meno principų įkvėptas, bet 
dirbdamas, žinoma, pagal sav0 tautos dvasią, ras publikoj tų, kurie 
mokės įvertinti jo kūrybą. (Plg. K. Masiliūno žodžius apie inteligentijos 
estetinio skonio lavinimą. „„Inteligento santykis su menu“. T. M. 1938). 

Mūsų laikais Europos menas gyvena sunkų krizį: jis yra pagautas 
sinkretizmo ligos. Nėra vieno idealo, nėra tvirtų principų: kinų 
pagoda, persų patiesalas, negrų stabas — visa esą vienodai gražu ir 
vienodai sektina. Gresia pavojus, kad šioj sinkretizmo jūroj paskęs 
ir tikras tautinis menas. Jis galės išlikti tik tada, jei neužmirš savo 

istorinės tradicijos, jei tvirtai stos už tą idealą, kurį pastatė jam jo 
praeitis. Juk ir lietuvių tautinio meno šaknys eina iš antikinio 
. graikų ir romėnų meno. C. J. Ellingham'o (ib., p. 155) žodžius „gabus 
šių dienų jaunuolis dar ras ko pasimokyti iš antikinių meisterių“ 
galima pritaikinti ne tik anglų, bet ir lietuvių jaunimui. 

Iki šiol mes kalbėjome vien tik apie teorinę senovinių kalbų mokslo 
reikšmę, vadinas, apie jo naudą bendram lavinimui. Reikia pripažinti, 
kad šioj naudoj ir glūdi jo svarbiausias vaidmuo, ši neginčytina ir 
pagrindinė nauda visų pirma, ir pateisina jo buvimą aukštesniojoj 
mokykloj. Senovinių kalbų mokslo bendras tikslas yra jaunimo lavi- 
nimas, o ne praktiškai naudingų žinių teikimas; taip bent pamatuoja 
šį dalyką tie, kurie imasi atsakingumo už gimnazijų programų turinį. 

Šioj vietoj negalima nutylėti ir apie tą reiškinį, jog mūsų laikais, 
kai iš vienos pusės didėja bedarbių skaičius, o iš kitos darbo valandos 
vis mažėja ir mažėja, aštriai kyla laisvo laiko užpildymo ir pramogos 
klausimas — „gabumas surasti užsiėmimą už savo profesijos ribų“ 
(„„avocational efficiency“), kaip pasisako ,„Naujųjų mokymo metodų“ 
autoriai („New Methods in Teaching“, p. 6). Tuo atžvilgiu reikia 
žiūrėti ne tik į profesinį, bet ir į bendrą auklėjimą, kaip į „utilitarinį“ 
auklėjimą. ,,„Sveikatos, darbingumo, moralės, paties, pagaliau, darbo 
reikalas primygtinai reikalauja, kad kiekvienas pilietis praleistų savo 
laisvą laiką protingai“, rašo jie toliau, nurodydami faktą, kad vienoj 
dirbtuvėj po sekmadienio lėbavimo darbas negalėdavo įeiti į normalią 
vagą iki trečiadienio. Kitoj vietoj (p. 122) jie dar pabrėžia, jog yra 
„itin svarbu, kad mokytojas plačiau suprastų švietimo tikslą, jei jis 
turi užtikrinti mokyklos jaunimui nuolatinį ir tikrai lygų augimą 
visose visuomenės gyvenimo srityse. Toks augimas reikalauja tin- 
kamo dėmesio ,„užprofesinei“ veiklai, ko dažnai visiškai nepaisoma. 
Turėdami galvoj tokį tikslą mes turime auginti savo mokiniuose gilų 
ir rimtą meno literatūros ir muzikos didžiausių ir kilniausių kūrinių 
supratimą“. 

Apie „horizonto“ praplatinimą kalbėjo ir „Švietimo Įstaigų Są- 
jungos“ („The Union of Educational Institutions“) pirmininkas B. 
Russelis metiniame (1936) susirinkime Birmigame (Anglija): „„Švieti- 
mo padariniu turėtų būti, jei galima, ne tik mokėjimas, bet taip pat 
išminties gaivalas, kuris ne visuomet kyla vien tik iš mokėijmo. Švie- 
timas turėtų suteikti p/aiesnę pažiūrą į pasaulį, supratimą apie kitus 
laikus ir kitas Šalis, tolerantišką pripažinimą to, kas yra skirtinga nuo 
mūsų pačių aplinkos, su tam tikru įvertinimu to, kas žmogaus pasiekta 
praeity ir kas gali būti pasiekta ateity. Platus horizontas yra pirma ir 

išminties ir tikros laimės sąlyga“. (,„Manch. Guard.“, 1936. X. 23. 
Visur mano pabraukta. Aut.). 

Dėl senovinių kalbų praktinės įvairioms profesijoms reikšmės ne- 
galima nesutikti su Prof. Vabalu Gudaičiu (Tautos Mokykla, 1933. 
8; Kultūra, 1933, 9), kad ji yra maža, palyginus su teorine ir su kitų 
profesinių disciplinų reikšme. Juk buhalterijos mokslas padaro 
„gatavą“ buhalterį, o lotynų kalbos mokslas, kad ir per 6-erius metus, 
nei daktaro nei juristo nepadarys. Tai yra tikra tiesa. Tačiau ne prak- 
tinėj profesinėj reikšmėj glūdi, kaip buvo pažymėta, senovinių kalbų 
vertė. Juk mūsų gimnazija toli gražu nėra profesinė mokykla, ir kad ji 
profesine mokykla virstų, mes visai nenorime: jos uždavinys yra, 
kaip tik, bendras ir juristui, ir daktarui, ir, jei ne buhalteriui, tai bent 
banko direktoriui. Šiuo atžvilgiu tinkamesnės disciplinos sunku rasti, 
juk pačiu savo tolumu nuo profesionalinio siaurumo ji yra pageidau- 
tina gimnazijoj. 

Senovinių kalbų priešininkai sako, kad jos ,,„neparuošia gyvenimui“: 
tai, žinoma, yra kitas klausimas. Tokį priekaištą galima būtų padaryti 
tada ir visai mūsų gimnazijos programai. Jei daugelis eilinių piliečių 
pasisakys prieš lotynų kalbą todėl, kad jiems patiems per visą gyvenimą 
neprireikė jos nė karto, tai ne mažas skaičius bus ir tų, kuriems nerei- 
kėjo Njutono binomo arba Pitagoro teoremos. Visa pareina nuo to, 
ką mes suprantame žodžiu „gyvenimas“. ,,„Gyvena“ ir kaimietis, ir 
šoferis, ir kurpius, bet mūsų nuomone (o dažnai ir jų pačių) jų „gyve- 
nime“ kaž ko trūksta, — trūksta to, kas vadinasi bendras lavinimas. 

Ogi apie bendrą lavinimą kalbant, tenka pripažinti, jog tokie, 
rodos, grynai praktiniai mokslo dalykai, kaip geografija, tikrumoj 
turi daugiau teorinės, kaip praktinės reikšmės: juk net dabar, eks- 
presų ir aeroplanų amžiuj, didelis baigusiųjų gimnaziją procentas 
už savo krašto sienų nevažiuos, o jei ir važinės kur po Europą, 
tai į Siamą ar Patagoniją vargu, ar paklius. Tačiau vienas pasaulio 
dalių ir tolimų kraštų pažinimas praplatina vaiko horizontus, duoda 
jam supratimo apie tą vietą, kurią jis ir jo tėvynė užima pasauly. Taip 
ir senovinių kalbų mokslas, supažindindamas jį su antikiniu pasauliu, 
praplatina jo horizontus, tik ne erdvėj, o laike. 

Tačiau grįžtame prie senovinių kalbų mokslo praktinės reikšmės. 
Visų pirma filologui (ne klasikui, — apie šį jau nekalbėsime; čia dalykas 
savaime aiškus) ar jau taip maža teduoda senovinių kalbų mokslas? 
Aukščiau jau buvo pasakyta apie lietuvių ir lotynų (taip pat graikų) 
kalbų santykius: lituanistui universitete teks gimnazijoj įgytas šioj 
srity Žinias dar pagilinti. Romanistui ir net germanistui lotynų kalbos 

mokėjimas privalomas, nes jis jau savaime įeina į lyginamosios 
gramatikos kursą. Bet net gimnazijoj, einant prancūzų ar anglų kalbą, 
„lotynų kalbos mokėjimas daug padeda žodžių ortografijos ir prasmės 
supratimui: tai be abejo pastebėjo kiekvienas, kas dėstė tas kalbas 
lygiagrečiai lotynų kalbos ir komercijos skyriuose. 

Greta su filologija eina istorija. Ir gimtojo ir kitų kraštų šaltiniai 
labai dažnai būna rašyti lotynų kalba, todėl juo geriau istorikas jos 
moka, juo geriau jo darbui. Lygiai toks pat dalykas su filosofais, 
kuriems ir graikų kalba privaloma, nes jų darbas be šaltinių originalų 
skaitymo nėra įmanomas. Prie filosofų priskirtini ir teologai, dvasinin- 
kai, kuriems abiejų kalbų mokėjimas yra „conditio sine gua non“. 

Pereiname prie juristų. Iki šiol minėtų mokslo šakų bei profesijų 
(mokytojai, mokslininkai, dvasininkai) atstovai turėjo senovinių kalbų 
kursą ir universitete. Juristai to neturi: jie turi tenkintis tuo, ką jie 
yra gavę gimnazijoj. Jei to maža, jei jie kartais nesupranta paprasčiau- 
sių mokslinių terminų, tai nėra lotynų kalbos kaltė, tai yra netikusio 
mokytojo ar metodo kaltė. Ir vis dėlto, tikiuos, kad nė vienas iš jų ne- 
parašys ar nepasakys „kumuna“, kaip tenka girdėti iš komercijos 
skyriaus abiturientų. 

Toliau eina daktaro ar gamtininko profesija. Aišku, kad lotynų 
kalbos mokslas galėjo duoti jam tik terminologijos pagrindą, bet tai 
nėra maža, daugiau negalima ir reikalauti iš aukštesniosios mokyklos. 
Fizikams bei chemikams mokslinės terminologijos supratimas, jei 
ne būtina, tai bent pageidautina sąlyga. Taip kad net ir čia lotynų 
kalbos mokslas savo praktinės reikšmės dar tebeturi. Be to, reikia 
pabrėžti, kad lig tik mokslininkas panorės savo specialybės istoriją 
studijuoti, lotynų kalbos praktinė reikšmė tuojau aukštai kyla, nes be 
šios ir be graikų kalbos jokio mokslo istorija nebus pilna. "Tuo būdu 
abi kalbos bus reikalingos net gryniems matematikams, jei jie nagrinės 
matematikos istoriją. Ir pagaliau, jei mes sakome, kad matematikai 
gali be lotynų kalbos apsieiti, tai dar nereiškia, kad jie tur be jos 
apsieiti, kad, apskritai, jie apsieis be literatūros bei dvasinės antikinio 
pasaulio kultūros pažinimo: juk matematika ir fisolofija glaudžiai susi- 
jusios; tačiau tai liečia greičiau jau teo:inę senovinių kalbų reikšmę. 

Aš nekalbėsiu apie mašinų statytojus: be lotynų kalbos jie tikrai 
gali apsieiti. Kitas, tačiau, dalykas su architektais ir, apskritai, 
menininkais: jiems ne tiek svarbi kalba, kiek antikinis pasaulis ir jo 
menas. Bet regimasis menas yra tampriai surištas su vaizduojamuoju: 
ne veltui žymūs meno atstovai viešai pripažindavo didelę senovinių 
kalbų mokslo įtaką jų kūrybai. Tas pats ir su muzikantais. Ši įtaka 

veikė dar tada, kai mokykloj viešpatavo scholastikos dvasia, atiduo- 
dant pirmenybę „„susinamajam kalbos kalimui“. Iš savo pusės mes 
buvome pabrėžę, kad kalbos mokslas naujoj mokykloj neturi būti 
atskiriamas nuo literatūros ir viso dvasinio pasaulio, vadinas, ir meno 
pažinimo. Parodyti, kokią reikšmę senovinių kalbų mokslas turėjo 
tapybai, skulptūrai, muzikai užtektų išskaityti visus siužetus, kurie 
buvo menininkų panaudoti operoms, paveikslams ir skulptūros vei- 
kalams. Ne veltui ir Lietuvos meno genijus savo pagrindiniam veikalui, 
kuris yra lyg raktas jo kūrybai suprasti, davė lotyniškąjį vardą — 
„REX“. 

Pasilieka dar viena profesija, kuri reikalauja daug jaunų jėgų iš 
mūsų gimnazijų: tai yra karių profesija. Tiesioginiai eilinio karininko 
uždaviniams senovinių kalbų mokslas, rodos, nieko negali duoti. Ta- 
čiau nereikia pamiršti, kad ir paprastas būrio vadas turi reikalo su 
žmonėmis: jis yra vadas (net jis: — aš jau nekalbu apie generolą!). 
Kas gi gali geriau paruošti vado pareigoms, jei ne senovinių autorių 
Cezario, Livijaus (Hanibalas!) skaitymas? Tiesa, mes žinome „„mar- 
šalus“, kurie iškilo iš eilinių kareivių, kurie, kaip sako, „yra gimę mar- 
šalais“. Bet ar tai tikrai taip? Ar jie, būdami dar vien tik eiliniais 
kareiviais arba eiliniais karininkais, „„nesugėrė“ viso savo aplinkos 
prityrimo, viso teorinio pasiruošimo sav0 vadų, kurie nebuvo „gimę 
maršalais“, bet užtat buvo išėję generalinio štabo akademiją? Ogi 
generalinio štabo akademijai ar nestudijuotini visi senovinių vadų 
žygiai? Juk vokiečių generalinio štabo vadas visą didžiojo karo (tada 
dar būsimojo) planą pastatė ant Hanibalo žygio, o ypač Kanų mūšio 
studijų! 

Čia grįšiu vėl prie minėtų senovinių kalbų priešininkų priekaišto, 
kad šių kalbų mokslas ,,neruošia gyvenimui“. Ar tai nėra „gyvenimas“: 
— kovoti už savo tėvynę? Čia grįšiu ir prie aukščiau minėtų juristų 
arba kad ir ekonomistų profesijų. Šių profesijų nariai dažnai papildo 
valstybės veikėjų, ministerių, diplomatų skaičių. Jiems senovinių 
kalbų mokslas nėra tik bendras lavinimas: jiems tai yra ir profesinis 
lavinimas kartu. Juk jie taip pat dažnai turi reikalo su nuo jų priklau- 
sančiais žmonėmis, jie dažnai vairuoja visą valstybę, iš jų tarpo daž- 
nai kyla jau ne vien tik kariuomenės, bet visos valstybės vadai. Kokią 
dar geresnę mokyklą jie gali turėti? Ar gimnazija neparuošė jų 
tikram gyvenimui? Juk tikras gyvenimas toli gražu nesutampa su 
moderniosios technikos išradimais. Tikras gyvenimas prasideda 
ten, kur žmogus pradeda veikti visuomenės, savo tautos naudai. 

Teisingai pastebi R. C. Conway (ib., p. 63): „Anglijoj, — o galima 
pasakyti, ir Amerikoj, — viešosios veiklos normos buvo sukurtos Ro- 
. mos pavyzdžiais. Ištisas praktiškosios etikos skyrius buvo sudarytas, 
dedant pagrindan ne tiek Naujojo Testamento mokslą, kiek Cicerono 
ir Horacijaus, Vergilijaus ir Livijaus veikalus. Evangelijoj visos 
krikščioniškos tautos randa giliausius dvasinio gyvenimo šaltinius; 
bet kur Naujajame Testamente yra bent vienas patarimas, kaip reikia 
valdyti užkariautą tautą arba eiti valstybės pareigas?“ (Mano pabrauk- 
ta. Aut.) Taigi, jei senovinių kalbų mokslas padės mums išauklėti 
gerus piliečius, tikrus savo tėvynės sūnus, tikusius jai patarnauti vi- 
sose visuomeninio gyvenimo srityse, ar tai nebus jo didelis nuopelnas, 
ar tai nebus jo tikra praktinė nauda? Mūsų laikų sunki tarptautinė 
būklė kaip tik reikalauja visų gyvų tautos jėgų įtempimo, reikalauja, 
kad ir ramus mokslinis laboratorinis darbas ir viešas ekonomikos ir 
politikos, vidaus ir užsienio veikimas, — visa tarnautų suvereniniam 
tautos principui. Taip pat ir tautinis auklėjimas, šiuo keliu eidamas, 
turės savo didžiausią paspirųį senovinių kalbų moksle. 

„Kaip principas, tautinis auklėjimas apsprendžia visus dėstomuo- 
sius dalykus... jis reikalauja, kad visi objektai sutartiniu būdu išvys- 
tytų ir tobulintų tautinę individualybę“, rašo A. Maceina (ib., p. 84). 
Antikinio pasaulio idealas — būti helenu, būti romėnu: mūsų užda- 
vinys, kad šis idealas taip paveiktų mūsų jaunimą, kad jo idealu taptų 
— būti lietuviu. 

II. Elementarinis mokslas 
1. Bendri principai 


Amoso Komenskio „„Orbis sensualium pictus“ (1658) parodė ne 
tik lotynų kalbos, bet ir kitų mokslo dalykų mokytojams naujus kelius. 
Vienos disciplinos pasinaudojo tais keliais daugiau, kitos mažiau. 
Deja! Negalima pasakyti, kad lotynų kalba būtų tarp pirmųjų. Čia, 
gal būt, prisidėjo ir tam tikras tradicinis lotynų kalbos mokytojų 
konservatingumas, tik pasinaudota jų šiuo savo pirmtakūno nurodytu 
metodu labai „šykščiai“. Istorija ir geografija, gamtos mokslas, o 
ypač naujosios kalbos daro vis naujas ir naujas iš pagrindinio principo 
išvadas, vis jį patobulina, vis praplatina ir pritaiko savo dalyko 
reikalavimams, o lotynų kalba, apskritai klasicizmas, tenkinasi vienu 
kitu žemėlapiu bei atskirų reprodukcijų kukliu skaičiumi. 

Prieš didįjį karą Rusijoj (Manšteinas), taip pat vakarų Europoj 
stengtasi ir dabar stengiamasi, — gal būt, ne visuomet vykusiai, — 
lotynų kalbos vadovėlį iliustruoti ir tuo padaryti jį bent kiek gyvesnį, 
bet Lietuvoj, apie dešimtmetį po įsikūrimo, aukštesnioji mokykla 
atsidūrė būklėj, kurioj klasicizmas gyvavo net prieš minėtą A. Komens- 
kio „apreiškimą“. Elementariniai vadovėliai, chrestomatijos, autorių 
leidimai visai neturėjo bet kokių iliustracijų pėdsakų. Tik paskutiniais 
metais po truputį, lyg nedrąsiai, pradeda rodytis lotynų kalbos vado- 
vėliuose šiokių tokių paveikslėlių, paimtų daugiausia dar iš prieš- 
karinių pasenusių rusų leidinių. 

Ogi, pagalvojus apie tai, kad Lietuva yra atskirta nuo bet kokių 
antikinio meno muziejų, kad net naujosios klasiškos architektūros 
pavyzdžiai, dažnai pasitaiką didmiesčiuose, Lietuvos vaiko akiai ne- 
prieinami, kad, sakysime, apie triumfo arką arba vežimą net iš paveiks- 
lo, pamatyto kokioj nors knygoj, dažnai vaikas neturi jokios progos 
sudaryti bent kokį supratimą, pagalvojus apie visa tai, darosi skaudu ir 
už vaiką, kuriam neruošiame tinkamo kelio į klasicizmą, ir už patį 
klasicizmą, kurio nemokame tinkamai platinti. Juk be savo skulptūros 

ir architektūros klasicizmas yra tas pats, kas pasaulis aklam, o ypač 
vaiko vaizduotei jis negali daug pasakyti. Kas ir kokie yra visi tie die- 
„vai, apie kuriuos jis vadovėly skaito, — Juppiter, Iuno, Minerva, Apol- 
lo, — jie pasilieka vaikui tik vardai. Kas yra „templum“, kuris pasitai- 
ko kuone pirmam skaitymų puslapy? Gal būt, kas nors panašu į baž- 
nyčią, į kurią jis vaikščioja sekmadieniais? Kas, pagaliau, „„scutum, 
galea, telum“? Vadovėlis neduoda atsakymo. (Gerai, jei vaikas matė 
varinį gaisrininko šalmą arba husaro pikę! O jei jis ir to nėra matęs? 
Juk jis kartais atvažiuoja iš kaimo, kur nėra nei gaisrininkų nei husarų. 
Tačiau apie tai, matyt, vadovėlių autoriai (ar leidėjai) negalvojo: 
pakaks, jei mokinys pasakys, kad „šalmas“ yra „galea, galeae“, o ne 
„galeus, galei“, lyg tame glūdėtų visas klasikinio mokslo svarbumas. 

Teisingai Fr. Hoffmann (ib., pp. 40—41) įspėja, kad, norėdami 
padaryti kalbos dėstymą gyvą, turime patraukti į darbą vaiko jausmą ir 
vaizduotę. O patraukdami darban vaizduotę, neišvengiamai duodami 
jam lotynų kalbos žodžių reikšmę gimtąja kalba, turime įsitikinti, kad jis 
šį gimtosios kalbos žodį supranta ir kad jam nekyla klaidingų to 
žodžio asociacijų. Autorius pasakoja, kaip vokišką žodį ,„Nieder- 
lage“ (= lot. clades) vieni suprato, kaip „sandėlis“ (Mehlniederlage), 
kiti — „pievos“ (Wiesen am Fluss): mat, jie, — daugiausia ūkininkų 
vaikai, — nebuvo girdėję to žodžio jo tikra, bendrai priimta, „„pralai- 
mėjimo“ prasme. Autorius duoda dar daugiau panašių pavyzdžių. 

Bet su tuo pačiu pavyzdžiu apie „pralaimėjimą“, net prileidus, kad 
mokiniai šį žodį yra girdėję, dar didelis klausimas, kiek pilnai jie gali 
tą sąvoką įsivaizduoti. Žinoma, mokytojas galėtų (ir turėtų), jei nėra 
kito kelio, jiems vaizdžiai papasakoti, ką tai reiškia: kareiviai bėga, 
vieni, gal būt, dar mėgina priešintis, kiti guli negyvi ar sužeisti, pa- 
būgę arkliai stoja piestu, ore matyti ginklai: ietys, strėlės; priešai 
smarkiai puola šaukdami ir t. t. Vadinas, čia mokytojas, kiek mokėda- 
mas, turės nupiešti mokinio vaizduotėj šitokį paveikslą. Kiek geriau, 
jei jis jau būtų visas ir, žinoma, gražiai meniškai atspausdintas knygoj! 
Mokinių supratimas būtų dar ryškesnis. 

O. Wecker („Der Sprachunterricht auf Sexta“, p. 35) rašo: ,„Ne- 
turi būti jokios lotynų kalbos knygos be paveikslų ir žemėlapių“. 
Prof. J. Vabalas Gudaitis (,„Mokymo esmė ir rūšys“, T. M., 1938,6) 
taip pasisako dėl verbalizmo žalos: „dėl savo menkos patirties (aper- 
ceptinės masės) ir silpno intelekto jie (vaikai) net nesugeba sukurti 
žodžio psichinės dalies (jo prasmės) ir įdėti į žodį tokį psichinį bei 
loginį turinį, kokį įdeda mokytojas. Kiekvienas iš jų sukuria skirtingą 
žodžio turinį arba dažnai jokio aiškaus turinio neįdeda į žodį, ir jis 

pasilieka vaikams kartais ilgiems metams „megyvas“ žodis, intelekti- 
nis slogutis, kuris visai nestimuluoja psichikos ir met trukdo galvojimą““. 
(Mano pabraukta. Aut.). 

Taigi, jei mes nenorime, kad lotynų kalbos dėstymas pavirstų 
operavimu su kažkokiomis negyvomis sąvokomis, panašiomis į mate- 
matikos x-us ir y-us, jei mes nenorime, kad tikro intelekto lavinimo 
vietoj mes turėtumėm gryną verbalizmą, mes turime, kur galima, 
tinkamai iliustruoti duotą žodį, o kur to negalima, bent įsitikinti, ar 
mokiniai jį tikrai ir apypilniai supranta. Žinoma, jei tų ar kitų priežas- 
čių dėliai vadovėly iliustracijų nėra, mokytojas turi bent pats atsinešti 
į klasę ir parodyti atitinkamus paveikslus ar žemėlapius. Tačiau tai 
mokytojui reikia daryti ir lygiagrečiai su tuo, ką mokiniai randa savo 
vadovėliuose, taip pat, kaip ši mokytojo pareiga nė kiek neišlaisvina 
vadovėlių autorių nuo būtino iliustracijų panaudojimo. Apie moky- 
tojo vartojamas vaizdingumo priemones kalbėsime plačiai kitoj vietoj ; 
čia tik norime pabrėžti, kad tos priemonės būtinai turi turėti kuo 
plačiausią vietą elementariniuose vadovėliuose, ypatingai, o paskum ir 
chrestomatijose ir autorių tekstuose. 

Kalbėdamas apie paveikslų ir gausingų paveikslų būtinumą, aš 
noriu iš anksto pasiaiškinti: aš nesu tos nuomonės, kad tai turi būti 
vien tik tikrų senovės liekanų reprodukcijos (kaip tai dažnai daroma). 
Kaip tik atvirkščiai, — Apolonas be nosies ar Jupiteris be kojų sukels 
tik keisto įspūdžio, Trajano kolonos bareljefai pasirodytų neaiškūs ir 
neįdomūs. 12—14-0s metų vaikui geriausia duoti mūsų laikų dailininko 
paveikslėlius, padarytus, vadovaujantis: tikrais archeologijos mokslo 
daviniais. Tokių paveikslėlių „„copia“ būtina kiekviename vadovėly. 

Aišku, taip pat, kad, pradėję nuo atskirų daiktų, mes turėsime 
pereiti prie pilnesnių ir baigtų vaizdų (pedes, egues, sacerdos ir pan.) 
ir, pagaliau, duoti paveikslus su tam tikra fabula, ar tai mūšis, ar ke- 
lionė, ar šiaip epizodas. Mitologija ir istorija duoda tam neišsemiamos 
medžiagos. Verta tik priminti garsiuosius Davido šedevrus: ,„Hora- 
cijai eina į kovą su Kuriacijais“ ir ,„Sabinės, nutraukiančios savo vyrų 
ir romėnų kovą“, arba Moro: ,„Heraklas ir hydra“, ,„Orfėjus ir Euri- 
dike“, ,„Prikaltas Prometėjus“, arba Bertelemjo: ,„Torkvatas, smerkiąs 
savo sūnų“. Yra taip pat gražių paveikslų, iliustruojančių Hanibalo 
žygi (Seemans Wandbilder). Be to, aišku, kad galima panaudoti ir 
antikinę skulptūrą. Tik aišku, kad medžiagą reikia taikinti jaunam 
skaitytojui: negalima knygą prikimšti Cicerono, Cezario, Katono, 
Hanibalo ir kitų biustų reprodukcijų ir tuo pasitenkinti. Reikia 
vaikui duoti jo amžiui tinkamos medžiagos. Tam tinka, pav., garsi 

berniuko, ištraukiančio dagį, statula (Florencija), mažas Heraklas, 
smaugiąs gyvatę (Roma), garsioji berniuko su žąsimi statula arba 
„mergaitė, žaidžianti kauliukais (British Museum). 

Vadovėlio autorius turi taip pat stengtis, kad, jei ne visi, tai bent 
jo paveikslų daugumas būtų spalvoti: spalvos itin veikia vaiko vaiz- 
duotę ir padeda jam tikrai ir gyvai dalyką įsivaizduoti. Šiuo atžvilgiu 
gražų pavyzdį duoda neseniai spaudoj pasirodžiusi Anglijoj Dent's 
First Latin Book by H. W. Atkinson and J. W. E. Pearce. 


2. Metodų klausimas 


Čia tyčia buvo pradėta kalbėti apie paveikslus vadovėly ir jų būti- 
numą, dar nepradėjus apie dėstymo metodus kalbėti, nes koks bebūtų 
metodas, paveikslai, ir gausingi paveikslai, vadovėly yra mokslo 
pasisekimo ,,conditio sine gua non“. 

Pačių dėstymo metodų turime dvi pagrindines kryptis, kurios, 
kartais būna gryno pavidalo, kartais ieško tam tikro kompromiso, steng- 
damosios viena antrą papildyti. Pirmoji, tradicinė kryptis, gali būti pa- 
vadinta formaline: ji remiasi gimtąja kalba ir gryno intelekto darbu, — 
kita jos kūrėjų vadinama fiesiogine ta prasme, kad lotynų kalbos vai- 
kas turi mokytis taip pat „tiesioginiai“, kaip ir savo gimtosios: iš ap- 
linkos, o ne žodžių. Pastaroji kryptis atsirado Anglijoj (Direct Method) 
Keimbridže, Perso mokykloj ; iš ten ji pasklido ir po kontinentą. 

Reikia iš anksto konstatuoti, jog abi kryptys ar abu metodai siekia 
to paties tikslo, būtent, ne kalbėti lotyniškai išmokyti mokinį, bet išmo- 
kyti jį pakankamai kalbos, kad jis galėtų skaityti autorius, vadinasi, 
suprastų rašytinę kalbą ir jos idiomą. Tuo būdu lotynų kalbos tiesio- 
ginis metodas skiriasi nuo naujųjų kalbų natūralaus metodo (Berlitz 
ir kt.), kurio uždavinys žodinės kalbos išmokyti, išmokyti svetima 
kalba kalbėti. 


Lotynų kalbos tiesioginio metodo šalininkai formuluoja savo me- 
todo ypatumus taip: 

1. Mokslas pradžioj vyksta tik žodžiu. 

2. Kuo plačiausiai vartojama mokomoji kalba. 

3. Platus paveikslų ir kitų vaizdingumo priemonių vartojimas, są- 
vokoms sukonkretizuoti. 

4. Gramatikos žinios įgyjamos indukcijos keliu iš skaitomosios 
medžiagos. 

5. Vertimų vietoj savo sakiniai ir ištisas pasakojimas moko- 
mąja kalba žodžiu ir raštu (išskyrus vyresniąsias klases). 

6. Tiesioginio mokomosios kalbos supratimo lavinimas be verti- 
mo į gimtąją (vykstančio kad ir mintyse). 

7. Nuolatinis pasikalbėjimas klasėj, naudojantis skaitomąja me- 
džiaga ar naujos temos paruošimui ar pakartojimui (dažniau 
pastarajam). 

8. Platus reali'jų mokslas: svetimos tautos gyvenimo, papročių, 
įstaigų, geografijos, istorijos, literatūros pažinimas. 

(Via Nova or the Application of the Direct Method to Latin 
and Greek by W. H. S. Jones, M. A. Cambridge. 1915, p.p. 
16—17.) 


Plačiai pasklidęs tiesioginio (natūralaus) metodo naujųjų kalbų 
moksle vartojimas jau parodė jo silpnas puses, ypač ten, kame juo 
sekama iki kraštutinumo. Pas aukščiau minėtą autorių (W.H.S. Jones) 
formuluojantį tiesioginio metodo ypatumus, randame pastabą 
ta prasme, kad „nepageidautina daryti fetišo iš tos taisyklės, idant 
viskas būtų išaiškinta svetima kalba“. (20). Tuo būdu, jis rašo toliau, 
kai kurie mokytojai „leidžia gimtąją kalbą pavartoti supratimui patik- 
rinti, tiksliai išvertus abejoūiną vietą“. Kitoj vietoj mes randame 
jo tokį pareiškimą: „vadinamieji tiesioginiai metodai yra visuomet tik 
tiesioginių ir netiesioginių priemonių kombinacijos, jie tik tada gali 
būti pavadinti tiesioginiais, kai ši pusė juose žymiai nusveria“. 

Vadinasi, tiesioginio metodo gryno pavidalo nėra, vadinasi, mažes- 
niame ar didesniame kieky kiekvieno metodo pagrindą sudaro tradi- 
cinis formalinis metodas; tai aišku taip pat, kaip yra aišku, jog 
gimnazijos mokinys negali mokytis svetimos kalbos tokiu pat būdu, 
kokiu vaikas ar, griežtai kalbant, kūdikis mokosi savo gimtosios kalbos. 
Ko gi, pagaliau, naujo duoda tiesioginis metodas? Kaip matyti iš 
aukščiau išdėstytų jo ypatumų, jis turi daug bendro su senu tradiciniu 
metodu. Realia-senybės, pav., (punktas 8) buvo plačiai nagrinėjamos 
paskutiniais XIX-ojo ir pirmais XX-ojo šimtmečio dešimtmečiais 
taip, kad Fr. Cramer (Der lateinische Unterricht, p. 121 ir tol.) net 
įspėja nuo per didelio joms svarbos teikimo. Toliau (punktas 3), pa- 
veikslai ir vaizdingumo priemonės buvo ir tėra plačiai vartojami taip 
pat ir tradicinio metodo šalininkų. Gramatikos žinias įgyti indukcijos 
keliu rekomenduoja ir Fr. Cramer, tradicinio metodo atstovas (,„Mo- 
kinio raginimas prie savarankiško ieškojimo ir savarankiškos darbuo- 
tės“ ib., p. 207). Lygiai taip pat jis ragina lavinti pasakojimą žo- 

džiu ir raštu lotynų kalba (punktai 4 ir 5): „Jei mes nenorime, kad 
vertimai iš vokiečių kalbos į lotynų kalbą pavirstų neįdomiu ir nerei- 
„kalingu žaidimu su gramatikos bei stilistikos ypatumais, mes turime 
nuo pat pradžios remti mokslą laisvais atpasakojimais, kaip raštu, 
taip ir žodžiu“. 

Toliau tuo pat klausimu Fr. Cramer irgi rašo (ib. p. 158): „„Vie- 
nas iš svarbiausių metodikos principų reikalauja šitų kalbėjimo pra- 
timų: tas principas, kuris reikalauja, kad mokslas būtų gyvas ir kad 
mokinių savarankiškumas, kiek tik galima, būtų žadinamas ir lavina- 
mas“. 

Panašią nuomonę randame ir Prūsijos Švietimo Ministerijos nu- 
rodymuose (ib., p. 195): ,„Senovinių kalbų mokslas iš pagrindo turi 
eiti prie to, kad mokiniui negyva kalba taptų gyva..., tam reikalingi 
pasikalbėjimo pratimai lotyniškai (ir graikiškai)“. ,„Niekas nesutei- 
kia tiek gyvumo klasiškam mokslui, kaip atpasakojimas lotyniškai“, 
pastebi ir J. Paton (ib., p. 130), nors jis nepriklauso prie tiesioginio 


metodo šalininkų. 


Tuo būdu tikrai naujo duoda tik keturi punktai: 1, 2, 6 ir 7. 
Punktai 2 ir 7 sudaro, griežtai sakant, tą patį dalyką, tą patį reikala- 
vimą: kuo plačiausiai vartoti klasėj svetimą kalbą. Taigi naują elemen- 
tą, tiesioginio metodo atneštą, galima formuluoti šiais trimis punktais, 
iš kurių du paskutinieji logiškai išeina iš pirmojo: 

1. Platesnis mokomosios kalbos vartojimas. 

2. Tiesioginio svetimos kalbos supratimo lavinimas. (Kad ir min- 

tyse vykstančio vertimo į gimtąją kalbą vengimas). 

3. Mokslas pradžioj vyksta žik žodžiu. 

Pažvelkime kritiškai į pirmąjį iš šių reikalavimų. Remdamasis gana 
plačia naujųjų kalbų dėstymo praktika, aš neteikiu ypatingos svarbos 
pasikalbėjimo pratimams, taip pat ir paprastam perskaityto atpasakoji- 
mui. Aišku, kalbėti apic paprasčiausius dalykus jie išmoko, bet 
aš priėjau išvadą, kad pilno kalbos supratimo tokie pasikalbėjimai, 
kaip ir, apskritai, kalbėti mokėjimas, dar toli gražu neduoda. Juk 
dažnai galima sutikti žmonių (kartais jokio švietimo negavusių), ku- 
rie puikiai gali susikalbėti svetima kalba, bet truputį rimtesnio teksto 
suprasti negali. Žinoma, pasitaiko ir atvirkščiai: tūlas profesorius pla- 
čiausiai naudojasi svetima kalba parašytais šaltiniais, bet susikalbėti 
net paprasčiausiais klausimais neįstengia. 

Mano praktiškas išvadas galima paremti argumentais ir iš plačios 
pedagoginės literatūros, nagrinėjančios kalbų (naujųjų ir senovinių) 
dėstymo metodų klausimus. Žemiau paduodame Dr. B. Hagboldt'o 
veikalo „Language Lecturing“ (Chicago University Press) reziume 
patalpintą žurnale, kuris nagrinėja anglų kalbos dėstymo klausimus 
(„The Present Position in Vocabulary Selection for Foreign Language 
Teaching“. By M. Ph. West. The English Literary and Educational 
Review for Continental Readers. Vol. 7, No. 2. Leipzig): „Neseniai 
kilusiose dėl žodyno parinkimo diskusijose, gal būt, naudingiausias 
yra palinkimas daugiau ir daugiau pabrėžti esmingą skirtumą moko- 
mojo proceso, mokantis skaityti ir mokantis kalbėti, taip pat skirtumą 
technikos, reikalingos žodynui parinkti vienam ar kitam tikslui“. 


P. Hagboldt pabrėžia, kad nereikia maišyti tikslo su metodus 
Amerikoj, pav., gryno skaitymo metodo priešininkai savo argumentam. 
pamatuoti nurodo tą faktą, kad skaitymo keliu įgytam žodynui mo- 
kinio galvoj išsilaikyti reikalinga žodinių pratimų; todėl jie prie skai- 
tymo medžiagos pridėjo dar tiesioginio metodo tipo pasikalbėjimo pa- 
mokų. Jų pagrindinis dėsnis teisingas, bet neteisingas jo pritaikinimas. 
Laikantis skaitymo metodo ir norint skaityti išmokyti, reikia ir 
pratimus dėti iš tos pačios skaitymuose duotos medžiagos, o jokiu 
būdu nesunkinti dalyko, pridedant naujų žodžių ir kalbamosios kal- 
bos idiomų. 

M. Ph. West sako: „Skaitymo žodynas yra vienas dalykas; — jis 
parenkamas tam tikru būdu, jis mokomas tam tikru būdu, ir grynai 
vienpusiškas skaitymo metodas gali duoti nepaprastai gerų rezultatų. 
Visai kitas dalykas kalbamosios kalbos žodynas; jis parenkamas visai 
kitais dėsniais; jis surūšiuojamas visai kitu būdu. Aš manau, kad in- 
tensyvus kursas tiktai kalbėjimo (ir laiškų rašymo) tikslu ir su labai 
ribotu produktingu žodynu galėtų duoti taip pat puikių rezultatų“. 


Aišku, kad mokiniui, kurį mes mokome naujos kalbos, svarbu ir 
susikalbėti mokėti,ir knygą pasiskaityti. Bet ne taip su lotynų kalba: 
jei jis ir nemokės lotyniškai kalbėti, bet jei jis laisvai skaitys bet kokį 
autorių, mūsų mokslo tikslas būtų jau pasiektas. Tačiau, visai sutik- 
damas su aukščiau pareikšta mintimi, kad žodynui įsavinti reikia žo- 
dinių pratimų, aš nesmerkiu ir praktiško lotynų kalbos vartojimo 
klasėj. Pasikalbėjimas, ypač elementarinį kalbos mokslą einant, yra 
geriausia priemonė ne tik įgytoms žinioms pagilinti ir netiesioginiai 
pakontroliuoti, bet ir gyvumo pamokai suteikti bei klasės aktyvumui 
sužadinti. Šis faktorius ir paaiškina tiesioginio metodo pasiekiamus 

aukštus mokėjimo rezultatus. Ypač kalbos mokslo pradžioj, ar tai būtų 
naujoji, ar senovinė kalba, — mokytojas pastebi savo klasėj norą ta 
„kalba pradėti kalbėti. Šį norą palaikyti ir patenkinti išsimoka aukščiau 
išdėstytais sumetimais; tačiau skirti jam per daug laiko ir eikvoti jam 
per daug pastangų neapsimoka, nes, kaip aukščiau pasakyta, tik tam 
tikra pasikalbėjimo rūšis, su skaitomąja medžiaga surišta, bus tiks- 
linga, — visa kita prie mūsų tiesioginio tikslo, autorių skaitymo, 
neves. Tam tikslui pasiekti reikia, visų pirma, skaityti kuo daugiau- 
sia. Šiuo atžvilgiu reikia sveikinti pastangas stačiai nuo elementarinio 
mokslo pradžios duoti mokiniui jam prieinamos lengvos skaitomosios 
medžiagos. Tokio pobūdžio knygą tandame, pav., anglų vaikų litera- 
tūroj: „More Latin With Laughter“ By Mrs. Sydney Frankenburg 
(Heinemann Ltd.). Ji skirta ne klasės, bet namų skaitymui, ir jos 
tikslas sukelti mokiny norą lotyniškai skaityti pačiam, o tuo tarpu 
paruošti jį ir tolimesniam darbui. 

Vadinas, mokomosios kalbos vartojimo klausimu tiesioginis me- 
todas skiriasi nuo tradicinio tuo, kad jis stengiasi įtraukti į darbą 
ne tik raštinės, bet ir žodinės kalbos žodyną bei idiomą. 
Mes matėme, kad ir naujųjų kalbų mokslui šis stengimasis ne visuo- 
met tiks, juo mažiau tinka jis senovinėms kalboms. Neturėdami tikslo 
išmokyti mokinį lotyniškai kalbėti, mes turime griežtai atsisakyti nuo 
žodinės kalbos medžiagos įtraukimo į kursą. 

Grįždami prie antro čia formuluoto tiesioginio metodo reikalavi- 
mo — (Tiesioginio svetimos kalbos supratimo lavinimas, kad ir min- 
tyse vykstančio vertimo į gimtąją kalbą vengimas), — turime visų 
pirma pažiūrėti į tai, kokia buvo šio metodo priežastis ir, apskritai, 
naujos kalbų dėstymo srovės atsiradimo. Juk reikia pripažinti, kad se- 
nas tradicinis dėstymo metodas dažnai nusikalsdavo savo per dideliu 
formalizmu bei verbalizmu. Vadinasi, kaip kitoj vietoj mūsų buvo pa- 
sakyta, vaikai operuodavo tuščiomis sąvokomis be jų turinio supra- 
timo. Vertimas, sakysime, buvo daromas sąžiningai, bet, ar mokiniai 
suprasdavo, ką reikšdavo tie žodžiai ar sakiniai, tai mokytojo nedo- 
mindavo. Jis buvo veikiamas tos iliuzijos, kad, jei sakinys išverstas, 
tai reiškia, kad mokinys jį suprato. Juk tai buvo naujas „tiesioginis“ 
metodas, kuris sugalvojo klausimus teikti, mokinį versti turinį atpa- 
sakoti ir pan. Vadinasi, kilo reakcija prieš sausą, formalų vertimą, 
ėmė reikalauti, kad mokinys tekstą tikrai suprastų. Šios reakcijos kraš- 
tutinumas buvo—visai atsisakyti nuo vertimo, einant tuo šūkiu, jog 
svarbu, kad mokinys mintį suprastų, bet „visai nesvarbu, kad jis ją 
išverstų“. Kalbėdami apie rašomuosius darbus, mes atskirai nagrinė- 

sime vertimų reikšmę. Čia tik pasitenkinsime tiek tepasakę, kad kaip 
tik šis per didelis šio metodo kraštutinumas, t. y., visiškas nuo gyvos 
kalbos atsisakymas ir tik svetimąja tenkinimasis, gali nuvesti mokinį 
prie nemažesnio verbalizmo, kaip kad ir buvo su senu metodu. Juk 
mokinys, pav., gali klasėj perskaityti kokį straipsnį, įsivaizduoti, kad 
jis jį suprato, ateiti į klasę kitą dieną ir jį mokytojui atpasakoti, kad ir 
laisvai, o tuo pat laiku šis jo supratimas lieka visai klaidingas ir ope- 
ruos jis kažkokiais x-ais ir y-ais: iš tų ar kitų žodžių jis supras visai 
klaidingas sąvokas. 

Karščiausi tiesioginio metodo šalininkai naujųjų kalbų mokytojų 
tarpe patys labai greit pastebėjo šiuos faktus. Įdomu šiuo atžvilgiu 
pacituoti kai kurias frazes iš anketos, padarytos vieno iš tiesioginio 
metodo įkūrėjų Anglijoj, W. H. S. Jones?o (ib. 27): 

„Klausimas 4. Ar daugiau pajustum Romos atmosferą, jei pra- 
džioj pamokose tiesioginis metodas būtų vykdomas dar nuosakiau? 

Atsakymas B. Aš manau, kad ne. Aš buvau labai dėkingas už 
tą „truputį anglų kalbos“, kuris laikas nuo laiko išaiškindavo neaiš- 
kumus. Kiekvienu atveju tokia atmosfera neįmanoma, ligi nėra įsigyta 
jokio supratimo apie Romą ir romėnus. 

Klausimas 9. Ar manai, kad pažanga lotynų kalboj būtų su- 
trukdyta, jei klasėj visai nekalbėtų angliškai? 

Atsakymas B. Taip. 1) Sunkus gramatikos klausimas retai gali 
būti patenkinamai išaiškintas lotynų kalba. 2) Literatūros paaiškini- 
mai, pastabos, diskusijos, filosofijos paaiškinimai esti įdomesni anglų 
kalba. 3) Kai kurie tekstai reikalauja vertimo; pav., Vergilijaus 
labirinto aprašymas padarė mums aiškaus įspūdžio, bet kai mes šias 
eilutes išnagrinėjome ir išvertėme, tik tada mes pamatėme, kaip ma- 
žai mes jas supratome“. 

Vieta neleidžia mums cituoti visos anketos, bet ir tų pavyzdžių 
pakanka, kad aiškiai pamatytumėm silpnas tiesioginio metodo puses. 
Iš šių dviejų mokinio atsakymų jau aiškiai matyti, kad būna atvejų, 
kada gimtosios kalbos vartojimas neišvengiamas. "Tiesa, pirmas 
iš dviejų aukščiau minėtame veikale cituojamų mokinių (A.) žiūri į 
tiesioginio metodą daugiau teigiamai, bet ir jis pripažįsta, kad ,„Romos 
atmosferą“ jis pajuto tik tada, kai pradėjo skaityti. Vadinasi, mokytojo 
lotyniški pasikalbėjimai per pirmas pamokas to tikslo nepasiekė. 
Taip pat atsakydamas į antrą klausimą (Klausimas 9), jis pripažįsta, 
kad, nevartojus visai lotynų kalbos, jei pažanga ir būtų greitesnė, ji 
vis dėlto nebūtų tokia „tikra“. „Anglų kalbos vartojimas patikrina 
jau įsigytas žinias“, priduria jis, pabraukdamas žodį „patikrina“. 

Pagaliau pats anketos organizatorius pastebi, jog jis pats prieš 
griežtą tiesioginio metodo panaudojimą, kaip anksčiau buvo mi- 
nėta, įsitikinęs, kad mokytojas iš lotyniško pasikalbėjimo „all Latin“ 
"neturi daryti fetišo, nes vieni mokiniai reikalauja daugiau gimtosios 
kalbos, kiti — mažiau. Jis sutinka, kad ,„Romos atmosferos“ negali 
padaryti vien tik lotynų kalba, bet reikalingi paveikslai, modeliai ir 
kitos vaizdingumo priemonės. Vadinas, čia jau nieko naujo nėra, ir 
šiuo atžvilgiu abu metodai sutinka: — visų pirma vaikas turi suprasti, 
pamatyti, apčiuopti tą dalyką, apie kurį jis ar kiti klasėj kalba, ir tai, 
— drauge su mokytojo sugebėjimu, — tikrai galės sukurti klasėj tik- 
rą „„Romos atmosferą“. O dėl vertimų vartojimo, tai pasirodė, kad, 
kaip darbo kontrolė, jie yra puiki priemonė, nekalbant jau apie jų 
savarankišką reikšmę. (,„Vertimą galima praktikuoti kaip meną“, pri- 
duria W. H. S. Jones). Tuo būdu, kad ir koks geras dalykas tiesiogi- 
nis svetimos kalbos supratimas, mes galėsime jį lavinti tik vertimo 
keliu, turėdami galvoj, kad su laiku, kai mokinio kalbos mokėjimas 
bus pakankamai tobulas, toks jos tiesioginis supratimas, ,„,be vertimo 
net mintyse daromo“, ateis savaime. 


Pradėdami dabar kalbėti apie trečią tiesioginio metodo iškeltą rei- 
kalavimą (Mokslas vyksta pradžioj tik žodžiu), turime visų pirma pa- 
žymėti, jog šis reikalavimas turi ypatingos svarbos anglų mokykloj, 
imant dėmesin anglų kalbos tarimo ypatumus. Aišku, kad anglų vai- 
kui lotynų kalbos garsai yra daug lengvesni tarti išmokti, kaip pri- 
prasti teisingai skaityti raidžių tarimu neatitinkantį lotyniškąjį tekstą. 
Lietuvių vaikui su tuo sunkumu kovoti netenka, todėl šis reikalavimas 
neturi tos reikšmės. Davę mokiniui knygą į rankas nuo pirmos pa- 
mokos, davę jam tinkamą žodžių atsargą, mes Žymiai sutrumpinsime 
pirmus kalbos mokslo etapus, sutrumpinsime ir palengvinsime kelią 
prie savarankiško kalbos vartojimo, jei mes tokio pageidaujame. 


Antra vertus, mes jau buvome pabrėžę (pusl. 30), kad kalbėti iš- 
mokyti tikslas ir skaityti išmokyti tikslas reikalauja kitų metodų ir kitų 
žodynų. Klasės aplinka, arba modernaus gyvenimo aplinka, nuo 
kurių paprastai pradeda naująsias kalbas natūraliu ar tiesioginiu me- 
todu dėstyti, duoda kaip tik maža tų žodžių, kurie mokiniui bus ateity 
reikalingi autorius skaitant. Taip pat ir romėnų gyvenimo konkreti 
aplinka neduoda šių reikalingų žodžių, o jos teikiami žodžiai, vėl, 
galės pasilikti be naudos ir,pagaliau, išnykti iš mokinio atminties dėl to 
vieno, kad jie nepasikartos skaitomuosiuose tekstuose. (J. Bezard, 
ib., p. 123). 

Tuo būdu būtų daug naudingiau prieiti kuo greičiausiai mažus 
pasakojimus, kur būtų daugiau veiksmo, kur būtų progos klausimams 
duoti ir įgalinti mokinį juos atpasakoti ar savo žodžiais, ar santraukos 
pagalba. Tai būtų tikras tiesioginio metodo vykdymas, pritaikinus jį 
prie lotynų kalbos mokslo reikalavimų bei ypatumų. 


Pastebėdamas, kad Vokietijoj beveik nėra mėginimų vartoti lotynų 
kalbą kasdieniniams klasės reikalams arba paprastiems gyvenimo da- 
lykams, J. L. Paton (ib., p. 130) duoda gerą pavyzdį, kaip skaitoma- 
sis tekstas yra panaudojamas klasės pasikalbėjimui. Pratimas susideda 
iš dviejų dalių: pirma — žodinio (ne skaitomojo) supratimo lavinimas, 
antra — katechizacija. Aprašysime pirmos dalies eigą: lig tik skyrius 
baigtas versti, vienas mokinys jį paskaito lotyniškai, ir kiekviena tarimo 
ar balsių ilgumo klaida tuojau yra jo draugų pataisoma. Daug svarbos 
yra teikiama sąmoningam skaitymui, pauzoms ir tinkamai išraiškai. 
Kada kitą pamoką vertimas yra pakartotas, visos knygos užskleidžia- 
mos, ir mokytojas pats skaito sakinius vieną po kito, kuriuos mokiniai 
po vienas kito verčia. Tai nepaprastai, pažymi J. L. Paton, patrau- 
kia klasės atidumą: mokiniai priverčiami suprasti lotynų kalbą iš 
klausos, pažodžiui versti palinkimui kelias užkirstas, jie pradeda su- 
prasti sakinio mintį, o ne atskirus žodžius. 

Antra pratimo dalis prasideda, kai skyrius tinkamai įsavintas. Kny- 
gos vėl atskleidžiamos, ir mokytojas klausinėja klasę iš teksto. Kiek- 
vienas atsakymas sudaro pilną sakinį, ir žodis, kuris atsako į klausimą, 
turi būti pirmas atsakyme. Pratimas lavina atidų stebėjimą, tekstą 
skaitant, ir posakio lankstumą. Per pirmas pamokas klausimai ir atsa- 
kymai seka kiekvieną chrestomatijos sakinį; klausiamieji žodžiai — 
guis? guid? cur? guando? guot? — yra parašyti lentoj ir greit įsa- 
vinami. Žinoma, tai yra tik perifrazės pratimas, kuris galėtų pavirsti 
papūgiškumu, jei mokytojas nemokėtų savo klausimų paįvairinti. 
Kai tik mokiniai tokius pratimus sugeba jau lengvai atlikti, mokytojas 
paima ilgesnį skyrių arba ištisą pasakojimą. Pav.: „„(Cum adolescen- 
tulus Romanus in castris amicis clipeum pulcrum et splendidum 
monstraret, Marius: “Cur laudas“, inguit, “clipeum tuum? Strenu- 
orum Romanorum fiducia non in sinistra sed in dextra est?.“ (Šis 
sakinys yra Wulf“o chrestomatijos 17-me paragrafe ir skaitomas apie 
8-tą savaitę lotynų kalbos mokslą einant.) 


Toliau seka katechizacija: 
Mokytojas. — Ouid adolescentulus monstravit? 
Mokinys. — Clipeum splendidum et pulcrum monstravit. 

Mokytojas. — Cui monstravit? 

Mokinys. — Amicis suis monstravit. 

Mokytojas. — Ubi monstravit? 

Mokinys. — In castris Romanis monstravit. 

Mokytojas. — Ouis castris praeerat? 

Mokinys. — Marius castris praeerat. 

„Mokytojas. — Ouid Marius id spectans exclamavit? 

Mokinys. — Ne laudaveris clipegum tuum. 

Mokytojas. — Ouid adolescentulo Romano laudandum est? 

Mokinys. — Gladius adolescentulo Romano laudandus est. 

Aišku, kad klausimų skaičių galima didinti ir mažinti, lygiai 
taip pat, kaip ir jų formą sunkinti ar lengvinti, pagal klasės su- 
gebėjimą. 

Šiuo keliu, kaip buvo jau aukščiau minėta, mes galime pasiekti 
to, kad klasės veikla atitiks ir bendrus kalbų mokymo didaktinius rei- 
kalavimus, ir mūsų dėstomojo dalyko nustatytą tikslą. Iš vienos pusės 
mes turėsime žodinius pratimus, kurie padės išeitą medžiagą įsavinti. 
Iš kitos — tos medžiagos tūriu ir būdu mes nenutolsime nuo mūsų 
pastatyto tikslo: nuvesti mokinį prie raštinės literatūros skaitymo (o 
ne prie lotyniškų praktiškų pasikalbėjimų kasdienio gyvenimo reika- 
lais). Tik tokioj plotmėj galėsime sutikti ir su tiesioginio metodo rei- 
kalavimu: ,„mokslas vyksta pradžioj tik žodžiu“. Mes pasakysime, jis 
gali vykti žodžiu žymia dalimi, bet ne išimtinai. Išimtinai žodžiu vyks- 
tąs mokslas tiktų vien tik naujoms kalboms ir ten tik tada, jei norė- 
tumėm mokinį tik kalbėti išmokyti. 

Žinoma, mes nė kiek nebūsime priešingi lotynų kalbos vartojimo 
pritaikinimui taip pat ir klasės, mokyklos bei, apskritai, gyvenimo 
reikalams, jei tai derinama su klasės atliekamu pagrindiniu darbu. 
Įdomius pavyzdžius teikia F. Zeichner (,„Vom Wesen und Wert des 
Lateinunterrichts auf der Unterstufe“, p. 8) iš savo paties praktikos: 
„purga tabulam, properate in aulam; salvete, discipuli! salve, magi- 
ster!“ Jis nesitenkina tais paprasčiausiais sakiniais, bet prie progos 
ragina mokinius ir iš savo šeimyninio gyvenimo įvairius įvykius 
bei reikalus reikšti lotynų kalba. Paraginami mokiniai ir prie laiškų 
rašymo lotynų kalba. Jis laiko tai visa ypatingai svarbu tais sumeti- 
mais, kad panašus veikimas pašalina iš mokinio galvos klaidingą įsi- 
tikinimą, kad lotynų kalba yra „mirusi“ kalba. To par tikslo vedamas 
skatina jis mokinius prie lotyniškųjų užrašų, patarlių, epigrafų rin- 

kimo: šie visi yra parašomi lentoj ir aiškinami pamokoj. Nuo savęs 
pridursime, kad tarptautiniai lotynų kilmės žodžiai taip pat tinka 
tam tikslui. Mokiniai dažnai renka juos savo iniciatyva, ir jie taip pat 
gali būti lentoj aiškinami. 

Įdomius pavyzdžius iš savo praktikos duoda A. Eustance (,,„The 
Confessions of a Latin Specialist“, Greece and Rome, vol. VI, No.18, 
p. 167). Jis ragina klases pasirinkti sau lotynų kalbos motto. ,,„Kiek- 
viena klasė turi motto... Mes turime tokius motto, kaip „semper 
certantes, nil nisi optimum, nulli secundi“ ir darbščiai, bet plepiai kla- 
sei — „„loguaces sed tenaces“. Kai kurie mokiniai, nepatenkinti vien 
klasės motto, prašė asmeniškojo motto arba patys juos pasidarė... 
Skydai — iškabos, dailidės padaryti ir nudažyti mokyklos spalvomis, 
kaba klasėje. Viena klasė pagamina didelį savo konstrukcijos penalų 
skaičių su savo motto, užrašytu viršuj“. Toks minėto autoriaus nurody- 
tas veikimas geras dar tuo, kad, įvesdamas lotynų kalbą, kaip asme- 
nišką ar visos klasės gyvenimo gaivalą, vis dėlto užkerta kelią „„virtu- 
vinei“ lotynų kalbai. Juk čia daugiausia mokinys turės reikalo su 
senovinių autorių nukaltais posakiais. 

Panašaus pobūdžio darbuotė suteikia pamokoms nepaprasto gy- 
vumo, bet vis dėlto reikia pabrėžti, kad ji neturi įgyti savarankiškos 
reikšmės, kad ji privalo tesitenkinti padedamojo elemento ribomis. 
Ji sužadina „tiesioginį“!) vaiko domėjimąsi, patenkina jo „instinkty- 
višką žinių troškimą“ !), bet mūsų tikslas — paruošti jį prie autorių 
skaitymo — veda aukščiau už šį propedeutinį laipsnį. 

Baigiant kalbėti metodų klausimu, reikėtų paminėti ir svarbiausią 
priekaištą, tiesioginiam metodui, kurį daro jo priešininkai. L. W. P. 
Lewis (,„Practical Hints on the Teaching of Latin“. London, 1919, 
pp. 3—4) nurodo tą faktą, kad lotynų kalbos mokome ne tik tam, kad 
mokinys šios kalbos mokėtų, bet bendram jo lavinimui, jog lotynų 
kalba ir jos mokslas yra taip pat „įrankis“ mokinį galvoti išmokyti. 
Bet ir čia, kaip ir kitur, glūdi tam tikras nesusipratimas. Juk tiesiogi- 
nis metodas nuo mokinio proto lavinimo visai neatsisako. Kas ypatin- 
gai svarbu šitam logiškam lavinimui? — Autorių arba, apskritai, skai- 
tomojo teksto nagrinėjimas gramatiškos struktūros atžvilgiu. (Tas 
veda, žinoma, prie teksto supratimo, be ko toks nagrinėjimas pavirstų 
tuščia scholastika). Betgi abu metodai lygiai be to nagrinėjimo apsi- 
eiti negali. Juk ir tiesioginio metodo šalininkai pažymi, kad vyresnio- 
siose klasėse net vertimas reikalingas (žemesniosiose jis taip pat prak- 


1) A. Schmieder, ib., p. 9. 

tikuojamas sporadiškai kaip kontrolės priemonė). Jie taip pat pasisako 
prieš padarymą fetišo iš lotyniškų paaiškinimų ir pasikalbėjimų. Va- 
dinasi, ši pedagogiškai brangi lotynų kalbos mokslo pusė, šis proto 
“ lavinamasis savumas pasilieka bendras abiem metodam. Vadinasi, ir 
aukščiau minėtas priekaištas nukreiptas prieš tiesioginio metodo kraš- 
tutinumus, bet ne prieš patį metodą. Juk, antra vertus, tradicinis me- 
todas turi taip pat savo kraštutinumų ir, deja, neigiamų kraštutinumų. 
Juk nereikia užmiršti, jog lotynų kalbos padėtis aukštesniojoj mokykloj 
nėra tokia, kokia ji buvo tada, kai lotynų kalbos mokslą pradėdavo 
nuo pirmos klasės lygiai su gimtąja kalba. Jei tada lotynų kalbos mokslo 
ir uždavinys ir metodas turėjo turėti daug bendro su gimtosios kalbos 
mokslo uždaviniu bei metodu, tai dabar juos labiau galima prilyginti 
naujųjų kalbų mokslo uždaviniui bei metodui. Jei anksčiau mokytojas 
negalėjo nenagrinėti kuo smulkiausiai kiekvieno pradinės gramatikos 
klausimo ir morfologijos ir sintaksės atžvilgiais, dabar jis gauna jau 
apytikriai šiais atžvilgiais išmiklintus mokinius, su kuriais jam ne- 
tenka iš pamato statyti gramatikos pagrindą su visomis smulkmeno- 
mis. Ant gimtosios arba ant gimtosios ir naujųjų kalbų pagrindo 
jis turi pastatyti ir lotynų kalbos mokėjimą. Aš pabraukiu žodžius 
„ant gimtosios arba dar ir kitų kalbų“, nes būtų klaida iš mokytojo 
pusės pradėti lotynų kalbą aiškinti, neatsižvelgiant į jau įgytas Žinias 
ir iš gimtosios ir iš naujųjų kalbų mokslo. (Savaime aišku, kad jis turi 
nuolat persitikrinti, ar tos įgytos žinios mokinio atminty gerai laikosi, 
bet tai yra jau kitas klausimas). Tuo būdu lotynų kalbos mokslas gali 
apsieiti be ypatingo formalinio pagilinimo, bet greitesniu tempu vesti 
mokinį prie tekstų skaitymo ir nagrinėjimo. Tuo jis prisiartino prie 
naujųjų kalbų mokslo padėties. Todėl buvo ir yra visai natūralu, kad 
metodo savumai, kurie duoda gerus rezultatus šiame moksle, buvo 
patraukti ir prie lotynų kalbos mokslo. Tuo būdu atsirado „tiesioginis 
metodas“, kuris, kaip jo šalininkai patys pabrėžia, nėra įmanomas 
be to, kad mokiniai prie jo būtų paruošti per naujųjų kalbų pamokas. 
Tačiau, kas visiškai galėtų tikti naujųjų kalbų metodui, nebūtinai 
turėjo tikti lotynų kalbos mokslui, nes, kaip buvo anksčiau paminėta, 
šių dviejų disciplinų tikslai nėra vienodi. Pagaliau, ir naująsias kalbas 
dėstant, to paties tiesioginio ar natūralaus metodo pritaikinimo kraš- 
tutinumuose pradėjo matyti taip pat neigiamas puses. Juo labiau turi 
nuo jų atsisakyti lotynų kalbos mokslas. 
„Tiesioginio metodo“ nuopelnas yra tas, kad jis parodė senojo tra- 
dicinio metodo trūkumus. Jis parodė, kad, jei mes nenorime, kad 10- 
tynų kalbos mokslas taptų „„scholastika“, mes turime duoti jam tokį 

tikslą, kuris pateisintų jo buvimą reformuotoj mokykloj, ir jo metodą 
suderinti su kitų gimnazijos disciplinų metodais. Jis parodė, kad ir 
reformuotoj mokykloj lotynų kalbos mokslas turi teisėtą pagrindą 
savo vietai užimti. Jis, pagaliau, privertė net pačius savo priešininkus 
patį lotynų kalbos dėstymą padaryti tikrai gyvu ir tikrai naudingu, 
praplatinus ir pagilinus to dėstymo ir tikslus ir būdą ?). 

Tūlas paklaus, kokį gi, pagaliau, metodą rekomenduoja pats au- 
torius? — Mes negalime rekomenduoti to ar kito metodo: metodas 
yra, griežtai sakant, vienas, kiek jis stato sau tuos pačius tikslus. Bet 
taip pat galima pasakyti, kad metodų yra tiek, kiek yra mokytojų, nes 
kiekvienas mokytojas veda prie to paties tikslo savo keliais, kuriuos jis 
laiko tinkamiausiais sau pačiam ir toms sąlygoms, kuriose jis dirba. 
Pagaliau, tas pats mokytojas keičia ir turi keisti bei tobulinti savo me- 
todą. Kalbėdamas apie lotynų kalbos tekstų skaitymą ir vertimą E. 
Lisco (Vom Arbeitsunterricht in den alten Sprachen, p. 12—13) 
teisingai pastebi: „Ir čia yra ne tik vienas metodas. Tuo būdu sulig 
mūsų pačių patyrimu mes pratinsime mokinius prie kintančių nuo 
padėties reikalavimų metodų kombinacijos“. Tuo pat klausimu lygiai 
taip pat įtikinamai pasisako F. Zeichner (ib., p. 2): „Tas, kuris nori iš 
visų reikalauti vieno kurio metodo, vedančio prie ,išganymo“, užmiršta 
apie tai, kad atskiriems mokiniams ir mokytojams negalima taikinti 
vienos normos“. į 

Taip pat nereikia užmiršti, kad jokia ,„metodika“ negali padaryti 
gero mokytojo, bet ias mokytojas yra geras, kuris moka surasti meto- 
dikoj tai, kas jam tinka ir kas jo metodą gali patobulinti. „(Gyva kū- 
ryba apdovanotas mokytojas“, rašo O. Wecker (,„Der Sprachunterricht 
auf Sexta“, p. 23): „turi tik savo metodą, t. y., jis yra metodas, bet 
kad pasiektų šito savo metodo geriausių rezultatų, jis turi bešališkai 
pažinti visus kitus metodus“. Arba, kaip panašiai sako A. Schmieder 
(1b.,p.46): ,,Mokytojas turi turėti ne kokį nors vieną metodą, bet bend- 
rai metodą, t. y., metodišką nuovoką, kuria jis galėtų pagrįsti kiekvieną 
savo pedagoginį žingsnį“. 


1) Tiesioginio metodo dėsniai išdėstyti šiuose veikaluose: 

1) VITA NOVA or the Application of the Direct Method to Latin and 
Greek by W. H. S. Jones, M. A. Cambridge, 1915. 

2) THE TEACHNING OF LATIN by W. R. S. Jones, London 1905. 
Vadovėliai: FIRST LATIN BOOK. W.H. S. Jones; INITIUM; 
PONS TIRONUM; ir kt.). 

3. Elementarinis vadovėlis 


Iš to, ką mes esame pasakę anksčiau metodų klausimu, logiškai 
" išeina ir elementarinio vadovėlio turinio reikalavimai. Abu metodai, 
ir tradicinis, apercepcijos pagrindais pastatytas, ir tiesioginis, as0- 
ciacijų veikla pagrįstas, lygiai taip pat ir jų kombinacija reikalauja kuo 
greičiausiai pradėti katechizacijos ir laisvo atpasakojimo darbą. Iš šio 
reikalavimo darome išvadą, kad ir vadovėlis kuo anksčiausia turi duoti 
ištisų straipsnelių skaitomąją medžiagą. (Plg. A. Scheindler, Methodik 
des Unterrichts in der lateinischen Sprache, p. 11). 

Ypač griežtai tenka pasisakyti prieš palaidus sakinius, taikinamus 
gramatikos taisyklėms iliustruoti arba jose pratintis. Dažniausiai jie 
neturi ne tik jokio ryšio su skaitytu, bet, apskritai, jokios mokomos 
reikšmės. Paimu, pav., du gretimu sakiniu iš vieno mūsų gimnazijose 
vartojamo vadovėlio: ,„15. Talis fuit Solo Athenis, gualis Spartae 
Lycurgus. 16. Hannibal Carthagine Tyrum fugit, deinde Tyro Ephe- 
sum venit; Ephese cum rege Antiocho colloguium habuit“. — Negali- 
ma neigti, šie sakiniai puikiai iliustruoja gramatikos taisykles vietai 
pažymėti, bet ar jie ką nors pasako mokinio „sielai“? Kas buvo Solo- 
nas? Kas Lykurgas? Jei jis jau žino, kas buvo Hanibalas, tai ar tai 
įdomu jam, kad jis pabėgo į Tyrą, o paskum į Efesą? Ir kodėl pabėgo? 
Ar tai charakteringa didžiojo vado asmenybei? — Žodžiu, ką daugiau 
sužinos mokinys iš šių dviejų sakinių be ,„Athenis, Spartae, Cartha- 
gine, Tyrum, Ephesum, Ephesi“ formų? Ar mes galime taip eikvoti 
jaunuolio laiką? Ar negalima buvo įdėti daugiau triūso turiningesniems 
sakiniams sugalvoti? Ar, pagaliau, taip svarbios tos taisyklės, kad 
užimtų puslapį su viršum vietos? 

Juk toks metodas buvo praktikuojamas kone prieš šimtą metų, 
ir jis iš tikrųjų pateisina visus skundus dėl „„susinamojo“ klasicizmo 
veikimo. Jei mes pažvelgsime į modernius anglų, prancūzų, vokiečių 
vadovėlius, tai beveik nematysime atskirų sakinių: yra vadovėlių, kur 
rišami vienas su kitu net straipsniai, ne tik kad sakiniai (Initium. 
Cambridge). 

Naujai pasirodžiusiame straipsny, ,„Apie metodą kalboms dėstyti“ 
(Tautos Mokykla, 20, 1937, p. 430 ir tol.) jo autorius J. Kochas taip 
pat ragina pakeisti palaidus sakinius ištisais straipsniais.  Palaidi 
sakiniai ,„nekoncentruoja dėmesio ties viena įdomia fabula, o priešingai 
ji išblaško. Mokinys nelaukia, kas bus toliau; jam neįdomu, apie ką 
kalbės tolesnis sakinys. "Tokie tekstai be galo sausi, nuobodūs, jie 
ne tik neparagina mokytis, bet nuo mokslo atgraso“. Dėl sunkumų, 

kurie galėtų atsirasti dėl to, kad vietomis teksto medžiaga neatitiks 
mokinio išmoktųjų paradigmų ar, aplamai, jo mokėjimo, autorius 
visai teisingai tvirtina, jog trumpas mokytojo ar paties vadovėlio 
paaiškinimas galės jam padėti juos visai lengvai nugalėti. Juk net ir 
dabar, — pridėsime nuo savęs, — tuose skyriuose, sakysim, kur 
neišeita dar įvardžių, vadovėlių autoriai įdeda į skaitymų tekstą pav., 
žodį „,gui“, greta, skliausteliuose pridėdami: (,„kurie““). 

Tuo būdu, jei mes priėjome išvadą, kad vadovėlis turi būti aprūpin- 
tas straipsneliais (ir kuo mažiausia palaidais sakiniais), kyla svarbus 
klausimas: koks turi būti tų straipsnelių turinys. Pagrindinis pedago- 
gikos principas reikalauja duoti vaikui prieinamą medžiagą. Šis prin- 
cipas tačiau neturi būti suprastas per siaura prasme (O. Wecker, ib., 
p. 35). Būtų klaidinga duoti vaikui būtinai jo aplinkos medžiagą; 
klaidinga, nes, kaip mes jau buvome minėję, šios rūšies žodžiai (sem- 
tini iš Plauto, Katono, Kolumelos ir kt.) vėlesnėj mokslo eigoj jam 
nebus reikalingi. Vadinasi, vaikui teikiama medžiaga, kad ir ne iš jo 
aplinkos paimta, turi būti teikiama jam prieinama forma. Be to, jau 
aukščiau buvo pabraukta paveikslėlių reikšmė: jie jam padės įsivaiz- 
duoti tuos dalykus, kurie jam bus svetimi. 

Kai kurie elementarinių vadovėlių autoriai, stengdamiesi pateikti 
vaikui tik tuos žodžius, kurie jam vėliau Cezarį skaitant bus reikalingi, 
prieina kitą nepakenčiamą kraštutinumą. Jie, neišeidami ne tik iš 
Cezario žodyno, bet ir jo veikalo ribų, stengiasi atpasakoti mokiniui 
visus Galijos karo įvykius. Toks vienpusiškumas kenksmingas dviem 
atžvilgiais. Visų pirma, nuo jo nukenčia tolimesnio mokslo gyvumas, 
nes pats originalas mokinio akyse neturės naujumo, o jo neturėdamas 
praras ir mokinio domėjimąsi. J. W.  Headlam (ib. p. 66) katego- 
riškai protestuoja prieš tokią Cezario simplifikaciją: ,,„Kiekvie- 
nas Cezario žodis turi tą nepalyginamąją vertę, kad jis yra 
istoriškoji tiesa. Čia mes turime įdomiausį ir didelio svarbumo 
istorišką pasakojimą, parašytą su didžiausiu tikslumu. Maža to, tai 
yra pirmas tikras istoriškas šaltinis, su kuriuo mokinys susitinka. 
Aišku, kad tai yra tikras nusikaltimas supiaustyti veikalą į trumpus 
sakinius, ,,nugenėti“ juos „gražiai“, suprastinti, pakeisti taip, kad 
pats kūrinys netenka ir savo rimtumo ir įdomumo, pasidarydamas 
paprastu gramatikos pratimu!“ Negalima nesutikti su Headlam?u, 
kad, jei jau reikalinga simplifikacija, tai tokie retoriško pobūdžio 
autoriai, kaip Nepotas ar Livijus labiau tinka tam tikslui. 

Antra vertus, toks propedeutinis, kaip anksčiau minėta, Galijos 
karo nupasakojimas labai susiaurina mokinio įgyjamą žodyną. Juk 

ne tik būsimajam gamtininkui, bet ir, apskritai, inteligentui, baigu- 
siam gimnaziją, pagaliau, pačiam vaikui įdomu žinoti įvairių gyvulių 
„arba žmogaus kūno pavadinimus. Pereinant nuo Cezario skaitymo 
prie Ovidijaus (pagal Lietuvos Švietimo Ministerijos nustatytą pro- 
gramą) pastebima beveik katastrofiška spraga paprasčiausių Žodžių 
mokėjime. Mokiniai nusimena, sutikdami vis naujus žodžius: čia 
buvo tik „manus“, o dabar atsiranda „lacertus, bracchium, palma““, 
atsiranda taip pat ir drabužių pavadinimų, namų ruošos, maisto. 
Tuo būdu šioks toks aplinkos žodžių „bagažas“, pasiimtas elemen- 
tarinį mokslą einant, čia toli gražu nebūtų pro šalį. 


Iš aukščiau pasakyto darome išvadą, kad tam tikras pasakėčių bei 
pasakų (Apuleius; Metamorphoses) elemento procentas būtų visai 
pageidautinas elementariniame vadovėly: ir medžiaga vaikui visai 
prieinama, ir žodynas tinkamas vėlesnėms studijoms, ir, pagaliau, 
pats autorius (jei medžiaga paimta iš Fedro ar Apulėjaus) į gimnazijos 
programą neįeina ir jo veikalu nebus pirm laiko gardžiuojamasi. 

Ko gi pripildysime likusią vadovėlio dalį? (Aišku, kad mes ne- 
galime pasitenkinti vien tik pasakomis bei pasakėčiomis). Kalbėdami 
apie lotynų kalbos tikslą, mes jau buvome pabraukę, kad helenizmo 
einama, aišku, kad lotynų kalbos vadovėlis gali turėti grynai ,„romė- 
nišką“ išvaizdą, jame vyraus romėniškas elementas. Mes, neturė- 
dami gimnazijoj graikų kalbos, galime visą graikų literatūros lobyną 
panaudoti mūsų tikslui, pasirinkę tinkamus siužetus ne tik iš Homero, 
bet ir iš Herodoto, Plutarcho ir kt. Lygiai taip pat galima panaudoti 
lotynų autorius, kaip Aulą Gelijų, Kurcijų Rufą ir kt. Nepoto tei- 
kiamą medžiagą reikėtų palikti originalo skaitymui, elementarinį 
kursą baigiant ar pabaigus. 

Grynai gi romėniškų siužetų geriausia ir, iš tikrųjų, daugiausia 
galėtų duoti Livijus savo pirmąja dekade. Bet tinkami siužetai yra 
išbarstyti ir po visą kitų autorių literatūrą: Svetonijaus, Tacito, 
to paties Cezario (Bellum Civile) ar Cicerono raštuose. Reikia tik, 
pasirenkant, kuo mažiausia imti iš tų autorių ar iš tų siužetų, kurie 
įeina į mokslo programą. Tuo būdu, pav., Livijaus Hanibalo karas 
turėtų būti paliktas tolimesniam mokslui, nes savo turiniu jis labiau 
tiks aukštesnėms klasėms, kaip, pav., I-oji knyga. (Reikia, tačiau, 
pripažinti, kad Hanibalo asmuo teikia tiek daug siužetų, kad vienas 
kitas apie jį pasakojimas nė kiek nekenks, o tik padidins domėjimąsi 
juo toliau besimokant). 

Kalbant apie skaitomųjų tekstų turinį, kyla klausimas, ar vieta 
' vadovėly moderniško pobūdžio pasakojimams iš Lietuvos istorijos 
arba iš kasdienio gyvenimo. Žinoma, visą knygą sudaryti iš tokios 
medžiagos būtų nepakenčiamas kraštutinumas, tačiau nedidelis tokios 
rūšies skaitymų žiupsnis galėtų būti įdėtas vadovėly jau ir tais sume- 
timais, kad jis pridėtų lotynų kalbos mokslui daug gyvumo ir būtų 
lyg akstinas tokiam pavyzdžiui pasekti. Aukščiau jau buvo minėta 
apie lotyniško klasėj pasikalbėjimo svarbumą: tokie pasakojimai su- 
teiktų mokiniui dar daugiau noro prie tokių pasikalbėjimų ir pa- 
dėtų jiems vykti. (Nereikia užmiršti, kaip anksčiau buvo minėta, 
jog mes gauname mokinį jau paruoštą klasės pasikalbėjimams per 
naujųjų kalbų pamokas). 

Dažnai tokie skaitymai bus jumoristinio, parodijinio, pobūdžio: 
tai visai atitiks antikinės literatūros tradiciją. (Mano paimtas iš „„Tiro 
Romanus“ eilėraštis „De rheda motoria, vulgo automobilis nominata“ 
visuomet sutikdavo didžiausią mokinių entuziazmą). Prie grynai 
modernių veikalėlių, kaip įvadas, gali prisidėti ir kas nors tin- 
kamo iš to, ką mums paliko poklasikinė viduramžių ir humanistų 
„latinitas“. Prie medžiagos, parinktos iš šio šaltinio, yra ypač 
palinkę vokiečių modernūs lotynų kalbos vadovėliai (pav. ,„Ludus 
Romanus“). 

Į vadovėlio turinį būtinai turi įeiti ne tik vertimai iš lietuvių kalbos, 
bet ir visokių rūšių pratimai: klausimai, perifrazės (asmenų, skai- 
čiaus, laikų pakeitimai), sakiniai sa praleistais žodžiais, įvairūs galvo- 
sūkiai ir kt. (Žinoma, šie pratimai lygiai taip pat, kaip ir vertimai, 
turi būti sudaryti tk iš tų žodžių, kurie jau buvo pasitaikę, lotyniškąjį 
tekstą skaitant). Labai pageidautinas yra gausingas pataclių bei 
mįslių elementas. 

Gero vadovėlio būtina sąlyga, kad jo kalba būtų mokiniui lengvai 
prieinama. Periodų ir brachilogijų sunkumus reikia palikti aukštes- 
nėms klasėms.  Elementariniame kurse visa turi būti aišku: jokių 
dviprasmiškumų, jokių abejotinumų. Žodžius reikia imti tik jų tie- 
siogine, pagrindine prasme. "Tekstą reikia sutvarkyti taip, kad jis 
sukeltų mokinio pasitikėjimą, o ne nusivylimą savo jėgomis. 

Modernus lotynų kalbos vadovėlis negalės būti pripažintas 
geras, jei jame nebus sutvarkyta ir išorės pusė taip, kaip to reikalauja 
„ kiekvieno, mūsų laikais laikomo gero, vadovėlio savybės: tvirtas bal- 
tas popierius, įskaitomas šriftas ir pan. Tačiau lotynų kalbos mokslo 
ypatumai reikalauja, kad tekstas būtų aprūpintas taip pat kirčiais: 
anglų, vokiečių elementariniuose vadovėliuose bent 10-tis pirmųjų 

pamokų būna aprūpinta ilgumo bei trumpumo ženklais, o tolesnėse 
pamokose kiekvienas naujas žodis pasirodo taip pai su ženklais. Ypač 
svarbu, kad ir prie vadovėlių pridėtuose žodynuose balsių ilgumai ir 
" trumpumai būtų pažymėti. 


4. Mokymo technika bei pamokos eiga 


Nustatydami konkrečius elementarinio lotynų kalbos kurso dės- 
tymo reikalavimus, turime visų pirmiausia pabrėžti aiškios artikulia- 
cijos reikšmę. "Trumpai paaiškinęs tarimo ypatingumus ir kirčio 
dėsnius (žinoma, ir lentos pagalba), mokytojas gali stačiai pereiti prie 
teksto skaitymo. (Ypatingi tarimo pratimai nėra reikalingi: jie būtų 
pateisinami, gal būt, tik tada, jei mes pradėtumėm lotynų kalbos 
mokslą nuo I-os klasės). 

Pirmą laiką mokinys yra palinkęs užmiršti tarimo taisykles, ir 
mokytojas turi čia jam eiti pagalbon. (Geriausia, priėjus prie vietos, 
kur mokinys galėtų paklysti; jį įspėti iš anksto, kad jis atkreiptų ypa- 
tingą dėmesį į tarimą: jei skaitąs mokinys ir nesusigriebs iš karto, tai 
jau jo draugai jam padės, ir tuo būdu klaida bus išvengta. Toks 
mokinio nuo klaidos apsaugojimas yra ypač svarbus, nes, išgirdę 
netaisyklingą tarimą, mokiniai ilgą laiką po to (jei ne visą gyvenimą) 
vis bus palinkę klaidą pakartoti. (Čia, kaip ir visur mokinį taisant, 
galioja pagrindinė taisyklė: taisydamas mokytojas jokiu būdu neturi 
mokinio klaidos kartoti). 

Taisyklingam kirčiavimui užtikrinti, kaip buvo aukščiau pabrėžta, 
būtina, kad elementariniai vadovėliai būtų aprūpinti kirčiuotais teks- 
tais. Tai žymiai palengvins mokytojo darbą ir pagerins mokslo rezul- 
tatus taip, kad galima bus tikėtis, kad mes neišgirsime panašaus į 
„amicus“ tarimo, kaip pasitaiko dabar net trečiais mokslo metais. 

Jei mokytojas iš pat pradžios ir ypač pirmais mokslo mėnesiais 
bus pedantiškas kirčiavimui ir artikuliacijai, tada neteks vargti su jų 
ydomis vyresniosiose klasėse. E. Thring (Theory and Practice of 
Teaching, p.p. 193—194 ir t.) teikia artikuliacijai ypatingos svarbos. 
Juk aiški artikuliacija yra ir aiškaus galūnių tarimo sąlyga. Ypač 
galūnėse tas aiškus tarimas svarbus, nes jis nuo pirmų žingsnių 
apsaugos mokinį nuo linksnių painiojimo. 

„Yra įrodyta“, rašo E. Thring, „kad tikslumas yra pirmas ir 
svarbiausias mokyklos tikslas: ir tikslaus stebėjimo sugebėjimas ir to, 
kas buvo pastebėta, tiksliai atvaizduoti mokėjimas. Yra taip pat įrodyta, 
kad viena iš naudingiausių lotynų kalbos savybių yra tai, kad ji turi 

išvystytą morfologiją, turi galūnių kitimą. Reikalaujančių sąmoningo 
stebėjimo mažučių žodžių — etikečių (galūnių. Aut.) gausinga sistema 
yra tas kalbos savumas, kuris padaro tą kalbą visų pirmiausia tokią 
brangią mokslo priemonę, be visų kitų sumetimų“. Anot Thringo 
žodžių, kiekviena galūnė yra savotiška etiketė, kuri žodžiui suteikia 
tos ar kitos reikšmės. Išmokyti vaiką perskaityti tokią etiketę ir ją 
suprasti reiškia išlavinti ir jo stebėjimo ir jo orientavimosi gabumus. 
Tuo būdu, kreipiant dėmesį į tikrą artikuliaciją, eina ne tik apie 
kalbos mokymą, bet ir apie proto lavinimą, o į pastarojo tikslo svarbu- 
mą negalima neatsižvelgti. 

Naują tekstą Fr. Cramer (ib.) rekomenduoja mokytojui pačiam 
skaityti. Pirmomis pamokomis jis tai ir gali daryti, bet vėliau jis tą 
skaitymą galės pavesti kuriam gabesniam mokiniui. To reikalauja 
mokinių aktyvumo uždavinys ir tokią tvarką įvykdyti leidžia ta mankš- 
ta, kurią mokiniai išėjo gimtosios ir naujųjų kalbų pamokose. 


Taip pat ir naujo teksto vertimas daromas pačių mokinių klasėj, 
mokytojui ateinant pagalbon tik ten, kur mokiniai paklysta ar nesu- 
geba išversti. Darbo mokyklos principas reikalauja, kad visas pagrin- 
dinis darbas, ypač naujo teksto skaitymas ir vertimas, būtų atliktas 
klasėj. Tai iš karto duoda mokinio darbui tikrą kryptį, iš karto, kol 
dalykas jam dar naujas ir įdomus, pabrėžia visa, kas yra tais ar kitais 
atžvilgiais svarbu; tai sukelia jam noro ir meilės prie jo einamo mokslo 
dalyko, nes jis išgyvena naujus įspūdžius kartu su savo draugais; tai, 
pagaliau, apsaugoja jį nuo nesavarankiško darbo namie, kur jis gali 
naudotis įvairių tipų ,„mašinėlėmis“ ar vyresniųjų pagalba. 


Antra vertus, pavedimas mokiniui paruošti visai naujo teksto 
vertimą per daug apsunkina jo naminį darbą. E. Thring (ib. p. 187) 
teisingai pastebi: „Labai dažnai pasitaiko, jog užduota pamoka per 
ilga, kad ją galima būtų tinkamai paruošti per turimą mokinio 
žinioj laiką. Tai yra blogiau už sugaištą laiką“. Negabieji mokiniai 
visai nustoja dirbę, o gabesnieji pripranta prie viršutiniškumo. Ir 
tiems, ir kitiems taip einamas mokslo dalykas taip įgrysta, kad jie, ir 
baigę mokyklą, nenustoja jo keikę. Antra vertus, užduodant svar- 
biausią darbą namie atlikti, mokytojo vaidmuo virsta pasyvia kon- 
trolės mašinos pareiga, nuobodžia dvejetukų registracija. 

Po to, kai naujas tekstas išverstas klasėj, jį galima pavesti mokiniui 
pakartoti namie ir sąžiningai išmokti jame pasitaikiusius naujus Žo- 
džius, — to visiškai pakanka. Žodžius jis būtinai turi nurašyti į savo 
žodynėlį: mokytojas turi ne tik to reikalauti, bet ir jo darbą nuolat 

kontroliuoti. Iš vienos pusės šis žodžių nurašinėjimas padeda moki- 
niui juos geriau išmokti ir prisiminti (regėjimo ir motorinė atmintis !), 
- Iš kitos pusės jis tvirčiau mokės ir jų ortografijos. 

Daugumas vadovėlių yra aprūpinti medžiaga vertimams iš lietuvių 
į lotynų kalbą. Vėl, ir šiuos pratimus mokytojas turi atlikti su moki- 
niais žodžiu klasėj ir tik tada užduoti padaryti juos raštu namie. 
"Tokie pratimai kelia sąmoningą gramatikos paradigmų mokėjimą, 
bet jų neturi būti per daug, ir, kiekvienu atveju, namų uždavinys neturi 
būti per didelis: maximum 10-tis trumpų sakinių. 

Dažnai būna pabrėžiamas kartojimo svarbumas. Tačiau, kartojimo 
sąvoką galima suprasti dvejopai: kartoti galima tai, kas išeita, grįžtant 
prie tų pačių tekstų bei pratimų, bet galima kartoti išeitas taisykles, 
išmoktus žodžius, visą medžiagą tik visai kitomis, naujomis kombi- 
nacijomis. Kiek vertingas yra pastarosios rūšies kartojimas, tiek men- 
kos vertės yra pirmosios: mokykloj jis paprastai turi „kalimo“ panie- 
kinamąjį vardą. Pirmosios rūšies kartojimas gali turėti vietą tik pirmą 
kartą klasėj išverstą tekstą namie pakartoti užduodant. Toks kartoji- 
mas yra tikslingas, neišvengiamas, ir jam, žinoma, nieko negalima 
prikišti: jis turi būti mokykloj, jei mes nenorime paviršutiniškumo 
ugdyti. Patys vaikai tai gerai supranta ir nebūtų patenkinti, jei mo- 
kytojas nuo tokio kartojimo atsisakytų. Vadinasi, vienkartinis išeito 
teksto pakartojimas yra būtinas, bet ne daugiau (išskyrus, žinoma, 
tokias vietas, kurios pasižymi savo sunkumu arba svarbumu). 

Kai kurių pedagogų palinkimas kartoti tą patį po kelis kartus 
pareina, mano nuomone, nuo klaidingo įsitikinimo, jog vaikas galįs 
po visų šių kartojimų dalyką visiškai, „absoliučiai“ pilnai suprasti. 
Bet visai teisingai pastebi E. Thring (ib. p. 189), jog mes negalime 
reikalauti iš vaiko proto pilno ir galutinio dalyko supratimo: šitokį 
supratimą gali turėti tik specialistas. Mums pakanka, jei vaikas „gali 
sau praskinti kelią ir gėrėtis landšaftu. Visi mėginimai sustoti per 
ilgai prie to paties darbo pasibaigs tik nuovargiu ir susidomėjimo 
netekimu. ,,Sužiedėję“ žodžiai ir darbas tampa jaunai sielai tik 
tuščiais garsais, bereikšmiu ir automatišku veikimu. Monotoniškumas 
yra didžiausias priešas, su kuriuo tik tenka mokytojui kovoti. Kai 
viskas yra nauja, viskas negali būti įsavinta“. Toliau, kitoj vietoj 
jis tarp kitko rašo: „„Daug sunkumų negali būti nugalėta prie jų 
stovint: juos galima nugalėti tik judant“. 

Tuo būdu ir vadovėlių autoriai ir mokytojai turi rūpintis, jei jie 
nori „sunkumus nugalėti“, kad atitinkama medžiaga kartotųsi vado- 
vėliuose (vadinasi, ir dėstyme) taip, kad mokinys to kartojimo nepa- 

stebėtų: tik iš tokio kartojimo galima laukti gerų padarinių. ,„Moder- 
nių mokymo metodų“ autoriai („„Mod. Meth. in Teach.“, p. 254) 
pabrėžia, kad kartojimas turi įgalinti mokinį jam pažįstamą medžiagą 
būtinai, kur tik galima, reikia įtraukti į darbą naują medžiagą. 

Apie kartojimą kalbant, tenka iškelti klausimą ir dėl išeitos medžia- 
gos kartojimo ta pačia pamoka. Bet į šį klausimą iš dalies jau atsakyta. 
Juk ir čia galioja tas pats principas: nelaukti, kad viskas būtų aišku iš 
karto ar kad ir iš dviejų kartų: mokinys vis tiek į tą patį sakinį žiūrės 
kitomis akimis, kaip specialistas mokytojas. Antra vertus, reikia vengti 
monotoniškumo: jei mokytojas mato, kad šis ar tas sakinys iš tikrųjų 
mokiniams per sunkus, tai geriau sugalvoti kitą panašų sakinį, para- 
šyti jį lentoj, panagrinėti jį su mokiniais, pagaliau, paraginti gabes- 
niuosius vaikus pačius sugalvoti ką nors panašų. Žodžiu, ir čia reikia 
tą pačią medžiagą teikti mokiniui kitu pavidalu, bet to paties sakinio 
daugkartinio kartojimo vengti. Pirma, vyksta darbo vertimas; antra, 
to paties sakinio literatūrinis vertimas: — dar trečią kartą jį kartoti 
pavesti dar kitam ar tam pačiam mokiniui tenka tik išimties keliu. 
(Reikia taip pat turėti galvoj, jog mes turime reikalo ne su I-os klasės 
mokiniais). 

Apie gramatikos bei žodžių kartojimą kalbama kitoj vietoj (kiek, 
žinoma, galima tuos elementus atskirti nuo skaitymo ir bendro klasės 
darbo). Čia tik tenka sustoti šiuo klausimu bendra plotme ryšium su 
klasės darbo eigos tvarka. Beveik kiekviena lotynų kalbos pamoka, 
žodžiu sakant, „eilinė“ pamoka susidės iš dviejų pagrindinių dalių: 
prospektyvinės, naujo darbo dalies ir retrospektyvinės, patikrinamojo 
darbo dalies. Aišku, kad negalima nustatyti kokios nors visiems 
bendros ir visiems privalomos tų dviejų dalių proporcijos. Propor- 
cija pareis nuo daugelio faktorių: ir nuo klasės pažangumo, ir nuo jos 
didumo, ir nuo einamos medžiagos pobūdžio, ir nuo atskirų indivi- 
dualių reiškinių, kurių negalima numatyti. Galima, tačiau, trumpais 
bruožais duoti čia bendrą darbo planą, kuris jau gali būti pritaiki- 
namas atskirais atsitikimais. 

Visų pirma aukščiau minėtų dviejų dalių tvarka: kuria dalimi 
pradėti pamoką? Tradicinė daugumo mokytojų priimta tvarka duoda 
pirmą vietą retrospektyviniai daliai. Tuo būdu užmezgiamas ryšys su 
išeita medžiaga: tokia tvarka yra visai natūrali. Vienintelis dalykas, 
kurį jai galima prikišti, yra tai, kad pamokos gale mokiniai jau pavargę, 
o kaip tik pamokos galui tenka sunkesnioji darbo dalis. Todėl kai 
kurie mokytojai pamokos pradžioj pradeda „aiškinti“, o likusią dalį 

skiria žinių patikrinimui. Tokios tvarkos daugiausia prisilaiko 
matematikos mokytojai, ir jų disciplinos savumai, gal būt, tokią 
„tvarką visiškai ir pateisina. Tačiau tokia tvarka turi ir savo mi- 
nusų. Jei pamokos pradžioj mokiniai iš tikrųjų dirba aktyviai ar 
klausosi mokytojo atsidėję, užtat per antrą pamokos dalį labai sunku 
juos į darbą įtraukti. Jie laikosi pasyviai, tenkindamiesi tuo, kad vienas 
iš jų draugų atsakinėja, vadinasi, jie gali pilna teise nieko nedaryti. 
Jei net energingas mokytojas nepasiduoda ir prievarta traukia juos 
prie darbo klausinėdamas iš vietos, vis dėlto jie negali jau senu dalyku 
domėtis taip, kaip jie domėtųsi nauju, ir, iš tikrųjų, jie yra juk pavargę. 
Tuo būdu, jei ne visuomet, tai bent dažnai gali atsitikti, kad antra 
pamokos dalis bus prarasta, nueis niekais: teigiamas rezultaias bus tik 
poros mokinių žinių patikrinimas, o tai yra palyginant menkutis 
padarinys. 

Visai kas kita, jei mes pradėsime nuo kartojimo ir patikrinimo: 
mokiniai nėra dar pavargę, todėl jie ir patys gali domėtis ir gali būti 
priversti domėtis ir pakartojimo ir patikrinimo darbu. Užtat naujam 
darbui pats to darbo naujumas suteiks naujų jėgų, o mintis ir susi- 
rūpinimas tuo, kad kitam kartui reikės aiškinamąjį dalyką mokėti, 
didesnę jų dalį vers prie darbo geriau, kaip paties mokytojo paragi- 
nimai. Čia ir yra svarbus tas dalykas, kad pamoka ruošiama klasėj, 
o ne namie: vaikas supranta, o jei nesupranta, tai reikia pasistengti, 
kad jis suprastų, jog jei jis uoliai dirbs pamokos metu klasėj, jam 
mažiau teks dirbti namie, jam pasiliks daugiau laisvo laiko. Išskyrus 
nedidelį skaičių išdykėlių ir „prisiekusių“ tinginių, visi normalios 
psichikos vaikai dirbs noriai ir rimtai. 

Retrospektyvinė pamokos dalis susideda iš pakartojimo bei pa- 
tikrinimo darbo, kuris savo eile apima ir skaitomąją medžiagą, ir 
žodyną, ir gramatiką. Nors kartojimo tikslą galima pasiekti klausi- 
nėjant mokinius vienas po kito iš vietos, patikrinimui tenka juos 
iššaukti pavieniui prie mokytojo stalo. Pastaruoju atveju neleistina, 
tačiau, dirbti tik su tuo mokiniu, kuris yra iššauktas: jo klaidos patai- 
somos jo draugų iš vietų, o ne paties mokytojo; taip pat, jei jis negalėjo 
to ar kito klausimo atsakyti, tas klausimas pavedamas vienam iš jo 
draugų. Tokios rūšies patikrinimas gali vykti drauge ir iš skaitomo- 
sios medžiagos ir iš gramatikos bei žodžių. Turint galvoj monotoniš- 
kumo kenksmingumą, geriausia būtų pakartojimo darbą įvairinti tuo 
būdu, kad kartais tai būtų vien tik kartojimas, mokinius iš vietų 
klausiant, o kartais patikrinimas mokinį iššaukiant prie stalo ar prie 
lentos. Gramatikos ir žodyno klausimai turi rištis su skaitomąja 

medžiaga. Jei buvo užduoti namie atlikti kokie nors pratimai, geriau- 
sia, jei jie bus parašyti lentoj ; jei tai buvo lengvesnio pobūdžio darbas, 
laiko stokojant, galima pasitenkinti vien jo perskaitymu: vienas ar 
keletas mokinių iš eilės skaito, o kiti taiso arba daro pastabas dėl 
variantų. 

Prospektyvinė pamokos dalis susideda iš žodžių apžvalgos ir naujo 
teksto vertimo; kartais prie šio gali prisidėti gramatikos paaiškinimai. 
Žodžius mokytojas perskaito pats, darydamas prie to reikalingas pa- 
stabas. Po to juos perskaito mokiniai choru. Iš dalies tai bus pildymas 
to principo, kad didžiausia mokslo darbo dalis atliekama klasėj, iš 
dalies tai suteiks vaikams nekaltą malonumą truputį „pašaukti“: 
juo ramiau jie sėdės tolesnėj pamokos eigoj. (Choru skaitant, langelis 
klasėj atveriamas: tai yra būtinas klasės higienos reikalavimas). 

Naujo teksto vertimui atlikti pageidaujama įtraukti kuo didesnį 
mokinių skaičių, todėl geriausia atskirus sakinius pavesti atskiriems 
mokiniams. Tekstą verčiant, reikia kreipti visų pirma dėmesį į jo 
turinį ir į tai, kad jis būtų atvaizduotas gražia gimtąja kalba: grama- 
tikos ir leksikografijos elementai dalyvauja tame darbe tik tiek, kiek 
jų reikalinga jam sėkmingai atlikti; jokiu būdu tekstas negali būti 
panaudotas šių elementų pakartojimui ar patikrinimui. Užtat jų 
pagilinimui aišku, kad ši nauja medžiaga gali ir labai patarnauti, 
bet ir čia šitokį pagilinimo bei naujų reiškinių paaiškinimo darbą 
reikia atlikti tada, kai vertimo darbas jau baigtas. Po to, kai vertimas 
yra galutinai baigtas, galima ir ištisą straipsnį pavartoti gramatiško, 
ar leksikografinio (pav., žodžiai bendra su lietuvių kalba šaknimi), 
ar kokio kito pobūdžio darbui. 

III. Žodynas 


Žodžių mokymasis glaudžiai susijęs iš vienos pusės su gramatikos 
mokslu, iš kitos — su skaitomąja medžiaga. ,„Žodis žodyne panašus 
į išdžiovintą gėlę herbarijuj, — žodis sakiny yra gyva gėlė spalvota ir 
kvepianti“, sako O. Wecker (Das Uebersetzen als Mittel Deutscher 
Stilbildung, p. 63). Jis taip pat (Der Sprachunterricht auf Sexta 
nach dem Grundsatze der Konzentration, p. 34) pabrėžia: „vaikas, 
jo kalba ir jo akiratis pasilieka mūsų pradiniu punktu ir naujos kalbos 
(šiuo atveju, lotynų) pradedant mokytis. Nuo pažįstamo prie nepa- 
žįstamo, nuo daikto prie žodžio — tai pasilieka mūsų pagrindinis 
įstatymas“. 

Aukščiau jau buvo kalbėta apie paveikslų svarbumą: be jų neį- 
manomas tikras žodžių mokėjimas. Ypač per pirmus mokslo metus 
žodžių mokėjimui daug gali padėti „loto“ žaidimas, kuris ir gimtosios 
ir naujųjų kalbų moksle jau tapo būtina mokslo priemone. Patys 
mokiniai gali pagaminti paveikslus: mokytojas turės tik koordinuoti 
jų darbą ir nurodyti daiktus, kuriuos jie turi nupiešti. Toks savųjų 
rankų padarytas loto žaidimas dažnai patinka vaikams labiau, kaip 
brangiai pirktas.  Daiktus, žinoma, geriausiai skirstyti grupėmis 
asociacijoms sukelti. "Tuo būdu kūno dalys, ginklai, laivynas, geogra- 
fijos terminai (mons, collis, nubes, mare, flumen, silva...), gyvuliai, 
žvėrys, paukščiai, medžiai sudarys atitinkamas grupes. 

Sieniniai ar individualūs paveikslai (kaip ir naujųjų kalbų moksle) 
gali patarnauti tam pačiam tikslui — žodžių mokėjimo patvirtinimui 
vaizdingumo ir asociacijų keliu. "Tokie paveikslai tinka, žinoma, 
ypatingai pasikalbėjimo reikalui. (SPECULUM ROMANUM. Bells. 
London. SCENES DE LA VIE ROMAINE. Alfred Carlier.) 

Asociacijų grupių sudarymo reikšmę pabrėžia ir O. Wecker (Der 
Sprachunierricht auf Sexta.  „,„Gruppierende Zusammenstellung“, 
psl. 44) ir A. Poissinger (Methodologie de FEnseignement des Langues 
Anciennes, p. 54). Žinoma, šis uždavinys reikalauja „extra“ darbo, 

bet reikia sužadinti mokiniuose potencialią kolekcionizmo dvasią. Mo- 
kiniai paprastai užrašo žodžius į savo žodynėlius chronologiška tvarka. 
Žinoma, nuo šios tvarkos netenka atsisakyti, bet lygiagrečiai su ja 
galima raginti juos, kad jie užrašinėtų žodžius grupėmis, kaip anks- 
čiau minėta. Tuo būdu pas juos susidarytų savotiškų reali'jų konspek- 
tų: tikyba su savo paskyriais (dei superi, dei inferi...), kariuomenė 
su savo paskyriais (rikiuotės, ginklai puolamieji ir ginamieji, laivy- 
nas...), pilietinis bei visuomeninis gyvenimas (miestai ir kaimai, val- 
dininkai...), geografija ir gamta ir t. t. 

Vyresniosiose klasėse galima eiti toliau ir grupuoti žodžius, pa- 
dėjus į pagrindą formalų skirtumą. Poissinger pataria raginti moki- 
nius sudarinėti žodynus abėcėlės tvarka. Čia mokinys skirsto žodžius 
į keturias grupes—skiltis: 

1. daiktavardžiai; 

2. būdvardžiai ir įvardžiai; 

3. veiksmažodžiai; 

4. nelinksniuojamieji žodžiai. 

Aišku, kad šių skilčių ribose mokinys galės žodžius dar toliau 
skirstyti į kamienų grupes, rinkdamas visus jam pažįstamus „„deri- 
vativa“. 

Prūsijos Švietimo Ministerija savo nurodymuose prie aukštesniųjų 
mokyklų programų (ib., psl. 101) taip pat pažymi, kad „iki pat aukštes- 
niųjų klasių reikia sudarinėti sistematiškas išmoktų žodžių grupes pa- 
gal jų kilmę ir asociaciją“. 

Taip pat ir naujus žodžius į žodynėlius įrašinėjant, „„Nuolat 
reikia naujus žodžius rišti su jau pažįstamais mokiniui žodžiais (tarp- 
tautiniais žodžiais, svetimžodžiais, žodžiais iš pažįstamų mokiniui kitų 
kalbų). Panašius reikalavimus stato ir prancūzų pedagogiškos minties 
atstovas J. Bazard (ib., 55): „Il faut constituer des famnilles de mots““. 
(„Reikia sudarinėti žodžių grupes pagal jų kilmę“) 

Vienas iš naujausių vokiečių elementarinių vadovėlių, „Ludus 
Latinus“ (Teubner) duoda atskirą skyrių, kur žodžiai jau sudėti į 
grupes (Zusammenstellung der Vokabeln nach Sachgruppen und 
Wortfamilien). Čia duodamos šios grupės: I. Šeimyna, amžius 
(Į šią grupę įeina ir vardai: Aemilius, Carolus ir pan.); II. Įsikūrimas, 
namai (pirma daiktavardžiai, paskum veiksmažodžiai: laborare, 
fabricare, parare ir kt.); III. Maistas, drabužiai; IV. Žmogaus kūnas, 
sveikata, ligos, mirtis; V. Žmogaus dvasia, siela; VI. Žodis, raštas; 

VII. Menas, mokslas; VIII. Tikyba; IX. Papročiai, teisė, valstybė; 
X. Medžiaga, spalvos, prekyba; XI. Karas; XII. Žemė, žėmės pa- 
- viršius; XIII, XIV. Augalai, ūkis; XV. Gyvuliai, medžioklė, gyvu- 
lininkystė; XVI. Vandenys, laivininkystė; XVII. Ugnis, gamtos ir 
dangaus reiškiniai; XVIII. Laikas, erdvė; XIX. Svoris, skaičius; 
XX. Veiksmai ir stoviai (meare, ambulare, intrare, volare, iacere 
ir kt.); XXI. Jungtukai; XXII. Prielinksniai; XXIII. Įvardžiai. 

Šiais skyriais pradedama nuo pirmųjų mokslo meių ir jie nuolat 
papildomi ir tolesnėj mokslo eigoj. Greta su šiomis žodžių grupėmis 
vadovėly duotas ir svarbiausių žodžių junginių sąrašas. Aišku, kad 
mokinys galės ir jį įpinti į savo žodyną, pridėjęs šiuos junginius prie 
žodžių, juos sudarančių. Pav., „arma et tela“ galima prirašyti ir prie 
„arma“, ir prie „tela“; „„vallo fossague“ —ir prie ,„„vallum“, ir prie 
„fossa“; „insidias parare“ — prie „insidiae“ ir prie „„parare“ (juk ir 
„„parare“ šiuo atveju reiškia ne „ruošti“, bet „„statyti pinkles“). 

Viso šio veikimo pasisekimui užtikrinti reikia, visų pirma, kad 
mokinys suprastų, jog tai nėra dar vienas darbas, kuris užkraunamas 
jam ant galvos, kad jis suprastų, jog, jei jis jį atliks sąžiningai ir sąmo- 
ningai, jam nereikės žodžių „kalti“. (Mokytojui, žinoma, taip pat 
nereikės turėti nemalonumo tą „„kalimą“ tikrinti). Bet kartu mokyto- 
jas turi saugotis suteikti tokiam veikimui savarankiškos vertės: į 
mokinio sudaromas grupes turi įeiti tik tie žodžiai, kurie jam žinomi, 
kurie jau buvo jo paties sutikti, tekstus skaitant. Taip pat (tai liečia 
bet kokį žodžių mokymosi būdą) nereikia skubėti su sinonimais ir 
su netiesiogine žodžių reikšme: reikia tenkintis tuo, kad mokinys, 
visų pirma, tvirtai mokėtų pagrindinę žodžio prasmę. 

Grįždami prie žaidimų, kaip padedamosios priemonės žodžiams 
išmokti, turime pasakyti, jog be aukščiau minėto loto žaidimo yra ir 
kitų, kuriuos laikas nuo laiko galima pavartoti, ir kurie taip pat su- 
kelia mokinių aktyvumą. Laisvai minutei pasitaikius, galima sukelti 
„lenktynes“, kurios susidaro iš to, kad kiekvienas mokinys turi pa- 
rašyti kuo daugiausia jam pažįstamų žodžių, sakysim, per 5—10 
minučių. Jei mokytojas gali (šapirografo pagalba) pagaminti žodžių 
sąrašus, jis gali suruošti lenktynes tuo būdu, kad mokiniai rašys mokytojo 
surašytųjų žodžių prasmę: kuris daugiausia žodžių supranta, tas laimi. 

J. Bezard (ib. psl. 64 ir t.) pasakoja apie kitos rūšies „lenktynes“, ar- 
ba, greičiau, „rungtynes“, kur iš skaityto teksto mokiniai paeiliui turi 
sakyti kiekvieno, taip pat paeiliui, žodžio pagrindines formas, tekste 
duotą formą, prasmę ir sakinio dalį, kurią jis sakiny atstoja. Čia žodžių 
mokymosi elementas surištas su gramatiškuoju. 

Žodžių mokymuisi tokiu pat būdu galima pavartoti ir 
vadinamuosius „„kryžminius uždavinius“, kurie Amerikoj kai kuriose 
mokyklose įvesti, kaip būtina mokslo priemonė gimtosios kalbos pa- 
mokose. Europoj, apskritai, jie skiriami naujųjų kalbų mokslui tam 
tikruose moksleiviams leidžiamuose žurnaluose; Anglijoj jų galima 
sutikti net ir rimtesnio pobūdžio senovinių kalbų periodinėj literatūroj 
(„Greece and Rome“, Oxford; at the Clarendon Press. Published 
for the Classical Association). Aš praktikuodavau juos lygiai ir nau- 
jųjų kalbų ir lotynų kalbos pamokose. Žinoma, jie reikalauja daug 
laiko, norint juos sudarinėti pačiam, o kitų pagaminti jie, vėl, galės 
ne visai atitikti mokinių įgytas žinias. 

A. Eustance (ib., psl. 167) rašo, kad jo klasėse mokiniai sudaro 
juos patys: „„Mano mokykloj antrais lotynų kalbos mokslo metais 
mokiniams yra leista patiems, sudarinėti lotynų kalbos kryžminius už- 
davinius dedant į pagrindą trimestro laiku įsisavintą medžiagą. Kokia 
bebūtų jos psichologiška bei auklėjama vertė, ši pramoga savo naujumo 
dėliai yra labai mėgstama ir vykę uždaviniai, mano tinkamai patikrinti, 
ir klasės atstovo iškabinami lentoj sprendimui. Vykęs uždavinys 
su jo sprendėjų pavardėmis užrašomas į specialią kryžminių uždavinių 
knygą: naudingas šaltinis ateičiai. Kryžminių uždavinių idėją galima 
pritaikinti ir vadovėliams“. (Visur mano pabraukta. Aut.). 

Nereikalauja nei paruošimo, nei daug laiko „lenktynės“ arba, 
tiesiog, žaidimai, duodant lentoj brūkšniukų skaičių atitinkantį 
raidžių skaičių kokio nors mokiniams pažįstamo žodžio. Pav. -- - - 
(puer): mokiniai turi po raidę spėdami atspėti visą žodį. Truputį sudė- 
tingesnis žaidimas, kur iš ilgo žodžio raidžių mokiniai turi surasti 
kuo daugiausia kitų žodžių, pav. ,,praebuerant“: 1. et, 2. at, 3. erant, 
4. par, 5. parare, 6. prae, 7. rana, 8. ater ir pan. 

F. Zeichner (ib., p. 18) pasakoja apie jo praktikuojamus asmena- 
vimo pratimams „futbolo“ žaidimus. Klasė padalinama į dvi puses 
arba komandas (du geriausi mokiniai gali pasirinkti sau komandas). 
Lentoj rašoma šeši veiksmažodžiai, kurių formas turi pasakyti 
vienos komandos mokinys, kitos komandos mokinio klausiamas. Kiek 
kartų forma teisingai nepasakyta, tiek gauta įvarčių. (Klausinėjąs 
savo ruožtu turi mokėti formą, kitaip jo pusė pralaimi du tašku). 
Aišku, kad tokį žaidimą galima suruošti ne tik gramatikos reikalams: 
vietoj atskirų laikų bei nuosakų formų galima klausti apskritai netai- 
syklingųjų veiksmažodžių pagrindinių formų ir pan. Apie tokios 
rūšies žaidimą pasakoja ir ,„Modernių mokymo metodų“ autoriai 
(„„Mod. Meth. in Teach.“, p. 154), pabrėždami, kad toks Žaidimas 

reikalauja klausimų ir atsakymų tikslumo iš abiejų pusių. Tikrai, tas, 
kuris bent kartą pamėgins panašų žaidimą, pamatys, kaip sunku 
“ vaikui kad ir kitą vaiką paklausti net iš tų mokslo dalykų, kurie jam 
gerai pažįstami. 

Gal būt, kas pasijuoks iš tokios rūšies mokslo priemonių, palaikys 
jas nepakankamai rimtomis, pavadins jas mokslo ,„,profanacija““. 
Daugelis pasakys, kad nuo jų nukentės drausmė ir darbo planas. Bet 
jei šios mokslo priemonės ir iš tikrųjų būtų tik ,,paedagogische Hexe- 
reien““, kaip jas su panieka vadina Willamowitz-Moellendorff (,„Philo- 
logie und Schulreform“), net ir tada jos galėtų būti vartojamos pilna 
teise, nes jos padeda tą patį mokslo tikslą pasiekti žymiai lengviau ir 
greičiau. Šiuo atveju didelį vaidmenį turi „netiesioginio“ intereso 
sužadinimas, kurio „nepaisyti nėra išmintinga“, kaip pastebi A. 
Schmieder (ib., p. 9). Lenktyniavimo dvasia dažnai padaro iš vadi- 
namojo tinginio ir išdykėlio labai aktyvų klasės darbo dalyvį. Tikru- 
moj, tačiau, ar tiesa, kad -žodžių susinamas „kalimas“ lavina vaiko 
protą daugiau, kaip panašūs žaidimai? Tuk kaip tik lavinamojo elemento 
šie žaidimai turės nepalyginamai daugiau, kaip kad ir „rimtas“ bet 
mechaniškas „kalimas“. Teisingai pastebi E. Kaiser (,,Der Gedanke 
der Selbstteatigkeit in der Pždagogik bei Niemeyer und Schwarz“, 
1931, p. 49): ,„Vaikas savo fizines ir dvasines jėgas smarkiausiai apreiškia 
žaidime: tai yra jo laisvas savarankiškas veikimas. Pagal Frebelį, 
žaidimas yra šio laikotarpio žmogaus vystymosi aukščiausias laipsnis, 
nes jis yra laisvas dvasios reiškimas, kilęs iš paties vaiko sielos reika- 
lavimų. Heusinger žaidimą vadina šio amžiaus mokykla. Taip pat, 
pagal Schwarc'ą, į žaidimą galima žiūrėti, kaip į savo rūšies mokslą, jei 
žaidimo metu vaikai yra tvarkomi“. 


Dėl kai kurių mokytojų baimės, kad jie negalės klasės tvarkyti bei 
drausmės palaikyti, reikia pasakyti, jog labai dažnai jų baimė visai be 
pagrindo. Jie mano, jei vaikai pradeda triukšmauti tik dėl to, kad jiems 
žaidimas įdomus, kad čia jau drausmė nukenčia. Šis vaikų triukšmas 
visai nekenksmingas: jis kaip tik rodo, kad jie visi dalyvauja mokytojo 
duotame darbe, o juk to jam ir reikia. Daug pavojingesnis yra tylos 
viešpatavimas klasėj, nes jis rodo,kad „„saldusis miegas“ apėmė jaunas 
galveles. Kodėl gi, pagaliau, nebijo drausmės laužymo naujųjų kalbų 
mokytojai, kurie plačiai praktikuoja žaidimus ir panašias priemones. 
Lotynų kalbos mokytojas turi taip pat pritaikyti, kaip sako J. Eustance 
(ib., p. 166), prie savo dėstomojo dalyko sekmingai patirtus savo ko- 
legų, naujųjų kalbų mokytojų, mokymo metodus. Žinoma, mokytojas 

neturi su žaidimais išeiti ribų; tas vaiką ne tik įtikins, kad 
rimtas darbas nereikalingas, bet, — daug blogiau, — patys žai- 
dimai jam atgris ir nustos savo reikšmės. Visas darbas nueis 
niekais, jei mokytojas nevarys nuolat ir sistematiškai taip pat ir patik- 
rinimo darbo. Griežtas patikrinimas sukelia mokiny ir atsakingumo, 
ir savigarbos jausmus — tam tikrą vidujinį pasitenkinimą, kad pavyko 
nugalėti sunkumus. 

Ryšium su patikrinimo darbu kyla klausimas: ar turi mokytojas 
klausti žodžius iš gimtosios kalbos į lotynų kalbą ar iš lotynų kalbos į 
gimtąją? Pirmosios nuomonės šalininkai remiasi tuo, kad, jei mokinys 
mokės žodį iš gimtosios kalbos, tai jau, be abejo, jis jį mokės iš lotynų 
kalbos. Antrosios nuomonės atstovai (L. W. P. Lewis, ib.) rodo į tą 
faktą, kad mokiniui dažniau trūksta žodžių iš lotynų, kaip iš gimto- 
sios kalbos versti, nes pirmuoju atveju jį apsunkina sinonimai. Be to, 
jie tvirtina, jog mūsų tikslas yra, kad mokinys lotynų kalbos žodžių 
mokėtų, o jei jis jų mokės iš gimtosios kalbos, tai dar galima paabe- 
joti, ar jis juos greit ir, apskritai, supras, kai sutiks lotyniškame tekste. 
Dėdami į mūsų lotynų kalbos mokslo programos pagrindą mokėjimą 
lotynų kalbos tekstą suprasti, turime prisidėti prie šios nuomonės ir 
žodžių iš gimtosios kalbos klausinėjimą laikyti nereikalingą. Kad toks 
klausinėjimo būdas turi dar daug šalininkų, galima paaiškinti tik tuo, 
kad jis yra liekana tų lotynų kalbos mokslo laikų, kada mokėjimas 10- 
tyniškai kalbėti buvo imamas mokymo tikslu. Kiekvienu atveju, jei 
lotyniškųjų pasikalbėjimų, kaip savarankiško mokslo tikslo, mokslo 
programos nenumatoma, nėra jokio pagrindo žodžius klausinėti iš 
gimtosios kalbos: taip bent atsako į tą klausimą ir Prūsijos Švietimo 
Ministerijos nurodymai (ib. p. 199). 

Kalbėdami apie žodžių mokėjimo patikrinimo darbą, negalime 
nepasakyti keleto žodžių dėl pačios to darbo technikos. Žodžius klau- 
sinėdamas, mokytojas būtinai turi reikalauti aiškaus pagrindinių for- 
mų ir daiktavardžių giminės pasakymo. Jeigu žodis sudaro konstruk- 
cijos ypatumus, tam tikrą idiomą, ypač, palyginant su lietuvių kalba, 
mokytojas liepia šitokią idiomą įrašyti į žodynėlį. Pav., posakį ,„com- 
meatu intercludere“ mokinys turi užrašyti greta su „intercludere“, 
jei to žodžio dar nebuvo. (Rašydamas „intercludere“ formas, mokinys 
skliausteliuose įrašys ir „claudere“ — veiksmažodį, iš kurio „in- 
tercludere“ kilo. 

Kaip buvo jau pasakyta, nereikia skubėti su sinonimais, su ne- 
tiesioginės ar dvigubos prasmės žodžiais. Visa tai užrašoma tik tada, 
kai tai buvo rasta skaitomuosiuose tekstuose. Jei, pav., pasitaiko 

konstrukcija „„consulo aliguem“, tai reikia tenkintis užrašius „„klausti 
patarimo“. Bet kai pasitaiko ir kita konstrukcija ,„consulo alicui“, 
„ne tik abi užrašomos kartu, bet, tikrindamas žinias, mokytojas paklaus 
taip pat jų abiejų. 

Aukščiau taip pat jau buvo pasakyta apie „„derivativa“ reikšmę. Ar 
tikrinant ar pirmą kartą užtikus antrinį žodį, mokytojas ragina prisi- 
minti ir pirminį Žodį, o turint pakankamai medžiagos, ir kamieną. 
Kiek rečiau tenka klausti antrinių žodžių, užtikus pirminį. Kiek- 
vienu atveju šia kryptimi dirbant, galima bus vyresnėse klasėse jau 
sudarinėti „derivativa““ grupes: eguus, egues, eguester, eguitatus, 
eguitare; arba: civis, civitas, civilis ir t. t. Šitokiam grupavimui ir jo 
nagrinėjimui ypatingo svarbumo teikia italų mokyklos praktika (Dea 
Romana di Giuseppe Lipparini). 

Panaudotos turi būti ir homonimų (tikrų ir netikrų) grupės. Jos 
dažnai sudaro vaikams ypatingo malonumo: cado, caedo, cedo; vinco, 
vincio, vivo; guaero, gueror; apparo, appareo, aperio, operio. Kal- 
bant apie gramatiką, mums teks dar sustoti tuo klausimu, kaip „„ho- 
monimiškos“ galūnės gali padėti netaisyklingųjų veiksmažodžių for- 
moms išmokti ir kaip jas aiškina naujųjų laikų mokslas. 

J. Bezard nurodo patarlių bei posakių mokymosi svarbumą žo- 
džiams atminty pasilikti: verta priminti tik vieną garsų „veni, vidi, 
vici“. Patarlių bei posakių į darbą įtraukimo reikalauja ir Prūsijos 
Švietimo Ministerijos nurodymai (ib., p. 205). 

Žinoma, reikia pabrėžti, kad jokios priemonės, joks patikrinimo 
griežtumas nepadės, jei, kaip sako O. Wecker (ib., p. 34), vadovėly 
5-iose eilutėse teksto pasitaiko 15—20 naujų žodžių. Reikia saugotis 
tokių reiškinių ir, kaip tik atvirkščiai, stengtis, kad tie patys žodžiai 
nuolat kartotųsi. Aišku, kad jie turi būti svarbiausi ir dažniausiai pa- 
sitaiką. "Tokios sistemos laikosi modernūs lotynų kalbos anglų va- 
dovėliai, pirmiems metams skirdami nedaugiau, kaip 500 žodžių. 
Panašiai krypčiai atstovauja ir vokiečių išleisti ,„Pauli Sextani liber“ 
(Meurer) arba „Ludus Latinus“ (Teubner). 

Tradicinė Lietuvos mokykloj. veiksmažodžių pagrindinių formų 
tvarka — 1) Praesens, 2) Perfectum, 3) Supinum, 4) Infinitivus (pasta- 
rąją formą dar ne visuomet parašo: rašo tik asmenuotės numerį: 
1.arba 2. ir pan.). Moderni Fordo gramatika („A School Latin 
Grammar“ by H. G. Ford.),rekomenduojama visoms Londono miesto 
ir apskrities mokykloms, duoda kitą tvarką: 1) Piaes., 2) Inf., 3) Perf., 
4) Sup. Tokios pat tvarkos pataria laikytis Prūsijos Švietimo Mini- 
sterija (ib. 420). Ši tvarka yra jau kiek geresnė, tačiau logikos atžvilgiu 

tobuliausią reikėtų laikyti tą tvarką, kuri deda bendratį pirmoj eilėj. 
Pirma, toks nurodymas atitiktų ir gimtąją kalbą, juk „laudo“ nėra 
„girti“, bet „giriu“, o antra, nebūtų tiek svyravimo dėl asmenuotės, 
nes mokinys, pasakęs „delere“ ar ,„,„monere“, savaime prieitų prie 
„deleo“ ir „„moneo““: vienas kirtis jam tai jau parodytų. Čia iš dalies 
turi reikšmės ir lietuvių kalbos diftongų ypatumai, nes mokiniai yra 
linkę tarti „del'o“ ir ,„mon?o“, lygiai kaip ir „„munjo“ (o ne ,„mun-i-o““) 
asociacija su „arklio“ ir panašių žodžių tarimu. 

Metodo atžvilgiu taip pat daug tikslingiau būtų į pirmą planą 
statyti bendraties lytis, juk pasakymas „laudare, delere, legere, mu- 
nire“ daug ryškiau pabraukia tuos esminius kiekvienai asmenuotei 
garsus (a-e- prieb. -i-), kaip „laudo, deleo, lego, munio“, nes pastaruo- 
ju atveju tie garsai nėra kirčiuoti, o skirtumas tarp „laudo“ ir „lego“ 
yra ir visai paslėptas. Žinoma, mokytojas yra surištas tradicija, nes 
mūsų vadovėliai bei žodynai esam. laiko lytį duoda pirmą, vadinas, 
taip pat laikosi įsisenėjusios tradicijos. Ogi skirtumas mokytojo varto- 
jamos ir vadovėlio nustatytos tvarkos sudaro sunkumų mokiniui, ir 
dėl to nėra leistinas. Tačiau, būtų labai pageidautina, kad švietimo ar 
aukštojo mokslo įstaiga iš naujo apsvarstytų šį klausimą ir nustatytų 
bendrą visoms Lietuvos mokykloms tvarką. 

Kalbant leksikografijos (taip pat kaip ir gramatikos) klausimu, 
tenka susidurti su problema, kiek į šias sritis galima įtraukti naujosios 
lingvistikos davinių. Užsienio lotynų kalbos metodikos autoritetai, 
anglų L. Lewis, belgų A. Poissinger, vokiečių F. Cramer, savo aukš- 
čiau minėtuose veikaluose visi sutinka, įspėdami dėl per didelio įsi- 
traukimo į lingvistiką. Visi jie sutinka su tuo, kad lyginamosios gra- 
matikos daviniai suteiktini mokiniams tik tada, kai jie gali palengvinti 
to ar kito reiškinio supratimą ir patarnauti tvirtesniam žinių atminty 
išsilaikymui. Panašų nusistatymą F. Zeichner (ib., p. 14) formuluoja 
taip: „„Lyginamojo kalbų mokslo daviniai neturi sudaryti mokslo 
programos dalies, bet turi tik padėti dalyką aiškinti, ypač jaunesnėse 
klasėse; ten šio mokslo turi būti tik tiek, kiek jo būtinai reikalinga.“ 

Šis lingvistikos mokslo vietos ir tūrio klausimas yra ypač svarbus 
Lietuvos mokykloj. Lietuvių kalba pasižymi kaip tik savo tinkamumu 
lyginamosios gramatikos klausimams iškelti. Bet, pagaliau, ir pran- 
cūzų, ir anglų, ir vokiečių mokytojas negalės nekalbėti apie savo gim- 
tosios kalbos giminiškumą bei santykius su lotynų kalba. Ypač tai 
pritinka prancūzų ir anglų kalboms, ir šių kraštų metodikai patys pa- 
brėžia, kad mokiniui, ir iš pradžios ir toliau mokantis, nuolat turi būti 
nurodomas šis glaudus dviejų kalbų ryšys. Teisingai tą patį pastebi ir 

Fr. Hoffmann (ib., p. XII): ,,„Neduodami mokiniams moksliško pa- 
aiškinimo, mes negalime teisintis tuo, kad jie tam nėra subrendę: — 
„šio paaiškinimo formą mes turime pritaikinti mokinių subrendimo 
laipsniui.“ 

Paskutiniu laiku net gimtosios kalbos pamokose mokytojai randa 
reikalo paaiškinti šios kalbos vietą kitų pasaulio kalbų tarpe. Taigi 
visai natūralu, jei, pradėdamas su mokiniais lotynų kalbą eiti, lotynų 
kalbos mokytojas ar tik primins (jei mokiniai jau yra apie tai girdėję), 
ar iš naujo paaiškins, kokią vietą kitų kalbų šeimoj užima lotynų kalba 
ir kokie jos santykiai su mokinių gimtąja kalba. Progai pasitaikius, 
mokytojas galės prie to klausimo grįžti, kad persitikrintų, ar gerai jį 
mokiniai suprato, ir kiek iš jo paaiškinimų jų atminty užsiliko. 
Prireikus, žinias galima atnaujinti bei praplėsti. Aukščiau jau buvo 
kalbėta, kad mokiniai, pav., gali būti paraginti sudarinėti abiem kal- 
bom bendrų žodžių sąrašus. Apskritai, plačios šioj srity mokytojo 
paskaitos vengtinos, bet mokiniai turi veikti patys savo intelekto ir 
savo žinių ribose, mokytojo padedami. 

Apie lotynų ir lietuvių kalbų giminiškumą kalbant, mokytojui teks, 
žinoma, paliesti ir kitas kalbas, ypač iš mokamųjų ar, apskritai, moki- 
niui pažįstamųjų. Dažnai atsiranda klasėj mokančių latvių kalbos. Ši 
kalba yra ypač patogi kai kuriems lotynų kalbos reiškiniams išaiškinti, 
pav. „k“ tarimo „,c“ tarimu pakeitimai. (Apie tikrą lotynų kalbos ta- 
rimą, — „„Kikero“ ir pan. mokytojui taip pat teks pasakyti keletą žo- 
džių vis tiek, ar tradicinis, ar naujas tarimas bus priimtas mokykloj, — 
pastaruoju laiku jam teks aiškinti „Cicero“ tarimą). Jau vienas kalbų 
giminiškumo paaiškinimas išspręs klausimą, kodėl tiek daug bendrų 
žodžių kamienų, o kartais ir galūnių lotynų ir lietuvių kalbose. Tą 
bendrumą kas kart pabrėžti yra mokytojo pareiga, nes tai palengvina 
žodžio išmokimą. Pabrėžtinas yra ir bendrumas su kitomis kalbomis, 
kurias jis moka, — tik ne su tomis, kurių jis nemoka. 

Aišku, kad mokytojas neturi būtinai skubėti užbėgti mokiniams 
už akių. Pirmą pamoką jo paaiškinimų gali ir nebūti: jis gali 
palikti patiems mokiniams iniciatyvą pastebėti kalbų bendrumą, pa- 
daryti iš to išvadas. Bet jei klausimas mokinių iškeltas, tai reikšia, kad 
atėjo laikas paaiškinti. 

Nėra patartina mokytojui leistis į komplikuotus balsių kitėjimo ir 
pan. moksliškuosius dalykus. Lyginamosios gramatikos daviniai su- 
teiktini tik ten, kur jie aiškiai pastebimi. Ši taisyklė liečia ir lotynų kal- 
bos istorinės gramatikos dalykus. Jau vienas sustatymas greta tokių 
formų, kaip: genus — generis, flos — floris, gero — gessi, uro — ussi, 

maereo — maestus, careo — castus, dirimo — discido, daug paaiškina 
mokiniui be to, kad reikėtų minėti „rhotacizmo“ terminą. ,„Ouis, 
cui, cuius, guem; seguor, secutus; loguor, locutus — yra kita para- 
lėlė, kuri galės paaiškinti mokiniui lotynų kalbos garsų santykiavimą. 


Bet ir pamoka ir gramatikos vadovėlis, skirtas mokiniui, — ne 
mokytojui, — neturi būti prikrauti lyginamosios ar istorinės gra- 
matikos medžiagos. Geriausiai, kaip buvo minėta, jei mokinys pats 
sau pagalvos apie tą ar kitą panašumą ir iškels šį klausimą klasėj, kur 
mokytojas gali apie tai „extra“ pakalbėti, bet vadovėly tokiems ling- 
vistikos diskursams vietos neturi būti, arba jie turi užimti visai atskirą 
nuo mokomosios medžiagos vietą. 

Ir tarimo klausimą tenka laikyti iš dalies surištą su naujosios ling- 
vistikos atradimais. Lietuvos mokykla turi tuo klausimu ir savo tradi- 
ciją ir savo uždavinį. Tradicinis yra aukštesniojoj mokykloj senas, ne- 
reformuotas tarimas su „Cc“ pieš minkštuosius ir „k“ prieš kietuosius 
balsius ir kitais atitinkamais ypatumais (,„roza — rosa; nacio — na- 
tio“). Lietuvos bažnyčioj laikomasi taip pat šio seno tradicinio tarimo. 
Kad neatsirastų „dviejų lotynų kalbų“, kad neatsirastų sienos, ski- 
riančios bažnyčią nuo mokyklos, prisilaikytina vienodo tarimo juo 
labiau, kad kartu su kitų profesijų darbininkais mokykla rengia ir bū- 
simus dvasininkus. 


Pažvelgę, kaip šis klausimas sprendžiamas užsieny, mes matome, 
kad jis dar toli gražu nėra galutinai baigtas. Tiesa, Vokietijoj, Ang- 
lijoj ir Amerikoj daugumas mokyklų perėjo prie reformuoto tarimo, 
bet Belgija, Prancūzija, Italija, vadinas, lotyniškos ir daugumoj kata- 
likiškos šalys laikosi savo bažnytinio tarimo. Abatas Petirmangin sako: 
„„N'exagėrons pas Vimportance de Ia prononciation guad il s'agit 
d'une langue morte.“ („Nereikia perdėti tarimo reikšmės, turint rei- 
kalo su negyva kalba“. A. Poiss. ib., p. 32.) Aišku, kad filologai uni- 
versitete gali susipažinti su reformuotu „„mokslišku“ tarimu, bet vi- 
suomeniniame gyvenime, kuriam aukštesnioji mokykla ir ruošia savo 
auklėtinius, nereformuotas tarimas turėtų daugiau reikšmės ir atneštų 
daugiau naudos. Reformuoto tarimo įvedimas, be abejo, padarytų 
vaikui lotynų kalbą labiau svetimą, atitolintų ją nuo jo. Juk daugybė 
lotynų kalbos žodžių įėjo į mūsų gyvenimą iš tradicinio tarimo, juk 
mes tariame „nacija“, o ne „„natija“, „socializmas“, o ne „„sokialismas“; 
vaikas sako: „aš sumokėjau 5-ius centus“, o ne „„kentus“, nuėjau į 
cirką“, o ne „kirką“. (Palyg. ,„Kivilissattion“! Michaelson. Deutsche 
Philologenblatt. Nr. 5. 1. II. 28, p. 76). 

Vadinas, įvedę reformuotą tarimą, mes patys nutrauksime tą kul- 
tūros ryšį, kuris yra mums brangiausia priemonė ir mokslui paleng- 
vinti ir jo svarbumui iškelti. Jau vien dėl šių brangių istorinių ryšių 
tektų atsisakyti nuo reformuoto tarimo. Pagaliau nereikia užmiršti, 
jog pačių romėnų tarimas nebuvo visuomet vienodas, ir mes tik apy- 
tikriai jį galime atstatyti. O jeigu anglai ir amerikiečiai griebiasi re- 
formų, reikia turėti galvoj, kad jų tradicinis tarimas buvo visiškai iš- 
kraipytas. Juk lotynišką „,iam“ jie tardavo ,„džem“, lotynišką „fido“ — 
„faido“ ar „faidou“, „meta“ — „„myte““, ,„„tuto“ —,,tjutou““, ,,pratum““ 
— „preitem“ ir pan. Palyginant su tokiu tarimu, mūsų tradicinis ta- 
rimas beveik jau gali būti pavadintas taip pat ,„„reformuotu“. 


Ž 

IV. Gramatika 


Kalbant apie gramatiką, reikia visų pirma išsiaiškinti tą vaid- 
menį, kurį ji turi vaidinti lotynų kalbos moksle. Atsakydami į tą 
klausimą, turime sutikti su Fr. Hoffmann?'u (ib. p. 23), kuris pabrė- 
žia tą faktą, jog gramatika yra ir turi būti tik mokslo priemonė kalbai 
išmokti. Iš šito fakto nesupratimo kyla ir tie gramatikos dėstymo 
trūkumai, kurie paverčia ją savarankiška disciplina, beveik niekuo 
nesurišta su skaitomąja medžiaga, nei su bendru proto lavinimu. 
Jos dėstymas tampa dogmatišku, mokiniams neįdomiu ,„,kalimu“ 
užuot sužadinus juose stebėjimo bei tyrinėjimo galią. ,„Sistemos 
dėliai“ tyliai praleidžia skaitomajame tekste tokias vietas, kurios kaip 
tik tinka mokinio aktyviam darbui, laukdami, kol prieis gramatikoj 
prie „taisyklės“, kuriai gražiai surinkta ištisa eilė pavyzdžių. Arba, 
atmintinai „kala“ visą eilę surinktų gramatikoj pavyzdžių, praleis- 
dami nepastebėję tuos pavyzdžius, kurie pasitaiko pačiame skaito- 
majame tekste. Tokia mokslo sistema neleistina, nes, kaip teisingai 
pastebi Fr. Hoffmann (ib.), ji „tik padaugina mokinio žinias“, bet 
jo dvasios plėtrai ji — tuščia. ,„Ne stebuklas“, tęsia jis toliau (ib., 
p. 26), „kad šių faktų supratimas tik pamažu užkariauja sau vietą: 
juk čia tenka kovoti prieš šimtmečiais įsisenėjusį įprotį, turintį daug 
ir atkaklių gynėjų“. ,„Kaip dažnai pasitaiko“, rašo jis kitoj vietoj, 
„kad mokiniai supranta lotynų tekstą ir gali jį pakankamai gerai 
išversti į gimtąją kalbą, bet kai iš jų reikalaujama gramatikos taisyk- 
lės, jie jos nemoka. Tuo nusiskundžia dažnai ir mūsų dienų mokyto- 
jai, neskirdami priemonės nuo tikslo.“ Iš tikrųjų, juk gramatikos 
taisyklės tikslas yra padėti mokiniui tekstą suprasti: jei jis jį su- 
pranta, vadinas, jis supranta ir tą taisyklę, tik kartais nemoka jos 
tuojau „gražiai“ formuluoti. Mes gi neturime užmiršti, jog pirmas 
ir svarbiausias mūsų uždavinys — lotynų kalbą suprasti ir mokėti 
autorius skaityti bei jais naudotis. 

Vadinas, jei mes nenorime, kad gramatikos mokslas pavirstų ne- 
naudingu ir mokiniams vargingu „kalimu“, prieš kurį kyla tiek 
protestų iš plačiosios visuomenės pusės, protestų, kurie dažnai kal- 
tina metodo vietoj patį dėstomąjį dalyką, jei mes norime, kad grama- 
tikos mokslas tikrai suteiktų naudos ir kalbos mokėjimui ir mokinio 
proto lavėjimui, — mes turime sutvarkyti jį visai kitais pagrindais, 
kaip iki šiol, turime atsisakyti nuo senų dogmatiškų dėstymo prin- 
cipų ir panaudoti, kur tik galima ir kur tai produktinga, indukcijos 
priemonę, kaip buvo pasakyta aukščiau, kalbant apie tiesioginio 
metodo ypatumus. 

„Poissinger (ib., p. 38) taip apibūdina gramatikos vietą kalbos 
moksle: „Reikia saugotis gramatikos mokslui teikti savarankiškos reikš- 
mės, įją žiūrėti kaip į tikslą, o ne į priemonę... Jis (mokslas) turi būti 
induktyviškas, iš pagrindo filosofiškas, bet paprastas ir vaikui priei- 
namas, jis turi vengti mokymosi atmintinai, neaiškios terminologijos 
ir neteikti svarbos išimtims- bei retenybėms““. š 

Apie išimčių ir retenybių mokymąsi Belgijos Švietimo Ministerija 
taip pasisako: ,„,Linksniuotes, graikų kalbos dviskaitos pavidalo, tam 
tikrus laipsniavimo būdus ir, apskritai, visas retas formas, kurių 
mokymąsis apsunkina atmintį, be jokios lavinamosios naudos, reikia 
palikti tolesniam, progai pasitaikius, mokslui“. 


Ministerijos aplinkraštis, iškeldamas lotynų kalbos mokslo reikš- 
mę sąmoningam stebėjimui, atidumui, sprendimui, protavimui 
lavinti, pabrėžia, kad mokytojas nuolat turi griebtis aktyvumo meto- 
dų, nuolat laikyti mokinių intelektą budrų gausybe klausimų, rei- 
kalaujančių ne tik atminties pastangų, bet ir rimto mąstymo. 

Dėl gramatikos dėstymo metodo A. Poissinger (ib., p. 43) rašo: 
„Įsavintinam dalykui surasti tinka indukcijos metodas, — siste- 
matiško dėstymo reikalams tinka dedukcijos metodas, bet nebijoki- 
me eklektizmo: paprastiems dalykams jokiu būdu nepakenks ir dog- 
matiškas metodas, kad tai padarytumėm ir laiko taupumo ar įvairumo 
dėliai“. 

Gerai apibūdina pačią indukcijos metodo sąvoką J. Headlam (ib., 
p. 27): „Indukcijos metodo esmė yra ta, kad, ar mes duodame iš- 
mokti taisyklę, stebint visą eilę rūpestingai parinktų pavyzdžių, ar 
iš pradžios aiškiname taisyklę, o paskui iliustruojame ją pavyzdžiais, 
— visais atvejais taisyklės mokymasis ir praktika, kurią teikia gausūs 
pavyzdžiai, turi eiti vienu laiku. Neiuri būti nė vienos taisyklės be 
pavyzdžio, nė vieno pavyzdžio be taisyklės“. 

Tuo būdu darosi aišku, kodėl ir visi Vokietijos lotynų kalbos 
mokslo planai reikalauja gramatiką rišti su teksto skaitymu: — ,„vom 
Satze ausgehen“. (J. Paton, „The Method of Teaching Classics in 
the Reform Schools in Germany“. Pusl. 133. Richtlinien fūr die 
Lehrpline der Hoheren Schulen Preussens, p. 198). 


Aišku, kad, pradėdami lotynų kalbos vėliau už gimtosios kalbos, 
vėliau net už vienos naujųjų kalbų mokslą, mes neturėsime iš pat 
pradžios ir visose smulkmenose laikytis indukcijos metodo. Mums 
nėra reikalo per pirmą ar vieną iš pirmųjų pamokų rinkti, sakysime, 
I-os linksniuotės paradigmą iš duotų vadovėly sakinių (kaip tai 
tiktų, pradedant lotynų kalbą nuo I-os klasės). Mes galėsime tą 
paradigmą mokiniui duoti iš karto: tuo sutaupysime laiko, pagrei- 
tinsime mokslo tempą, sužadinsime mokiny aktyvumo. Juk, jei visa 
atrodo mokiniui per lengva, jis ištyžta ir nustoja noro dirbti. Todėl, 
kad mums ir teks morfologinę gramatikos pusę eiti su mokiniais 
daugiausia dogmatišku keliu, mes turėsime galvoj, kad sintaksei, kaip 
pastebi J. Paton, indukcijos principas ypatingai tinka (ib., p. 134). 


Čia negalima nepasakyti ir apie tą reikšmę, kurią gimtosios kalbos 
mokslas turi ir turi turėti lotynų kalbos mokslui. ,„Mokėjimas pa- 
vartoti gimtosios kalbos analogiją padeda suprasti lotynų kalbos 
idiomą“, priduria J. Paton (ib., p. 134). Gimtosios kalbos mokslas 
yra pagrindas, ant kurio lotynų kalbos mokytojas gauna statyti savo 
dėstomojo dalyko sistemą. Aišku, kad jis neturi per daug pasitikėti 
mokinio žiniomis ir nuolat tikrinti, ar gimtosios kalbos mokslą einant 
įgytos žinios nėra „išgaravusios“, bet apsieiti be jų, nereikalauti 
dviejų kalbų lyginimo ten, kur tai galėtų dalyko supratimą pa- 
lengvinti, būtų nedovanotina dėstymo klaida. Žinoma, iš kitos pusės 
mokytojas neturi tos priemonės vartojimo perdėti: yra smulkmenų 
arba kad ir pagrindinių taisyklių, kurios žuri jau būti mokinių įsa- 
vintos per gimtosios kalbos pamokas, ir smulkus jų nagrinėjimas 
atimtų brangų laiką ir sukeltų nuobodumo mokiniams. Mokytojui, 
pav., dažnai tenka paklausti, kur veiksnys, kur papildinys, nes tai es- 
minga ir teksto supratimui, bet reikalauti kalbos dalimis nagrinėjimo, 
klausti, pav., kokios rūšies aplinkybė, galima tik išimties keliu, kai 
yra abejonių, kad mokinys to dalyko nesupranta ir todėl negali ir viso 
teksto tinkamai suprasti. 

Teisingai pastebi J. Bezard (ib., p. 9, p. 23), kad dažnai lotynų kal- 
bos nemokėjimas kyla iš gimtosios kalbos nemokėjimo ir daug trūku- 
mų, už kuriuos kritikai kaltina lotynų kalbą, pareina nuo to laiko, kai 

mokinys mokėsi tik gimtosios kalbos. Silpnų iš gimtosios kalbos mo- 
kinių negalima prileisti prie lotynų kalbos. 

Nemaža reikšmės gramatikos mokslo pasisekimui turi palyginimas 
ir su kitomis kalbomis, einamomis mokykloj. Tuo atžvilgiu A. Pois- 
singer (ib., p. 34) pastebi: „Kita šios srities suprastinimo priemonė yra 
palyginimas: lotynų kalbos gramatikos palyginimas su graikų kalba 
arba su kitos mokinio einamos kalbos gramatika. Ministerijos aplink- 
raščio žodžiais: reikia įtraukti visas galimas priemones gramatikos 
žinių įgijimui paskatinti ir šių žinių mokinio atminty laikymuisi 
užtikrinti“. 

Mūsų mokykloj, pav., kalbant apie Acc. c. Inf. posakį, galima ne 
tik nurodyti analoginius lietuvių kalbos posakius, pav., „matau raite- 
lius atvykstant“, bet ir vokiečių ir prancūzų kalbos: „ich sehe die 
Reiter kommen“, „je vois arriver les cavailers“. 

Tam pačiam tikslui, — dalyko suprastinimui ir geresniam atsimi- 
nimui, — patarnauja ir vadinamosios gramatikos lentelės, kurios gali 
būti panaudotos ne tik „išsklaidytos po gramatiką medžiagos pakarto- 
jimui bei sistematizacijai“ (A. Poissinger, ib. 47), bet ir naujai įgytoms 
žinioms apčiuopti, apibendrinti bei įsisavinti. ,„Reikia“, sako J. Be- 
zard, „kad vaikas vienu žvilgsniu galėtų apimti visą linksniavimą, 
visą asmenavimą..., kad jis suartintų formas vieną su kita, pajustų 
jose analogijų...“ 

Aišku, kad geriausiai, jei tokia gramatikos lentelė nėra pateikiama 
mokiniui baigtu atspausdintu pavidalu, bet jei jai sudaryti įtraukiamas 
jis pats. Tokioms lentelėms sudaryti pavyzdžių galima rasti kiekvie- 
name gramatikos vadovėly, taip pat ir skyrium surinktų: 

1. J. Bezard. Tableaux de Latin; 

2. R. Guignard. Methode Simplifiėe pour VEnseignement du 

Latin. 
3. E. Lablenie. Les Tableaux du Latin Vivant. 


Kalbėdamas gramatikos lentelių reikalu, turiu malonią pareigą 
čia porą žodžių pasakyti apie linksniuočių bei asmenuočių lenteles, 
kurias pateikdavo savo mokiniams mano lotynų kalbos mokytojas 
O. J. Kabelle (Petrapilis, 1885—1910): spaudoj aš tokių nemačiau ir 
gailiuos, kad gerbiamasis pedagogas savo laiku jų spaudon neišleido. 
Šios lentelės yra geresnės už paprastai vadovėliuose teikiamas tuo 
atžvilgiu, kad jose apibendrinimo laipsnis buvo nuvestas iki galutinio 
aukščio. Juk kiekvienoj paprastai teikiamoj lentelėj neišvengiamai 
duodamos 5 asmenuotės, 4 linksniuotės, kad ir lygiagrečiai, bet sky- 

rium. O. J. Kabelle tvarkė savo lenteles taip, kad viename sąsiuvinio 
puslapy tilpdavo visos linksniuotės, kitame — visos asmenuotės. Pa- 
siekdavo jis to, visai pašalindamas žodžių pavyzdžius, duodamas tik 
linksniuočių bei asmenuočių kamienus ar kamiengalius: 
Linksniuotės: I -a, II -o, III — priebals. (-i), IV -u, V -e; 
Asmenuotės: I -a, II -e, III — priebals., IV -i. 
Pasilikdavo tik pridėti linksnių ar asmenų galūnės ir, kur reikėjo, 
jungiamuosius balsius, arba laikų žymes. Toks žodžių pavyzdžių ne- 
davimas veda prie to, kad mokinys negali aklai bei mechaniškai „„iš- 
kalti“ paradigmų, bet turi nuolat ga/voti apie atskirų lyčių sudarymą. 
Panašaus tipo lentelę randame Lwowe išleistoj lotynų kalbos gra- 
matikoj (,„Gramatyka £aciūska“. M. Auerbach i K. Dąbrowski, 1934), 
tik galūnės, kurių apžvalga joj duota, yra arba senoviškos arba atsta- 
tytos taip, kad prie jų dar reikia paaiškinimų, o tiesiog ja naudotis 
negalima. Žemiau paduodame šią apžvalgą: 


Przegląd koūcowek deklinacyįnych 


Piuralis 


II | IV 


Singularis 


II | III | IV V 


Vv 


“ “ M “ 


rūm | rum | UM | UM | rum 


is |G)būs| būs | būs 


s, a [(€)s,3| s,ž | S 


rėwny datiwowi 


Be istoriškai gramatinių paaiškinimų, vadovėlis kreipia mokinio 
dėmesį į tai, kad yra skirtumas tarp kamiengalio ir galūnės tarp „„tema- 
tu“ ir „koncėwki“ (p. 19). 

Mano manymu, praktiškam mokinio naudojimuisi, o ne tik teore- 
tiškai apžvalgai skirtos linksniuočių (taip pat asmenuočių) lentelės 
problema pareina nuo to, kad vaizdžiai suderintumėm ar sujungtumėm 

ir kamiengalių ir galūnių elementus. Sunkumas kyla ten, kur kamien- 
zalis susilieja su galūne, kaip antai: gen. sing., nom. pl. II decl. — 
egui (eguoi). Juk, jei nebūtų šio sunkumo, mes galėtumėm mūsų len- 
"telėj duoti kamiengalį, sakysim, raudona spalva, o galūnę — juoda, 
kaip ir daro kai kurie vadovėliai („Ludus Latinus“, Teubner). Tuo 
būdu garsui, kilusiam iš kamiengalio ir galūnės susiliejimo, tektų duoti 
dar kitą spalvą, jei tik nebijosime, kad tai neprivestų prie perdidelio 
margumo, kaip popieriuje, taip ir mokinio galvoje. 


Žemiau paduodame lentelės pavyzdį, kur patogumo dėliai kamien- 
galius pažymime didžiomis raidėmis: 


Singulazras Pal/u ra ijs | 
| 


I 
A 
Ą 


om.l 
K | 


a Ae 


Acc. | Am Um lem, Um, Ū Em 0, -a) Sa Ūs,Ua 


Ė kaip "—— 


| 
Dat. | Ae| O |i EN Ei | i B bus) Ibus 
| 
| 
! 
| 


AbL.| A| O |e| Ū 


(Kamiengalio -i paradigma yra šioj lentelėj praleista: ją galima eiti 
vėliau, kai pagrindinės paradigmos įsavintos.)') 


1) Kamiengalio -i (III-oji links.) praleidimo proga negaliu nepacituoti 
J. Bezard'o: „Le tableau ne convient gue pour reprėsenter de grands ensem- 
bles. Dės gu'on entre dans les dėtails, il est 4 la fois trop long et trop court. 
On se voit obligė d'omettre des parties importantes, et il reste encore trop de 
choses, malgrė ces ėliminations, pour gue Voeil distingue du premier coup ce 
bu'il faut d'abord retenir“. (Lentelė tinka tik stambesnioms grupėms atvaiz- 
duoti. Lig tik įsigilinama į smulkmenas, ji darosi per ilga ir per trumpa. 
Žmogus yra priverstas praleisti svarbius skyrius, ir, vis dėlto, pasilieka per daug 
dalykų, kad akis galėtų iš pirmo žvilgsnio atskirti, kas yra esmingiausia. 
Pusl. 104). 

Šiuos žodžius reikia nuolat turėti galvoj lenteles sudarant. Pasisekimo 
paslaptis glūdi tame, kad mokėtumėm iš didelės reikalingų dalykų daugybės 
išskirti tai, nuo ko galima atsisakyti. 

Aišku, kad ir prie šios, čia mano siūlomos lentelės reikalingi isto- 
riškai gramatiniai paaiškinimai, pav., nom. sing. II decl. -Us, kilęs 
iš -Os, arba dat., abl. pl. tos pačios linksniuotės -is —iš -ois. Tačiau to- 
kie paaiškinimai tik padės atstatyti pilną paradigmą: svarbus bus ne 
jų, bet susidariusių formų mokėjimas. 

Asmenavimo lentelė gali turėti maždaug tokią išvaizdą: 

Indicativus activi 


I—A II — E III — prieb. IV —I 


-o (-m), -s, -t; -mus, -tis, -nt 


kam. —-a. g. (-20 —-0; jung. b. -i-; 3 asm. d. -u-) 


kam. Ą- ba )-a. g. (III ir IV -e-ba-) 


I, II — kam. >-b —-a.g.; III, IV — kam. —-e >+a.g. 
(1 asm. v..-am) | 


būt. kam. —- a. g. (-i, -isti, -it; -imus, -istis, -erunt) 


būt. kam. Ą- -eram, -eras, -erat, -eramus, -eratis, -erant 


būt. kam. - -ero, -eris, -erit,- erimus, -eritis, -erint 


Coniunctivus activi 
kam. - a —-a. g. (-a >+-am — -em) 
Infinitivus A a. g. 


būt. kam. Ą- eri —-a. g. 


būt. kam. >- isse A- a. g. 


Sutrumpinimai „kam.“ ir „būt. kam.“ reiškia ,„kamienas“ ir „„bū- 
tasis kamienas“. Apie juos turi būti paaiškinta kalbant apie pagrin- 
dines formas. „A. g.“ reiškia „asmens galūnės“, „jung. b.“—,„jungia- 


masis balsis“. 
Neveikiamosios rūšies asmenavimo lentelė sudaroma analogiškai. 


Sudėtinių laikų sudarymas nurodomas taip pat schematiškai, pav.: 
Perf. P.P.P. sum, es, est, sumus, estis, sunt 


(„P. P. P.“ reiškia „Participium Perfecti Passivi“ — lytis taip pat 
duota vienoj iš pagrindinių formų). 

Kaip buvo pasakyta, panašios lentelės skiriasi nuo paprastai duo- 
damų vadovėliuose tuo, kad verčia mokinį galvoti. Pamatęs lentelėj 
„laudaveram“, jis „papūgiškai“ sudaro ,„„amaveram“, bet, žiūrėda- 
* mas į priemonę, panašią į čia duodamas lenteles, jis bus priverstas 
pagalvoti apie bendrą laiko sudarymo taisyklę: būtojo laiko kamie- 
nas ir galūnės eram, eras irt.t. Tokios rūšies lentelę galima bus net 
leisti mokiniui rankoj laikyti, atsakinėjant ir iš vietos ir prie moky- 
tojo stalo. Tuo būdu jokio „kalimo“ nereikės, vaikai jausis tikri ir 
laimingi, ir greit mokės linksniuoti (ir asmenuoti) jau be lentelių. Jų 
laikyti nebus draudžiama kad ir vėliau, kad ir iki 8-0s klasės, bet jos 
stačiai nebus reikalingos, jos ir taip užsiliks mokinių galvose. 

Aukščiau minėtas mano lotynų kalbos mokytojas O. J. Kabelle, 
plačiai naudodamasis lentelėmis, ėjo net taip toli, kad ir visiškai draus- 
davo gramatikos vadovėlio vartojimą. Dėl to dalyko jis buvo tos pa- 
čios nuomonės, kaip ir J. Bezard (ib. p. 34), kuris sako, jog gramatikos 
vadovėlis yra skiriamas mokytojui, o mokinys turi naudotis vien 
lentelėmis. Teoretiškai kalbant, tokia taisyklė visai teisinga ir turėtų 
būti vykdoma, bet praktiškai tenka susidurti su tokiais reiškiniais, 
kaip, pav., atskirų mokinių susirgimai. Šiais atvejais jokio gramatikos 
vadovėlio neturėjimas gali mokiniui blogai patarnauti; kad jis ir nu- 
rašytų gramatikos lentelę nuo draugo, jis vis dėlto jos nesupras, nes, 
kai ji klasėj buvo aiškinama, jo nebuvo, o draugas mokytojo atstoti 
negalės. Išeitos medžiagos pamatymas spaudoj ir truputį kitoj šviesoj, 
kaip ji buvo atvaizduota klasėj, mokiniui taip pat ne tik nekenks,bet 
padarys daug gera. Todėl gramatikos vadovėlio turėjimas ne tik ne- 
draustinas, bet ir pageidautinas (tačiau nėra būtinas). 

Antros eilės klausimas yra: ar leistina ir pageidautina, kad elemen- 
tariniame vadovėly tarp skaitomojo teksto būtų įdėta gramatikos tai- 
syklių bei paradigmų, ar būtinas atskiras vadovėlis. Dėl šio klausimo 
yra skirtingų nuomonių. Atskiro gramatikos vadovėlio šalininkai nu- 
rodo tą faktą, kad atskirame vadovėly visa mokomoji medžiaga bus 
išdėstyta sistematiškai ir mokiniui greit prieinamai, jei jam būtų rei- 
kalas pasižiūrėti tą ar kitą anksčiau išeitą taisyklę ar paradigmą. 
Užtat, turint gramatikos medžiagą, išskirstytą po visą vadovėlį 
tarp įvairių tekstų, žodžių, pratimų, mokiniui sunku prie jos prieiti, 
ją pakartoti, jis nepagauna dailios sistemos bei nuosaikumo ir, pagaliau, 
moka gramatiką ne iš pagrindų ir silpnai. 

Iš kitos pusės, čia buvo nurodyta balsų, smerkiančių gramatikos 
mokslą, kaip autokratišką discipliną, balsų, kurie tvirtina, jog grama- 
tikos žinios tik tada turi reikšmės, kai jos surištos su pačia kalba, su 

skaitomuoju tekstu, kai jos įgytos paties mokinio indukcijos keliu, o 
neužkartos jam iš anksto, kaip kažkokia jam visai neaiški ir nesupran- 
tama aksioma. Be to, nuolat turėdamas paradigmas prieš savo akis, 
mokinys neužmirš jų taip greit, jos jau mechaniškai įeis į jo atmintį 
užuot jas kalus, o su atskiru gramatikos vadovėliu surištas būtinai ir 
nelemtas kalimas. 

Abi nuomonės turi savo geras puses, kurių neigti negalima, todėl 
ir atskiros gramatikos buvimas yra labiausiai pageidautinas, bet tokia 
gramatika gali būti vartojama greta vadovėlio, kuris iš savo pusės 
turės taip pat ir paaiškinimus ir paradigmas, žinoma, tik neprieštarau- 
jančius vieni kitiems. Tokia gramatika pasiliks mokiniui ir tolesniam 
vyresniųjų klasių mokslui. Galutinai, tačiau, pašalinti gramatikos 
elemento iš vadovėlio būtų nepatartina, nes, iš tikrųjų, nuostolis ga- 
lėtų būti didesnis, kaip pelnas. Vokiečių gimnazijose elementarinis 
kursas visur riša chrestomatiją su gramatika (J. Paton, ib., pusl. 136). 
Sintaksinė gramatikos dalis turi laisvus lapus, taip kad ir čia mokinys 
galės pats įrašyti pavyzdžius iš skaitomojo teksto. 

Panašus yra klausimas it dėl žodyno vietos elementariniame va- 
dovėly. Aukščiau minėtame straipsny ,„Apie metodą kalboms dėstyti“ 
jo autorius, J. Kochas, griežtai smerkia paprotį atskirų straipsnių Žo- 
dyną talpinti knygos gale: „laimė, jei jo skyriai atitinka tekstų para- 
grafus, bet dažnai žodžių tenka ieškotis abėcėlės žodyne. Tie, kurie 
mano, kad mokinys, bevartydamas žodyną, išmoksta daugiau žodžių, 
labai klysta“. Neginčytinas dalykas, kad žodžiai kartu su paradigmomis, 
būdami įterpti tarp skaitomos medžiagos, mokiniui visuomet po ran- 
ka, žymiai palengvins medžiagos įsisavinimą, iš dalies atstodami tikrą 
komentarą, kurio pageidauja autorius. Taip pat reikia pripažinti, kad 
ir gramatiško bei bendro komentaro tikra to žodžio prasme parūpini- 
mas elementariniame vadovėly yra taip pat sveikintina idėja. 

Aukščiau cituotame belgų Švietimo Ministerijos aplinkrašty buvo 
pabrėžta, kad mokslo pradžioj, vadinas, per pirmus dvejus metus, 
reikia mokytis /k taisyklingų gramatikos reiškinių. Visos išimtys pa- 
liekamos tolesniam mokslui, kur jos gali būti įsavintos kartu su žo- 
dyno medžiaga ten, kur jos pasirodo. Tolesnis mokslo laipsnis būtų 
jau jų galutina sistematizacija. Bet ir tas gali įvykti reikalui esant, ir 
tik tada, kai moksleivis turi pakankamai surinktos medžiagos. (A. 
Scheindler, Methodik der Unterricht in der lateinischen Sprache, 
p. 15; A. Poissinger, ib., p. 19.) Aiškiai pasisako šiuo klausimu M. 
Durys (Lotynų kalbos gramatika, p. 51): ,„Kalimas ir mokėjimas tų 
išimčių neturėtų būti laikomas kaž-kokiu svarbiu dalyku. Skirti 

gimines geriau įprantame mokydamiesi žodžių, skaitydami tekstus“. 
Šiuos žodžius, parašytus 3-ios linksniuotės giminių mokymosi proga, 
. galima pritaikinti, apskritai, išimčių reikalui. 

Šiuo atžvilgiu pavyzdžiu gali būti paimtas aukščiau minėtas H. 
Fordo gramatikos vadovėlis. Jis padalytas į dvi nelygias puses: vieną, 
nežymėtą linija iš šono ir būtinai mokslui reikalingą, ir kitą, atžymėtą 
linija iš šono ir taip pat iš dalies patalpintą knygos gale. Ši antra dalis 
ne būtinai reikalinga, jos į darbą įtraukimas paliekamas mokytojo 
nuožiūrai. Ji taip pat gali patarnauti mokiniui šiam ar tam klausimui 
pasižiūrėti arba, kaip aš pasakiau, tam ar kitam klausimui sistematizuoti. 
(Smulkaus šrifto, kenksmingo vaiko akims nėra!) Toks vieno to pa- 
ties gramatikos vadovėlio vartojimas nuo mokslo pradžios iki galo 
labai pageidautinas, nes, kaip teisingai pastebi A. Poissinger (ib. p. 21), 
„Ia localisation d'un souvenir est prėcieuse pour le fixer, le rendre 
durable et en faciliter la reviviscence“. (Atmintino dalyko lokalizacija 
puikiai jam padeda ilgam laikui užsilikti ir, reikalui esant, vėl sąmonėj 
kilti.) J. Paton irgi rašo: „The German teacher believes in localisation 
as a help to memory“. (Ib., p. 136.) (Vokiečių mokytojas, yra įsiti- 
kinęs, kad lokalizacija padeda atminčiai). 

Pažvelkime gi, kas gali būti pašalinta ir pažangioj mokykloj jau 
pašalinama iš pirmųjų metų programos. Visų pirma I-oj ir II-oj links- 
niuotėse lytys galūnėmis ,„,-abus“, vocativ'o ypatumai („fil“) ir visos 
„deus“ ir „vir“ paradigmos. Toliau — III-os linksniuotės giminių 
išimtys ir „vis“ ir pan. paradigmos ; IV-oj linksniuotėj—,„domus“ para- 
digma ir daiktavardžiai galūnėmis „-ubus“. Būdvardžių „,dives“ tipo 
linksniavimas ir „,pius, maledicus, vetus, superus, posterus, inferus“ 
ir kitų laipsniavimas. Įvardžių „guidam, aliguis, guilibet“ ir pan. 
linksniavimas. Netaisyklingųjų veiksmažodžių Perfectum lyties su- 
darymo būdai. (Šia proga reikia pažymėti, kad anksčiau minėtoj M. 
Auerbacho ir K. Dabrowskio gramatikoj pilno netaiskylingųjų 
veiksmažodžių sąrašo visai neduodama, užtat kiekvienam laiko suda- 
rymo būdui duota kelių veiksmažodžių graži iliustracija.)— Toks yra 
nereikalingo „balasto“ apytikris sąrašas. Jame galima šį tą pakeisti, jį 
galima dar padidinti, bet svarbus pats principas: tik tai, kas taisyk- 
linga,turi būti įsavinta pirmais lotynų kalbos mokslo metais. 

Prieš pereidami prie sintaksės klausimo, mes turime dar keletą žodžių 
pasakyti dėl morfologijos mokymosi nuosaikumo. Gyvenime, kalboj, 
rašte veiksmažodis turi svarbiausią vaidmenį. Todėl ir gramatiškos 
medžiagos suskirstymas skaitomoj knygoj negali atitikti tradicinę gra- 
matikos tvarką: daiktavardis, būdvardis, įvardis, skaitvardis, veiks- 

mažodis (gale). Visai nenatūralu būtų skaitomojoj knygoj nustumti 
veiksmažodį po visų tekstų, turinčių reikalo tik su vardinėmis kalbos 
dalimis. Aišku, kad su veiksmažodžiais surišta gramatiška medžiaga 
turi būti įpinta tarp kitų kalbos dalių tam tikra įsavinimo sunkumo 
gradacija (juo labiau pageidautina gramatišką medžiagą turėti ne tik 
gramatikos vadovėly, bet ir chrestomatijoj). 

Jei pirmoms pamokoms užteks vieno veiksmažodžio „,esse“, tai 
bent po I-os, II-os linksniuočių galima paimti visų 4-ių asmenuočių 
Praesens, Imperfectum, Futurum (Ind. Act). Apie asmenuočių su- 
skirstymą, kai kurių praktikuojamą, L. Lewis (ib. p. 27) rašo: „„Ne- 
mokykit asmenuočių gabaliukais! Tegul vaikai jas išmoksta iš karto: 
tai iš tikro yra lengviau ir naudingiau“. Po to, ką mes esame pasakę 
apie apibendrinimo reikšmę, tokie reikalavimai pasidaro aiškūs. Tą 
pat galima pasakyti ir apie būdvardžius: ir juos reikia imti drauge 
su atitinkamų linksniuočių daiktavardžiais. (Kone 14-0s metų ber- 
niuko galvoj tai jokios maišaties ar painiavos nepadarys !) 

Būdvardžių laipsniavimas, įvardžių ir skaitvardžių linksniavimas, 
susipažinimas su skaitvardžių rūšimis, iš vienos pusės, — iš kitos, 
lygiagrečiai, Perfectum bei sudėtiniai laikai ir, pagaliau, Passivum 
sudarys tolesnius mokslo etapus. Nėra reikalo skirti daug laiko ir 
svarbos smulkesniam skaitvardžių mokėjimui. Pakaks, jei mokinys 
tvirtai įsisavins Cardinalia ir Ordinalia: susipažinimas su kitais yra 
daugiau žodyno klausimas ir gali įvykti ilgainiui, lig tik tokios 
lytys pasitaikys tekste. Apskritai, kaip rodo naujųjų kalbų mokslas, 
pilnas skaitvardžių įsisavinimas neįmanomas: žmogus, laisvai sveti- 
ma kalba kalbąs, skaičiuos vis dėlto laisviau savo gimtąja kalba. Tie- 
sioginio metodo pasekėjai pataria vadinti puslapius lotyniškai. Gali- 
ma taip pat praktikuoti pamokos datos užrašinėjimą lentoj lotyniškai. 
Loto žaidimas gali tam tikslui taip pat padėti, bet reikia turėti galvoj, 
kad daug laiko skaitvardžių skyriui mes ir negalime ir neturime skirti. 
Todėl reikalavimus tenka apriboti mokėjimu to, kas būtina. 

Per pirmus mokslo metus galima išeiti taip pat ir „,-io“ galūnės 
veiksmažodžius ir verba deponentia. Kai kuriose anglų ir prancūzų 
gramatikose jų paradigmos duodama lygiagrečiai su kitomis, ir nėra 
reikalo jų skirti. Visa taisyklinga (be Coniunctiv'o) medžiaga turi 
būti išeita per pirmus metus. Tuo būdu antriems metams ar jų pir- 
mai pusei pasiliks Coniunctiv'o laikai, verba anomala ir kas būtinai 
reikalinga iš sintaksės. 

Kas gi yra būtinai reikalinga iš sintaksės? Visų pirma kyla klausi- 
mas dėl Coniunctiv'o pagrindiniuose sakiniuose vartojimo skyriaus. 

Šis skyrius nesudaro didelių sunkumų ir neužima daug vietos. Jis 
natūraliai rišasi su einamomis arba ką tik išeitomis Coniunctiv'o 
" paradigmomis, duodamas lengvų pavyzdžių atsargą. Jis taip pat su- 
darys įvadą į Coniunctiv'o vartojimo netiesioginiuose klausimuose 
skyrių. Pirminis posakis ,„Ouid faciam? Nescio“ duoda antrinį ,„Ne- 
scio, guid faciam“. (Stolz und Schmalz. Lat. Gram.). Tačiau tradici- 
nis šio skyriaus suskirstymas turi trūkumų, jame trūksta apibendrinimo 
principo. Šiuo atžvilgiu jau didelę pažangą randame aukščiau minėtoj 
M. Auerbacho ir K. Daąbrowskio gramatikoj: Coniunctivus turi dvi 
reikšmes: 1) jis reiškia prileidimą, galimumą arba netikrumą (przy- 
puszczenie, možliwosc lub nierzeczywistosc); 2) jis reiškia pageida- 
vimą (žyczenie). Į pirmą skyrių įeina Coniunctivus Potentialis, Con. 
Dubitativus; į antrą — Coniunctivus Optativus, Hortativus, Iussivus 
bei Prohibitivus ir Con. Concessivus. Šiuo apibendrinimo keliu 
reikėtų eiti ir toliau: skirtumas tarp Con. Optativus ir Iussivus yra 
grynai išorinis. Paimsime toj pačioj gramatikoj (p. 85) duodamą pa- 
vyzdį Con. Opt.: ,„Valetudinem tuam velim cures diligentissime“. Jei 
šiame sakiny išleisime „„velim““, gausime Con. Iuss. Koks skirtumas? 
Atvirkščiai: ,„Videant consules“ (Con. Iuss.) gali būti padarytas ,,Ve- 
limus videant consules (Con. Opt.!). Šis skirtumo menkumas negali 
nebūti mokinių nepastebimas: todėl nuolatiniai svyravimai tarp tų 
dviejų Coniunctiv'ų. Šiuo atžvilgiu visai nuosaikingai padaro Čekoslo- 
vakijoj išleista A. Potučeko gramatika (Schmidt-Simchen-Thumsers, 
Lat. Schulgr. Durchges. u. erginzt von A. Potuček. Reichenberg, 
1928), kuri sujungia abu skyriu į vieną: Coniunctivus Optativus. Taip 
pat visai nereikalingas skirtumas daromas, tarp Con. Iussivus ir Con. 
Prohibitivus. Juk mes nedarome iš neigiamosios Imperativ“o formos 
atskiro skyriaus atskiru pavadinimu. Kodėl gi būtinai čia kalbėti apie 
panašius reiškinius skyrium? Iki absurdo prieina dalykas, jei prie Con. 
Prohibitivus skyriaus priskiriamas tik posakis su Perfectum Con. 
Tuo būdu posakis ,„Puer telum me habeai“ arba „„Ne mentiaris“ pri- 
skiriamas prie Con. Iuss., o posakis ,,„Ne dixeris“ prie Con. Prohib. 
Ar nebūtų iš tikrųjų daug lengviau (nekalbant jau, kad ir daug logiš- 
kiau) abu skyriu sujungti? Ar toks skyrimo neapčiuopiamas plonumas 
nėra tikra scholastika? 

(Plačiai vartojama anglų mokyklose ,„Gildersleeve?s Latin Gram- 
mar“ (p. 170) taip pat pripažįsta tik dvi Coniunctiv'o grupes: ,„Po- 
tential Subjunctive“ ir „„Optative Subjunctive“. Į pastarąją grupę 
įeina ne tik mūsų Coniunctivus Optativus, bet ir Con. Hortativus, 
Con. Iussivus bei Prohibitivus. Pav., Utinam reviviscat frater! Ame- 

mus patriam! Isto bono utare. Ne transieris Hiberum! Suum guis 
noscat ingenium). 

Tuo būdu, sujungę atitinkamus skyrius, mes turėtumėm antriems. 
mokslo metams tik šiuos skyrius: Con. Potentialis, Con. Dubitativus 
ir Coniunctivus Optativus, nes Con. Concess. gali būti paliktas to- 
lesniam mokslui. 

Iš kitų sintaksės dalykų svarbiausi yra šalutinių sakinių skyrius ir 
linksnių skyrius. Aukščiau jau buvo ne kartą iškeliamas pagrindinis 
reikalavimas lotynų kalbos mokslą statyti ant gimtosios kalbos mokslo 
pamato. Nieko tai neliečia daugiau, kaip sintaksės. Juk aišku, kad čia 
mes nepradėsime nuo pagrindinių dalykų, neaiškinsime iš naujo, kas 
yra veiksnys, kas tarinys. Tas pats ir su prijungimo reiškiniais, susi- 
jusiais su Coniunctiv'o (ar Indicativ'o) vartojimu. Čia turi būti 
paimta tik tai, kuo lotynų kalba skiriasi nuo gimtosios mokinio kalbos. 
Kaip pavyzdį, kaip nereikia daryti, galima paimti Ouin Dubitativum, 
kuriam dažnai teikiama tiek svarbos, kuriam, sako A. Scheindler 
(ib., p. 67) skirti „die Tausende von Sitzen mit „nicht zweifeln“ in 
den Ūbungsbiūchern“. (Tūkstančiai pavyzdžių su ,„„neabejoti“ pratimų 
knygose). Tačiau šis Ouin Dubitativum, jis rašo, yra savo rūšies 
retenybė, kuri pasitaiko visw0se Cezario veikaluose tik 20, Livijaus — 8, 
o Nepoto tik vieną kartą. (Juk reikia turėti galvoj, kad dažnai po 
Ouin Dub. eina Acc. c. Inf.). Tuo būdu kalbėti apie Ouin Dub. 
atskirai, ypač tik 2-us mokslo metus einant, visai nėra reikalo, juo 
labiau, kad Coniunctiv'o vartojimas visai atitinka netiesioginį klau- 
simą. 

Netiesioginių klausimų skyrius iš tikrųjų užtarnauja visų pirma, 
kad būtų iš pagrindų išeitas drauge, žinoma, su Consecutio temporam 
(Coniunctivi) taisyklėmis, nes kaip tik šiuo atžvilgiu lotynų kalba 
skiriasi nuo lietuvių kalbos. Ut Finale ir Ut Obiectivum skyrius 
užtarnauja tik tiek dėmesio, kiek reikia jiems nuo Ut Consecutivum 
ir Ut Comparativum arba Temporale atskirti. Ut Finale ir Ut Obiec- 
tivum nesudaro mokiniui jokių sunkumų, nes kaip ir lietuvių kalboj, taip 
ir Čia vartojama tariamoji nuosaka. Užtat matyti tarp jų dviejų skir- 
tumą mokiniui dažnai būna sunku. Su didele nauda mokslui, jo 
pasisekimui ir jo palengvinimui galima juos sujungti į bendrą tikslo 
sakinių grupę. Šis principas labai vykusiai jau yra įvykdytas J. Vo- 
syliaus „Lotynų kalbos sintaksėj“: čia jie pastatyti greta, kaip tikrieji 
ir netikrieji žiks/o sakiniai. Tai įgalina mokytoją, nagrinėjant sakinį, 
apsiriboti vien tikslo sąvoka, nereikalaujant būtinai šių dviejų paskyrių 
atskyrimo. Juk, jei ne logiškai, tai bent psichologiškai sakiniai su Ut 

Obiectivum yra nustoję grynai papildinio reikšmės ir įgiję tikro tikslo 
pobūdžio. Panašią mintį randame ir Stolz'o-Schmalc'o gramatikoje 
- (ib. 784), kur kalbama vien tik apie Ut Finale ,„Ausbreitung“ (prapla- 
tinimą), kuris palietė „den Verben der Willensrichtung wie volo, 
curo, moneo, persuadeo usw.“ (noro pobūdžio veiksmažodžius, kaip 
antai, volo etc.). Iš tikrųjų šie veiksmažodžiai nustojo savo darybinio 
elemento, kalbėtojui turint galvoj 12 papildinį, bet tikslą: „„dat nego- 
tium, curat“ vadinasi, rūpinasi, deda pastangas, kad tas ar kitas dalykas 
būtų atliktas. Noro, valios sąvoka čia yra glaudžiausiai susijusi su 
pastangų, darbo sąvoka, o šio darbo tikslu yra pageidaujamas veiksmas 
— tikslas. Todėl ir galėjo įvykti šis Stolc?o-Schmalc?o žodžiais ,,pra- 
platinimas“, kad papildinio reikalaujanti veiksmažodžio reikšmė buvo 
tam momentui kalbėtojo lyg ,„užmiršta“. Panašią nuomonę randame 
ir angliškojoj Gildersleeve'o gramatikoje (p. 344): „the design lies 
in the leading vezb“. (Tikslas glūdi pagrindinio sakinio tariny). 


Iš aukščiau pasakyto darome išvadą, kad būtų klaidinga skirti 
sakinius su Ut Obiectivum prie papildinio šalutinių sakinių, kaip tai 
daro prancūzų ir anglų lotynų sintaksės lentelės (J. Bezard, Tableaux de 
Latin; F. Delmas, Tableaux Comparatifs; H. Ford, ib., p. 162, 
Noun Clauses). Užtat Čekoslovakijos Švietimo Ministerijos apro- 
buota A. Potučeko gramatika, kaip ir minėta J. Vosyliaus sintaksė, 
skiria abi sakinių rūšis į vieną bendrą „Tikslo ir pageidavimo“ sky- 
rių, — „„Absichts- und Begehrungssžtze“. 


Toliau kyla klausimas, kas reikalinga iš laiko sakinių. Ir čia laiky- 
simės to principo, kad sustoti reikia tik ties tais dalykais, kurie skir- 
tingi su gimtąja kalba. Turint tai galvoj, visų pirma reikės išeiti su 
mokiniais Cum Historicum ir Cum Causale skyrius. Priežasties 
sakiniai paveikė lotynų kalboj laiko sakinius tuo būdu, kad pastarieji 
ėmė būti sudaromi taip pat tariamosios nuosakos pagalba. Dalykas 
nesudarytų mokiniui sunkumo, jei tas procesas būtų pilnai baigtas. 
Tačiau didelė, kaip laiko, taip ir priežasties sakinių dalis užlaiko dar 
tiesioginę nuosaką. Tuo atžvilgiu šie sakiniai turi bendro su lietuvių 
kalba, ir dėl jų atskirai kalbėti neteks. Atsitikimai, kada po Ouod 
Causale stovi Coniunctivus gali būti išaiškinti jau tolesnėj mokslo eigoj, 
autorius skaitant. (Panašiai galima atidėti tikslo sakinių ypatumus: 
„gui=ut ille“ arba „„priusguam, anteguam“ ir kt.). Cum Iterativum, 
Inversum, Coincidens visai neužtarnauja, kad mes klasėj apie juos 
kalbėtumėm, nes ir lietuvių kalbos sintaksėj jie visi įeina į vieną 
laiko aplinkybės sakinių skyrių. 

Salygos sakiniai toli gražu neužtarnauja tiek dėmesio, kiek į juos 
dažnai kreipiama, skiriant Casus Realis, Potentialis ir Irrealis. Casus 
Realis nieko naujo be savo pavadinimo mokiniui neatneša, nes jis 
tokį pat ,„Casus Realis“ turi ir savo gimtojoj kalboj. Tiesa skirtumas 
tarp Casus Potentialis ir Casus Irrealis yra lotynų kalbos savybė, 
bet vertime mes tos savybės atvaizduoti vis tiek negalėsime. Pažodžiui 
versdamas sąlygos sakinį, mokinys išvers jį visai teisingai, be to, kad 
jam reikėtų kalbėti apie visus tris „„Casus“. Jam reikalinga tik mokėti 
„si“ reikšmę ir Coniunctiv'o paradigmas ir jų reikšmę. Vienodas 
dalykas ir su nuolaidos sakiniais, juo labiau, kad ir čia lietuvių kalboj 
gali būti pavartota tariamoji nuosaka: „kad ir žimočiau, nieko ne- 
pasakyčiau“. 

Palyginimo ir santykiniai sakiniai, lyginant su lietuvių kalba, 
neatneša nieko naujo, taip kad atskirai jų minėti nėra prasmės: sutikęs 
juos autoriaus tekste, mokinys juos visai lengvai supranta ir teisingai 
verčia į gimtąją kalbą. 

Išdavos sakiniai svarbūs tuo, kad jie skiriasi nuo lietuvių kalbos 
tariamosios nuosakos vartojimu. "Tačiau jiems nuo tikslo sakinių 
atskirti beveik visuomet padeda nurodomasis žodis (ita, tantum, 
accidit), taip kad ir jų supratimas nesukelia didelių sunkumų. Tiesa, 
jie skiriasi nuo kitų tuo, kad juose negalioja Consecutio temporum 
taisyklės, bet iš esmės tas dalykas svarbus tik iš lietuvių į lotynų kalbą 
verčiant, nes iš iotynų kalbos į lietuvių kalbą verčiant laikai bus tie 
patys: ten, kur stovės Praes. Con., mes ir lietuvių kalboj pavartosime 
esam. laiką, — kur bus Perf. Con., ten ir lietuvių kalboj bus būtasis 
laikas: „Ita vixi, ut non frustra me natum existimem“ — „Taip 
gyvenau, kad manau, jog aš ne veltui buvau gimęs“, arba, ,„Mons 
altissimus impendebat, ut facile perpauci prohibere possent“—,,Toks 
aukštas kalnas kybojo virš galvų, kad ir koks mažas priešų skaičius 
galėjo pastoti kelią“. 

Svarbų skyrių lotynų kalbos sintaksėj sudaro Acc. c. Inf. ir Nom. 
c. Inf. junginiai; juo labiau, kad nuo šių dalykų tinkamo įsavinimo 
pareina ir vadinamosios netiesioginės kalbos supratimas. Aukščiau 
minėtame J. Vosyliaus sintaksės vadovėly labai vykusiai duotas Acc. c. 
Inf. junginio su lietuvių suvestiniu papildiniu sugretinimas: ,,Video 
vos nescire“ — „Matau jus nežinant“ ir pan. Dalyko supratimui 
palengvinti gali patarnauti ir tokie pavyzdžiai (ib., p. 73): „„Doceo te 
scribere“ arba „„Cogo te manere“. Nom. c. Inf. junginys gali būti 
sugretintas su lietuvių suvestiniu veiksniu: „Man atsitiko vakar geras 
arklys pirkti“ arba ,„Darbas dirbti tau dabar nerūpi“. Tačiau reikia 

pripažinti, kad šių junginių sunkumas glūdi ne jų teoretiškame su- 
pratime, bet praktiškame pritaikinime. Mokinys gali puikiausiai tą 
"dalyką suprasti, gali mokėti taisykles, o kai tenka į lietuvių kalbą 
versti kokį pasitaikiusį iš tų junginių, jis Accusativ'ą priima už papil- 
dinį arba užmiršta įterpti „kad“, ir išeina nesąmonė, ir „tokia nesą- 
monė, iš kurios jis be mokytojo pagalbos „neišbris“. "Todėl šiam 
skyriui tinkamai išeiti reikalinga, be teoretiško paruošimo, taip pat 
labai daug praktiško miklinimo, kad vėliau netektų dažnai tuo reikalu 
sustoti ir normalią darbo eigą stabdyti. 

Užtat Abl. Abs. junginys ir juo labiau Participium Coniunctum 
nesudaro lietuvių vaikui jokių sunkumų. Pirmąjį iš šių junginių 
aiškinant, geriausiai pradėti nuo Participium Praes., pav.: ,,„Sole 
oriente“ — „Saulei tekant“. Ogi tos rūšies pavyzdžius, kur pavarto- 
tas Participium Perf. vėliau lengvai išaiškinti, juos pažodžiui išvertus: 
„Actis laboribus iucunde guiescimus“ — „Darbams pabaigtiems 
esant, maloniai ilsimės“. Aišku, kad mokinys pats tuojau pasakys: 
„Darbą pabaigus, malonu pasilsėti“. . 

Participium Coniunctum yra konstrukcija lygiai bendra ir lotynų 
ir lietuvių kalboms, taip kad jis nesudaro sunkumo, tačiau šiuo 
atveju lietuvių kalba yra kiek turtingesnė, turėdama pusdalyvius ir 
padalyvius. Taigi gražaus vertimo reikalavimas yra kreipti dėmesį į tai, 
kad mokinys juos tinkamais atvejais pavartotų: „Caesar proficiscens“ — 
„Cezaris, vykdamas“ arba geriau: ,„„Vykdamas į ... Cezaris...“; 
panašiai taip pat: ,„Mendaci homini ne verum guidem dicenti credere 
solemus“ — ,„Netikime melagiu net tiesą sakant“. 

Netiesioginės kalbos supratimas yra glaudžiausiai susijęs su Acc. 
c. Inf. junginio supratimu, jei pastarasis yra gerai įsavintas, tai netie- 
sioginė kalba nesudarys mokiniui sunkumo, ir jis gali su ja praktiškai 
susipažinti autorių tekstuose. Tokios pat nuomonės yra ir A. Scheind- 
ler (ib., p. 68), kuris rašo, kad oratio obligua ypatumams suprasti 
padės me taisyklės, bet kalbos jausmas. 

Pereidami dabar prie linksnių mokslo, turime visų pirma pastebėti, 
kad darybinių veiksmažodžių reikalu reikia turėti galvoj, kas pasakyta 
H. Ford'o gramatikoj (ib., p. 143): „Visai nereikalinga stengtis duoti 
pilnus nedarybinių veiksmažodžių sąrašus ir linksnius, kurie su 
jais eina, — tai geriausiai išmokti praktiškai“. (Mano pabraukta. 
Aut.). (A. Poissinger, ib., p. 19. ,,Soyons avares de theoriė, mais pro- 
digues d'exercices pratigues“. — ,„Mažiau teorijos, — daugiau prak- 
tikos!“) Vadinas, klausimas, kokie linksniai stovi po to ar kito veiks- 
mažodžio, tui sudaryti žodyno, o ne sintaksės mokomąją medžiagą: 

ten, kur šie linksniai skiriasi nuo lietuvių kalbos šiais atvejais statomų 
linksnių, mokinys turi jų mokytis sykiu su pačiu veiksmažodžiu, 
lig tik šis pasirodys skaitomajame tekste. 

Pačių gi linksnių reikšmės, įvairios jų einamos pareigos klausimu 
reikia pripažinti, kad savo pilnu tūriu šis dalykas sudaro daugiau 
aukštųjų universiteto studijų, ne kaip gimnazijos mokslo objektą. 
Gimnazijos vadovėlių autoriai stengiasi nustatyti griežtas ribas bei 
surūšiuoti dalykus, kurie nei duodasi surūšiuojami nei privalo būti 
surūšiuoti. Rūšiuojamos gali būti tik sąvokos: priežasties, įnagio, 
būdo ir pan., bet tų sąvokų nešėjų klasėmis suskirstyti negalima jau 
dėl to vieno, kad jie dažnai priklauso prie dviejų ar trijų rūšių. Paimu 
pirmą pakliuvusį Stolc'o-Schmalc'o apibūdinimą: ,„„Ablativus modi 
sunku atskirti nuo išorės išvaizdos (e0 ornamentu advenit) ir lydinčių 
aplinkybių (bono publico) ablativ'o“. Arba (p. 414): „„Nesurišti 
tampriai su veiksmažodžiu ir papildą visą sakinį naudininkai, ry- 
šium su kontekstu ir paties naudininko daiktavardžio pobūdžiu 
(abstraktiškas, konkretus), sudaro reikšmės skirtumų, pagal ku- 
riuos juos galima surūšiuoti tik apytikriu būdu“. (Mano pabrauk- 
ta. Aut.).. 

Ne kitoks dalykas ir lietuvių kalboj.  Paimu aukščiau minėtą 
Rygiškio Jono ,„Linksniai ir prielinksniai“ veikalą. 25-ame puslapy 
autorius rašo: ,„Toliau eina gana daug kilmininkų, jau kitais vardais 
pažymimų, bet jie giminiuosis, bent daugely atsitikimų, ir su šios 
vietos pažymėtaisiais pavyzdžiais“. Panašių pastabų galima rasti 
minėtoj knygoj daug. Toks yra dalykas su linksnių mokslu tokių 
rimtų autoritetų pripažinimu. "Todėl dažnai šis mokslas gimnazijoj 
bei gramatikos vadovėliuose pavirsta, pasak Stolc'o-Schmalc'o po- 
sakio „ein mūfiges Spiel mit Worten“ — „žodžių žaidimu“. Todėl 
taip pat dažnai galima sutikti prieštaraujančius to ar kito linksnio aiš- 
kinimus, kurie, griežtai sakant, ne prieštarauja, bet tik papildo vienas 
kitą, mokinių, tačiau, akyse diskredituoja visą mokslą. Pav., J. Vosy- 
lius savo jau minėtoj Lotynų kalbos sintaksėj ,„Ubinam gentium 
sumus?“ posakį aiškina, kaip Genetivus Oualitatis, o M. Durys savo 
komentaruose prie Catilinaria — kaip Genetivus Partitivus... 

Lietuvos aukštesniojoj mokykloj lotynų kalbos linksnių mokslas 
nustoja ir to svarbumo ar būtinumo, kurį jam tenka turėti, sakysim, 
prancūzų ar anglų, iš dalies, net vokiečių mokykloj, žodžiu, ten, kur 
kalba neturi išvystytos linksnių sistemos. Lietuvos mokykloj jau 
gimtosios kalbos mokslas pakankamai pagilina logišką linksnių supra- 

timą taip, kad laisvai tuo galima tenkintis bent ten, kur abi kalbos 
linksnių vartojime sutinka. Juk ten, kur vokietis sako: ,„„Starb a7> 
Hunger“, anglas: „Died of starvation“, prancūzas: ,„Mourut de 
faim“, pagaliau, rusas: ,,„Umer ot goloda“, — ten ir romėnas ir lietuvis 
vienodai sako: ,„Fame periit““ — ,„Mirė badu“. Vadinas čia nieko 
ypatingo, nieko nepaprasto lietuvių vaikui nėra, todėl ir mokytojui 
nėra reikalo čia jokio ypatumo aiškinti: jis gali tik atkreipti vaiko 
dėmesį į dviejų kalbų panašumą ir vykti toliau, pavartojęs laimėtą 
laiką skaitomojo teksto minties supratimo pagilinimui ar tūrio praplė- 
timui. 

Aišku, kad mes turėsime atkreipti mokinio dėmesį ten, kur skir- 
tumas tarp dviejų kalbų bus., pav., turint Accusarivus Praedicati ir 
tarinio įnagininką: „,creare consulum — Tinkti konsulu“. "Tačiau, 
nors tokie paaiškinimai bus mokytojo pareiga lygiai tokia pat, kaip 
tokių dalykų supratimas bus mokinio pareiga, mokykloj jie tik tiek 
reikšmės teturės, kiek palengvins mokiniui skaitomąjį tekstą suprasti. 
Nuo sistematiško linksnių mokslo gimnazija turi atsisakyti taip pat, 
kaip ir nuo šio mokslo į programą įdėjimo. Panašios nuomonės yra ir 
Prūsų Švietimo Ministerija; jos nurodymuose prie aukštesniųjų 
mokyklų progiamų (ib. p., 421) randame tokią pastabą: ,„Ryšium su 
skaitymu“ („Im Anschlu8 an die Lektūre“) einama „kas svarbiausia“ 
(„das Wichtigste“) iš mokslo apie linksnį ,„daugiausia sykiu su žodžių 
mokymuosi“ („das meiste vokabelma8ig“). Iš tikrųjų, klasikiniam moks- 
lui ypatingai aukštesniosiose klasėse turi rūpėti daug daugiau veikalų 
vidujinio turinio aiškinimas, su dvasinių mokinių auklėjimu surištas, 
kaip tuščias, tikrai scholastiškas gramatiškų apibūdinimų kalimas. 
Šiuo atžvilgiu negalima nesutikti su ,„Modernių mokymo metodų“ 
autoriais (Mod. Meth, in Teach., p., 151): „„Persimokymas yra toks 
pat laiko ir jėgų veltui eikvojimas, kaip ir nedasimokymas“. 
Linksnių mokslo problema gimnazijoj bus išspręsta, kai lotynų kalbos 
sintaksės vadovėliai bus sutvarkyti pilnoj sandaroj su lietuvių sintakse. 
Lotyniškuosius terminus (Genetivus Partitivus ar Ablativus Separa- 
tionis ir pan.) galima palikti, bet pirmoj vietoj turi būti atitinkamas lie- 
tuvių kalbos sintaksės priimtas linksnių pavadinimas bei apibūdinimas. 
"Tokia kryptimi eina modernūs anglų, prancūzų lotynų kalbos sintak- 
sės vadovėliai, į pagrindą dėdami gimtosios kalbos sintaksę. Po tokio 
nuodugnaus darbo, kaip aukščiau minėtas J. Jablonskio veikalas, kur 
atkreipta ypatingo dėmesio į artumą su lotynų kalba ir net įdėta l0- 
tyniškų pavadinimų, abiejų kalbų linksnių mokslo sugretinimas būtų 
visai natūralus dalykas, o lotynų kalbos geram mokėjimui jis būtinas. 

Apie tai jau aukščiau kalbėjome, pabrėždami gimtosios kalbos 
gramatikos mokėjimo svarbumą lotynų kalbos mokslo pasisekimui. 

Kalbėdami apie morfologijos mokėjimą, mes jau buvome pabraukę 
apibendrinimo bei sistematizacijos svarbumą. Kaip ten, taip ir sin- 
taksės dalykuose turi patarnauti lentelės, diagramos, logiškomis są- 
vokomis skirstymas. Fr. Hoffmann (ib. p., 146) sako, kad sintaksės 
medžiagą reikia „taip vaizdingai ir vieningai sutvarkyti, kad mokinys 
pajustų, jog tas dalykas sudaro vieną ištisą sistemą“. Šio autoriaus 
duodamas logiškas šalutinių aplinkybių sakinių suskirstymas yra ne- 
paprastai vykęs ir vertas to, kad mes čia duotumėm jo suglaustą 
schemą. Logikos atžvilgiu visus aplinkybės šalutinius sakinius Fr. 
Hoffmann dalija į 4-ias grupes: 1) laiko; 2) priežasties; 3) palygi- 
nimo; 4) prieštaravimo (adversativae). 

I. Laiko sakiniai skirstomi į dvi grupes: 

1) pagrindinio ir šalutinio sakinių veiksmas vyksta vienu Jaiku (Tum 
tua res agitur, paries cum proximus ardet.). 

2) pagrindinio ir šalutinio sakinių veiksmas vyksta me vienu laiku: 

a) Šalutinio sakinio veiksmas vyksta anksčiau (Lacaedemonii 

postguam audierunt muros instrui, legatos Athenas miserunt.) 

b) šalutinio sakinio veiksmas vyksta vėliau (priusguam de ceteris 

rebus respondeo, de amicitia pauca dicam). 

II. Priežastis ir jos išdava gali būti traktuojamos taip, kad mes 
pirmą ar antrą pabraukiame, statydami ją pagrindiniame sakiny: 

1) priežasties šalutinis sakinys (Haec urbs laetari videtur, guod 
tantam pestem evomuit.) 

2) išdavos sakinys (Tantam haec urbs pestem evomuit, ut laetari 
videatur.) 

3) išdava tikrumoj neįvyko: ji tik siekiama: :ikslo šalutinis sakinys 
(Caesar exploratores praemittit, ut locum idoneum castris deligant). 
Lietuvių kalboj čia dažniausiai turime bendratį (Cezaris nusiuntė 
žvalgybą patogios stovyklai vietos parinkti.) 

4) priežastis yra išdavos sąlyga, paaiškindama ar užtikrindama ją 
tik iš dalies (hipotetiškai): (Si cives consentiunt, res publica floret.) 

Paprasčiausias pavyzdys lietuvių kalboj gali parodyti mokiniui, 
kaip subjektyviškas kalbėtojo nusistatymas veikia ios ar kitos formos 
pasirinkimą. Pav.: 

1) „Žmogus mokosi, nes turi iš mokslo naudos“ (priežastis); 

2) „Žmogus mokosi, taip kad turi iš mokslo naudos“ (išdava); 

3) „Žmogus mokosi, kad turėtų iš mokslo naudos“ (tikslas); 

4) „Jei žmogus mokosi, jis turi iš mokslo naudos“ (sąlyga). 

III. Palyginimas gali būti arba 
1) Zygiu sąvokų (guod homines — tot sententiae.) arba 
2) nelygių (plus tibi virtus dedit, guam fortuna abstulit.) 


IV. Prieštaraują dviejų veiksmų santykiai sudaro nuolaidos šalutinį. 
sakinį (Ut desint vires, tamen est laudanda voluntas.) 

Toks gali būti logiškas aplinkybės šalutinių sakinių suskirstymas, 
apimąs didžiausią ir svarbiausią sintaksės skyrių. Deja! Jis maža 
teturės naudos, jei jam nebus pagrįstas kelias per gimtosios kalbos 
mokslą: ir šiame skyriuj, kaip ir linksnių moksle, turi būti pilniausia 
sandara su lietuvių kalba. 

Linksnių vaizdžiam ir sistematingam suskirstymui taip pat galima 
surasti tinkamą principą. Šiuo atžvilgiu įdomų pavyzdį duoda aukš- 
čiau minėta M. Auerbach'o ir K. Dabrowskio gramatika. Čia atsisa- 
kyta (iš dalies) nuo tradicinio linksnio funkcijos padalijimo sulig tuo, 
ar jis eina su daiktavardžiais, būdvardžiais, veiksmažodžiais ar jung- 
tukais. (Aš sakau iš dalies, nes šis suskirstymas paliktas antrai eilei.) 
Pirma eile linksniai (ar kiekvienas jų) dalijami į dvi tris ar keturias 
grupes sulig tuo vaidmeniu, kurį jis turi sakiny, pav.: A. Nederina- 
mojo papildinio Genetivus (Genetivus jako przydawka dopelnia- 
czowa); B. Vardinės tarinio dalies Genevitus (Genetivus jako orzecz- 
nik); C. Papildinio Genetivus (Genetivus jako dopelnienie); D. 
Aplinkybės Genetivus (Genetivus jako okolicznik). Toks linksnių 
suskirstymas leidžia jų apžvalgą padaryti daug lengviau ir, žinoma, 
daug daugiau atitiktų ir lietuvių kalbos sintaksės suskirstymą. 

Baigiant kalbėti apie gramatikos dalykus, mums pasilieka tik pasa-- 
kyti keletą žodžių dėl paties aiškinamojo ir tikrinamojo darbo būdo. 
Kiekvieno gramatiško paaiškinimo pasisekimas pareina nuo to, kiek 
mokytojui pavyks dalyką apibendrini ir kartu savo apibendrinimą 
vaizdžiai mokiniui pastatyti prieš akis. "Todėl tokią didelę reikšmę 
turi visokios lentelės, apie kurias mes kalbėjome anksčiau. Žinoma, 
kaip buvo jau anksčiau iš dalies pasakyta, jei mes, morfologiją su mo- 
kiniais eidami, galime beveik nuo pirmos pamokos duoti jam į rankas 
lentelę, to paties negalima pasakyti apie sintaksės mokslą. Čia, kaip 
buvo pasakyta, pradžioj tenka remtis kur tik galima gimtąja kalba ir 
tik vėliau, viso gimnazijos kurso pabaigoj, prieiti prie galutinės siste- 
matizacijos. . 

Kalbant apie morfologijos dalykus, čia būtų vieta dar kartą pa- 
braukti, kaip reikalinga, kad mokinys suprastų skirtumą tarp kamien- 
galio ir galūnės. (Apie tai iš dalies mes jau buvome minėję, kalbėdami 

apie lenteles.) Ir pats aiškindamas ir savo mokinius klausdamas mo- 
kytojas neturi užmiršti apie tą skirtumą, juo Jabiau, kad jis reikalingas 
toms pačioms lentelėms sudaryti ir joms tinkamai suprasti. Šiuo 
klausimu teisingai pastebi Fr. Hoffmann (ib., p. 29.): „Savaime aišku, 
kad lotynų kalbos mokslas ta forma, kuria jis yra teikiamas mokiniui, 
turi pilnai sutikti su aukštojo kalbų mokslo nustatytais faktais. Iš to 
kyla visai teisėtas reikalavimas, kad mokinys neturi išaugti su klaidin- 
gais įsitikinimais ne tik todėl, kad filologui studentui nereikėtų ,,už- 
miršti visa tai, ką jam mokykloj pasakė nemoksliška apie kalbos 
esmę ir jos įstatymus“, — juk mes ir nemanome mokykloj lavinti tik 
būsimuosius filologus, — bet ir todėl, kad iš viso neleistina jaunimą 
auginti klaidose. Be to, niekas nesiginčija dėl to, kad dvasiniam gim- 
nazijos auklėjimui itin svarbu duoti mokiniui progos pažvelgti į dvasi- 
nių procesų laboratoriją, pažinti jų istoriją ir jų įstatymus“. 

Prūsijos Švietimo Ministerija, kad ir trumpai, bet ryškiai ta pačia 
prasme pasisako šiuo klausimu: „Jokiu būdu mokyklos gramatikos 
mokslas neturi prieštarauti kalbos mokslo pripažintiems moksliškiems 
daviniams“. Vadinas, iš lotynų kalbos mokytojų ir lotynų kalbos 
gramatikų autorių pusės bus klaidinga vadinti, pav., ,,-2m, -arum, -as“ 
I-os linksniuotės galūnėmis, nes linksnių galūnės čia tik ,-m, -rum, 
-s““, tuo tarpu kai „„-a2-“ sudaro kamiengalį. Lygiai taip pat, pav., 
I-os asmenuotės veiksmažodžių asmenų galūnės būtų tik „„-oO, -s, -t, 
-mus, -tis, -nt“, o ne: „as, -at, -amus“ ir t. t. (Apie I-mą asmenį 
paaiškinama, kad ,,-0“=—,,-a0“). 

Taip pat reikia skirti nuo kamieno ir galūnių jungiamuosius 
ženklus ir laikų žymes: pav., „leg-u-nt“ arba „leg-e-ba-m“, o ne: 
„Ieg-unt, leg-ebam“. Jau buvo minėta, kad labai gerą pavyzdį šiuo 
atžvilgiu duoda Teubnero leidinys Ludus Latinus I: čia kamienas ir 
galūnės duodami juoda paprasta spaudos spalva, o jungiamasai balsis 
ir laikų žymė — raudona spalva. Toks dalykas ne tik išskiria šias 
svarbias dalis, bet padeda jas geriau atsiminti. Mokytojas, gaminda- 
mas pats su savo mokiniais linksniuočių ir asmenuočių lenteles, gali 
nueiti dar toliau ir pavartoti žalią spalvą jungiamajam balsiui atžymėti. 

Laikus aiškinant, reikia stengtis įdiegti vaikui to fakto supratimą, 
jog nėra „laikų“, bet yra vienas laikas, kurio lyg „atkarpas“ mes ste- 
bime. Ši mintis yra plačiau išdėstyta Fr. Hoffmann'o irc O. Wecker'o 
minėtuose veikaluose. Atskirų laikų (pav., Imperfectum) sąvokai su- 
prasti lietuvių kalba yra geresnioj padėty, kaip, sakysime, vokiečių ar 
anglų kalbos (vokiečių Imperfekt ir anglų Past turi ir Imperfectum 
ir Aoristus reikšmę kartu). Gausus priedelių vartojimas lietuvių 

kalboj duoda mokiniui geriausią supratimą apie įvykio ir eigos veikslus: 
tokie pavyzdžiai, kaip: „gyrė — pagyrė“ (laudabat — laudavit); 
. „stiprino — sustiprino“ (muniebat — munivit) nepaliks jo mintyse 
abejonių dėl šių laikų pagrindinės reikšmės ir vartojimo. Kiek sunkiau 
pasiekti, kad mokinys suprastų dvejopą Perfectum reikšmę (Praesens 
Perfectum ir Aoristus), tačiau ir čia gali padėti lietuvių esamojo 
atliktojo laiko buvimas (coepi — esu pradėjęs). Žinoma, visi šie 
aiškinimai turi rištis su skaitomuoju tekstu, o ne įgyti kaž-kokių aka- 
demiškų paskaitų pobūdžio. 

Reikia taip pat pabrėžti, kad jokios lentelės, jokie puikūs aiškinimai 
nepadės, jei lygiagrečiai nebus varomas griežtas ir energingas patik- 
rinimo darbas. Jei gramatikos žinios nėra lengvos (reikia pripažinti) 
mokiniams įsisavinti, tai ne lengviau yra pasiekti, kad mokinių atminty 
įsisavintos žinios užsiliktų. Kiekvienas mokytojas, tur būt, yra pa- 
stebėjęs, kad linksniavimo, asmenavimo mokėjimas vyresniosiose 
klasėse kaž-kaip žymiai silpnėja. Tokiam silpnėjimui sustabdyti tenka 
griebtis priemonių: gramatiką kartoti. Šiam kartojimui tenka nuolat 
skirti tam tikrą laiką, ar tai kiekvienos pamokos pradžioj, visą klasę 
greitu tempu klausinėjant, ar tai atskirų mokinių vertimo mokėjimą 
tikrinant, bet abiem atvejais būtina sąlyga yra gramatikos klausimus 
rišti su skaitomąja medžiaga. 

Galutinį gramatikos kartojimą (jei mokytojas randa jį reikalingu), 
baigiamojoj klasėj, patys mokiniai gali savarankiškai atlikti namie. 
Toks naminis darbas paliks daugiau laiko autoriams skaityti. Baigia- 
mosios klasės mokinys yra jau pakankamai savarankiškam darbui su- 
brendęs, o to darbo ne tiek patikrinimui, kiek papildymui bei pagili- 
nimui mokytojas galės paskirti kiekvienos (ar rečiau) pamokos dalį, 
kurioj mokinys padarys savo pranešimą iš atskirų gramatikos klausimų, 
ypač tų, kuriuose atsirado sunkumų autorių skaitant. 

Kalbant apie gramatikos kartojimą, ir apskritai, mokymąsi, reikėtų 
plačiau nurodyti ir tą būdą, kuriuo tas mokymasis ar kartojimas 
vyksta. Aišku, kad vienos paradigmos pasakymo neužtenka, — moky- 
tojas turi klausti ir atskirus linksnius bei asmenis ir šių linksnių bei 
asmenų lietuviškuosius ekvivalentus. Taip pat, atvirkščiai, — mo- 
kinys turi gimtosios kalbos žodį ar posakį paversti atitinkamu lotynų 
kalbos žodžiu bei posakiu. Įei, pav., tekste pasitaikė posakis ,„com- 
meatu intercludere“, mokytojas gali paklausti ne tik abiejų žodžių tą 
ar kitą paradigmą (visų pirma, žinoma, pagrindines formas ir prasmę, 
bet tai yra jau žodyno sritis), ne tik kurį linksnį ir laiką šie Žodžiai 
tekste žymi, bet ir ką reiškia ,,commeatu“ atskirai, kuris linksnis 

pavartotas lotynų ir kuris lietuvių kalboj, kaip būtų lotyniškai „jis 
pastojo kelią maistui (ar maisto pristatymui)“ ir kaip „jis pastos 
kelią maistui“ arba „jie pastoja kelią maistui“ ir pan. 

Ypatingą dėmesį mokytojas turi kreipti į tai, kad apsaugotų mokinį 
nuo klaidų: jei jis iš anksto žino, kad mokiniai paprastai daro tame ar 
kitame punkte klaidą (pav. ea castra — eam castram), jis turi ar įspėti 
mokinį, kad jis pagalvotų, ar pareikalauti iš jo, kad jis pirma pasakytų 
pagrindines formas ir duoto žodžio giminę, bet jokiu būdu „„nestatyti 
mokiniui pinklių“ ir neduoti jam klaidingos formos ištarti, nes, kaip 
buvo jau pastebėta, klaidingos formos yra linkusios užsilikti ir paties 
paklydusio ir jo draugų atminty. Mokytojas turi stengtis būti visų 
pirma „brangus vadovas“ (a valuable guide) mokiniui, o ne „„žiaurus 
teisėjas“ (a harsh judge), anot ,„Modernių mokymo metodų“ autorių 
(Mod. Meth. in Teach., p. 254). 

Kitoj vietoj mes jau buvome pasisakę už mūsų mokykloj tradicinį 
paprotį jungtukus irgi linksnius ir laikus vadinti lotyniškai: „Ut 
Finale, Ablativus Causae“ ir pan. Anglų, prancūzų, italų gramatikose, 
kurias man teko vartyti, to nematyti, tačiau, jei toks pavadinimas, savo 
rūšies etiketė, gali mokiniui padėti prisiminti ir ryškiau atskirti vieną 
posakį nuo kito, tuo geriau, ir tokie pavadinimai yra pageidautini. 
Vienintelis pavojus, kurio, matyt, bijo aukščiau minėtos gramatikos, 
ir kuris, tarp kitko, nurodytas ir Cramer'o (ib.), yra tas, kad tokie pa- 
vadinimai, kaip ,„Ut Finale“ ar ,„Abl. Causae“, gali tapti mokinio su- 
pratimui nieko nesakančia formule, kurios išaiškinti jis pats nesuge- 
bės. Aišku todėl, kad mokytojas turi nuolat tikrinti, mokinį klausi- 
nėdamas, ką reiškia tas „Ut Finale“ ar pan., ir kodėl jis taip pavadin- 
tas. „Mokiniai turi įprasti nesitenkinti žodžio kevalu, bet turėti galvoj 
pačios sąvokos pagrindą,“ rašo Fr. Hoffmann (ib., p. 37). 

Pagaliau, vartodami ir gimtosios kalbos pavadinimus, turime ir 
jų supratimą nuolat tikrinti, nes dažnai pasitaikys, kad mokinys, saky- 
damas, pav., „nuolaidos sakinys“, supranta visai ką kitą: pareikalausi 
pačios sąvokos pavyzdžio, tai jis pasakys priežasties sakinį. 

Žodžiu, gramatikos mokymasis ir kartojimas neturi būti mecha- 
niškas. Mūsų tikslas ne vien tik atmintį lavinti, bet pratinti mokinį 
galvoti, kad jis sąmoningai galėtų pavartoti tą ar kitą formą sakiny 
arba žinotų, kodėl ta ar kita forma yra autoriaus pavartota. Prieš 
mechaniškumą gramatikos moksle pasisako irgi A. Poissinger (ib. 
p. 17), kuris pataria daryti įvairias apibendrinimo lenteles, perskai- 
tytame tekste ieškoti iliustracijų gramatikos taisyklėms arba patiems 
mokiniams sudarinėti sakinius, iliustruojančius tą ar kitą taisyklę. 

Aukščiau jau buvo nurodyta pavyzdžių lentelių sudarymo morfologijos 
ar sintaksės taisyklėms sistematizuoti. Bet, kaip parodė neseniai pa- 
sirodę spaudoj Vytauto Did. Universiteto Prof. Pr. Brenderio darbai 
(,„Formalinis ir semasiologinis lotynų kalbos veiksmažodžių grupavi- 
mas“), apibendrinimo principą galima pavartoti ir netaisyklingiesiems 
gramatikos dalykams. Žinoma, mokinys negalėtų apčiuopti visos 
Prof. Pr. Brenderio duodamos medžiagos, bet mokytojas, su ja susi- 
pažinęs, ras progos ir galimybės savo vietoj nurodyti tą ar kitą vadina- 
mųjų „„netaisyklingųjų“ veiksmažodžių grupių lygiagretiškumą. "Tuo 
būtų palengvintas ir to, rodos, ,„beviltiško“ skyriaus įsisavinimas, ir 
patys mokiniai paraginti prie savarankiško ryšių atradimo. Tai būtų 
mokiniui tuo prieinamiau, kad į darbo principą padėtas ne vien sema- 
siologinis, bet ir formalinis homonimiško pobūdžio principas, kaip 
pav., tokios poros: „aperio — operio; ocdior — orior“. 

Koks bebūtų mūsų darbo turinys, — ar kartojant gramatiką, ar 
iš naujo aiškinant, — mes nuolat turime turėti galvoj žodžius A. 
Poissinger'o, kuris griežtai pasisako prieš ,,„serėnitė acadėmigue“ gra- 
matikos pamokose. Mokytojas neturi laikyti paskaitos: mokiniai turi 
aktyviai patys dalyvauti darbe. Jei mokytojas klausinėja, tai „„klausi- 
mai ir atsakymai seks vienas kitą, kaip kruša, kaip iš kulkosvaidžio, 
kad jie pažadinių apsnūdusius, gyvam aktyvumui pagavus juos 
prieš jų pačių valią“. (Klausinėdamas mokytojas turi pirma statyti 
klausimą, o paskum mokinio pavardę, tardamas klausimą jis neturi 
žiūrėti į tą mokinį, kurį mano paklausti, kad visa klasė ruoštųsi prie 
atsakymo). Jei mokytojas aiškina, aktyvumui palaikyti jis turi laikytis 
euristiško metodo. 

Dar vienas klausimas dėl gramatikos atskiros pamokos reikalingu- 
mo. Šis klausimas liečia, žinoma, aukštesniąsias klases, nes per pir- 
mus dvejus metus gramatika užims kiekvienos pamokos dalį. Bet, kai 
sistematiškas elementarinis kursas bus baigtas, ir kai klasė bus veda- 
ma prie gramatikos žinių pagilinimo, tas žinias semiant iš skaitomojo 
autoriaus, atskirų gramatikos pamokų, ypač privalomos kassavaitinės 
gramatinės pamokos nereikės. Galimas dalykas, kad mokytojas, suti- 
kęs daug aiškintinos medžiagos arba tokiai medžiagai susitelkus, ras 
reikalinga visą pamoką gramatikai paskirti: tai būtų visai natūralu, 
bet būtinas gramatikos „tampymas“ kas savaitę ištisą valandą duos 
tik visai teisėtą pagrindą klasicizmo priešams protestuoti prieš lotynų 
kalbos „,„susinamąjį“ veikimą. Užsieny, net ten, kur programos nu- 
mato atskiras gramatikos pamokas, grynai gramatikos reikalams „„ski- 
riamas paprastai tik pusvalandis“. (J. Paton, ib. p. 137). 

Prancūzijos Švietimo Ministerija (Horaires et Programmes de 
VEnseignement Secondaire des Gargons, 1935) taip apibūdina grama- 
tikos mokslo eigą: „Prancūzų, lotynų ir graikų kalbų gramatikos pa- 
grindų pažinimas, sudarąs pirmųjų klasių mokslo objektą, turi būti 
tęsiamas ir tikrinamas iki paskutinės klasės imtinai arba /ekstų aiški- 
nimo arba atitinkamo, reikalui esant, kartojimo pagalba“. (Mano pa- 
braukta. Aut.). Tuo būdu nematome, kad ir čia būtų numatyta atskira 
gramatikos pamoka. 

Būdingai pasisako šiuo klausimu ir ,„Modernių mokymo metodų“ 
autoriai (Mod. Meth. in Teach., p. 146): „Visi mokymo pratimai turi 
reikalauti nenutraukiamo ir intensyviausio jėgų įtempimo, bet paly- 
ginant trumpam laikui. Dešimt minučių, praleistų įvairiuose prači- 
muose, duoda geresnių padarinių, kaip penkiasdešimt minučių pilno 
įkyrių nutraukimų, nuovargio ir pan. darbo“. Užtat mokytojas iš savo 
pusės turi ypač kreioti dėmesį, kad sukauptų mokinių jėgas tuose 
dalykuose, kurių jie tikrai nepakankamai moka, vengdamas nereikalin- 
go klausinėjimo. Pav., laikų. paradigmas kartojant, tenka mankštinti 
mokinius ypač 3-ios linksniuotės lytyse ir iš tos pačios daug dau- 
giau pastangų tenka dėti Futurum I ir Futurum II lyčių įsisavinimui, 
kaip Imperfectum ar Plusguamperfectum. Taip pat iš linksniuočių 
ypatingo dėmesio užtarnauja 3-oji linksniuotė ne tik dėl savo sunkumo, 
bet ir žodžių skaitlingumo. Gero mokytojo savybė — iš visos moko- 
mosios medžiagos sugebėti išskirti, kas būtinai reikalinga mokiniui 
mokėti. (Jo kita gera savybė būtų pasiekti to, kad mokiniai tikrai mo- 
kėtų šitą jo pasirinktą minimumą.) 

V. Rašomieji darbai 

Rašomieji darbai pagal savo turinį gali būti padalyti į dvi pagrin- 
dines grupes: vertimai iš gimtosios kalbos į lotynų kalbą ir vertimai 
iš lotynų į gimtąją kalbą. Prie pirmos grupės galime priskirti ir įvairių 
rūšių pratimus, nes jų bendras tikslas yra kalbos mokėjimui bei su- 
pratimui padėti. Antroji grupė, būtent, iš lotynų kalbos vertimai iš 
dalies turi patikrinamojo pobūdžio tikslą, iš dalies veda prie vertimo 
meno mokėjimo, vadinas, prie mokėjimo lotynų teksto mintį išreikšti 
lietuviškai. Tuo būdu, pirmoji grupė gali turėti tik propedeutinę 
reikšmę (juk mūsų tikslu neina lotyniškai kalbėti išmokti), antroji turi 
turėti savarankišką galutinę reikšmę. 

Kaip buvo pasakyta, vertimai iš gimtosios kalbos į lotynų kalbą 
turi lotynų kalbos mokėjimui bei supratimui padėti. Šiuo atžvilgiu 
juos galima suskirstyti dar į dvi grupes: elementarinio mokslo rašo- 
mieji darbai ir stilistinio pobūdžio darbai, galimi, žinoma, tik aukš- 
tesniosiose klasėse. 

Aišku, jog mes jokiu būdu negalėsime apsieiti be elementarinio 
mokslo darbų. Juk maža, kad mokinys ar iš mokytojo lūpų ar iš gra- 
matikos vadovėlio moka tą ar kitą taisyklę, maža, kad jis moka ir visą 
paradigmą ir atskiras lytis ir jų reikšmes, — jis mokės visa tai dar 
geriau ir sąmoningiau, jei jis pats praktiškai ir taisyklę pritaikys ir tą 
ar kitą lytį pavartos. Šiuo darbu mokinys tik atliks paprasčiausią gra- 
matikos pratimą, kuris šiame mokslo laipsny yra kaip tik savo vietoj, 
tuo labiau, kad daug medžiagos, daug žinių čia daugiausia įsisavinama 
dedukcijos keliu. Jei čia mokiniui bus užduotas vertimas, jam teks 
tik panaudoti iš vienos pusės savo žodyno žinias, kad surastų tinkamą 
žodį (dar jokių sinonimų, jokių idiomų!), o iš kitos pusės savo grama- 
tikos žinias, kad surastų reikiamą linksnį ar laiką bei asmenį. (Aišku, 
kad toks darbas, be savo propedeutinės, kaip aukščiau pasakyta, reikš- 
mės, turės didelės reikšmės mokinio protui lavinti). 

J. Kochas (ib., p. 429) griežtai smerkia elementarinius pratimus 
iš vertimų į lotynų kalbą (iš gimtosios). ,„Ar ne keistai elgiasi tie 

vadovėliai, kurie, dar neparodę mokiniui pačios studijuojamosios 
kalbos, jau nuo pat pirmojo vadovėlio puslapio duoda vertimų iš 
lietuvių į svetimą kalbą, versdami mokinius iš karto kalbėti? Argi 
galima iš mokinio reikalauti to, kas jam dar nėra ne tik duota, bet 
ir neparodyta? Aišku, kad tie vertimai ne savo vietoje“. Galima sutikti 
su autoriu, kad, jei tie vertimai neatitinka savo pobūdžiu mokinio 
mokėjimo laipsnį, jie ne savo vietoj. Bet, jei, sakysime, mokinys jau 
sugeba išversti iš lotynų kalbos „Italia est terra“ į lietuvių „Italija yra 
žemė“ arba „Italija yra kraštas“, jam nesudarys per didelio sunkumo 
išversti iš lietuvių kalbos ,„Lietuva yra kraštas“ — ,„Lituania est terra“. 
Juk čia jam visa ir „„duota ir parodyta“. Be to, juk ir pats minėtas au- 
torius pripažįsta visą mokinių aktyvumo svarbumą, o šiuo atveju 
kaip tik ir bus sužadintas jų aktyvumas, savarankiškas protavimas, 
savarankiškas veiksmas. 

Visai kas kita su stilistinio pobūdžio darbais. Aš esu nusistatęs 
prieš juos ne todėl, kad jiems trūksta laiko mūsų mokyklos programoj. 
Mano nuomone, jie vis tiek tinka ne aukštesniajai, bet tik aukštajai 
mokyklai, — universiteto seminarams, — ir štai kuriais sumetimais: 
juk stilistika mes suprantame stiliaus ypatumų supratimą. Toks supra- 
timas tada tik vertingas, kai jis įgytas indukcijos keliu, savarankišku 
stebėjimu bei darbu, o ne iš teorijos vadovėlių. Bet koks apribotas 
turi būti šis kelias, koks netobulas jis pas mokinį, kuris perskaitęs iš 
Cezario ir Livijaus po vieną knygą, iš Cicerono vieną kalbą! (Daž- 
niausiai jis ir to nebus perskaitęs). Jo akiratis siaurutis, palyginimo 
galia menkutė. Jei jis mokės tinkamai išversti tekstą iš lotynų kalbos, 
jo uždavinys padarytas, bet reikalauti iš jo stilistikos mokėjimo būtų 
per daug. 

Anglijoj, kur lotynų kalbos pamokų skaičius savaitėj labai didelis 
(iki 8-ių!) ir kur stilistikos darbai sudaro klasikinio mokslo tradiciją, 
vis dėlto dar 1910-ais metais randame balsų prieš juos. J. Headlam 
(ib., p. 71) rašo: „Aš esu tikras, kad, jei mokiniai gauna išversti į lotynų 
kalbą sunkesnio pobūdžio tekstą anksčiau, nekaip jie turi tikrą kalbos. 
supratimą, nuo to jie tik nukenčia. Reikia žiūrėti į vertimus į lotynų 
kalbą, kaip į darbą, kuris reikalauja daug paruošimo, daug pagalbos 
iš mokytojo pusės ir tinka tik gabesniems mokiniams“. 

Tokie reikalavimai nėra tik per sunkūs: jie neatitinka ir lotynų 
kalbos mokslo tikslo, kaip mes jį buvome apibūdinę šio veikalo pra- 
džioj. Kalbėdamas apie tai, kad ir Vokietijoj daug autoritetų pasisako 
prieš stilistinio pobūdžio darbus, J. Paton (ib., p. 157) rašo: ,„„Paul- 
senas eina taip toli, kad sako, jog kiekviena valanda išeikvota verti- 

mui į lotynų kalbą, jei ji nepatobulina mokinio sugebėjimo lotynų 
tekstą suprasti, yra, Momzeno žodžiais, vis tiek, kaip išmesta į van- 
denį, jei ne blogiau“. Toliau tas pats autorius rašo: „Tą proto darbo 
“ tikslumą ir tobulumą, kurį Anglijoj lavina mokiny vertimai iš anglų 
į lotynų kalbą, Vokietijoj daugiausia vysto vertimai iš lotynų į gim- 
tąją kalbą“. 

Vadinas, atsisakę nuo stilistinių pratimų, mes ir iš formalės ir iš 
realės mokslo pusės nieko nenustosime. Kitas dalykas, jei mes turėtu- 
mėm reikalo su viena iš naujųjų kalbų! Aišku, kad be idiomos mokė- 
jimo ir kalbos mokėjimo tikslas nebūtų atsiektas: mokinys nekalbėtų 
ta kalba, o tik ją kraipytų. Bet lotyniškai kalbėti nėra aukštesniosios 
mokyklos tikslas, o, pav., kad „Caesar cum...“ reikia versti „Kai 
Cezaris...“, o ne „Cezaris, kai...“, mokinys sužinos ir iš lotynų 
kalbos vertimų praktikos, be to, kad jam būtinai reikėtų išversti iš 
lietuvių kalbos, pav., ,„Kai Vytautas...“—,,Vytautas cum...“ ir pan. 

Elementarinio mokslo reikalu kalbėdami, mes jau buvome pa- 
brėžę tą faktą, kad kalbų- mokymo metodai pareina nuo pastatyto 
tikslo.' Galima išmokyti mokinį idiomos ir galima išmokyti jį ta ar kita 
kalba šnekėti, ir viso to nežiūrint, truputį rimtesnio pobūdžio teksto 
jis nesupras, nes jis ne tam buvo ruošiamas. Lotynų kalbos atžvilgiu 
mes kaip tik turime paruošti mokinį skaityti ir suprasti tokius tekstus 
(o ne lotyniškai kalbėti), ir ta prasme aiškūs ir aukščiau minėti Mom- 
zeno žodžiai: visa, kas neveda mokinio prie autorių skaitymo, yra 
nereikalinga. 

Pagaliau, dėl pačios stilistikos, kaipo mokslo, reikia pasakyti, kad 
tie patys mokslininkai, ku:ie ją kūrė, padėjo savo darbo pagrindan ne 
vertimų iš gimtosios kalbos gavinius, bet savo stebėjimų rezultatus, 
skaitydami bei nagrinėdami autorius. Šis kelias yra pirmas ir būtinas 
kalbos ir jos dvasios supratimui, o pirmasis (vertimai) gali šį kelią 
tik palengvinti bei papildyti. Teisingai pastebi J. Bezard (ib., p. 116): 
„Aišku, kad išversti tekstą, paimtą iš prancūzų kalbos autoriaus į 
lotynų kalbą, yra jau mokslo baigimas, o ne pradžia. Tokiu būdu ne- 
simoko kalbos, nes jos jau reikia gerai mokėti, kad patenkinamai 
atliktumėm šitą, gali būti, natūrališkiausią, bet, be abejo, ir sunkiausią 
iš visų literatūrinių darbų“. Tokie darbai, aišku, yra aukštosios mo- 
kyklos uždavinys. 

Aukštesniojoj mokyloj, lig tik mokinys yra pakankamai paruoštas 
autoriams skaityti, originaliam lotyniškam tekstui suprasti, visas 
dėmesys turi būti atkreiptas į šį darbą, ir visas laikas jam skiriamas. 
Savarankiškam stilistiniam darbui net ir baigęs gimnaziją mokinys 

pribrendęs nebus, nes jis neturės dar pakankamai medžiagos, kuri 
patarnautų tokiam darbui pagrindu. Šiame mokslo laipsny vienin- 
telis rašomasis darbas (be vertimų iš lotynų kalbos), kuris tiktų jo 
sugebėjimui, būtų perskaityto teksto santraukos padarymas, žinoma, 
naudojantis knyga. Toks darbas, visų pirma, patarnautų išeito teksto 
(skyriaus) įsisavinimui, antra vertus, jis priverstų mokinį aktyviai gra- 
matiką pakartoti ir, pagaliau, gabesnis mokinys turėtų čia progos ir 
autoriaus arba, apskritai, lotynų kalbos stiliaus ypatumus pastebėti, 
nes kitaip, autorių tik skaitant, jie dažnai lieka nepastebėti. J. Paton 
(ib., p. 160) pastebi, kad ir Vokietijoj laisva tema rašomieji darbai 
dažniausiai turi santraukos pavidalą. (Dažnai, jis rašo, tokios santrau- 
kos daromos ir žodžiu. Toks dalykas, žinoma, reikalauja tinkamo 
paruošimo nuo pat mokslo pradžios ir rašomųjų darbų klausimo jis 
neliečia.) 

Grįžtame dabar prie elementarinio kurso rašomųjų darbų. Kokie 
jie gali ir privalo būti, ir kokia jų atlikimo technika? Kalbėsime, visų 
pirma, apie vertimus iš gimtosios į lotynų kalbą. Vertimai raštu iš 
lotynų kalbos šiame mokslo laipsny nėra reikalingi: mokinys nėra prie 
jų-nei pribrendęs gimtosios kalbos atžvilgiu, nei pakankamai aprū- 
pintas lotynų kalbos žiniomis. 

Anksčiau jau buvo kalbėta apie vertimų iš gimtosios kalbos reikš- 
mę. Net naujųjų kalbų moksle, kur į juos buvo bepradedama žiūrėti 
su paniekinimu, jie, pagaliau, užkariavo savo vietą. Mokiniai patys 
yra linkę į lotynų kalbą žiūrėti, kaip į naująsias kalbas: juos patraukia 
praktiško mokėjimo galėjimas. Todėl ir ten ir čia tokie pratimai atlie- 
kami noromis ir duoda teigiamų rezultatų. Mokinys džiaugiasi, išmė- 
gindamas savo jėgas, matydamas, kad jis šiek tiek jau pajėgia lotyniš- 
kai rašyti; mokytojas mato vaiko mokėjimo bei sugebėjimo laipsnį. 

Dažniausiai, jau pats vadovėlis yra aprūpintas reikiama medžiaga. 
Aišku, kad vertimams skirti straipsniai neturi turėti naujo, dar neišeito 
elemento: jie turi būti sudaryti iš tų žodžių ir iš tos gramatiškos me- 
džiagos, kurie jau mokiniui pažįstami. ,,„Rašomieji darbai turi kilti iš 
dėstomos medžiagos“, rašo Fr. Zeichner (ib., p. 18). Dažnai moky- 
tojas ras reikalo tokius elementarinio pobūdžio vertimus padaryti ir 
aukštesniosiose klasėse gramatikos žinių pakartojimui bei patikrini- 
mui. Aišku, kad čia jis jokiu būdu neprivalo savo pratimams medžiagą 
semti iš „gatavų“ tokių vertimų rinkinių. Savo sakinius jis turi iš- 
dirbti sulig klasės reikalu. Žodžiai turi būti visi pažįstami, o sakinius 
jis gali kiek pakeisti, kad užkirstų kelią nurašinėjimui iš knygos. Žino- 
ma, tokių mokytojo sudarytų sakinių kalba (gimtoji) jokiu būdu 

neturi šlubuoti (Fr. Cramer, ib., p. 303). Vadinas, mokinio darbui 
palengvinti jis neturi lietuviškuosius sakinius sudaryti lotyniškuoju 
stiliumi: idiomos ypatumus jis gali paaiškinti prieš darbą pradėdamas. 
Šiuo atžvilgiu jam patariama savo mokiniams nestatyti jokių „pinklių“: 
kaip tik atvirkščiai, geriau jei jis daugiau išaiškins, kaip per maža. 
(Fr. Cramer, ib., 301; J. Paton, ib., 158; Richtlinien fūr die Lehr- 
pline der hėheren Schulen Preussens, 200—201). Daroma tai tam, 
kad apsaugotumėm mokinį nuo klaidų: vieną kartą padaryta klaida 
turi palinkimą pasilikti visam amžiui. Turėdama tai galvoje, Prūsijos 
Švietimo Ministerija savo nurodymuose prie aukšt. mokyklų programų 
pataria rašomajam darbui davinėti lengvus bei trumpus sakinius, bet 
darbą vertinant būti griežtam, užtat vengti ilgų bei painių uždavinių, 
kurie galėtų tik nubaidyti mokinį nuo sąžiningo darbo. 

Aišku, kad toks patarimas tinka ir visokių pobūdžių rašomiesiems 
darbams, ne tik vertimams ir ne tik vertimams iš lotynų kalbos. 
Aišku taip pat, kad ir elementarinio kurso rašomieji darbai neturi 
ir negali apsiriboti tik vertimais. Atsakymų į klausimus ar klausimų 
sudarymas gali būti taip pat panaudotas tokių darbų objektu. Galima 
įtraukti į darbą taip pat ir paveikslus ar iš klasėj einamo vadovėlio, 
ar atskirus, sieninius bei atvirutes, kaip tai praktikuojama anglų 
mokyklose. Čia ne tik aprašymas, bet ir ištisas įvykis, pav., Cezario 
žygis į Britaniją, gali patarnauti kaip tema. Žinoma, tokiems darbams 
geriausias pagrindas bei paruošimas būtų žodžiu nagrinėjimas, klau- 
sinėjimas, iš anksto parinktos temos atpasakojimas (lotyniškai). 

Tokie darbai patarnauja ne tiek žinių patikrinimui, kiek mokslo 
gyvumui bei įdomumui sukelti. Todėl ir jų išdavos neturi mokytojo 
būti griežtai vertinamos, juk jie siekia ne minimumo, o maksimumo 
to, ką mokinys gali padaryti. Mokytojas privalo dovanoti silpnybes, 
paraginti norą dirbti, rūpintis, kad mokinys nenusiviltų savo jėgomis: 
darbo trūkumus skirti savo, o ne mokinių kaltei. Taip pat ir mokinio 
galutinis atestavimas turi būti pamatuotas ne šių darbų rezultatais, 
bet jo sugebėjimu eiliniame ir svarbiausiame mokslo darbe: mokėjime 
versti lotyniškąjį tekstą. 

Fr. Cramer (ib., p. 300) rašo: „Šiuo reikalu labai aiškiai jau pasi- 
sakė Reino direktorių suvažiavimas 1907 m.: „Liudijimų pažymius 
statant ir mokinių į kitą klasę perkėlimo klausimą sprendžiant, rašo- 
mieji darbai sudaro tik papillymą prie įspūdžio, gaunamo iš bendro 
mokinio sugebėjimo ir jo asmenybės, ir jokiu būdu neturi lemiamos 
reikšmės. Čia mes turime pridurti, kad „mokėjimas žodžiu“, žinoma, 
reiškia ne tik taisyklių atmintinai mokėjimą ir jau išeito teksto verti- 


89 


mą, bet mokėjimą versti be pasiruošimo iš anksto, mokėjimą kal- 
bėti lotyniškai (aukščiau minėta prasme) ir sugebėjimą versti namie, 
jei nėra abejonių, kad darbas padarytas savarankiškai“. 

Įgytų žinių pakartojimui ir patikrinimui, — ypač patikrinimui, — 
labai tinka rašomieji darbai — pratimai, plačiai praktikuojami anglų. 
mokyklose. Jie susideda iš įvairiausių gramatikos klausimų eilės. 
Pav., 7-ni klausimai liečia tokius punktus: Ė 


1. 10—12 daiktavardžių giminė, abl. sing. ir gen. pl.; 

2. daiktavardžio linksniavimas (vienaskaita, daugiskaita arba abi); 

3. būdvardžiai; būdvardžių ar prieveiksmių laipsniavimas; įvar- 
džiai; 

„ veiksmažodžių eilės pagrindinės formos ir reikšmė; 

„ sakinio nagrinėjimas; 

trumpų sakinių vertimas sąryšy su prielinksnių vartojimu; 

„'sintaksė, būdvardžių bei veiksmažodžių konstrukcijos. 

Tokių skirtingo turinio klausimų eilė įteikiama kiekvienam mo- 
kiniui. 

Aukštesniosiose klasėse nuo 3-čių iki paskutiniųjų metų medžiaga 
klausimams semtina iš skaitomojo autoriaus (per 1-us ir 2-us metus 
iš skaitymų knygos). Savo praktikoj aš įteikdavau savo mokiniams 
tokio pobūdžio klausimus: 

1. Išlinksniuoti kombinaciją iš įvardžio, būdvardžio ir daiktavar- 

džio (pav., „(hoc breve tempus“). 

2. Išasmenuoti kokį nors Coniunctiv'o ar Indicativ'o laiką, Acti- 
vum arba Passivum (pav., „„muto“ Praes. Con. Act.). 

3. Pavadinti linksnį ar laiką ir parašyti pagrindines formas įvairių 
žodžių eilės (pav., ,,pectore, meta, cuidam, molire, metitur“: 
mokinys turės parašyti: 

„pectore — abl. sing.; 

pectūus, -oris, n. — krūtinė; 
meta — nom., abl. sing; 

meta, -ae, f. — lenktynių stulpas; etc.). 

4. Pora lengvesnio pobūdžio sakinių vertimui — posakiai paimti 
iš skaitomojo autoriaus (pav., Ovidijaus Faetonas: ,„„Viduriniu 
keliu vyksi saugiausiai“ — Medio tutissimus ibis, arba: ,„Ber- 
niukas nežinojo, kur jis yra“ — Puer, ubi esset, nesciebat, 
ir pan.). 


US 


Galima įteikti mokiniui ir stačiai kelias perskaityto teksto eilutes. 
tam, kad jis išnagrinėtų kiekvieną žodį 3-ame punkte nurodytu 
„būdu. Bet šiuo atveju mokytojas jau negalės padaryti reikiamų žodžių 
atrankos. 

Aišku, kad panašūs darbai neturi būti per dažni. Panašaus turinio 
klausimai yra atsakomi klasėj kasdien „viva voce“. Tačiau, laikas nuo 
laiko ir raštu į juos atsakyti būtų labai naudinga štai kuriais sumetimais. 
Juk panašius klausimus duodant klasėj žodžiu, susidaro tam tikras. 
tempas: jie, kaip sako A. Possinger turi sekti vienas kitą, kaip būgno 
garsai. Maža to: jei vienas mokinys neatsako, mokytojas negali ilgai 
laukti, jis žurž tuoj paklausti kitą mokinį: kitaip pamoka virs nuobo- 
džiausiu, liūdniausiu vaizdu. Tačiau, visuomet yra tam tikras mokinių 
precentas, kurie galvoja pamažu, kartais tai yra būsimieji genijai toj 
ar kitoj mokslo srity, jų stiprioji pusė kaip tik dažnai glūdi tokiame lė- 
tame mąstyme. Aišku, kad, klausimus žodžiu duodant, tokie mokiniai 
daug pralaimi, užtat rašomajame darbe jie gali save parodyti. Antros 
eilės, bet taip pat svarbus sumetimas tokiems darbams pateisinti yra 
tas, kad čia mažiau progos nesąžiningam darbui: nurašinėjimui nuo 
kaimyno ar „sufleravimui“. Čia kiekvienas dirba savo darbą, ir net kny- 
ga pasinaudoti arba negalima arba gana sunku. Trečias geras tokių 
darbų ypatumas yra aukštas aktyvumo laipsnis. Juk jei mes turėtu- 
mėm lotynų kalbos mokslą nuo pirmos klasės (kaip tai buvo anksčiau), 
aišku, kad mažiems vaikams ir daugiau tiktų žodžiu duodami klausi- 
mai, ir jie patys juose daugiau dalyvautų. Vyresniosiose klasėse atsi- 
randa didesnis tinginių procentas. Tinginys „principialiai“ nenori 
atsakyti į klausimą: ,„Kuriam galui?“ jis galvoja, „juk visuomet atsi- 
ras „galiūnas“, kuris į tą klausimą atsakys!“ Jis tingi ir jis tyli. Kitas 
dalykas su rašomuoju darbu: čia jis, volens-nolens, yra pagaunamas 
jau visos klasės darbo nuotaikos, visi dirba, ir jis negali sėdėti sunėręs 
rankas. Be to, jis negali nesirūpinti ir pažymio klausimu. 

Pradedant kalbėti apie vertimus iš lotynų kalbos, vadinas, 
aukštesnio lotynų kalbos mokslo rašomuosius darbus, reikia pabrėžti 
vieną reikalavimą, kuris liečia vienodai ir elementarinio ir aukštesniojo 
kurso darbus. Aš kalbu apie tai, kad uždavinys, ypač vertimo teks- 
tas, turi būti įteiktas mokiniui į rankas. Jei jis yra atspausdintas kny- 
goj (vadovėly arba mokytojo išdalinamuose egzemplioriuose), tai na- 
tūrališkiausias būdas būtų knygą mokiniui įteikti. Dažnai, tačiau, 
mokytojui tenka ar pačiam ruošti, arba imti jį iš knygos, kurios jis turi 
tik vieną egzempliorių. Tokiais atvejais, jei mokytojas negali paruošti 
teksto šapirografo pagalba, jis turi jį iš kacto visą mokiniams padik- 

tuoti. Prūsijos Švietimo Ministerija taip apibūdina šį dalyką (ib., 
p. 202): „Tekstas gimtąja ar svetima kalba turi būti iš karto visas 
diktuojamas arba pateikiamas šapirografuotas ar atspausdintas“, Aš 
sustoju ilgesnį laiką prie šio klausimo todėl, kad yra mokytojų, kurie, 
diktuodami po vieną sakinį, reikalauja, kad mokiniai tuojau rašytų 
vertimą, pačių sakinių visai neužrašydami. Jie tai daro manydami, 
kad tai lavina greitą orientavimąsi ir kartu apsaugoja darbą nuo vi- 
sokių nurašinėjimų ir pan. Tačiau, jau anksčiau, kalbėdami apie klau- 
simų davimo būdą, mes pabrėžėme tą faktą, kad daugelio vaikų (taip 
pat ir suaugusiųjų) psichika reikalauja ilgesnio, gilesnio ir tuo pro- 
duktyvesnio mąstymo. Vadinas, jie atsidurtų toli nelygiose sąlygose 
su kita klasės dalimi. „Aš visuomet laikiausi tos nuomonės, kad atlie- 
kant darbą, kuris nėra tik pratimas, bet tam tikras patikrinimo darbas, 
ramus mąstymas yra labai pageidautinas. Todėl ir savo praktikoj vi- 
suose darbuose aš elgiaus atitinkamai ir, kai atsirado egzempliorių 
padauginimo priemonių, aš jomis nuolai naudodavausi“. Šie Fr. 
Cramer'o žodžiai irgi patvirtina mūsų šiuo klausimu nuomonę (ib., 
p. 302). 


Dar keletas žodžių apie diktanto, kaipo tokio, reikšmę. Aiškus da- 
lykas, kad elementariniame kurse mokytojas ne tik turi reikalauti, 
kad jo mokiniai visus naujus žodžius nurašinėtų į žodynėlius (kai kurie 
to nedaro, laikydami pakankamu tai, kad žodžiai yra atspausdinti va- 
dovėly!), bet laikas nuo laiko, ypač mokslo pradžioj, daryti taip pat ir 
diktantus. F. Zeichner rašo (ib., p. 18): ,,Jau pirmą lotynų kalbos moks- 
lo savaitę turi įvykti raš. darbas, kuriuo gali būti paprastas diktantas“. 
Diktantai pirmais mokslo metais apsaugos nuo klaidų ateity, kai ne- 
bebus jau laiko tam dalykui skirti. Aš kalbu ypač apie aukštesniąsias 
klases, kur daromi vertimai iš lotynų kalbos. Kai kurie mokytojai siūlo 
tokiems vertimams tekstą diktuoti, kad kartu (!) patikrintų ir mokėjimą 
parašyti lotyniškai. Aš laikau tokius diktantus šiose klasėse ne savo 
vietoj, nes jie tik atims laiką nuo svarbesnio uždavinio, nekalbant apie 
tai, kad pridaręs klaidų (kartais tik dėl savo silpnos klausos) mokinys 
negalės tinkamai ir teksto išversti. Yra juk daug formų, kurios diktuo- 
jamos labai sunkiai atskiriamos, pav. „exultavit — exultabit“. Moky- 
tojas turi stengtis arba šapirografuotą tekstą pagaminti arba didesniu 
reikiamų knygų egzempliorių skaičiumi apsirūpinti. Šiuo klausimu 
J. Bezard (ib., p. 360) rašo: „Kiek reikalingi užrašai žodynui bei sin- 
taksei, tiek reikalingi spausdinti tekstai vertimams: senas diktuotų 
tekstų sąsiuvinis yra viduramžio liekana“. 

Pereinant dabar prie rašomųjų darbų aukštesniosiose klasėse, va- 
dinas, prie vertimų iš lotynų į gimtąją kalbą, kyla klausimas, kada gi 
“tokie vertimai turi prasidėti. Atsakant į šį klausimą, reikia turėti galvoj, 
kad čia lotynų kalbos mokslas yra tampriausiai surištas su gimtosios 
kalbos mokslu. Vadinas, mes galime šiuos vertimus pradėti daryti tik 
tada, kai mokinys pakankamai gerai moka savo pagrindinį įrankį, savo 
gimtąją kalbą, valdyti. Kitaip, kad ir suprastų jis lotyniškąjį tekstą, vis 
dėlto jo vertimas būtų tik vertimas pažodžiui, toks vertimas, kuris 
seniai jau sukeldavo pačiam mokiniui pasibaisėjimą lotynų kalba ir 
duodavo, geriausią progą senovinių kalbų priešininkams patį klasiciz- 
mą pulti, kaltinant jį scholastiškos dvasios prisunkdintą. Jei mes norime, 
kad rašomojo vertimo darbas iš tikrųjų duotų vaisių, mes neturime 
su juo skubėti. Prieš jį turi visuomet eiti didelis paruošimo darbas, 
kuris susidarys iš sakomojo vertimo darbo, kur bus išdirbamas tas 
tikslumas ir tas natūralus, gimtosios kalbos dvasią atitinkąs, stilius, be 
kurio neįmanomas joks geras vertimas. 

Daug, vadinas, pareina nuo mokinio amžiaus, nuo jo bendro išsi- 
lavinimo ir savo gimtosios kalbos mokėjimo, daug pareina nuo paruo- 
šiamojo darbo, kuris taip pat reikalauja nemaža laiko. Tuo būdu, 
skaitant, kad lotynų kalbos kursas trunka 6-rius metus, kad 2-us metus 
(ne daugiau) užims elementarinis kursas, išeina, kad rašomajam ver- 
timui galima skirti tik paskutiniuosius 2-us metus. Per 2-us metus 
autorius skaitydami, mokiniai turės jau būti pakankamai išmiklinti ver- 
timo darbo technikos srity. Iš kitos pusės, per 2-us paskutiniuosius 
metus jie pasieks ir tinkamo gimtosios kalbos mokėjimo aukščio. 
Aišku, kad net ir čia mokytojas galės pradėti reguliaresnį darbą nuo 
antro priešpaskutiniųjų metų pusmečio ar vėliau. 

Pradėjęs nuo lengvesnių Cezario ar kito lygaus sunkumo autoriaus 
tekstų, mokytojas galės pereiti prie ištraukų iš Livijaus, juo labiau, kad 
šis autorius jau darosi pažįstamas paskutinėse dviejose klasėse. Čia 
taip pat galioja ta taisyklė, kad rašomasis darbas turi susidėti iš klasėj 
išeitos medžiagos. Kur galima, būtų pageidautina, kad rašomieji dar- 
bai papildytų spragą ten, kur negali būti paimtas autoriaus veikalas 
visu tūriu, ar Cezaris, ar Livijus. Taip pat pageidautina, kad jie turėtų 
tarpusavy vidujinį ryšį, pav., skaitant XXI-mą Livijaus knygą, galima 
parinkti iš Livijaus ištraukų, kurios iliustruotų įvairius įvykius iš to- 
lesnės II-ojo pūnų karo eigos ir paties Hanibalo likimo. 

Apie šių rašomųjų darbų techniką reikia, visų pirma, pasakyti, 
kad jie neturi užimti daugiau, kaip vieną pamoką. Tik aukšti baigia- 
mųjų egzaminų reikalavimai verčia mokytoją pratinti savo mokinius 

versti ilgesnes ištraukas ir skirti tam daugiau, kaip vieną valandą laiko. 
Normalus, kaip egzaminų, taip ir eilinės pamokos rašomojo darbo 
tekstas neprivalo būti ilgesnis, kaip 15 eilučių (Teubnerio leidinio). 
"Toks bent buvo ir pažangiosios rusų mokyklos paprotys, kur iš kla- 
sicizmo nenorėjo daryti „baidyklės“. Tokį paprotį mes randame ir 
anglų mokykloj (Matriculation Model Answers. London University. 
1930). F. Zeichner (ib., p. 19—20) yra tos nuomonės, kad pirmus 
dvejus metus ir vienos valandos yra per daug rašomajam darbui: 
20—30 minučių visai pakanka. „Darbai, kurie reikalauja dviejų ar 
daugiau valandų, kad ir aukštesniosiose klasėse, turi pranykti. Geriau 
daugiau darbų, bet trumpų“! 

Žodyną vartoti rašomojo vertimo metu neleistina. (J. Paton, ib., 
p. 143). Mokytojas, remdamasis tuo, kas buvo išeita ir kuriuos žodžius 
mokinys turi būtinai mokėti, duoda tik keletą žodžių, kurie ar visai 
nauji, ar retai pasitaiko, ar šioj vietoj turi ypatingą reikšmę. Bet, ap- 
skritai, dėl žodžių ir specialių atskirų vietų sunkumų turėtini galvoj 
šie Prūsijos Švietimo Ministerijos žodžiai (ib., p. 201): „Visuose to- 
kios rūšies darbuose (neskaitant elementarinio kurso) daug svarbiau 
yra lavinti ir konstatuoti mokėjimą teksto mintį suprasti ir ją tinkamai 
išreikšti gimtąja kalba, ne kaip atskirų žodžių bei gramatikos taisyklių 
žinių esamąją atsargą kontroliuoti. Todėl kartais mokytojas gali pa- 
dėti ir atskiram mokiniui, atsakydamas į klausimą, kuris jam sudaro 
sunkumo“, 

Rašomųjų darbų taisymo klausimu reikia pasakyti, kad individu- 
alinio atskirų darbų taisymo reikalas retai pasitaiko: gramatikos prati- 
mai, išdalinti atskiriems mokiniams pavieniui, summaria, laisvosios te- 
mos, žinoma, reikalaus tokio individualinio taisymo. Užtat, ten, kur 
tik galima panaudoti kolektyvų taisymo būdą, mokytojas neturi pra- 
leisti progos: tai liečia ir elementarinio kurso vertimus iš lietuvių kal- 
bos ir, ypač, aukštesniojo kurso iš lotynų kalbos vertimus. Juk suras- 
damas savo sąsiuviny tą ar kitą klaidą, mokytojo jau pataisytą, mokinys, 
kad ir įrašo ją, vis dėlto dažnai neįsigilina į tą darbą ir atlieka jį visai 
mechaniškai. Kas kita, jei jis suranda klaidą tik pabrauktą! Jam kyla 
klausimas, kokia čia klaida. Dažnai jis tuojau gali į tą klausimą atsakyti 
pats, kartais jam neaišku, ir jis tada jau atsidėjęs klausysis, kai moky- 
tojas prie tos vietos prieis ir ją aiškins. Ir mokytojui čia dažnai pasitaiko 
proga padaryti apibendrinimą ir apie svarbiausias, dažniausiai pasitai- 
kančias klaidas, pakalbėti atskirai, nors, žinoma, tai jis turi daryti irin- 
dividualiai darbus taisydamas. 

Apie mokytojo darbo būdą, rašomųjų darbų klaidas klasėj aiškinant, 
plačiai kalba Z. Kuzmickas („Lietuvių kalba ir jos rašomieji darbai“. 
Vairas, III, 1936) ir tai, ką autorius sako apie lietuvių kalbos ra- 
šomųjų darbų taisymą galima pritaikinti ir lotynų kalbos darbams. 
Z. Kuzmickas laiko galimu klaidoms aiškinti paskirti ne tik vieną, bet 
ir kelias pamokas, tačiau įspėja mokytoją, kad šiuo atveju „svarbu ne 
įdėto darbo kiekybė, bet kokybė; svarbu metodo tobulumas“. 

Kokie gi privalo būti metodo principai? Autorius formuluoja juos 
taip: 

ži Mokinių dėmesys reikia sukoncentruoti ties mažesniu klaidų 
skaičiumi, žiūrint, kad nagrinėjamos klaidos būtų charakteringos. 

2. Aiškinant klaidas, reikia žiūrėti, kad būtų mokiniams asocijacijų. 
Juo labiau bus pagrįstos klaidos, juo daugiau bus duota gerų pa- 
vyzdžių klaidai sugriauti — juo daugiau bus pasitikėjimo, kad ateityje 
tos rūšies klaidos nesikartos. 

3. Klaidų aiškinimas turi būti pagilintas tam tikrais pratimais, 
kreipiant dėmesio į mokinių savarankiškumą. Tuos pratimųs atlieka 
mokiniai tiek klasėje, tiek namie. Čia svarbu ne tik atitaisyti klaidos, 
jas koreguojant, bet ir pagrįsti taisymas“. 

Paskutinį reikalavimą reikia suprasti taip: taisydamas, pav., raidę 
„Cc“ raide „t“ žody „natio“, mokinys parašo ir visus to paties ka- 
mieno žodžius, iš kurių jam šis raidės „t“ buvimas žody „„natio“ pasi- 
darys aiškus: nascor, naius sum, nasci; natus, nata, natum. Kaip sako 
aukščiau minėtas autorius, „taisydamas kalbos klaidą, mokinys sugal- 
voja ir parašo analogišką kitą sakinį“. Pav., ,„condicio“ ir „dico“ su- 
darytų gerą paralėlę minėtiems „„natio“ ir ,,natus“ ir apsaugotų mokinį 
nuo tolesnių klaidų šia kryptimi. 

J. Paton savo aukščiau minėtame veikale pagiria vokiečių mokyk- 
lose praktikuojamą būdą neatiduoti mokiniams sąsiuvinių anksčiau, 
kaip klaidos mokytojo išaiškintos, ir padarytas (silpnesniųjų mokinių) 
pavyzdingas pratimas arba vertimas (p. 160). Iš vienos pusės tokia 
tvarka atrodo gera tuo, kad ji lyg prirakina visų mokinių dėmesį prie 
lentos ir, apskritai, darbo, juk kiekvienas bent kiek prisimena, kaip jis 
buvo parašęs, ir nekantraudamas nori sužinoti, ar visa taip ir jo iš- 
versta. Bet iš kitos pusės, pedagogiškais sumetimais, aš tokią tvarką 
laikau klaidingą, nes ji gali jau iš anksto bausti mokinį už tą nusi- 
kaltimą (dėmesio stoka), kurį jis tik gali padaryti, bet dar nėra padaręs. 
Tokia tvarka gali būti pateisinama tik tuo atveju, jei vaikai iš tikrųjų 
neteikia pakankamai dėmesio darbui, vadinas, ją galima pavartoti iš- 
imties keliu. Dar mažiau tinka tokia tvarka, kada mokytojas atiduoda 

pavieniui kiekvienam mokiniui sąsiuvinį, pavieniui aiškindamas ir 
klaidas. Aišku, kad čia labai sunku mokinių dėmesį palaikyti, nes toks 
aiškinimas ir užsitęsia ir, kas svarbiausia, užsitęsia nereikalingai, nes 
mokytojui čia neišvengiamai teks kartotis. Savo praktikoj man neteko 
patirti, kad mokiniai pikta valia nedalyvautų darbo atitaisyme, nors 
aš paprastai atiduodu sąsiuvinius iš karto. Jeigu, tačiau, kartais ir atsi- 
tiktų, kad mokinių dėmesys silpnėja, tai aiškiai rodo, kad mokytojas 
arba turi būti trumpesnis arba turi griebtis euristiško metodo, dau- 
giau įtraukdamas į darbą mokinius. 

Kai kurie mokytojai kartais paveda rašomųjų darbų taisymą pa- 
tiems mokiniams, kaimynui kaimyno darbą taisant, arba kokiu kitu 
būdu. Čia negalima nesutikti su A. Poissinger'u, kad jauni taisytojai 
dažnai būna ir nekompetentingi ir šališki, perdaug griežti ir kartais 
net kerštingi, taip kad toks taisymo būdas, rimtesnio pobūdžio darbą 
turint, nėra leistinas. (,„A proscrire Vėchange des devoires: les jeunes 
correcteurs se rėvėlant souvent incapable, complaisants, draconiens 
ou malveillants.“ Ib., p. 74.) 

Mokinių aktyvumo kėlimas nėra tik viena kolektyvaus darbų tai- 
symo geroji pusė. Jo kitos gerosios pusės liečia jau specialiai mokslo 
bei lavinimo tikslus. Lavinimui, — visų pirma, — gerai padarytas ver- 
timas yra geriausia priemonė su visokių rūšių paviršutiniškumu kovoti 
ir minties tikslumui ugdyti. Pripratęs gerbti kiekvieno žodžio reikšmę, 
klasikinės mokyklos auklėtinis ir už mokyklos ribų tolesniu savo gyve- 
nimu ir savo žodžius svers ir su kitų Žmonių žodžiais, parašytais ar 
pasakytais, neapsieis lengvabūdiškai: visuomeniniame gyvenime tai 
yra kiekvieno piliečio pareiga. 

Iš kitos pusės, mokslo atžvilgiu niekas negali taip savo gimtosios 
kalbos supratimo išvystyti, kaip vertimas ir, ypač, iš senovinių kalbų 
vertimas. Apie tą naudą, kurią duoda vertimas iš lotynų kalbos tos 
pačios kalbos mokslui, čia netenka daug kalbėti: tai yra savaime aišku. 
Aiški, rodos, turėtų būti ir nauda, kurią jis duoda gimtajai kalbai, ta- 
čiau tai yra dažnai užmirštama, užmirštama daugiausia dėl to, kad į 
tą faktorių nekreipiama tinkamo dėmesio. „Turinį mokiniai, matyt, 
supranta, pažodžiui kiek išvertė, — na, ir gerai!“ — Taip dažnai esti 
galvojama, juk tai yra taip sunku ir reikalauja tiek darbo, kad ir kele- 
tas lotyniškųjų sakinių literatūrine kalba išversti. Tiesa, reikia pripa- 
žinti, kad, autorių skaitydami, mes negalime per daug laiko eikvoti 
mūsų vertimo kalbai tobulinti, nes šiuo atveju gresia pavojus, kad mo- 
kiniai užmirš apie turinį, nustos juo domėtis ir jo bendrą mintį su- 
prasti. Aišku taip pat, iš kitos pusės, kad ir be paruošiamojo vertimo 

darbo, žodžiu verčiant, mes negalime prieiti prie gerų rezultatų raštu 
versdami, vis dėlto, niekas taip netinka gimtosios kalbos supratimui 
„ir jos jausmui ugdyti, kaip vertimas raštu iš lotynų (ar graikų) kalbos. 
Čia pasitaiko proga visiems abiejų kalbų ypatumams nušviesti, vi- 
siems smulkiausiems skirtumams palyginti, taip kad ir negaila atskirą 
valandą tam tikslui paaukoti, juo labaiu, kad kiekvienas paviršutiniš- 
kumas, netikslumas, ar, ypač, dirbtinis posakis nepaprastai duria 
akis, kaip tik juodu ant balto (ar balta kreida ant juodos lentos) para- 
šytas. Pastaroji pastaba, žinoma, nė kiek neatleidžia mūsų nuo to, kad 
vertimą, „pavyzdingą“ vertimą, lentoj surašę, mes dar balsu jį per- 
skaitytumėm. 

Išmokydamas ir lotynų ir gimtosios kalbos, vertimo darbas išmoko 
mokinį ir vertėjo darbo. Šio uždavinio negalima nepabrėžti, nes ver- 
timas buvo, yra ir bus nuolatinis literatūros darbas, su kuriuo tenka 
susidurti ne tik „,prisiekusiam vertėjui“ ir „,prisiekusiam“ literatui, 
bet ir kiekvienam intelektualaus darbo žmogui, o lietuvių literatūroj 
vertimo reikšmė yra ypač didelė, juk tiek darbo laukia jaunų vertėjų! 


Šiuo ir brangus kolektyvus rašomojo darbo atitaisymas, apskritai, 
kolektyvus pavyzdingo vertimo išdirbimas, kad jis sudaro savo rūšies 
įvadą į tikrą vertimo darbą, kad jis parodo mokiniui būdą, priemones, 
kurių pagalba jis pats gali tą darbą atlikti ir gerų darbo vaisių pasiekti. 

Dėl gimtosios kalbos reikšmės mokslo dalykų dėstyme gražiai 
pasisako M. Krikščiūnas („Mokinių kalbos ir rašinių priežiūra“. — 
Tautos Mokykla, I, 1936): „Daugelis mokytojų pamiršta, kad 
vienas iš svarbiausių mokyklos uždavinių yra išmokyti vaiką savo 
mintis reikšti žodžiu ir raštu. Šio tikslo turi siekti visi mokytojai, nes 
kalba ir raštas yra Žmogaus kultūringumo rodiklis. Tas dalykas turi 
rūpėti ir visiems dėstytojams, kitaip gimtosios kalbos mokytojas galės 
dėti visas savo jėgas, visą savo širdį, bet tikslo jis nepasieks“. Truputį 
toliau tas pats autorius rašo: „Kiekvienas mokytojas ir pats turi reikšti 
mintis gera gimtąja kalba, ir to paties reikalauti iš mokinio“. 

Kreipti dėmesį į lietuvių kalbos tobulumą ir kitus mokslo dalykus, 
— ne tik lietuvių kalbą dėstant, — ragina taip pat ir vedamasis straips- 
nis Gimtojoj Kalboj (XII, 1935). Čia nusiskundžiama, kad 
„lietuvių kalbos reikalas mokykloje visada buvo ir tebėra aktualus tik 
per lietuvių kalbos pamokas ; kiti mokytojai nei savo dalyko rašomuo- 
siuose darbuose, nei mokinių atsakymuose lietuvių kalbos taisyklin- 
gumo visiškai nepaisė ir nepaiso (kitų tautų mokyklose šiuo atžvilgiu 
visiškai kitaip elgiamasi !)“. 

Prieš pereinant prie klausimo, kurios yra pavyzdingo vertimo 
savybės, dar viena pastaba, surišta su rašomųjų darbų taisymu. Bū- 
tina mokinių taisymu domėjimosi sąlyga — darbus grąžinti kuo grei- 
čiausiai, vadinas, kitą pamoką. Kaip savaime aiški beatrodytų tokia 
sąlyga, mokytojų ji dažnai yra laužoma. ,„Visi rašomieji darbai atiduo- 
dami ištaisyti kitą dieną, taip kad minties siūlas pertraukiamas kuo 
mažiausiai. Vaikui dažnai būna sunku po trijų keturių dienų 
atsiminti tą problemą, kurią jis turėjo išspręsti; todėl jis 
nustoja domėtis jos išsprendimu“. (J. Paton, ib., p. 159). 
Pabrėžia ją ir Z. Kuzmickis aukščiau minėtame straipsny: ,„Pir- 
miausia, paėmus iš mokinių darbus, nereikia jų per ilgai laikyti. Per 
ilgesnį laiką mažėja mokinių susidomėjimas darbu ir blunka gyvieji jo 
klausimai“. 

Paties vertimo esmės reikalu kalbėdami, turime visų pirma pri- 
minti seną tradicinę taisyklę: „„kuo arčiausia prie teksto ir kuo ma- 
žiausia panašu į vertimą“. Juk kiekvieną tekstą verčiant, gresia du 
pavojai: arba nutolti nuo originalo teksto arba nuskriausti gimtosios 
kalbos dėsnius bei reikalavimus. Tarp šių dviejų pavojų geras vertėjas 
turi mokėti vairuoti. 

Belgijos Švietimo Ministerija (A. Poissinger, ib. p. 105) savo se- 
novinių kalbų metodikos instrukcijose duoda tokį gero vertimo api- 
būdinimą: „Idealus vertimas būtų toks, kurį galima priimti už ori- 
ginalą, tarytum rašytojas būtų mąstęs vertėjo kalba. Jis turi būti tik- 
ras ir minties, ir formos atžvilgiu. Neužtenka tikrai perduoti idėjas, 
mintis, jausmus; reikia perduoti juos su visa galia ir su visu išraiškos 
grožiu, atitinkančiais paties vertėjo kalbos dvasią. Originalo tonui ir 
spalvoms vertime išlaikyti reikia, užuot vertus pažodžiui, jo visą mintį 
kiaurai apgalvoti gimtąją vertėjo kalba“. 

Vadinasi, metaforiškai kalbant, verčiant kokį nors dalyką iš vienos 
kalbos į kitą, ,„minties rūbai kinta“. Kokia kryptimi tas pasikeitimas 
vyksta arba kokio pobūdžio jis būna iš lotynų į lietuvių kalbą verčiant, 
pamėginsime čia trumpai nurodyti. 

Kiekvienam, kad ir pirma susipažinusiam su romėnų autorių kalba, 
krinta į akį hipotaktiška lotynų kalbos struktūra palyginant su visų 
naujųjų kalbų parataktiškumu. Juk, kad ir kiek savo etimologijos bei 
sintaksės atžvilgiu lietuvių kalba stovi arčiau prie lotynų kalbos, vis 
dėlto mes daugiausia ir kalbame, ir rašome, ir galvojame ne periodais, 
bet trumpais parataktiško pobūdžio sakiniais. (Apribodami šio veikalo 
turinį lotynų kalbos dėstymo metodų klausimais, mes čia nesigilin- 
sime į istorišką lotynų kalbos perspektyvą: juk ir šnekamoji lotynų 

kalba ir poklasikinė literatūrinė kalba perijodizacijos ar neturi ar jos nu- 
stoja; tačiau aukštesniojoj mokykloj kaip tik tenka turėti reikalo su tur- 
„tinga perijodų klasikine kalba). Iš tikrųjų, kaip teisingai pastebi Fr. 
Cramer, toks hipotaktiškos kalbos struktūros pamėgimas galėjo atsi- 
rasti tik karių tautoj, tautoj nugalėjusioj pasaulį ir pripratusioj valdyti 
kitas tautas. Juk ir lietuvių kalba apdovanota, rodos, dar turtingesnė- 
mis perijodizacijos priemonėmis. Pilna dalyvių sistema, pusdalyvių ir 
padalyvių buvimas įgalina ją lygintis su lotynų kalba ne tik Participium 
Coniunctum ir Ablativus Abs. atžvilgiu. Tokiems junginiams, kaip 
Acc. c. Inf. ir Nom. c. Inf. lietuvių kalba gali pastatyti, kaip paralėlę, 
savo plačiai vartojamą Acc. cum Participio adverbiali junginį ir 
savo Nom. c. Inf. (suvestiniai — papildinys ir veiksnys). 
Be tiesioginės nuosakos, lietuvių kalboj turime ne vien tik taria- 
mąją, bet ir geidžiamąją, tačiau jų vystymasis neapėmė nei padarinio, 
nei priežasties, bei laiko šalutinių sakinių. Gal būt tai buvo 
priežastis, dėl kurios lietuvių kalboj perijodizacija nepasiekė tokio 
aukščio, kaip ji buvo pasiekusi lotynų kalboj. Juk, kaip sako C. Bardt 
(Zur Technik des Uebersetzens Lateinischer Prosa. Pusl. 3): taria- 
mosios nuosakos pagalba buvo išskirti ne tik tikslo ir padacinio, bet ir 
daugelis laiko, priežasties ir nuolaidos sakinių, ir tuo būdu pagrindinis 
sakinys tapo iškeltas ryškiai tarp šalutinių, ir pagrindinė mintis galėjo 
būti aiškiai ir lengvai suprasta. 

Aišku, kad versdami iš lotynų kalbos į lietuvių kalbą, mes ne tik 
galime, bet ir turime naudotis ta galia, kurią mums teikia lietuvių 
kalba ten, kur kitos naujosios kalbos jos neturi. Tuo būdu, pav., dau- 
gumas Abl. Abs. konstrukcijų duosis išsiversti veikiamosios rūšies 
dalyviu, kaip antai: ,„Ouibus rebus cognitis Caesar...“ — „Sužinojęs 
apie tai, Cezaris...“ 


Maža to, ten, kur, sakysime, vokiečių kalba yra priversta ieškoti 
daiktavardžių dalyvinei ar bendraties konstrukcijai pakeisti, mes ga- 
lėsime laikytis bendrų su lotynų kalba konstrukcijų. Paimu pavyzdžius 
iš aukščiau minėto C. Bardt'o veikalo (p. 9): Sakinys ,„Oui me parum 
patriae amantem existimant“ išverstas: ,„Die in mir einen schlechten 
Patrioten sehen“. Lietuviškai šį sakinį galima išversti, dalyvį palie- 
kant: ,„Kurie mane laiko maža tėvynę mylimi“. Kitas sakinys „Ouid 
guisgue dicat me dixisse“ vokiečių kalboj įgyja tokią formą: ,„„Welche 
Aeuferungen die Leute von mir erzžlten“. Lietuvių kalboj Acc. cum 
Inf. konstrukcija galime išversti suvestiniu papildiniu: ,„Ką kalba žmo- 
nės mane pasakius“. 

Tačiau, kad ir būdama, palyginant su kitomis kalbomis, taip ar- 
tima lotynų kalbai, lietuvių kalba, kaip buvo aukščiau pasakyta, ne- 
pasiekia viso lotynų kalbos hipotaktiškumo aukščio: daugely atvejų 
ji turi labai daug bendro su visų naujųjų kalbų parataktiškumu. 
Paimu pavyzdžius iš to paties C. Bardt'o veikalo (p. 10): ,„Ego puto 
te bellissime cum Ouaestore Mescinio decursurum“. Vokiškai šis 
sakinys išverstas taip: ,,„Ich denke, du wirst am besten mit dem Ouaes- 
tor Mescinius reisen“. Taip pat iš savo pusės, mes neversime jo „Aš 
manau tave geriausiai keliausiant su kvestoriu Mesciniju“, bet ,„Aš 
manau, tu geriausiai keliausi su kvestoriu Mesciniju“. Pastaroji forma 
daugiau tinka laisvai pasikalbėjimo formai. Įsidėmėtina, kad ne tik 
bendraties konstrukcija yra išvengta, bet vengtinas ir jungtukas „kad“, 
nes gražiojoj lietuvių kalboj jis čia nereikalingas. 


Taip pat drauge su kitomis naujosiomis kalbomis mums dažnai 
teks atsisakyti nuo hipotaktiško sakinių su „cum“ vertimo: 


„(Oppidum) cum esset altissi- 
mo et munitissimo loco ab eisgue 
incoleretur, gui ne regibus gui- 
dem umguam paruissent, cum et 
fugitivos reciperent et Parthorum 
adventum exspectarent, ad existi- 
mationem imperii pertinere ar- 
bitratus sum comprimere eorum 
audaciam““. 


„Die Stadt lag auf einer be- 
trichtlichen, sehr wohl geschitz- 
ten H6he und hatte Bewohner, 
die selbst den Kūnigen gegen- 
ūber nie fūgsam gewesen wa- 
ren; jetzt nahmen sie entlaufene 
Sklaven auf und erwarteten sehn- 
lichst das Eintreffen der Parter; 
da erschien es mir eine Ehren- 
sache fiir unser Reich, ihre An- 
mafung zu dimpfen“. 


Vietoj vieno pagrindinio sakinio lotynų kalbos tekste mes turėsime 
lietuvių, kaip ir vokiečių kalboj, tris: 
„„Miestas buvo labai aukštoj ir visais atžvilgiais apgintoj vietoj, 


o jo gyventojai, kurie nė karalių niekuomet neklausydavo, dabar ne- 
kantriai laukė partų atvykstant. Taigi, man atrodė, jog mūsų valstybės 
garbė reikalauja numalšinti jų akiplėšiškumą“. 

Nuolaidos šalutinį sakinį, kaip ir kitose naujosiose kalbose, irgi 
padarome sujungiamuoju iš prijungiamojo, pradėdami jį įvairiais 
įterptiniais žodžiais, kaip antai: „iš tikrųjų, žinoma, aišku, tiesa“, o 
buvusį pagrindinį (dabar taip pat sujungiamąjį sakinį) — jungtuku 
„bet“ arba „tačiau, vis dėlto“ ir pan. Pav. (ib., p. 12): 

„Nam etsi, guocumgue in 
loco guisguis est, idem est ei 
sensus et eadem acerbitas ex in- 
teritu rerum et publicarum et 
suarum, tamen oculi augent do- 
lorem“. 


„Juk, žinoma, kiekvienas, kur 
jis bebūtų, visur jaučia pasipik- 
tinimą ir dėl valstybės ir dėl sa- 
vo paties reikalų žlugimo, ta- 
čiau matančiam tai savo akimis 
darosi dar skaudžiau““. 


Sąlygos šalutinio sakinio prijungimą irgi dažnai tenka ardyti; šiuo 
atveju buvusiame šalutiniame sakiny vartojame leidžiamąją nuosaką, 
o pagrindinįjį pradedame žodžiu „tada“: 


„„Ouodsi se eiecerit secum- 
gue suos eduxerit et eodem ce- 
teros undigue contectos naufra- 
gos adgregarit extinguetur atgue 
delebitur non modo haec tam 
adulta reipublicae pestis, verum 
etiam stirps ac semen malorum 
omnium“. (In Cat. I, 30). 


„Taigi, tegu tik jis išsinešdina 
su saviškiais, kartu pasiėmęs iš 
visur surinktus netikėlius, — 
tada liks galutinai nuslopinta ne 
tik ši įsigalėjusi valstybės liga, 
bet ir visų nelaimių šaltinis“. 


Sakinį su ut obiectivum ir guin versdami, galėsime jungtuko ir 
visos šalutinio sakinio konstrukcijos išvengti. Pav. (ib., p. 13): 


1) „Ouare... te rogo, ut tibi 
omnia integra serves“. 


2) „Me et initio, ne coniun- 
geret se cum Caesare, monuisse 
Pompeium, et postea ne seiun- 
geret...“ 


3) „Nemo (est), guin ut guam 
primum Caesar superaretur op- 
tarit“. 

4) „Vix inhiberi potuit, guin 
saxa iaceret“. 


1) „Todėl... prašau tave pa- 
silikti sau visais atžvilgiais lais- 
vas rankas“. 

Arba: — 

„, [odėl.... 
silik sau...“ 


2) „Kad aš ir pradžioj pa- 
tariau Pompėjui nesidėti su Ce- 
zariu ir paskum — su juo san- 
tykių nenutraukti...“ 

3) „Visi linki Cezariui kuo 
greičiausiai pralaimėti“.!) 


prašau tave, pa- 


4) „Ji vos sulaikė nuo ak- 
menų mėtymo“. 


2) Žinoma, galima sakinį išversti ir palikus jungtukus: ,„Nėra nė vieno, 


kuris negeistų, kad Cezaris... 


pralaimėtų“. 

Kalbėdamas apie darinio sakinius, C. Bardt pabrėžia (p. 14), 
jog dažnai šalutinio sakinio pažymimieji žodžiai turi tik formalią 
reikšmę, taip kad vietoj „toks didelis“ reikia sakyti „didelis“, vietoj 
„taip labai“ — „labai“ ir pan. Pav.: 


1) „„Sic cum eo de re publica 1) „Aštriai su juo susigin- 
disputavi, ut sentiret...“ čijau dėl politikos, — jis turėjo 

pajusti...“ 

2) „Tanta est in plerisgue 2) „Daugumas tiesiog tušti, 
levitas, ut e0s... non delectet...“  — jiems nepatinka...“ 

3) „Sic color, sic observor 3) „Visi mane gerbia, visi 
ab omnibus, ut ab eis me amari man meilūs, iš tikrųjų manau, 
putem...“ kad jie mane myli...“ 

4) „Ita late patet eius po- 4) „Jo galybė siekia plačiai: 


testas, ut terrarum orbem comp- ji apima visą pasaulį“. 
lexa sit“. 

Lietuvių kalba dar dažniau, kaip vokiečių ar kitos naujosios kalbos, 
duos progos pakeisti lotynų kalbos Passivum sangrąžiniu veiksma- 
žodžiu. Toks pakeitimas tiks ir lotynų kalbos esmei, nes, galimas da- 
lykas, lotynų kalbos neveikiamosios rūšies „r“ kilo iš „S“, t. y. iš 
sangrąžinio įvardžio „se“. Panašaus pakeitimo tinkamumą pakankamai 
gerai iliustruoja šie pavyzdžiai, iš dalies paimti iš C. Bardt'o veikalo, 
iš dalies parinkti mano paties: 

1) „Ouamguam re offende- 1) „Nors aš tuo įsižeidžiau, 
bar, negue honoris negue pe- nepasidaviau nei garbės nei pini- 
cuniae dulcedine sum capius“.  gų pagundai. 

(C. Bardt, ib.). 
2) „„Adflictus“. (Aen. II, 92). 2) „Nusiminęs“. 
3) „Teguntur“. (Aen. II, 227). 3) „Pasislepia“. 


Kartais ir Accusativus limitationis (graecus) galės būti lengvai iš- 
aiškintas medialine lotynų kalbos neveikiamosios rūšies reikšme: 

„„Laniata comas.“ (Ov. Met. IV, 139) — „Raudamasi plaukus“. 
Aišku, jog čia „laniata“ pasakyta prasme „raudamasi“: „„laniare co- 
mas“ — rauti plaukus (kitam), „laniari comas“ — rautis plaukus 
(sau). 

Dažnai negaliniuotinių veiksmažodžių gausingumas lietuvių kalboj 
leis išvengti neveikiamosios rūšies: 

1) „Te vereri, ne auctoritas 1) „Bijai, kad man teikiama 
nostra hoc meo maerore minwa- pagarba nesumažėtų...“ (nebūtų 
tur... (C. Brandt, ib., p. 40). sumažinta). 

2) „Figitur“. (Ov. Met. I, 2) „Įsminga“. (Yra įsmei- 
297). giama). 

3) „Vectus“. (Ov. Met. I, 3) „Plaukdamas“.  (Važiuo- 
319). damas — vežamas). 


Neveikiamosios rūšies lengva taip pat išvengti pakeitus veiksnį: 
„Liber tuus ei Jecius est et „Tavo knygą aš perskaičiau, 
legitur a me diligenter et custo- skaitau ją ir dabar atidžiai ir sau- 
ditur diligentissime“. (C. Bardt, goju stropiausiai“. 
ib., p. 40). 


Ypatingo dėmesio užtarnauja dalyvių vertimo klausimas. Paprastų 
veiksmažodžių esamasis dalyvis savo reikšme nesudaro didelio skir- 
tumo su lietuvių kalba. Bet būtojo laiko dalyviai, sudaryti iš verba 
deponentia ir semideponentia, atitinka lietuvių esamuosius pusdaly- 
vius tokiuose posakiuose, kaip ,,„veritus, ratus, confisus“ etc. = „bi- 
jodamas, manydamas, tikėdamasis“ ir t.t. Antra vertus, dažnai būtojo 
laiko lotynų dalyvį teks versti daiktavardžiu: „„nuntiata clades — pra- 
nešimas apie pralaimėjimą; post urbem conditam — nuo miesto įkū- 
rimo; violati foederis poenas dabis — būsi nubaustas už sutarties su- 
laužymą“. Kartais ir Gerundivum verčiamas daiktavardžiu: ,,gui 
violandis legatis interfuere — pasiuntinių teisės paniekinimo daly- 
viai“. 


Atskirų žodžių reikalu (semantikos klausimu) teisingai pastebi Fr. 
Hoffmann (ib., p. 42), kad čia tenka nuolat ieškoti ne atskiro žodžio, 
kuris atitiktų duotąjį lotyniškąjį, bet ištiso posakio. Pav., ,„regnum““ 
dažnai teks versti „sostas“, „ager“ — „kraštas“ (agri vastati sunt). 
Taip pat „populus Romanus“ dažnai bus ne „romėnų tauta“, bet 
stačiai: „romėnai“. Panašiai teks elgtis su būdvardžiais, kur paprastą 
intensyvumo laipsnio nurodymą, — „magnis Ithaci clamoribus ac- 
tus“, — reikės konkretizuoti: „itakiečio garsaus šauksmo verčiamas“ 
arba „paveiktas itakiečio garsių šūkių“. 


103 


LITERATŪRA 


Lietuvių kalba: 


Aukštesniųjų mokyklų programos. 

Brenderis Pr., Formalinis ir semasiologinis lotynų kalbos veiksmažodžių 
grupavimas. (Arch. Phil.). 

Brenderis Pr., O. Horatius Flaccus (Ars Poetica). 

Durys M., Lotynų kalbos gramatika. 

Gimtoji kalba, XII, 1935, Vedamasis straipsnis. 

Kochas J., Apie metodą kalboms dėstyti. (Tautos Mokykla). 

Kuzmickis Z., Tautiškas mokymas. (Vairas). 

Kuzmickis Z., Rašomieji darbai. (Vairas). 

Krikščiūnas M., Mokinių kalbos ir rašinių priežiūra. (Tautos Mokykla). 

Maceina A., Tautinis auklėjimas. 

Masiliūnas K., Inteligento santykis su menu. (Tautos Mokykla). 

Rygiškių Jonas, Linksniai ir prielinksniai. 

Schmieder A., Didaktika (vertė J. Ambraška). 

Vabalas Gudaitis J., Senovinių kalbų problema. (Kultūra, Tautos Mokykla). 

Vabalas Gudaitis J., Mokymo esmė ir rūšys. (Tautos Mokykla). 


Vokiečių kalba: 


Bardt C., Zur Technik des Uebersetzens lateinischer Prosa. 

Cramer Fr., Der lateinische Unterricht. 

Cauer P., Grammatica Militans. 

Foerster Fr., Die Vorbereitung des Lehrers auf den Unterricht. 

Hoffmann Fr., Der lateinische Unterricht auf sprachwissenschaftlicher 
Grundlage. 

Kaiser E., Der Gedanke der Selbstštigkeit in der Pidagogik bei Niemeyer 
und Schwarz. 

Klžhr K., Der Horazunterricht. 

Lisco E., Vom Arbeitsunterricht in den alten Sprachen. 

Pfahler G., Eros und Sexus. 

Richtlinien fūr die Lehrpline der hoheren Schulen Preuens. 1927. 

Scheindler A., Methodik des Unterrichts in der lateinischen Sprache. 

Stolz-Schmalz, Lateinische Grammatik. 

Wecker O., Der Sprachunterricht auf Sexta nach dem Grundsatz der 
Konzentration. 

Wecker O., Das Uebersetzen als Mittel deutscher Stilbildung. 


104 


Willamowitz-Moellendorf U., Philologie und Schulreform. 

Zeichner Fr., Vom Wesen und Wert des lateinischen Arbeitsunterrichts 
auf der Unterstuie. 

Zielinski Th., Die Antike und wir. 

Zielinski Th., Cicero im Wandel der Jahrhunderte. 


Anglų kalba: 


Burgh W. G. de, The Legacy of Greece and Rome. 

Conway R. S., New Studies of a Great Inheritance (Being Lectures on 
the Modern Worth of Some Ancient Writers). 

Ellingham C. J., Classical v. Modern. (Greece and Rome, vol. VI, No. 18). 

Eustance A., The Confessions of a Latin Specialist. (Greece and Rome, 
vol. VI, No. 18). 

Fletcher F., Comparison of English and German Classical Schools. 

Ford H. G., A School Latin Grammar. 

Gildersleeve?s Latin Grammar. 

Headlam J., The Origin and History of the Reform in Classical Teaching 
in Germany. 

Jones W., The Teaching of Latin. 

Jones W., Via Nova or the Application of the Direct Method to Latin 
and Greek. 

Lewis L., Practical Hints on the Teaching of Latin. 

Matriculation' Model Answers. Latin. (University Tutorial Press). 

Paton J., The Methods of Teaching Classics in the Reform School in 
Germany. 

Thring E., Theory and Practice of Teaching. 

Valentine C., Latin. Its Place and Value in Education. 

Westaway F., Ouantity and Accent in Latin. 

Willson, Kyte, Lull, Modern Methods in Teaching. New York. 


Prancūzų kalba: 


Bezards J., Comment Apprendre le Latin 4 Nos Fils. 
Horaires et Programmes de VžZnseignement Secondaire des Garcons. 
Poissinger A., Methodologie de VEnseignement des Langues Anciennes. 


Lenkų kalba: 
Auerbach M. i K. Dąbrowski, Gramatyka Laciūska. 
Italų kalba: 


Lipparini Giuseppe, Dea Romana. 


105 


LOTYNŲ KALBOS DĖSTYMAS 


Antroji dalis 


| mal 


II. 
III. 
IV. 


TURINYS 


Skaitomoji medžiaga 


1, Bendri pIINCIDAI Lai i e a a i K 111 
2. Skaitomosios medžiagos suskirstymas... 126 
a) Cezaris, Nepotas, Kurcijus Rufas... 131 
E) ONE As sia e as sa a es eik as 135 
C) Ciceronas ap aa a as keis ma aaa aiti aka 148 
d) Are O k a S I a a ma 154 
e) Eivijuss Salrastijus,. Tacitas 4 152 
£)AHoracijus4- LA ia anja ae S eatae ka ao 162 
3. Įvadas į autorių SkaitymMą:. asa nes kasa a as 172 
KENlAS vena e a d E a a a Ks NA 173 
Vaizdinsumo PHernOnės ae kaka as e ae a LT 


Mokymo darbo principai. Mokytojo asmuo ir pasiruošimas 185 


I. Skaitomoji medžiaga 
1. Bendri principai 


Pradedant kalbėti apie skaitomosios medžiagos įsisavinimo būdus, 
tenka, visų pirma, iškelti vadinamųjų „statariško ir kurzoriško“ me- 
todų klausimą. Šie terminai turi būti gerai pažįstami kiekvienam Io- 
tynų kalbos mokytojui, bet, kad išvengtumėm nesusipratimo, bent 
trumpai juodu apibūdinkime. Statariškas yra toks metodas, kuris 
stengiasi skaitomąją medžiagą panaudoti visais galimais atžvilgiais, 
vadinas, ne tik žodžių etimologijos, morfologijos, sintaksės ir, apskri- 
tai, žodyno žinioms patikrinti, bet, prireikus, ir realijų, etikos bei 
estetikos klausimams priminti ar iš naujo iškelti. Kurzoriškas metodas 
tenkinasi, kaip jo pavadinimas rodo, greitu mokinio supažindinimu 
su teksto turiniu, įsigilinant į jį tik tiek, kiek reikia gerai jį suprasti. 
Vadinas, šis metodas iš pagrindo taria, kad būtinosios gramatikos ir 
žodyno žinios mokinio jau įgytos ir pakankamai tvirtai įsisavintos, o 
realijų, etikos bei estetikos elementus jis yra linkęs palikti paties mo- 
kinio iniciatyvai pastebėti, pajausti bei suprasti, iš anksto nuspręsda- 
mas, kad jis yra tam pakankamai paruoštas ir subrendęs. 

Iš šio dviejų metodų apibūdinimo jau aiškėja, jog savo grynu pa- 
vidalu nei pirmasis nei antrasis negali būti priimti. Kad ir kaip geras 
principas „non multa sed multum“, mes negalime didesnę lotynų 
kalbos mokslo dalį skirti smulkių gramatikos bei realijų reiškinių 
nagrinėjimui. Toks metodas būtų tikras scholastiškas metodas, kuris 
viešpatavo rusų retrogradinėj mokykloj dar praeitą šimtmetį. Vieš- 
patavo jis ir kitų šalių mokyklose ir visur sukėlė neapykantos. Teisin- 
gai pastebi Fr. Hoffmann (ib., p. VIII): „Mes nenorime grąžinti 
tuos laikus, kada trys ar keturios eilutės sudarydavo visą per pamoką 
įgytą „lobyną“, ir 30—40 Cezario skyrių pakakdavo skaityti per visą 
semestrą.“ Iš tikrųjų, mokytojas negali tenkintis programų nustaty- 
tais minimumais. Jei, pav., turėdamas 5-ias savaitines pamokas, jis 

išeis 25-ius Cezario skyrius arba 300 Ovidijaus eilučių, turint apie 
90 pamokų per pusmetį, tai sudarys vos truputį daugiau, kaip 3 eilutes. 
Lygiai taip pat „„homeopatiškos“ dozės susidaro skiriant 10 Cezario 
skyrių arba 100 Ovidijaus eilučių, turint 4-ias savaitines pamokas 
reformuotoj mokykloj). Aišku, kad mokytojas turi pagreitinti darbo 
tempą. Kokiu būdu jis greitesnio tempo gali pasiekti? Pirmiausia jis 
turi išskirti tai, kas verta, kad prie jo sustotų, praleisdamas visa, kas 
nėra esminga ir iš gramatikos ir realijų medžiagos. Paaiškinsiu savo 
mintį keliais pavyzdžiais. Mokinys išvertė tikrai Ovidijaus eilutę 
„Posse putes illos siccos freta radere passu“ (Met. X, 654) „Pamany- 
tum, kad...“ arba „„Pamanytum juos...“, — mokytojui nėra reikalo 
sustoti čia klausimu, koks čia yra Coniunctivus ,putes“. Pačiu savo 
vertimo faktu mokinys jau rodo, kad visiškai supranta šio Coniunc- 
tiv'o reikšmę, vadinas, toks klausimas ne būtinas ; jei ne būtinas, tai — 
nereikalingas. Mes turime per maža laiko, kad leistumėm sau grama- 
tiškų apibūdinimų prabangą. Gramatikos dalykus mokinys turi su- 
prasti iš gimtosios kalbos pamokų. Čia lotynų kalba niekuo nesiskiria 
nuo lietuvių kalbos. 


Paimu dar kitą pavyzdį iš realijų srities. Skaitydama Vergilijaus 
VI-ąją knygą, klasė prieina 393-ąją eilutę. Mokytojas gali plačiau pakal- 
bėti su mokiniais apie Tezėjų, juo labiau, kad čia jam reikės tik kiek 
panaujinti žinias, kurios užsiliko iš mitologijos pamokų ar šiaip skai- 
tymo. Aplamai, Tezėjaus asmuo, jo nuotykis Kretos saloj priklauso 
prie dvasinio kiekvieno inteligento „bagažo“. Kas kita su Piritoju. 
Žinios apie jį tik be reikalo apkraus mokinio galvą. Jose nėra nieko 
pamokančio, jos įdomios tik specialistams, ir dar, kas svarbu, juo 
trumpesnės jos bus, juo mažiau iš jų naudos. Vadinas, Piritojus galės 
pasilikti mokinio supratime, kaip vienas iš eilinių nusikaltėlių, pana- 
šiai kaip daug eilinių karių iš Iliados arba tos pačios Enejidos; juk 
apie juos be vardo mes nieko nežinome. Ir gramatikos ir realijų at- 
žvilgiu mokytojas neturi pamiršti, kad mokinys gali priimti tik tiek, 
kiek tilpsta jo galvoj, ir visa žinančio specialisto jis iš jo nepadarys. 


Paimu dar vieną pavyzdį iš Horacijaus : 


„Eheu, fugaces, Postume, Postume, 
„Labuntur anni, nec pietas moram 
„Rugis et instanti senectae 
„Adferet indomitaegue morti, 

„Nec si trecenis guotguot eunt dies, 

„Amice places illacrimabilem 

„Plutona tauris, gui ter amplum 

„Gerionen Tytyongue tristi 

„Compescit unda, ...“ 

Ar esminga šiose eilutėse, kas buvo ,„Postumus“ ir kas ,„(Geriones“ 
ir „„Tytyos“? Išvertęs šį eilėraštį, mokinys drąsiai gali pastatyti jų 
vieton „Jonas, Petras“ ir t.t., ir eilėraščio mintis nuo to nepasikeis: 
tame ir glūdi Horacijaus kūrybos amžinoji vertė. Taigi, mokytojas 
gerai padarys, jei kuo mažiausiai šnekės apie tokius vardus, ypač 
veikalą pirmą kartą verčiant. Savo praktikoj esu pastebėjęs, kad mo- 
kiniai, — ir geri mokiniai, kurie tikrai domisi Horacijaus poezija, — 
kažkaip „organiškai“ vengia per plačių realijų paaiškinimų, nes, aš 
laikau, jiems jie trukdo susikaupti prie pagrindinės odės minties. 

Žinoma, antra vertus, mokytojas turi saugotis paviršutiniškumo, 
prie kurio vienas teksto skaitymas be nagrinėjimo gali privesti. Sta- 
tariškas metodas gali būti pateisinamas ten, kur jis reikalingas, bū- 
tent, sunkesnėse vietose. Tokią pat nuomonę pareiškia ir Fr. Cramer, 
sakydamas, jog negalima šių dviejų metodų vartoti atskirai, ištisoms 
autorių dalims, iš anksto nusistačius. Iš tikrųjų, toj pačioj pamokoj 
kartą teks pavartoti ir statarišką ir kurzorišką metodą, pareinant nuo 
to, koks skaitomasis tekstas, taip pat, koks bendras klasės mokėjimo 
lygis. 

Tačiau nereikia manyti, jog statariškas metodas visados būtinai 
reikalingas ir sunkesnėse vietose. Jį galima pavartoti ten, kur tos vie- 
tos tikrai vertos, kad prie jų sustotumėm ilgesnį laiką, vadinas, jos 
gali būti pavyzdžiu, einant tolesnį mokslą, kitoms tokioms pat vietoms 
išaiškinti ar tiesiog suprasti. Mokytojas, skaitydamas su mokiniais 
autorių ir norėdamas šį tą paaiškinti, turi nuolat turėti galvoj šiuos 
A. Scheindlerio žodžius: „„Reikia saugotis, kad aukštesnis tikslas, tu- 
riniu domėjimasis ir jo patenkinimas, nenukentėtų dėl antros eilės 
svarbumo klausimų ir į juos atsakinėjimo. Tik tada, kai skaitymas 
vyksta reikiamu greitumu, turiniu domėjimasis būna gyvas; bet, jei 
nuolat skaitoma ne daugiau, kaip keletas eilučių, mokinys negali sekti 
pasakojimo ryšio, nustoja juo domėtis, ir pamoka tampa negyva, ne- 
įdomi pareiga.“ (Ib., p. 104.) Mes taip pat buvome jau aukščiau pa- 
brėžę, kaip svarbu išrinkti šiuos antros eilės klausimus, kurie gali tik 
trukdyti bendrą veikalo įspūdį. 

Vadinas, ir sunkesnį tekstą atitikęs, kai skaitymo pažangos greitis 
mąžta, mokytojas dažnai turės neversti mokinio paties, kad ir paleng- 

vinančių klausimų pagalba, tą ar kitą sunkumą nugalėti, bet pats trum- 
pai dalyką išaiškins, kad skaitymas galėtų greičiau vykti tolyn. Juk. 
mes negalime reikalauti, kad vaikas iš karto visa suprastų, kad visa 
jam būtų taip pat aišku, kaip pačiam mokytojui, užtat, jei jis skaitys 
daugiau ir dar ir dar kitą kartą sutiks tą pat sunkumą, jau kitame kon- 
tekste, jis jį supras pats daug geriau, kaip jam tai galėtų išaiškinti bet 
kokie mokytojo paaiškinimai. Kiekvienam mokytojui, pav., tenka pa- 
tirti, kad Ovidijus ketvirtais mokslo metais vietomis būna sunkus. 
Aišku, kad, jei jis mėgintų tas vietas nagrinėti statariškai, jis nuslo- 
pintų visą mokinių turiniu domėjimąsi. O, jei jis mokinių darbą pa- 
lengvins, jam nereikės bijoti, kad jis tuo jų aktyvumą sumažins: kaip 
tik atvirkščiai, domėjimasis turiniu yra tam geriausias akstinas; jis 
verčia mokinį, mokytojui tik prasižiojus, jau suprasti jo nurodymą 
ir patį baigti versti kad ir sunkesnį, palyginti, sakinį. Tačiau, šiuo 
atžvilgiu aš neinu taip toli, kaip Fr. Cramer (ib. p. 404) ir A. Scheind- 
ler (ib., p. 108), kurie tais pačiais sumetimais pataria mokytojui kartais 
pačiam versti tuos ar kitus skyrius. Aš būčiau priešingas tokiam skai- 
tymui, nes čia ne tik aktyvų, bet ir pasyvų mokinio dalyvavimą sunku 
užtikrinti. 

Dažnai pasitaiko ir prozoj ir kaip tik tokioj prozoj, kaip Cezario, 
kuri, rodos, tinka gilesniam gramatikos nagrinėjimui, tokių vietų, 
kurios ir gali ir turi būti einamos tik kurzoriškai. Paimkime, pav., 
ilgą periodą iš Bel. Gal. III-ios knygos (cap. 22). Aš esu išmėginęs su 
juo ir statarišką ir kurzorišką būdą. Pirmasis gali užimti kuone tris 
pamokas, antrajam užteks vienos ar net mažiau. Savo darbo ir jo re- 
zultatų įspūdžiais aš dalinaus ir su kitais mokytojais. Mūsų nuomonės 
sutiko, kad tiesiog „neapsimoka“ ilgai gaišti su šiuo skyriumi. Juk jis 
nėra nei būdingas nei tobulas savo struktūra, ir šiai struktūrai teiktina 
tik tiek dėmesio, kiek reikia jai suprasti: kaip pavyzdys pasilikti mo- 
kinio atminty ji neturi. 

Kas ypatingai nepakenčiama, tai ne tiek normalus statariškas me- 
todas, kiek jo kraštutinumas, — jo palinkimas tapti tuščiu nagrinėji- 
mu to, kas ir be nagrinėjimo aišku ir nereikalauja jokio nagrinėjimo. 
Mes anksčiau jau kalbėjome apie pavyzdį su „„putes“ ir Coniunctivus 
Potentialis, tačiau tai dar nėra kraštutinumas, nes pastaba apie Con- 
iunctiv'ą būtų čia ad rem. Mes tik pasakėme, kad ji nėra būtina. 
Kraštutinumas prasideda tada, kai tekstas tampa savo rūšies priemone 
įvairiausioms gramatikos taisyklėms ir išimtims patikrinti bei pakar- 
toti. Mokytojas pats nepastebi, kaip pradeda ieškoti vis naujų ir naujų 
klausimų, su tekstu jau maža bendra beturinčių. Pav., mokinys išvertė 

„simillimus“, bet mokytojas nori žinoti, kokie dar būdvardžiai turi 
galūnę „-illimus“ aukščiausiame laipsny. Iš to, asociacijos keliu moky- 
tojas pereina prie būdvardžių galūnėmis „-errimus“ ir, apskritai, 
prie netaisyklingo laipsniavimo, ir t.t. ir t.t. Mokinys, pav., tikrai iš- 
vertė ir net paaiškino Abl. Abs. konstrukciją, bet mokytojas pagei- 


“ dauja matyti, kaip sakinys atrodytų, jei vietoj Abl. Abs. būtų Cum 


Historicum. Tokie klausimai būtų dar vietoj elementarinį kursą einant, 
bet tekstą skaitant jie tik trukdo pagrindinį darbą. 

Dar vieną sykį tenka pabrėžti, kad mokytojas neturi patekti į 
kitą kraštutinumą: į paviršutiniškumo ugdymą. Jis turi reikalauti aiš- 
kiai tekstą suprasti. Jis privalo tą supratimą patikrinti, įsitikinti, kad 
mokinys sąmoningai taip, o ne kitaip tą ar kitą posakį verčia. Mokinys 
iš savo pusės turi mokėti paaiškinti, kodėl jis tą ar kitą vietą taip, o ne 
kitaip išvertė. Pav., „deiectis antennis“ mokinys verčia ,,numetus 
pratiesines“, — jis turi mokėti paaiškinti, — jei paklaustas, — kad, 
pažodžiui verčiant, čia pasakyta „pratiesinėms numestoms esant“. 
Arba: „Cum in Italiam proficisceretur Caesar...“, jei mokinys iš- 
vers: ,„Kai Cezaris išvyko į Italiją...“, tai mokytojas turi jį sustab- 
dyti, nukreipti jo dėmesį į laiką ir jo veikslą „proficisceretur“, taip 
kad mokinys pasitaisytų ir išverstų teisingai „vyko“. Versdamas sa- 
kinį „iter per Alpes patefieri volebat“ — „jis norėjo padaryti atvirą 
kelią per Alpes“, mokinys privalo turėti galvoj veiksmažodžio „,pate- 
fieri“ rūšį ir ką ji reiškia (būti atviram), vadinas, visą Acc. c. Inf. 
konstrukciją. Pagaliau nereikia gailėtis laiko vertimo kalbai tobulinti. 
Jei mokinys išvertė ,„Kai Cezaris vyko į Italiją“, tai reikia jį paraginti 
surasti formą, kuri daugiau atitiktų lietuvių kalbos dvasią: ,,Vykda- 
mas į Italiją, Cezaris...“ 

Aišku, kad be to mokinys turi taip pat laisvai orientuotis daromo 
vertimo medžiagoj. Jis privalo mokėti ne tik žodžių pagrindines for- 
mas, jų pagrindinę reikšmę ir tą reikšmę, kurią jie turi tekste, bet 
turėti supratimą apie sinonimus, tikrus ir netikrus homonimus, pa- 
skolintuosius ar bendros kilmės žodžius. Sudėtiniuose žodžiuose jis 
privalo mokėti surasti sudėtines dalis arba, prireikus, surasti „,deri- 
vativa“ originaliam žodžiui. Tačiau, prieš klausdamas, mokytojas 
nuolat turi pagalvoti, kiek tai šioj vietoj būtina, nes klasėj neturi būti 
bergždžios proto ekvilibristikos, bet kiekvienas klausimas, kaip pasa- 
kyta, turi būti „ad rem“. 

Pereidamas dabar prie pamokos eigos, turiu prisipažinti, kad 
mano priimta ir praktikuojama tvarka kiek skiriasi nuo tos, kurią 
mums pataria Fr. Cramer ir A. Scheindler savo aukščiau minėtuose 

veikaluose. Būtent, pakartotina žodyno ir gramatikos medžiaga mano 
yra rišama su vertimo kartojimu, tuo tarpu kai minėti autoriai žodyno 
bei gramatikos kartojimui pataria skirti atskiras 10 — 15 minučių pa- 
mokos pradžioj. Jie daro tai tuo sumetimu, kad jokie antraeiliai klau- 
simai bei pratimai nekenktų teksto įsisavinimui, kad visas mokinių 
dėmesys susikauptų netrukdomai prie vien tik skaitomojo autoriaus 
vertimo. Tokie sumetimai yra visai pateisinami, jei gramatikai skiria- 
ma atskira ar atskiros pamokos (iš didelio bendro lotynų kalbos pa- 
mokų skaičiaus), jei lotynų kalbos mokslas trunka 9-erius metus ir 
jei, apskritai, praktiškas lotynų kalbos mokėjimas dedamas taip pat 
šios kalbos mokslo tikslu, kaipo pagilinimo priemonė. Kalbėdami apie 
gramatikos dalykus, mes jau buvome pasisakę prieš atskirą gramatikos 
pamoką ir buvome išdėstę tam pateisinimus. Mes buvome taip pat 
pabrėžę, kad nei gramatikos aiškinimo nei jos patikrinimo negalima 
skirti nuo teksto skaitymo bei vertimo. Kaip tik atvirkščiai, dėdami 
lotynų kalbos mokslo pagrindan induktyvų, o ne seną deduktyvų gra- 
matikos (ypač sintaksės) dėstymo būdą, mes kaip tik privalome jos 
aiškinimą rišti su teksto nagrinėjimu. 

Žinoma, vis dėlto ir čia galioja svarbus metodikos principas, bū- 
tent, gramatiška, apskritai, formališka mokslo pusė neturi kliudyti au- 
torių skaitymui. Šiam principui vykdyti, naują tekstą skaitydami, mes 
privalome vengti nereikalingo įsigilinimo į gramatiką ir jos taisykles. 
Čia, kad ir gali būti iškelti gramatikos klausimai, tai tik aiškinamojo 
pobūdžio, ypač, kai nuo šio paaiškinimo ir teksto prasmė aiškėja. 
Žinoma, jokio mokinių žinių patikrinimo šiuo atveju nieku gyvu būti 
neturi. (Mes kalbame čia apie oficialų patikrinimą, nes, aišku, kad 
„neoficialiai“ niekas kitas negali geriau įgalinti mokinio mokėjimo 
įvertinti, kaip jo sugebėjimas exprompto versti.) 

Laikydamas šį ar tą gramatikos reiškinį esmingu geresniam teksto 
supratimui, mokytojas gali trumpai nurodyti, pabraukti šią ar tą kon- 
strukciją, nuosaką, šį ar tą linksnį. Kitą pamoką, patikrindamas teksto 
supratimą, mokytojas gali paklausti mokinį ir dėl tų vietų, dėl kurių 
jo buvo padarytos pastabos. Mokinys turėjo laiko savarankiškai, grama- 
tikos vadovėlio ar savo draugo padedamas, panagrinėti šią vietą na- 
mie. Jei jis ją ir iš formališkos pusės supranta, mokslo tiklas visai pa- 
siektas. Jei jis jos nesupranta, tai rodo, kad arba mokytojas turės 
dar plačiau šioj vietoj atsiradusį reiškinį aiškinti arba mokiniui 
trūksta žinių, ir jis turi griebtis kartojimo. 

Tokiu būdu, būtent, neskiriant atskiros gramatikos pamokos, for- 
mališka kalbos pusė, aišku, užima daugiau laiko, kaip jai skirta minėtų 

vokiečių bei austrų metodininkų. Sujungta su vertimo mokėjimo pa- 
tikrinimu, ji dažnai užims kuone didesnę pamokos dalį, nuo 20-ties 
iki net 25-kių minučių ir daugiau. Tačiau, tai yra visai normalu, nes 
naujo teksto vertimas pakelia klasės aktyvumą ir eina dažniausiai gyvu 
tempu. Kiekvienu atveju, mokytojas privalo akylai stebėti, išlaikyda- 
mas šių dviejų pamokos dalių proporciją, kad numatyto darbo dar 
nebaigus, neužkluptų jį varpelis. (Užlaikyti mokinius po varpelio 
nėra leistina, nes tai ne tik atima jų poilsio laiką, bet ir mažina jų dė- 
mesį dėstomajam dalykui.) 

Pamokos padalinamos į dvi dalis, tarp kitko, puikiausiai atitinka 
ir mokyklos higienos reikalus. Mažą tarp šių dalių protarpį galima 
panaudoti ar naujo teksto ar kartojamo skandavimui. Langelis atida- 
romas ir mokiniai skaito choru. Žinoma, geriausia, jei jie tuo metu 
stovės ir stovės tiesiai, atstatę krūtinę. Šiuo būdu laimi ir pats dėstymo 
dalykas, ir mokinių plaučiai, ir klasės drausmė, nes, šiek tiek ,,pašaukę“, 
vaikai sėdi ramiai ir atidžiai seka pamoką. 

Reikia pripažinti, kad žodžiu ir gramatikos klausinėjimas pamokos 
pradžioj ir greitu tempu padaromas, klausiant atskirus mokinius iš 
vietos, kelia visos klasės aktyvumą. Tačiau, jei nuolat praktikuoti tik 
šį metodą, mokiniai greit nustoja atsakingumo jausmo. Todėl tenka 
kviečiant mokinį pavieniui prie katedros, tikrinti ir jo žodžių bei gra- 
matikos mokėjimą ir žodynėlį, geriausiai dar prieš klausinėjant ver- 
timą. Žinoma, ir čia jokiu būdu negalima pamiršti klasės. Visi mokinio 
pataisymai daromi jo draugų : mokytojas pasilieka kaip aukščiausia in- 
stancija abejonėms išspręsti, jei niekas klasėj negali prie galutinio 
sprendimo prieiti. 

Antra pamokos dalis skiriama naujai ir nenagrinėtai medžiagai 
įsisavinti. Reikia pabrėžti, kad, šį darbą dirbant, dar daugiau galioja 
kolektyvumo principas. A. Poissinger taip pasisako šiuo reikalu (ib., 
p. 107): ,„Kad realizuotumėm visą naudą, kurią duoda autoriaus verti- 
mas, mūsų metodas bus aktyvus, t. y., euristiškas: ne mokytojas, bet 
klasė verčia, mokytojui nepastebimai darbą valdant, tą ar kitą kryptį 
duodant.“ A. Poissinger taip pat ir Fr. Cramer, eina net taip toli, kad 
pataria nepertraukti mokinio, kol jis nebaigs sakinio versti. Žinoma, tai 
galima daryti, jei mokinys padarė tik nežymius riktus, kuriuos vėliau 
su klase lengva atitaisyti, bet jei iš pat pradžios prasideda aiški nesą- 
monė, aš vis dėlto sustabdyčiau mokinį, norėdamas išvaduoti klasę 
nuo to, kad jai netektų klausytis visokių absurdų, kurie vis dėlto ateity 
gali kai kurių atminty pasilikti. Čia bendros didaktikos reikalavimai 
stovi aukščiau individualios pedagogikos, ir pats A. Poissinger vėliau 

pastebi, jog „kada lakoniškas „ne“ gali neleisti klaidingam vertimui 
plėtotis toliau, mes neprivalome svyruoti atitaisydami klaidą tuoj ir 
net patys.“ 

Aišku, kad klaidas taisyti mokytojas turi pavesti atskirų mokinių 
iniciatyvai (keliant ranką iš vietos), jei savanorių nėra, jis pats tą ar 
kitą mokinį klausia. Jei nė vienas neduoda pageidaujamo atsakymo, 
mokytojas pasako pats. Jis privalo nuolat turėti galvoj taisyklę, for- 
muluotą A. Poissinger: „geriausias mokytojas tas, kuris kalba ma- 
žiausia.“ 

Turint galvoj visą svarbumą to fakto, kad „pavyzdingas“ vertimas 
yra kolektyvaus visos klasės darbo padarinys, tenka griežtai pasisakyti | 
prieš pavedimą mokiniams vertimą išdirbti namie. Šiuo atveju, kaip 
teisingai pastebi F. Zeichner (ib., p. 26), nukenčia ir gimtoji kalba, 
nes mokinys pripranta tenkintis bet kokiais pasitaikiusiais posakiais. 
Iš kitos pusės, nepasitikėdamas savimi, mokinys pripranta dirbti ne- 
savarankiškai, ir čia taip pat nukenčia ne tik moralė, bet ir gimtoji 
kalba, nes paskolintas vertimas dažnai būna toli gražu nepavyzdingas. 

Plačiau šiuo reikalu mes kalbėjome elementarinio mokslo klausi- 
mu, čia pakaks dar pacituoti tokį rimtą autoritetą, kaip Prūsijos Švie- 
timo Ministerijos nurodymai (ib., p. 203): „Skaitymas vyksta tuo bū- 
du, kad iki aukštųjų klasių imtinai pagrindiniu principu yra darbo 
mokyklos principas, o ne uždavinėjimas paruošti naują pamoką namie.“ 

Kai kurie mokytojai praktikuoja tam tikrą „referato“ pobūdžio 
skaitymo būdą. Būtent, jie paveda atskiram mokiniui iš eilės namie 
paruošti tam tikrą teksto gabalą, kad jis galėtų jį vėliau klasėj „refe- 
ruoti“. Jei tokiam mokiniui ir nepavyks visą užduotą tekstą išversti, 
jis vis dėlto pasakys savo draugams žodžius, o iš dalies pateiks ir ver- 
timą. Šiuo būdu vykdomas darbo savarankiškumo principas: mokinys 
įpratinamas pasikliauti tik savo jėgomis, o ne nuolatiniu mokytojo 
paaiškinimu. 

Be abejo, tai yra šio metodo gera pusė ir vyresniosiose klasėse jį 
galima plačiai vartoti. Tačiau mokytojas turės apsaugoti klasės ko- 
lektyvą prieš vieną to metodo neigiamąją savybę: jei jėgos klasėj 
nelygios, jei referuojantis mokinys per stiprus, o jo draugai per silpni, 
tai jie negalės jo sekti, jo vertimo tempas atrodys jiems per greitas ir 
pats turinys liks ar iš dalies ar visai nesuprastas, o visas uždavinys bus 
per sunkus, nes per trumpą laiką jie negalės jo tinkamai įsisavinti. Juk 
reikia turėti galvoj, kad mokinys negali atstoti mokytojo: kartais jis ir 
labai gabus, bet ar jo balsas silpnas, ar jo tarsena neaiški, minčių dės- 

tymas nevykęs ir, aplamai, jam dažnai truks pedagogiško gabumo 
bei prityrimo. 

Jeigu norima taupyti laiką (o turint mažą pamokų skaičių tai yra 
itin svarbu), abiturientų klasei tiktų repeticijų mokslo tvarka. Tuo 
būdu pamokos bus skiriamos tik autoriaus skaitymui, nagrinėjimui, 
aiškinimui, o tam tikrą skyrių išėjus, po dviejų savaičių ar mėnesio, 
daroma iš to skyriaus rimta repeticija ir mokinio pažangumas įverti- 
namas pažymiu. 

Kalbant apie vertimą, kyla klausimas ir apie paties mokytojo pa- 
daromą „pavyzdingą“ vertimą. Ar reikalingas toks vertimas ir ar jis 
duos ko naujo mokiniui? Ten, kur naujo teksto vertimas užduodamas 
namų darbui, kur, vadinas, mokinys atsineša į klasę savo jau padarytą 
vertimą ir jį pasako mokytojui ir visai klasei, — ten, gal būt, kaipo 
galutina korektyva, mokytojo daromas vertimas ir būtų reikalingas. 
Bet, jei, kaip buvo aukščiau nurodyta, visas darbas padaromas klasėj, 
ir „pavyzdingasis“ vertimas visų mokinių ir paties mokytojo kartu 
yra išdirbamas, tada mokytojui dar jį kartoti ar siūlyti dar naują va- 
riantą — visai nėra reikalo. Juk pagaliau klasės padarytas vertimas 
dažniausiai ir bus tas, kurį mokytojas jau turi galvoj ir prie kurio jis 
klasę nejučiomis veda. 

Aišku, kad kieno bebūtų vertimas padarytas, jei net jis šioj pamokoj 
priimtas kaipo „pavyzdingas“, vis dėlto jis neturi tapti kanonu. Vadi- 
nas, jei, pakartotinai skaitydamas tą pačią vietą kitą pamoką, mokinys 
jau kitaip ir, gal būt, dar labiau vykusiai ją galės išversti, tai toks reiški- 
nys yra tik sveikintinas. Vertimo mokymasis atmintinai yra smerktinas 
(J. Paton, ib., p. 147). 

Kitas klausimas, su kuriuo tenka susidurti kiekvienam mokytojui, 
liečia vertimo užsirašinėjimą. Mokiniai yra ne tik linkę kiekvieną iš- 
verstą eilutę užsirašyti, bet prie užsirašinėjimo nepaprastai pripranta, 
taip kad nuo šio įsisenėjusio papročio juos labai sunku atpratinti. Čia 
tačiau kyla klausimas, ar būtinai toks užsirašinėjimas yra draustinas, 
ar iš tikrųjų jis yra kenksmingas. Aišku, kad mokinio darbą namie jis 
labai palengvina; taip pat jis neturi spausdinto vertimo neleistinų 
ydų: juk jo tekstas yra išdirbtas klasėj ir paties mokytojo aprobuotas. 
Reikia taip pat turėti galvoj, kad vieni vaikai daugiau, kiti mažiau ap- 
dovanoti atmintimi, vadinas, be užrašų jų padėtis nėra lygi. Juk, be to, 
ir užrašyti dažnai stengiasi, kad ir negabūs, bet stropūs ir uolūs mo- 
kiniai, o tinginiai su mielu noru to nedaro. (Kartais užsirašinėja ir 
gabūs mokiniai ir su didele sau nauda. Mano praktikoj atsitiko, kad 
mokinys išvertė hegzametru, — ir gražiu hegzametru, — daugiau 

kaip 300 Ovidijaus eilučių jau du metu po to, kai tas autorius buvo 
eitas klasėj. Aišku, kad be užrašų jis to padaryti nebūtų galėjęs.) 
Negalima neigti, kad vertimo užsirašinėjimas turi ir savo ydų: 
mokinys pripranta pasitikėti užrašais, svetimo proto darbu. Aš sakau 
„svetimo“, nes užsirašinėdamas, jis dažnai į knygą nei nežiūri. Klasėj, 
jei jis nerašo, bet pakviestas versti, jam padeda draugai ir mokytojas. 
Namie jis naudojasi užrašais. Kyla klausimas, kada gi pagaliau jis 
turės progos lavintis savarankiškai versti. Juk klasės rašomieji darbai 
pasitaiko palyginti retai ir turi greičiau patikrinamojo pobūdžio. Bet 


kaip mes galime tikrinti jo gabumą, kai mes taip maža padarėme tam 


gabumui lavinti? 

Antra vertus, jei mokinys bus priverstas pats namie panagrinėti 
tekstą, kurį iš dalies jis vis dėlto atsimena, ir čia jau savo protą įtempti, 
kad ryšį bei prasmę atnaujintų, tai ir naują tekstą skaitydamas jis ne- 
bus bejėgis. 

Žinoma, visi šie sumetimai geri teorijoj. Praktikoj tenka mokiniams 
stačiai drausti tokius užrašus gaminti. Bet draudimas yra prasta pe- 
dagogikos priemonė! Draudimas sukelia pasipiktinimą ir daugybę 
visokių apgaudinėjimų. Pagaliau, jei mokiniai taip atkakliai laikosi 
savo nusistatymo, tai reiškia, kad čia yra kažko didesnio, kaip pikta 
valia. Juk ir pačiame gyvenime tarp suaugusiųjų mes dažnai sutinka- 
me pasyviai nusistačiusių, svetimu protu gyvenančių charakterių. 
Mes negalime reikalauti, kad proto emancipacija, surišta su savaran- 
kišku darbu, žengtų lygiai greitai visose jaunose sielose. Vienas prie 
jos palinkęs daugiau, kitas — mažiau. Todėl savo klasėse aš pakenčiu 
vertimo užsirašinėjimą. Tai nereiškia, kad aš su juo nekovoju: aš aiš- 
kinu mokiniams, kodėl daugiau naudos ruoštis be užrašų, aš raginu 
juos pasitikėti savo atmintimi bei protu, pagaliau leidžiu sau kartais iš 
užsirašinėjančių mokinių kiek pasijuokti jų savigarbos jausmui sužadin- 
ti, bet aš niekuomet nepersekioju ir nebaudžiu juos už užsirašinėjimą: 
juk pagaliau, kad tai yra ir ilgesnis kelias, vis dėlto jis galės juos atvesti 
prie to paties tikslo; nagrinėdami tekstą vertimo pagalba, jie galės taip 
pat išlavinti savo protą tiek, kad sugebės jį nagrinėti jau be vertimo. 

Tokius pat sumetimus galima pakartoti apie spausdintus vertimus. 
Aišku, kad čia savarankiško darbo bus dar mažiau, bet bausti už jų 
vartojimą yra kenksminga pedagogikos atžvilgiu. Klasėj, žinoma, 
tokiems vertimams vietos nėra, ir ten jie konfiskuojami, bet namie 
jie nėra pavojingi. Lygiai taip pat ir mokinio paties rašyti vertimai 
neturi gulėti ant stalo tuo metu, kai praeitos pamokos tekstas yra 
kartojamas. Čia negali būti dviejų nuomonių. 

Kalbėdamas apie autorių skaitymą vokiečių mokyklose, J. Paton 
(ib., p. 144) pabrėžia, kaip svarbu, kad „mokinys nuo pat pradžios 
"pajustų, jog jis mokosi kalbos ne dėl kalbos, bet dėl to, kas šia 
kalba parašyta“. Dažnai mokinys esti paskaitęs ir panagrinėjęs ne 
maža, bet apie ką, sakysim, eina reikalas Galijos karuose, ir ką mums 
Cezaris pasako, apie tai jis gauna labai neaiškų supratimą. Žinoma, 
turiniui iškelti mokytojas privalo turėti ir gabumo ir mokėjimo. Ir čia 
jis neturi užmiršti pagrindinės dėstymo taisyklės: kuo mažiausia kalbėti 
pačiam, kuo daugiausia duoti kalbėti mokiniui. Laimei lotynų kalbos 
mokslas eina po gimtosios kalbos mokslo, taip kad mokytojas gauna 
jau išmiklintus moksleivius, įpratintus, jau savo gimtosios kalbos 
tekstą skaitant, nuolat duoti sau apyskaitą iš jo turinio. 

Lygiai taip pat ir lotynų kalboj: baigus tam tikrą skyrių, mokytojas 
paveda mokiniams suglaustai atpasakoti turinį arba išdėstyti pagrin- 
dinę mintį. Jei klasė prie to pripratinta nuo pat pradžios (nuo elemen- 
tarinio mokslo), nebus sunku tai padaryti lotynų kalba. Teksto 
turinio įsisavinimui gerai patarnauja ir rašytos santraukos (summaria): 
mokiniai tokį darbą noromis atlieka,nes gimtąja kalba turinį atpasakoti 
žodžiu jiems dažnai atrodo „vaikiškas“ darbas, per lengvas todėl ir 
nereikalingas. 

Tam pačiam tikslui: turinio apžvalgai ir tekstą skaitani įgytos 
medžiagos įsisavinimui patarnauja „rinkinių“ sąsiuviniai (Sammel- 
heite), į kuriuos mokinys įrašo visa, ką jis sužinojo nauja apie kariuo- 
menę, laivyną, miestų apgulimą, tikybą. Iš Ovidijaus, pav., jis galės 
pasisemti žinių apie tai, kaip senovės romėnai įsivaizdavo pirmuosius 
civilizacijos žingsnius (Keturi amžiai), apie dievus ir tikybines apeigas, 
apie namų ruošą (Filemonas ir Baukidė). Aišku, kad toks darbas la- 
vina mokinio palinkimą ir pasiruošimą prie tikro moksliško darbo, 
kartu patenkindamas savarankiško veikimo reikalavimus. 

Prūsijos Švietimo Ministerija (ib., p. 204) taip apibūdina skaity- 
mo tikslą: „Baigtas perskaityto kūrinio vaizdas ir bendras autoriaus 
asmens įspūdis, kalbos ypatumai, ritmas, veikalo dvasinės vertės ir 
meniškos formos supratimas... Tolesniu uždaviniu būtų. apčiuopti 
veikalą ir jo autorių ryšium su jo laikotarpiu ir mūsų kultūra“. 

Paskutinis reikalavimas ypač tinka aukštesnėms klasėms, kur 
aukštesnis išsilavinimo laipsnis leidžia tai daryti. 

Pagrindinė taisyklė, draudžianti mokytojui kalbos „monopoliją“ 
pasiimti klasėj, galioja ir naują tekstą skaitant. Yra nuomonių 
(Fr. Cramer, A. Scheindler), kad pirmą kartą mokytojas pats perskaito 
mokiniams ar visą paskirtą pamokos darbui tekstą ar sakinį su tinkama, 

žinoma, išraiška. Iš esmės prieš tai nieko negalima turėti, tačiau 
praktikoj mes čia kaip tik laužome aktyvumo dėsnį. Juk kiekvienas 
mokinys „trokšta“ taip ar kitaip savo aktyvumą išreikšti, padaryti 
pats; o dar tarp atskirų mokinių tuo atžvilgiu yra taip pat didelė 
„žiauri“, aš pasakyčiau, konkurencija: tik pagalvoti! kartais 40 ber- 
niukų vienoj klasėj! Ar daug tenka kiekvienam jų per pamoką pada- 
ryti? Aš laikau, kad čia nėra kitos išeities, kaip paaukoti gerą ir esmės 
pavyzdžio davimo principą ir pavesti naują tekstą skaityti vienam 
gabesniam mokiniui. Iš to bent jam vienam bus neginčytinai daugiau 
naudos, o kitų (nereikia užmiršti tą faktą) dėmesį patraukti prie naujo, 
jiems dar nesuprantamo, sakinio skaitymo ne taip jau lengva, ir 
daugely atvejų jie vis dėlto mokytojo išraiškos nepaisys, ir jo geriausios 
pastangos nucis niekais. Antra vertus, gabus mokinys galės jau šiek 
tiek prisiartinti prie idealios skaitymo formos, taip kad jo skaitymas 
šiek tiek atstos mokytojo darbą. Tokiais psichologiškais bei praktiškais 
sumetimais aš savo pamokose prozos teksto neskaitau pats. Kitas 
dalykas su poezija. Čia ir patys vaikai supranta, kaip svarbu skaitymo 
pasiklausyti. Kitaip, jie žino, bus vargas su metru. Todėl poezijos 
naują tekstą mokytojas turi būtinai pats paskaityti. 

Kalbėdami apie skaitymą, turime pabrėžti, kad kalbame apie naujo 
teksto skaitymą.  Sąmoningam skaitymui lavinti mes negalime skirti 
daug laiko per lotynų kalbos pamokas. Juk tam yra, visų pirma, 
skirtos lietuvių kalbos pamokos, ir jei gimtosios kalbos mokytojas 
nesugebėjo tokio skaitymo mokėjimo išlavinti, tai lotynų kalbos 
mokytojas maža tegali čia padaryti. Tačiau dažnai pasitaikys ne tik 
progos, bet ir reikalo, ištisą ar kalbos dalį einant, paaukoti laiko 
vienos ar kitos ištraukos dailiajam skaitymui. (Tai liečia ne tik Cice- 
rono, bet ir Livijaus kalbas.) Aišku, kad čia mokytojas turi duoti tokio 
skaitymo pavyzdį. Mokiniams toks darbas (jei ne per dažnai) labai 
patinka, o be bendro laivinančio pobūdžio jis turi dar tą naudą, kad 
padeda lotynų tekstą įsisavinti ir kalbos grožį suprasti. Numatydamas 
iš anksto tą ar kitą ištrauką išmokyti mokinius skaityti, o gal būt, ir 
atmintinai išmokti, žinoma, mokytojas galės ir iš pat pradžios ją 
jiems pats paskaityti: šiuo atveju tai bus visai savo vietoj. 

Prūsijos Švietimo Ministerija ypač pabrėžia ryškaus skaitymo 
reikšmę (ib., p. 204): ,„Sąmoningas svetima kalba parašyto teksto 
skaitymas, poezijos veikalų deklamavimas yra vienas iš pagrindinių 
senovinių autorių skaitymo tikslų; kaip tik jaunimas gali čia pasiekti 
labai gerų rezultatų“. 

Ryšium su autorių skaitymu kyla klausimas dėl komentarais aprū- 
. pintų mokyklinių leidinių vartojimo. Iš esmės šis klausimas turi 
daug bendra su atskiro gramatikos vadovėlio vartojimo klausimu. Ir 
"čia, kaip ir ten, reikia pripažinti, jog, tinkamą mokytoją turint, 
mokiniui joks komentuotas vadovėlis nereikalingas. "Tačiau tokie 
leidiniai, jai ne būtinai reikalingi mokiniui, vis dėlto gali būti labai 
naudingi pačiam mokytojui, kuris jų dėka gali laimėti daug laiko 
prie pamokos ruošdamasis. Šiuo reikalu Į. Paton rašo (ib., p. 142): 
„(Vokiečių) mokytojai žiūri į komentarus, kaip į puikią priemonę 
pačiam mokytojui ir, gal būt, dviejų vyresniųjų klasių mokiniams 
naudotis, kur jie sutaupo daug laiko mokytojui; jie gali būti taip pat 
naudingi mokiniams namie skaitant“. Iš tikrųjų, ypač realijų komen- 
taras geras tuo, kad mokinys pats gali į jį namie pažvelgti: čia ne tik 
laikas bus sutaupytas (nes mokytojui nereikės apie šį dalyką daug 
klasėj kalbėti), bet ir mokinio aktyvumas laimės. Jis turės įspūdžio, 
ir, iš tikrųjų, jis pats ras vieną kitą atsakymą į tą ar kitą klausimą, o 
ne mokytojas jį baigtai išdėstys. Be to, aišku, kad ir šiuo atveju, 
kaip ir su gramatikos vadovėliu, gali pasitaikyti, kad mokinys praleido 
pamoką ar keletą pamokų, ir jam pačiam teko dirbti namie. Čia jam 
toks komentaras galės, kad ir iš dalies, atstoti mokytoją. Neturėda- 
mas komentuoto leidinio, jis atsidurs keblioj padėty. 

Tokios yra komentarų gerosios pusės. Jų vartojimo svarbiausias 
trūkumas yra tas, kad mokytojo vedama pamoka gali nustoti savo 
originalumo, o su tuo ir gyvumo. Sakysime, kad mokiniai pasiįdomavo 
ir pasižiūrėjo iš anksto, kas pasakyta komentare dėl skaitomojo klasėj 
teksto. Juk visos mokytojo pastabos jiems atrodys, ir galės atrodyti, 
kažkokios nublukusios, tarytum mokytojas pats moko tik, lyg papūga, 
svetima pakartoti. Vadinas, mokytojas turės dar stengtis savo aiškina- 
mąją medžiagą paįvairinti, bet tai juk nėra visuomet galima. Žinoma, 
šiais atvejais jam geriausiai pačiam pradėti savo pastabą panašiai, 
kaip: „Jūs jau, tur būt, skaitėte komentare...“ 

Dar sunkesnėj padėty atsiduria mokytojas, jei jis negali sutikti su 
visu tuo, kas yra komentare. Vaiko ar kad ir jaunuolio protas nekenčia 
alterantyvų: jam viskas turi būti aiškiai pasakyta, taip ar ne. Ogi 
alternatyvą prašalinus, nukenčia arba mokytojo arba knygos autori- 
tetas. Ir tuo ir kitu atveju nukenčia, apskritai, mokslo ir mokslo įsta'gų 
autoritetas. "Tuo būdu geriausia išeitis vis dėlto būtų pasistengti 
įkvėpti mokiniams tyrinėjimo dvasią, vaizdžiai parodyti jiems, jog 
kiekviename moksle gali būti daug hipotezių ir svarbu mokėti savo 
hipotezę paremti. 

Kitas komentuotų leidinių trūkumas yra jų siaurumas, vadinas, 
skaitomojo autoriaus veikalų pasirinkimo siaurumas. Jei, pav., 
skaitoma ištisa veikalo knyga, tai dažniausiai ši knyga tik ir bus šiame 
leidiny, vadinas, ištraukų iš kitų knygų mokytojas jau negalės paskai- 
tyti. Ir atvirkščiai, — daug komentuotų leidinių duoda ištraukas 
arba antologijas: šiuo atveju mokytojas vėl bus surištas, nes jo skoniui 
ar jo tikslui kito padarytos ištraukos dažnai netiks. Pagaliau, kad 
ir atsirastų toks komentuotas leidinys, kuris turėtų visas tam tikro 
veikalo knygas, nekalbant jau apie visą autorių, toks leidinys būtų 
toks brangus, kad mokiniai juo naudotis negalėtų. Tokia dalykų būklė 
dažnai verčia mokytoją vartoti stereotipinius nekomentuotus leidinius, 
juk labiau pasiturintiems mokiniams galima pagaliau palikti valią 
komentuotą leidinį nusipirkti ir juo naudotis tol, kol jis tiks klasėj 
skaitomam tekstui. 

J. Paton (ib., p. 142) iškelia taip pat klausimą apie komentarų 
vietą: ar jie turi būti skaitomojo teksto gale, ar visai atskiroj knygutėj, 
ar kiekvieno puslapio apačioj. Kad paskutinis jų tvarkymo būdas ir 
atrodo mažiausia vartojamas, aš būčiau pasisakęs už jį tais sumetimais, 
kad, kaip rodo praktika, mokiniai yra linkę apie komentarus užmiršti 
ir į juos visai nežiūrėti. Jei paaiškinimai būtų sudėti čia pat, skaito- 
mojo teksto apačioj, tai, be abejo, jie mokinius viliotų į juos dažniau 
pasižiūrėti, ir, tuo būdu, būtų daugiau vilties, kad daugiau iš jų pasi- 
liktų mokinių atminty. 

Prie komentuotų leidinių ypatumų priklauso ir balsių ilgumo 
bei trumpumo žymėjimas.  Kalbėdami apie elementarinio mokslo 
reikalavimus, mes jau buvome pabrėžę šio dalyko svarbumą. Aišku, 
kad ir geras komentuotas leidinys negali to nepaisyti. Kiekvienas 
retesnis žodis, kurio tarimas galėtų sukelti mokiny abejonių, privalo 
ilgumo ar trumpumo ženklą turėti. 

Lygiai taip pat pageidautina komentuotuose leidiniuose netiesioginę 
kalbą žymėti kursyvu. Palikdamas akademišką autorių nagrinėjimą ir 
kritiką universiteto mokslui, siūlyčiau šią palengvinamąją priemonę 
vartoti ne tik žemesnėse, bet ir vyresnėse klasėse. 

Prie teigiamų komentuotų leidinių savybių priklauso taip pat 
ir medžiagos suskirstymas ir jos tinkamomis antraštėmis aprūpinimas, 
Antraštės ypatingai patraukia į save mokinio dėmesį, patarnaudamos 
turinio įsisavinimui. Istoriškos datos puslapių paraštėse irgi neturi 
būti pamirštos. Realijoms galima panaudoti ne tik žemėlapius, miestų 
bei apylinkių fotografijas, žygių bei mūšių schemas, ginklų bei kitų 
daiktų restauracijas, antikinės skulptūros bei tapybos reprodukcijas, 

— bet ir naujųjų laikų dailininkų bei iliustratorių padarytus paveikslus. 
Kaip buvo pastebėta, kalbant apie elementarinius vadovėlius, tokie 
„paveikslai kartais daugiau patraukia mokinio vaizduotę, kaip senovinio 
meno pavyzdžiai. 

Ryšium su komentuotais leidiniais tenka iškelti ir žodyno klausimą. 
Iš tikro, daugumas šių leidinių, — ypač žemesniosioms klasėms skir- 
tieji, — yra aprūpinti specialiais to veikalo ar bendrais autoriaus 
žodynais. Jie mokytojui yra didžiausia darbo pagalba ir sutaupo 
daug laiko. Čia daugiausia duota žodžių pagrindinė prasmė ir prasmė 
tinkama tam tikrai vietai, taip kad mokinys gali lengvai versti tekstą 
ir kartu pakartoja ir žodį jo pagrindine prasme. (Aišku, kad jis bū- 
tinai privalo naujus Žodžius nurašinėti į savo žodynėlį.) 

Kiek kitoks yra dalykas su bendro žodyno vartojimu, prie kurio 
tenka pereiti, nekomentuotą leidinį skaitant. Tokiame bendrame 
žodyne mokinys jaučiasi paskendęs lyg jūroj. Pradžioj mokytojas 
privalo jam vadovauti. Mokiniai turi atsinešti žodynus į klasę ir naujų 
žodžių ieškoti bendromis jėgomis. Čia mokytojas turi nurodyti, kaip 
atskirti pagrindinę nuo išvestinės ar perkeltinės prasmės ir kaip iš pa- 
grindinės prasmės išvesti reikalingą prasmę, kuri tiktų skaitomajam 
tekstui. Žodyno vartojimas, iš tikrųjų, sudaro mokiniams daug sun- 
kumo ne tik pirmus metus, bet ir vyresniosiose klasėse, nes mokinys 
retai moka iš visos eilės nurodytųjų prasmių pasirinkti skaitomajai 
vietai tinkamą: toks mokėjimas, žinoma, pasiekiamas tik ilga praktika. 
Juo labiau patartina mokinį prie žodyno pratinti. 

Yra atskiras klausimas, kada mes turime ir galime pradėti autorius 
skaityti. Kalbėdamas apie mokyklinį darbą Vokietijoj, J. Headlam 
(ib., p. 51) pastebi, kad reformuotoj mokykloj, vadinas, mokykloj, 
kur lotynų kalbos mokslas prasideda po vienos iš naujųjų kalbų 
mokslo, Cezarį pradeda skaityti net prieš baigiant pirmuosius metus. 
Žinoma, reikia turėti galvoj, kad čia lotynų kalbos pamokų skaičius 
pakyla iki 10-ties (p. 170) vadinas, per vienerius metus padaro tai, 
ką mes padarome per dvejus, turėdami po 5-ias savaitines pamokas. 
Mes nesvarstysime čia klausimo, kas geriau, nes vargu, ar mūsų mo- 
kykloj mes rasime 10 laisvų valandų lotynų kalbai paskirti: abiejų 
mokyklų programos visai skirtingos. "Tačiau mes galime padaryti 
labai svarbią išvadą, kad jau dviejų pirmųjų metų gale mes galime 
pradėti skaityti autorių, kaip tai daroma aukščiau minėtoj mokykloj. 
J. Headlam pabrėžia, kad darbą galima varyti taip intensyviai retor- 
muotoj mokykloj todėl, kad kalbų moksle mokiniai turi tvirtą pagrindą, 
nes ir gimtosios ir vienos naujosios kalbos elementarinį kursą jie yra 

išėję. Šiuo atžvilgiu mes esame net geresnėse sąlygose, nes lietuvių 
kalbos gramatikos mokslas lotynų kalbai duoda nepalyginamai daugiau, 
kaip vokiečių, prancūzų ar anglų. 

Pagaliau, juk ir Prancūzijoj antrųjų metų pabaigoj jau skaito 
Fedrą iš originalo (J. Bezard, ib., p. 162). Mūsų nuomone Fedras 
nėra lengvas autorius, ir didesnio tūrio paimtas jis gali tapti moki- 
niams monotoniškas ir neidomus. Bet, užuot maitinę 14-os ir daugiau 
metų berniukus įvairių chrestomatijų skystais pasakojimais, mes 
galėtumėm juos supažindinti su Kornelijaus Nepoto įdomiais ir pamo- 
komais ,„Gyvenimais“. Cezaris ir savo turiniu ir savo kalbos didesniu, 
palyginant su Nepotu, sunkumu labiau tinka tretiems mokslo metams, 
bet Nepoto kalbos lengvumas leidžia juo pradėti kad ir antrą antrųjų 

" metų pusmetį. 


2. Skaitomosios medžiagos suskirstymas. 


Prieš pereidami prie klausimo, kurie autoriai kuriai klasei tinka, 
tenka išaiškinti, kuo vadovautis tą ar kitą autorių klasei skiriant. Koks 
yra skaitomosios medžiagos atrankos principas? 

Į šį klausimą gražiai atsako Fr. Hoffmann (ib., p.12): „Nur das 
Beste ist žiūr die Jugend gut genug — Tik kas geriausia yra jaunimui 
pakankamai gera!“ Vadinasi tai, kas yra labiausiai vertinga savo Tor- 
ma ir turiniu ir kas yra iš ūikrųjų charakteringa lotynų ir, aplamai, 
senovinei literatūrai, turi patekti į programą. 

Antros eilės principas, kuris tik turi būti suderintas su pirmuoju, 
yra tinkamumo mokyklai principas. Vadinas, turinys, o iš dalies ir 
forma, turės atitikti vaiko subrendimo laipsnį ir etinio auklėjimo tiks- 
lą. Šiuo atžvilgiu, pav., kad ir kaip charakteringi romėnų literatūrai 
tokie autoriai, kaip Plautas arba Satyrikono autorius, vis dėlto dėl 
pirmojo formos sunkumo, dėl antrojo turinio savybių, jie pasilieka 
už programos ribų. Žinoma, ir šioj srity gali būti skirtingų nuomonių: 
anglų mokykla, pav., laiko skaitytinu Eutropijų, — vokiečių metodi- 
ninkai (Fr. Cramer) smerkia ji už tetoriškumą. Tuo būdu pasirinkda- 
mi autorių turime gerai apsvarstyti visus „pro“ ir „contra“, o progra- 
ma, iš savo pusės, turi taip pat duoti mokytojui tam tikro pasirinkimo 
laisvę. 

Trečias principas, kurį ypatingai pabrėžia Prūsijos Švietimo Mi- 
nisterija (ib. p. 204), bet kurio laikėsi ir tebesilaiko daugumoj ir visos 
mokyklos, reikalauja, kad autorius būtų paimtas, kaip vienetas, o ne 

sudarytų savo veikalo ištrauka tik mažą dalelę, tik „pavyzdėlį“ (,„Prob- 

chen“) skaitymų rinkiny arba chrestomatijoj, kurių yra daug pasi- 

rodžiusių užsienio spaudoj. Trečiasis principas reikalauja irgi ne tik 

"autoriaus vienumo, bet ir veikalo ištisumo. Jis reikalauja pav., 
kad mokinys perskaitytų, kad ir vieną, bet ištisą knygą iš Bellum 
Gallicum, užuot davus jam ištraukų rinkinį, kuris apimtų viso vei- 
kalo įvykius. 

Autoriaus vienumo principą mes suprantame tuo būdu, kad kiek- 
vienam mokslo metų pusmečiui ar trimestrui iš tikrųjų skiriame tik 
vieną autorių, vengdami ne tik chrestomatijų iš kelių autorių suda- 
rytų, bet ir lygiagrečio prozaiko ir poeto skaitymo (prieš tokį skaitymą 
pasisako ir Prūsijos Švietimo Ministerija, ib., p. 203). Tačiau veikalo 
ištisumo principas, turint mažą palyginti pamokų skaičių ir neaukštą 
kalbos mokėjimo laipsnį, vargu, ar gali būti pasiektas. Jei, pav., pro- 
grama reikalauja 10—20 Cezario ar 10—15 Livijaus skyrių, aišku, kad 
mokytojas dažnai ras reikalo tą ar kitą skyrių praleisti. Aplamai, kyla 
dar didelis klausimas, kas atitinka veikalo ištisumo principą labiau, 
ar vienos knygos, ar charakteriangiausių veikalo dalių skaitymas. Ši 
pastaba tinka ypač Ovidijui ir jo Metamoriozių skaitymui. Juk tarp 
atskirų epizodų ryšys šiame veikale yra grynai išorinis, o padalinimas 
į knygas visai atsitiktinas. Panašūs dalykai ir su Horacijumi: juk nė 
vienas mokytojas neskaitys jo kurios vienos knygos odžių iš eilės. 
Tuo būdu ištisumo principą galima pritaikinti tiktai atskirų veikalų 
dalims, kurios pačios sudaro a: vieną ištisą epizodą, ar atskivo įvykio 

„aprašymą, — žodžiu, užbaigtą veikalėlį. Vadinas, jei mokytojas pasi- 
ryš skaityti Livijaus XXI-ąją knygą, jau neleistina bus pereiti po mė- 
nesio prie I-sios dekados ir atvirškčiai, bet aišku, kad, pav., Horaci- 
jaus ir satiros ir epodai gali būti prijungti prie odžių skaitymo, nes čia 
mes turime reikalo su visa poeto asmenybe, su jo tilosotija ir, taip pat, 
su jo laikotarpiu. 

Autoriaus vienumo principo mes neprivalome suprasti aklai ir 
perdaug siaurai arba formaliai. Aišku, kad autorių pusmečiais ar tri- 
mestrais suskirstymas labai patogus mokslo tikslui. Baigiant kurį nors 
veikalą sykiu su pusmečio pabaiga, susidaro tam tikras užbaigtinumo 
jausmas. Bet, jei to padaryti nepavyko, ir jei mokytojas randa vis dėlto 
reikalo pradėtą skaitymą užbaigti, o iš kitos pusės yra galima ir kitam 
pusmečiui skirtą uždavinį atlikti, aiškus dalykas, mes neturime pirmo- 
jo autoriaus skaitymą būtinai nutraukti, o paskum kaip nors užtęsti 
antrojo autoriaus studijas, kad tik užpildytumėm pusmetį. Kiekvienas 
mokytojas yra, pav., pastebėjęs, su kokiu susidomėjimu mokiniai skai- 

to Ovidijų. Tokį susidomėjimą galima panaudoti ir glaudesniam su 
autoriumi susipažinimui ir kalbos mokėjimo pagilinimui. Vadinas, 
jei mokytojas turi antrą trimesirą, sakysime, išeiti Ovidijų, o trečią — 
Ciceroną, jis laisvai galės Ovidijų pratęsti lig Velykų atostogų (jei jos 
ankstyvos), o likusį laiką paskirti Ciceronui. Iki vasaros jis spės baigti 
vieną iš jo kalbų prieš Katiliną. Aišku, jei jis numatė plačiau išeiti Ci- 
ceroną, jis galės paskirti jam ir visą trimestrą ar net daugiau. 

Turėdami visa tai galvoj, grįžtame prie pirmo skaitomosios me- 
džiagos pasirinkimo reikalavimo: būtent, skaitytina tat, kas yra ver- 
tingiausia; arba, kaip formuluoja šį reikalavimą Prūsijos Švietimo 
Ministerija (ib., p. 202): „Nur solche Schriften sind zu lesen, die in 
sich selbst wertvoll sind“.*) Tuo būdu, pav., Plinijaus Vyresniojo 
„Historia Naturalis“, turinti tiek reikšmės gamtos mokslo evoliucijos 
istorijai, arba Vitruvijaus veikalas, nepakeičiamas meno istorijai, į - 
mūsų programą įeiti negalės, nes jie yra tik medžiaga, specifiniai šal- 
tiniai, bet žilosotiškos minties, arba stiliaus tobulumo, arba poetiškos 
kūrybos amžinos vertės juose nėra arba per maža. 

Autorių sąrašas tradicinis Lietuvos mokykloj, reikia pripažinti, 
kuo geriausiai atitinka šitą mūsų nustatytą atrankos reikalavimą: čia 
turime visa, kas yra romėnų literatūroj ir charakteringiausio ir ver-- 
tingiausio, — Cezaris, Ciceronas ir Livijus, Ovidijus, Vergilijus ir 
Horacijus. Jei kai kurie metodininkai ir nelaiko Cezarį tinkamą gim- 
nazijai, tai yra sporadiškos individualios nuomonės. Tas pats ir su 
Ciceronu, — skonio ir asmeniško palinkimo dalykas, ar jis labiau ar 
mažiau patinka mokytojui, bet Ciceronas ir romėnų literatūra kuone 
sinonimai: nuo jo skaitymo atsisakyti negalima. 

Tačiau šiam autorių sąstatui trūksta tam tikro „lankstumo“. Kaip 
mes buvome pasakę, mokytojui turi būti duota pasirinkimo laisvė: 
čia gi nėra iš ko pasirinkti, nes viskas būtina. Apie šią pasirinkimo lais- 
vę Prūsų švietimo Ministerija pasisako taip (ib., p. 202): „Kad ir at- 
skirų krypčių mokykloms negalima nustatyti vieno bendro kanono: 
nuo mokytojo individualumo, nuo jo ir pačios klasės gabumų pareis 
autorių pasirinkimas, žinoma, programų nustatytose ribose“. Vadi- 
nas, prie būtinųjų autorių sąrašo turime dar pridėti autorių sąrašą, 
iš kurių mokytojas galėtų pasirinkti, atsiduręs ypatingai gerose są- 
lygose. Šiuo atveju jis galėtų tokiais autoriais einamąjį kursą pagilinti. 
Taip pat, kur galima, jis galėtų vieną kitą autorių, kad ir iš dalies, tuo- 
ar kitu pakeisti. Mes buvome jau kalbėję apie nepakeičiamą Nepoto 


*) „„Skaitytini tik tie tekstai, kurie savaime yra vertingi“. 

propedeutinę reikšmę. Mokytojas galėtų arba pakeisti juo iš dalies 
Cezarį arba, anksčiau baigęs elementarinį kursą, pradėti jį skaityti 
dar prieš Cezarį. Jei programa numato skaityti Livijų net per dvejus 
metus, mokytojas turėtų turėti teisę pakeisti jį arba Saliustiju pirmai- 
siais metais, arba Tacitu — antraisiais. 

Reikia pripažinti, kad kai kurie autoritetai laiko Saliustijų netin- 
kamu mokyklai tam tikrais etinio pobūdžio sumetimais, liečiančiais 
ir jo paties asmenį ir jo veikalų turinį (Scheindler, ib., p. 192). Tačiau 
toks nusistatymas, kaip ir prieš Ciceroną, yra daugiau to paties ar kito 
pedagogo pažiūros klausimas, ir tas, kuris vis dėlto laiko tuos sume- 
timus rimtai pamatuotus galės Saliustijaus ir neskaityti. (Skaitydamas 
autorių prieš savo įsitikinimus, mokytojas ir mokiniams negalės įkvėpti 
nei to autoriaus supratimo nei jo veikalams meilės: mokslo tikslas bus 
pasiektas tik formaliai, bet ne iš esmės). 

Kitas klausimas, kuris kyla dėl skaitytinų autorių, liečia poetus 
elegikus: Katulą, Tibulą ir Propercijų. Juk daugelio autoritetų, tarp 
kurių yra ir Momzeno vardas, Katulas, pav., yra laikomas kuone di- 

„džiausiu, pirmuoju romėnų poetu. Argi galima praeiti pro šalį tokių 
šedevrų? Mano manymu, einant Horaciju ar Vergiliju, dažnai gali 
pasilikti bent kiek laiko su poetais elegikais susipažinti. Žinoma, ir čia 
šis klausimas pareis nuo mokytojo: gal būt, su viena klase jis skaitys 
pilnesniu tūriu Vergilijų ar Horacijų, su kita klase jis ras laiko skaityti 
irgi elegikus. Anglijoj lengvesnės poetų ištraukos pateikiamos moki- 
niams net per antrus mokslo metus, pav., Katulo ,„Lugete, o Veneres 
cupidinesgue...“ arba Marcialo „Issa est passere neguior Catulli...“ 
(„The Teaching oi Latin“. The Second Year ot Latin. W. Tones, 
p. 47). 

Tokia dalykų padėtis kitą kartą duoda progos iškelti klausimą dėl 
chrestomatijos. Jei mes atmetam chrestomtiją, kaip mokslo priemo- 
nę su pagrindiniais programos autoriais susipažinti, ar negalėsime jos 
panaudoti, norėdami mokiniams duoti supratimą apie autorius, kurie 
programoj bus pažymėti kaip neprivalomi? 

Pagrindiniam autoriui, kad ir nebus perskaitytas kuris vienas jo 
ištisas veikalas, skiriamas jei ne pusmetis, tai bent ištisas trimestras, 
kad tikriau ir giliau su autoriaus savybėmis klasę supažindintumėm. 
Skaitydami nepagrindinį autorių, mes statysime sau tikslą duoti tik 
bendrą supratimą apie jo temas, o iš dalies leisti mokiniui žvilgrerėti 
į jo kūrybos laboratoriją. Kartais ir trumpa ištrauka, užėmusi vieną 
tik pamoką, palieka mokiniui labai gilų įspūdį. Pav., pasakysiu apie 
save patį: gimnazijoj man tik kartą buvo duota, kaip extemporale, iš- 

trauka iš Kurcijaus Rufo. Tačiau ir autoriaus vardas, ir jo stilius (ne- 
panašus į Cezario: tiek aš tada galėjau konstatuoti), ir ištraukos turi- 
nys pasiliko mano atminty visam gyvenimui, tuo tarpu kai aš nepri- 
simenu nė vienos iš Cezario ištraukos, kurią aš turėjau, kaipo extem- 
porale, būdamas gimnazistu. Atsimenu, kad ir mano draugus ta Kur- 
cijaus ištrauka gyvai sudomino. 

Tuo būdu, ne tik rašomiesiems darbams (kur tenka prisilaikyti 
skaitytų ar skaitomų autorių), bet paprastai pamokai laikas nuo lai- 
ko, kad ir vieną kartą per dvi savaites, mokytojas galės paskaityti su 
klase tokių neįėjusių į privalomą programą autorių ištraukas, ar paties 
mokytojo pagamintas (šapirografu), ar paimtas iš chrestomatijos, visų 
mokinių įgytos. 

Iš savo praktikos prisimenu, kaip kartą VII-oj klasėj paskutinę 
prieš rekolekcijas dieną aš ėmiau diktuoti mokiniaims Senekos aforiz- 
mus iš Libellus Sententiarum (Proi. M. Račkauskas). Vienas mokinys 
rašė lentoj, kiti nusirašinėjo į savo sąsiuvinius. Vertė visa klasė. Mo- 
kiniams šis darbas sukėlė didelio susidomėjimo, o aš ta proga galėjau 
pridurti ir trumpą filosofo charakteristiką sąryšy su krikščionių etika,, 
turint galvoj rekolekcijų lankymą. 

Kitoj VII-oj klasėj aš kartais skaitydavau su mokiniais elegikus 
Vergilijaus ir būsimoms Horacijaus studijoms papildyti. Buvo 
perskaityti aukščiau minėtas Katulo eilėraštis ,,Lugete, o Veneres...“, 
Tibulo I-os knygos X-os elegijos ištrauka 1—12, 45—52 (dižirambas 
taikai), Propercijaus II-os knygos I-os elegijos ištaruka 1—12, 15—16, 
71—78 (Ad Maecenatem). Dar prieš tai, ryšium su Vergilijaus 
Enejidos skaitymu, buvo paimtos dvi ištraukos ir Georgica. 

Toks, kad ir sporadiškas, susipažinimas su įvairiais romėnų 
literatūros atstovais nuveda mus prie klausimo dėl savarankiško 
namie skaitymo, bet apie tai vėliau. Čia turime tik pabrėžti, kad 
šis tariamai sporadiškas autorių skaitymas iš esmės visuomet turi 
turėti vidujinį ryšį su to autoriaus skaitymu, kuris padėtas į progra- > 
mos pagrindą: kitaip jis nustos savo teisės egzistuoti, nes užuot 
pagilinęs ir autoriaus ir jo laikotarpio supratimą, jis tik blaškys 
mokinio mintis. Pav. auksčiau minėtas susipažinimas su Seneka, 
kaip krikščioniškos percepcijos autoriumi kilo ryšium su Vergilijaus 
skaitymu. Vergilijus taip pat daugeliu atžvilgių duoda progos kalbėti 
apie jo kūrybos santykius su krikščioniška mintimi. Vadinas čia jau 
ne vienas, o ir kitas, gal būt, grupė autorių duoda mokiniui suprasti, 
kaip arti jų laikotarpis stovėjo, kaip paruoštas jis buvo krikščioniškai 
moralei priimti. 

a) Cezaris, Nepotas, Kurcijus Rufas. 


Mes susilaikome nuo to ar kito autoriaus prie tų ar kitų metų 
prirakinimo: tai yra programos klausimas, ir jis daug pareina taip 
nuo pamokų skaičiaus, taip nuo metodo, taip nuo mokinio 
amžiaus. Mes buvome jau pasisakę už tai, kad programa paliktų 
mokytojui daugiau iniciatyvos laisvės, kad jis galėtų, pasilikdamas 
programos ribose, skaitomąją medžiagą pritaikinti savo darbo sąly- 
goms. Tuo būdu, kalbėdami apie autorių suskirstymą, arba suskirstę 
juos šio veikalo planu, mes turėjome ir turėsime galvoj daugiau nuo- 
seklumo principą, kaip griežtą autoriaus paskyrimą tai ar kitai klasei. 

Nuo kurio gi autoriaus pradėsime originalių lotynų kalbos tekstų 
skaitymą? — Daugiausia paplitusi tradicija atsako į tai Cezario 
vardu. Tiesa, A. Kappelmacher (A. Scheindler, ib., p. 151) nu- 
rodo, kad tūli mokslininkai pasisako prieš Cezario mokykloj skaity- 
mą dėl to, kad jo veikalas parašytas suaugusiems, o ne mokyklinio 
amžiaus vaikams (Herder: „Julius Caesar ist eigentlich nicht fūr 
Schiiler“). Jų nuomone mokiniai negalės nei jo turinio tinkamai 
suprasti, nei jo stiliaus tinkamai įvertinti, nei bus jo teigiamai paveikti. 
Tačiau, jei laikysimės tokio principo, tai teks ir gimtosios ir visuo- 
' tinės literatūros daugelio veikalų neduoti moksleiviams skaityti. Juk 
ir Dantės Pragaras ir Šekspiro Makbetas ne vaikams yra parašyti. 
Tačiau ir šie ir kiti veikalai mokykloj skaitomi ir nagrinėjami. Jau- 
nuolis išneša iš knygos tiek, kiek sugeba, bet nereikia pamiršti, kad 
jis ir pats jau būdamas 14—16-0s metų pradeda kurti. Pagaliau, 
aukščiau nurodytas sumetimas dėl Cezario skaitymo galėjo turėti šio- 
kio tokio pagrindo tada, kai jį skaityti pradėdavo nuo 3-ios gim- 
nazijos klasės. Mūsų mokykloj jis patenka nebe į vaiko bet į jaunuo- 
lio rankas. 

Teisingai pastebi Fr. Cramer (ib., p. 498): „Cezaris netik rašė, 
bet kūrė istoriją, — vienas didvyrio vardas jau imponuoja jaunimui, 
ir jei mes norime parodyti, kad romėnų istorija yra tik įvadas į mūsų 
laikų gyvenimą, tai kas gi gali tai geriau atlikti? Tik nereikia iš jo 
daryti gramatikos priemones; reikia siekti to, kad mokinys pajustų, 
jog tai yra istorijos šaltinis“. 

Bet, kad ir pripažindami Cezario būtinumą programoj, negalime 
sutikti, kad jį skaitytų ištisus metus (kaip tai numatoma senos gim- 
nazijos programos) arba antrųjų metų paskutinį trimestrą ir paskum 
trečiųjų pirmąjį (kaip nustatyta reformuotos gimnazijos programos). 
Didžios istoriškos reikšmės veikalas vis dėlto maža tepasako jaunimo 

vaizduotei: turinys liečia beveik išimtinai karo dalykus. Šiuo atžvilgiu 
nemaža įvairumo, o etikos atžvilgiu ir papildymo duoda Nepoto „Vi- 
tae“. Paprastai šis autorius nėra priskaitomas prie rinktinių romėnų 
prozaikų. Tačiau, turint galvoj minėtą mokyklai tinkamumo principą, 
toks autorius yra itin brangintinas: iš vienos pusės jo teikiama me- 
džiaga yra mokiniams įdomi, iš kitos—ji veikia jaunuolio sielą: čia ir 
kilnaus patriotizmo, ir nepaperkamumo, ir pilietinės dorybės pavyz- 
džiai. Maža to, kaip teisingai pastebi A. Scheindler (ib., p. 128) 
zutorius traktuoja visą tą medžiagą, pats būdamas peršviestas skais- 
čiausios moralės principais („ist doch immer der hohe sittliche 
Ernst zu fūhlen, der ihn bei seinem Uhrteil leitet“), smerkdamas 
neteisybę, iškeldamas visa, kas yra dora ir gražu — „kalon kai aga- 
thon“. Tikrai tenka pripažinti, kad šis autorius rašė kaip tik jaunam 
amžiui („ein wahres Knabenbuch“). 

Pagaliau nereikia užmiršti, kad mes norime nuvesti mokinį ne 
tik į Romos istoriją, bet į visą antikinį pasaulį. Mūsų gimnazijoj 
mes neturime graikų kalbos: juo labiau privalome įvertinti progą 
duoti mokiniui pakvėpuoti Elados oru. Nepoto skaitymas atitiktų 
ir mokslo koncentracijos principą, papildydamas senovinės istorijos 
kursą. 

Nepotui dažnai prikišami įvairūs kalbos bei stiliaus trūkumai. 
Jų palyginus nedaug ir jų buvimas nėra taip svarbus, kad dėl jų atsi- 
sakytumėm nuo šio autoriaus. E. Schreiber (A. Scheindler, ib., 
p. 129) taip pasisako šiuo klausimu: „Nepoto biografijų kalba tinka 
pradiniam skaitymui dvejopu būdu. Iš vienos pusės, medžiagos 
sutvarkymas yra visur toks aiškus ir suprantamas, kad kiekvienos 
biografijos planas lengva pamatyti iš karto. Iš kitos pusės, jo pa- 
prasta kalba žodyno ir sintaksės atžvilgiu nesudaro per didelių sun- 
kumų jaunam latinistui. Žinoma, Nepotas nebuvo nei didis istori- 
kas, nei didis stilistas, tačiau rašytojas, kuris pirmas iš romėnų rašė 
visuotinę istoriją, kuris savo darbais užtarnavo pagyrimą tokių vyrų, 
kaip Ciceronas, Katulas ir Atikas, ir kurio veikalas „De Viribus 
Illustribus“, jam dar gyvenant, sulaukė antro leidimo, — toks rašy- 
tojas negali būti, kaip stilistas, taip žemai vertinamas, kaip jį vertina 
tie, kurie nori jį visiškai „ištremti“ iš mokyklos“. 

Jeigu, tačiau, mokytojas yra tvirtai nusistatęs prieš Nepoto skai- 
tymą, jis galės jį pakeisti kitu autoriumi, kuris taip pat ne tik atitiktų 
mūsų tikslą įvesti mokinį bent kiek į Elados atmosferą, bet ir suda- 
rytų tam tikrą paralėlę Cezario studijoms. Aš kalbu apie Kurcijų 
Rufą, kurį vokiečių ir austrų mokyklos programos rekomenduoja 

lygia teise su Nepotu. Gražiai pasako J. Paton (ib., p. 152), kad tuo 
tarpu kai anglų mokykla smerkia Rufą iš tuščio purizmo, vokiečių 
gimnazija įvertina jame „temos didingumą ir patraukiantį jaunąją 
vaizduotę pasakojimo būdą“. 

Pereidami dabar prie atskirų autorių veikalų atrankos klausimo, 
turime visų pirma dar kartą pabrėžti, jog reformuotoj mokykloj 
lotynų kalbos mokslas negali tenkintis ,homeopatijos“ dozomis. 
Todėl nustatydami to ar kito autoriaus veikalų skaitytiną kiekį, 
turime vadovautis užsienio (anglų, vokiečių, austrų, prancūzų) 
pažangiosios mokyklos priimtomis normomis. 

Apie Nepoto biografijas įsidėmėtina tai, ką sako E. Schreiber 
(ib.), būtent, kad, išskyrus nedidelį skaičių, jas galima suskirstyti 
į keturias grupes: 1) persų karų, 2) Peleponeso karo, 3) Tebų hege- 
monijos ir 4) pūnų karų grupes. Minėto autoriaus siūloma skaityti 
iš kiekvienos grupės po vieną ar daugiau biografijų. Reikia tačiau pri- 
pažinti, Tebų hegemonijos reikšmės su persų karų reikšme negalima 
lyginti. Pastarajam laikotarpiui teks atiduoti pirmenybę. Bet, žinoma, 
toks biografijų suskirstymas laikytinas kiekvieno mokytojo galvoj, o kaip 
jis panaudos medžiagą, pareina nuo jo paties nusistatymo. Aš, pav., 
skaitydavau klasėj ir Diono bei Timoleono gyvenimus: jie sudaro 
tam tikrą atskirą Sicilijos istorijos grupę. Istorijos vadovėliai apie 
Siciliją pasakoja paprastai labai maža, ir tą spragą mokinio žiniose 
papildyti yra labai naudinga. Tačiau, aišku, kad negalima katego- 
riškai tvirtinti, kad šios biografijos yra būtinai imtinos. Persų karų 
laikotarpis yra vienas svarbiausių graikų istorijoj, ir mokytojas irgi 
gerai padarys, jei įgytas per istorijos pamokas žinias dar pagilins 
paėmęs Miltiado, Temistoklio, Aristido, gal būt, Pauzanijaus gy- 
venimus. Kitas, gal būt, panorės mokinius iš anksto (dar prieš 
Livijaus skaitymą) supažindinti su Hanibalo asmenybe. Daug pareis 
nuo to laiko, kuris bus mokytojo žinioj, ir nuo klasės gabumo. 

Nepoto teikiama medžiaga yra ypač patogi visokių rūšių gyves- 
nio pobūdžio rašomiesiems darbams. Čia galima duoti klausimus, 
į kuriuos mokiniai atsako, išėję tą ar kitą skyrių; Čia galima duoti 
gyvenimus atpasakoti lietuviškai arba lotyniškai; jei lotyniškai atpa- 
sakoti per sunku ir 2 prie to nebuvo pratinti, galima leisti 
padaryti „summarium“. 

Dėl Cezario veikalų pasirinkimų dviejų nuomonių nėra: visi 
sutinka, jog Bellum Gallicum turi pirmenybę. Tačiau, dėl to, kas 
iš šio veikalo imtina, nuomonės labai skiriasi. 

Visų pirma, dėl Galijos ir jos gyventojų aprašymo. Tai, iš tik- 

rųjų, sudaro neįvertinamą kultūros istorijai medžiagą, bet klasės 
darbas 1eikalautų gyvesnės temos, nes šiuose tekstuose nėra įvykių, 
be to ir pats autorius parodo save ir kaip asmenį ir kaip rašytoją 
kitose vietose geriau. (Galų ar germanų papročių aprašymas būtų 
būtinai skaitytinas prancūzų ar vokiečių mokyklose, bet lietuvių 
gimnazijoj tam gyvo reikalo nėra). 

Vokiečių mokykla atiduoda pirmenybę I-ai knygai, ypač Ariovis- 
to žygiui, taip pat žygiui už Reino (iš kitų knygų), anglų mokykla į 
pirmą vietą deda, žinoma, žygius į Britaniją, prancūzai — kovą su 
Vercingetorigu. Mes, keldami tautinio susipratimo ir tikro patrio- 
tizmo pradus, turime taip pat visų pirma supažindinti mokinį su 
šita karžygiška kova, kuri mums taip primena senovės lietuvių kovas 
prieš kryžiuočius. Bet sykiu mokinys turės suprasti, jog Cezario 
padaryta Romos imperijos ekspansija nebuvo tuščias garbėtroškos 
žygis nei „kolonialinis“ karas, tariant mūsų dabartine terminolo- 
gija. Tai buvo ne tik raida amžinos kovos su senu Romos priešu 
galais, tai buvo ne tik ateitį lemią vieni iš pirmųjų mūšių su žutbū- 
tiniu Romos priešu germanais, — tai buvo taip pat sudarymas plac- 
darmo būsimiems susirėmimams su barbarais, „buferio“ jų puoli- 
mams atlaikyti ir paruošimas naujų kadrų imperijos legionams. 
Tik turint galvoj visus tuos faktus galima suprasti politinio Cezario 
genijaus reikšmę. 

Iš kitos pusės, nušviesdamas Galijos padėtų, mokytojas turės 
pabrėžti, kaip pražūtinga valstybei partijų kova ir tautinio vienumo 
stoka atiduoda bejėgę naciją į nugalėtojo rankas. 

Imti visą VII-tą knygą ištisai, vargu, ar mokytojas ras galimybės, 
bet jis galės išleisti antros eilės epizodus, kaip Labieno žygis 
(LVII—LXIII) ir pan. Pagaliau, net vien pirmieji 30 skyrių galės 
duoti mokiniui supratimą apie didvyrių kovą. 

Su atskirais įvykiais, kaip iš Bellum Gallicum, taip ir iš Bellum 
Civile mokinius galima supažindinti per rašomuosius darbus pas- 
kutinių dviejų metų būvy. 

Einant klasėj Cezarį, rekomenduojama kiek galint daugiau nau- 
dotis žemėlapiais ir kitomis vaizdingumo priemonėmis. Daug me- 
džiagos duoda mokytojui „„Caesar's Campaign in Gaul“ by Dr. T. 
Rice Holms. Mokiniams patartinas lygiagretis skaitymas, išversto 
į lietuvių kalbą, Jalusičio romano „Caesar“. Prancūzų kalba turime 
apysaką ,„„Vercingetorix“ par J. Lamaison (Larousse) ir kito auto- 
riaus (Jullian) apysaką ta pat antrašte*). 


*) Minėtina taip pat: ,„Vercingėtorix de Cėsar“, J. Rėvie. 

Jei mokytojas nutarė į savo darbo programą įtraukti ir Kurcijaus 
Rufo skaitymą, jam bus geriausia jį paimti po Cezario, nes šio auto- 
riaus kalba vietomis bus sunkesnė, kaip Cezario. Nereikia pamiršti, 
kad ji veikė Livijaus stilius, taip kad ir kalbos vystymosi istorijos 
atžvilgiu tokia tvarka būtų pageidautina. 

Iš visų išlikusių knygų E. Schreiber (A. Scheindler, ib., p, 133) 
siūlo šitokį pasirinkimą: 

lib. III, 
capita I, 11—12, 14—18; II, 1—19; III, 8—28; IV, 11—16, 20; 
IX— XI; XII, 1—26; 

lib. IV, 
capita I. 1—14, 15—26; II—IV; V, 1—8; VI-VII; VIII,.1—6; 
X, 18—24; XI; XIII, 1—10; XIV—XVI; 

lib. V, 
capita I, 1—35; II, 16—22; VI, 1—10; VII, 1—11; VIII—XIII; 

lib. X, caput V. i 
Iš šios medžiagos jo nuomone, paprastai teks išeiti tik ?/,. Kiekvienu 
atveju, turėdami 10—12 savaičių per trimestrą (40—50 pamokų) 
galėsime išeiti apytikriai 20—25 puslapius. 

Mokiniams skirtas Freytago leidinys savo turiniu atitinka maž- 
daug aukščiau nurodytą pasirinkimą. Mokytojui patartinas komen- 
tuotas leidinys: Th. Vogel „O. Curti Rufi historiarum Alexandri 
Magni Macedonis libri gui supersunt“, I Bd., II Bd., besorgt von 
A. Weinhold, Leipzig, 1903 und 1907. 

Be žemėlapių ir kitų vaizdingumo priemonių būtinas kovos su 
Darėju mozaikos piešinys. 


b) Ovidijus. 

Lietuvos mokyklos lotynų kalbos programa skiria Ovidijaus 
skaitymą po Cezario. Tokia tvarka turi savo geras ir blogas puses. 
Juk sintaksės atžvilgiu Ovidijus sudaro net mažiau sunkumo, kaip 
Cezaris; prie hegzametro mokiniai irgi pripranta labai greitai; turi- 
nys, padarius tinkamą atranką, galės atitikti ir jaunesnį amžių ir 
ten taip pat turėti didelį pasisekimą, taip kad, turėdami tai visa 
galvoj, mes galėtumėm Ovidijum pradėti net, apskritai, autorių 
skaitymą, kaip tai daro austrų gimnazija su Homeru graikų kalbos 
kurse. Vis dėlto tradicinė tvarka turi ir savo geras puses: geresnis 
kalbos mokėjimas leidžia mokinius supažindinti su autoriumi pil- 
nesniu tūriu, nes skaitymas eina greitesniu tempu. Nemaža svarbos 

aš teikiu ir romano elementui, kuriuo poetas parodo save ypatingai 
gerai, ir šis elementas, aišku, tinka jau aukštesnei klasei. Tuo būdu 
pagrindinę vietą šiam autoriui tenka skirti vis dėlto po Cezario (arba 
Kurcijaus Rufo). Tačiau, jei vienas kitas mokytojas ras laiko ir 
įgalės šį tą iš Ovidijaus kūrinių paskaityti anksčiau, tai prieš tai negali- 
ma nieko turėti, juo labiau, kad mes jau buvome pasisakę už paliki- 
mą tam tikros laisvės mokytojui programos ribose. 

Kadangi, kaip buvo jau minėta, šis poetas yra ypatingai mokinių 
mėgstamas, ir, iš tikrųjų, labiausiai tinka 15—16 metų jaunuoliui 
ir savo etine ir estetine puse, nelaikyčiau nusikaltimu, jei mokytojas 
kiek užtęstų skaitymą kitam pusmečiui ar trimestrui, vadinas, virš 
programos. 


Iš „„Metamortozių“ siūlyčiau skaityti šiuos dalykus: 


Aukso amžius ........ S DU a r 61 eil. 
"yaliasi iek m I 164, 166--191, 253—415, ..188 
IB aa I: -452—561 LLA a a a 524, 
Factonas) Ia amieaasnės II 1—69, 84—216, 227—239, 
200328 a a a 2516, 
Piramas ir Tisbė ..... IV L55—165--L 5 rinė ne LA 55 
Dedalas ir Ikaras ..... VAEĖ S T983— 2452 as slapias 52 
Filemonas ir Baukidė „ VIII 611—724..........L.L.oo o 1137; 
Pigmalionas .......... 222297 a asa ks 25 5 
Atalanta as i Kasas M 500680 L i 120145 
1096 eil. 


Skiriant pamokai 10—15 eilučių (užsieninė norma 25—30!) 
per trimestrą (apie 50 pamokų) galima išeiti pusę ir net daugiau 
čia nurodytos medžiagos. Anksčiau buvo pasakyta, kad kartais moky- 
tojas galės ir užtęsti kuriam laikui Ovidijaus skaitymą: tuo atveju 
jis galės laisvai išeiti */,. Pagal palinkimą, o taip pat ir darbo sąlygas 
mokytojas galės pakeisti čia nurodytas ištraukas Orfėjaus ar Mido 
epizodais arba kad ir iš dalies Persėjaus ar Tazono nuotykiais arba 
Keiko ir Alkionos tragedija (Miego rūmai). Jei mokytojas randa rei- 
kalo duoti mokiniams supratimo apie „„Fasti“ ir penktametrą, jis galės 
paimti Ariono ar Prozerpinos padavimą. 

Iš „Tristia“ ir ,,„Epistulae“ nebūtų patartina ką nors imti jau dėl 
to, kad po ryškių ,„Metamorfozių“ spalvų,šie veikalai sudaro mokiniui 
kažkokio keisto įspūdžio ir nėra tinkamai įvertinami. (Galima tačiau 
paskirti vieną kitą pamoką ištraukoms iš Autobiogratijos, ypač ry- 
šium su pasikalbėjimu arba reieraiu apie poeto gyvenimą. Anglų 

metodininkai (L. Lewis) pataria pradėti skaityti Ovidijų nuo „„Heroi- 
des“, kaip nuo lengvesnio teksto, tačiau tai neatitiktų mūsų nustatytą 


"pasirinkimo principą: imti tik kas charakteringiausia ir vertingiausia: 


juk pripažinta, kad dėl savo retoriško pobūdžio „„Heroides“ ne taip 
vertingos, kaip ,„Metamorphoses“. 

Prie auksčiau duoto „„Metamortozių“ pasirinkimo reikia pridurti 
ir paaiškinimą, kuriais motyvais vadovaujantis jis yra sudarytas. Juk 
mokyklos tradicija kiek skiriasi nuo šio sąrašo: jame nėra paminėti 
Kadmo nuotykiai, Niobės*) likimas, užtat įtraukti Dafnės, Atalan- 
tos, Pigmaliono padavimai. Reikia turėti galvoj, kad tradicija pasi- 
darė tada, kai Ovidijus buvo skaitomas pora ar daugiau metų anks- 
čiau. Aišku, kad 13-0s—14-0s metų berniukui tinka kita medžiaga, 
kaip 16-0s—17-0s metų ir dar vyresniam jaunuoliui. Kaip jau anks- 
čiau buvo minėta, skaitydami Ovidijų, mes negalime neteikti didelės 
svarbos romano elementui (Dafnė, Piramas, Atalanta, Pigmalionas) 
Juk po Freudo ir kitų darbų nei mokykloj, nei, aplamai, gyvenime 
seksualinės dalykų pusės slėpti netenka. Kaip tik atvirkščiai, — 
skaitydami su mokiniais panašios rūšies poetišką veikalą, mes atlie- 
kame etinės sublimacijos uždavinį, kas tokiame amžiuje yra itin 
reikalinga. Šiuo atžvilgiu G. Piahler („Eros und Sexus“, p. 25) 
tarp kitko pasisako taip: „Erotą, giliausių gyvenimo vertybių per- 
sunktą meilę, tu darai savo kūno palinkimų vairininku ir tuo darai 
juos kilniais ir lygio aukščio su Erotu“. Kitoj vietoj tas pats autorius 
rašo: ,„Sąmoningas seksualinio gyvenimo valdymas gali vykti tik 
per jo sudvasinimą“. Mes turime auklėti jaunimą ta dvasia, kad sek- 
sualinis gyvenimas nesirištų jo vaizduotėj su gyvulišku Žiziologiniu 
aktu, bet su aukštos poezijos meilės vaizdais. 

Pamokų eigos ir autoriaus savybių reikalu turėtina galvoj, kad 
čia mokinys yra supažindinamas su lotynų hegzametru. Šį darbą 
palengvina ne tiek teoretiški nurodymai, kurie žinoma, suglausta 
forma, yra būtini, kiek paralelizmas su lietuvių kalba, su Iliados 
ir Odisėjos vertimais, ypač Duonelaičio hegzametru. Dar daugiau 
padeda pati praktika. Mokytojas skaito pirmiau pats, skanduodamas 
kick ryškiau, kad mokiniai pagautų ritmą. Paskum turi skaityti visa 
klasė, ir tik tada, kai klasė jau patenkinamai skaito, mėgina atskiri 
mokiniai. L. Lewis teisingai pastebi (ib., p. 98), kad, skaitydami 
choru, mokiniai greičiau pagauna hegzametro tempą: vienas mokosi 


*) Niobės epizodas nėra, mano nuomone, skaitytinas ir dėl savo žiauru- 
mo ir dėl to, kad motinos savo vaikų skaičiumi didžiavimasis vaikui visai 
svetimas ir nesuprantamas. 

iš kito, o be to ir praktikuojasi aktyviai kiekvienas, o ne tik vienetai. 

Šis choru skaitymas neturi būti apleidžiamas per visą lotynų 
kalbos mokslo laiką. Jis, kaip aukščiau buvo pasakyta, naudingas 
daugeliu atžvilgių. Jo dėka mokinys gali, jau klasėj būdamas, iš- 
mokti atmintinai, tai, ko mokytojas nori, kad jis išmoktų. O mokytis 
atmintinai iš kiekvieno poeto dažnai ir patys mokiniai turi noro. Mano 
praktikoj pasitaikydavo mokinių, kurie patys išmokdavo ir klasėj 
pasakydavo apie 200 ir daugiau eilučių iš Ovidijaus ar Vergilijaus, o 
vienas pasižymėjo baigiamuosiuose egzaminuose pasakęs visa „Odi 
profanum vulgus...“ Be abejo ir kiti mokytojai galės panašių reiški- 
nių buvimą patvirtinti. Ryšium su mokymusi atmintinai galima net 
padaryti varžybas, kuris iš mokinių išmoks daugiau. Lenktyniavimo 
dvasia nepaprastai smarkiai veikia jaunas sielas. 

Mokinių pažangai metrikoj labiausiai padeda jo paties bandymai 
lietuviškuoju hegzametru tą patį Ovidijaus (ar kito poeto) tekstą 
versti. Šie bandymai yra ypatingai mokytojo palaikytini. Moky- 
tojas, kad ir savo pavyzdžiu, gali parodyti, — turi parodyti, — kad 
čia nėra didelio sunkumo. J. Paton (ib., p. 141) pabrėžia, kad vokie- 
čių mokykla teikia didelės svarbos mokinių darbui šia kryptimi. 
Čia minėtini ir Schmiederio (ib., p. 12) žodžiai dėl formalinio bendrai 
ir ypač sielos auklėjimo: „Taip pat nepaskutinioje vietoje turi būti 
žadinimas džiaugimosi ir savo paties kūryba bei galėjimu. Mažiausias 
vaiko darbelis turi būti mokytojo įvertinamas, kad tik vaiko jėgos ir 
savarankiškumo jausmas nuo to padidėtų. Todėl visokia kūryba 
ir veikla, kuri kyla iš vidaus, vidujinis aktyvumas, yra visokių pedago- 
ginių priemonių tikslas“. 

(Savo veikalo ribose neapsiimu spręsti klausimo, ar lietuvių 
ilgųjų ir trumpųjų balsių lobynas turi būti panaudotas, hegzametrą 
kuriant, ar reikia laikytis toniškos sistemos, laikant idealu 5-ių dak- 
tilių eilutę. Aš būčiau linkęs prie pirmos nuomonės). 

Ta proga minėtina, kad, jei tam sąlygos palankios, mokytojas 
galės paraginti mokinius ir lotyniškąjį hegzametrą kurti, vieną kitą 
pamoką tam dalykui paaukojęs. Aišku, kad jis negalės iš visų laukti 
panašaus veikimo, bet gabūs vienetai galės savo jėgas pamėginti, 
Juk Anglijos mokyklose lotynų versitikacija yra labai plačiai prakti- 
kuojama, ir už mokyklos ribų klasicizmo mėgėjams toks darbas labai 
patinka. Įvairūs žurnalai net steigia konkursus Bairono, Šeli ar kitų 
poetų eilėraščiams į graikų ar lotynų kalbą versti. Kaip elementarinį 
tam dalykui vadovėlį galima rekomenduoti „A First Latin Verse 
Book“ by W. E. P. Pantin (Macmillan). 

Dar keletas žodžių dėl penktametro, Jei mokytojas apriboja 
savo kursą ,„Metamorfozių“ teikiama medžiaga ir ,„,Fasti“ bei ,„Tris- 
tia“ su mokiniais neskaitys, vis dėlto jis gali supažindinti klasę su 
penktametru, parinkęs tam tikslui trumpų, sentencijų pavidalo, iš- 
traukų, kaip antai: 

„Tempus et in canas semen producit aristas...“ 

(Tristium IV 6, 11—16). 

"Tokios ištraukos lygiai taip pat, kaip ištraukos iš ištisų skaitomų 
veikalų, tiks atmintinai išmokti. Atmintinai mokymasis gali, žinoma, 
vykti paprasta tvarka — namie išmokti užduodant, — gali vykti ir 
klasėj, prie progos, turint atliekamo laiko, vis kartojant tam tikslui 
paskirtą tekstą choru ir su atskirais mokiniais. Ir prie jau išmokto 
teksto rekomenduojama grįžti laikas nuo laiko: tai ir mokiniams su- 
daro malonumo, ir pats tekstas geriau užsilieka atminty. 


Dėl komentarų vartojimo buvo jau pasakyta aukščiau: jie neturi 
apsunkinti arba „užtemdyti“ paties teksto skaitymo. Ovidijus nerei- 
kalauja didelių komentarų. Mitologijos paaiškinimai geriausia daryti 
pradedant tą ar kitą epizodą. Visos pastabos, tekstą skaitant, turi 
būti suglaustos, kad paties teksto įspūdis nebūtų sumažintas, ati- 
traukus nuo jo mokinių dėmesį. Gramatikos elementas sunkumo ne- 
sudaro ir minėtinas tik tiek, kiek reikalinga tekstui geriau suprasti. 

Veikalo etinės ir estetinės vertybės geriausia įsisavinamos išėjus 
tą ar kitą skyrių, darant trumpą apžvalgą. Tai gali vykti įvairiais 
keliais. Dažnai mokytojo paraginti, mokiniai sudaro patys išeito teksto 
lietuviškąjį vertimą: jie paskaito jį prieš visą klasę. Ryšium su tuo 
kyla palyginimas, originalo vertybės iškeliamos aikštėn. Jei mokinių 
nepadaryta vertimų, mokytojas gali paskaityti literatūrinį vertimą 
iš lietuvių spaudos. („Aukso amžius“, „„Dedalas ir Ikaras“, „Orfė- 
jus ir Euridikė“; Vairas, 1935—1936; „„Datnė“, ,„Piramas ir Tisbė“; 
Šviesos keliai, 1931, 1934). 

Bendrą išeito veikalo vaizdą, o taip pat ir atskirų posakių dailumą 
gerai iškelia „summaria“ daromi namie arba klasėj: šiais atvejais 
mokinys turi prieš save knygą ir yra apsaugotas nuo „makaronizmų“, 
kurie neišvengiami rašant laisvą atpasakojimą, nežiūrint į originalą. 
Žemiau mes paduodame vieno tokio darbo pavyzdį, paimtą iš mo- 
kinio G. sąsiuvinio. Žinoma, tam pačiam tikslui, — veikalo pakar- 
tojimui ir gilesniam įsisavinimui, — galima irgi pavartoti jau anks- 
čiau minėtus žodžių arba realijų rinkinius: visais atžvilgiais Ovidi- 
jus teikia derlingiausią dirvą. 

Būtina autoriaus skaitymo pasisekimo sąlyga yra platus vaizdin- 
gumo priemonių vartojimas: mokytojas neturi tenkintis tomis, 
kurios gali pasitaikyti mokinio vadovėly, bet iš savo pusės aprūpinti 
klasę kuo geriausiomis skaitomo teksto iliustracijomis. Čia gali būti 
ir antikinės skulptūros reprodukcijų ir modernaus meno paveikslų, 
kuriuos mokiniai galės žodžiu ir raštu aprašyti. Vieno tokio apra- 
šymo pavyzdį, to paties mokinio G. padarytą, mes pridedame kartu 
su santraukos pavyzdžiu. 


„Summarium et tabulae descriptio. 
Atalanta. 


Fama est virginem fuisse, guae viros veloces superaverit. Deus 
huic scitanti de coniuge respondit: „Fuge, Atalanta, coniugis usum 
et te ips2 viva carebis“. Illa vivebat innuba per opacas silvas. Violenta 
virgo instantem turbam procorum fugat condicione: „Non sum 
potienda, nisi victa prius cursu. Veloci cionunx et thalami, tardis 
mors dabuntur. Ea lex certaminis esto!“ Ad hanc legem venit teme- 
raria turba procorum. Cursus spectator Hippomenes sederat et 
dixerat: „Per tanta pericula coniunx petitur?“ Ut faciem et corpus 
illius virginis vidit, manus tollens dixit: „Nondum mihi praemia 
(originale klaidingai „pramia“) nota erant, guae peteretis“. Itague 
timet, ne guis iuvenum velocius currat, et virginem (orig. „virgine“) 
miratur. Non deterritus procorum eventu constitit in medio et 
vultu in virgine fixo dixit: „Conier mecum! Si (orig. „seu“) vincar 
habebis Hippomene victo magnum et memorabile nomen“. Schoe- 
neia talia dicentem adspicit et dubitat, superari an vincere (orig. 
„vinceri“) malit. Tandem inguit: „me non ipse, sed aetas movet. 
Meum conubium crudele est. Tamen cur mihi cura est tui tot iam 
ante peremptis?“ Pater et populus solitos cursus poscunt. Dea 
Cytherea adiuvat iuvenem (orig. „iuveni“) in cursu. Illa tria aurea 
poma dat et docet, guis usus in illis sit. Iuvenis animos confirmat 
clamor et verba dicentum: „Hippomene, propera“. Aridus anheli- 
tus veniebat e lasso ore, meta longe erat. Tum Hippomenes unum 
de tribus pomis misit. Virgo illud tollit. Neptunia proles praeterit. 
Spectacula plausu resonant. Virgo cessata tempora corrigit et iuve- 
num post terga religuit. 

In tabula iuvenem currentem videmus. Ille unum malum misit, 
aliud in manu tenet. Virgo malum tollit, et iuvenis illam (orig. 
„illum“) praeterire poterit. Spectatores clamant et iuvenem hor- 
tantur, ut velocius currat“. 

Žemiau duodame irgi vienos pamokos pavyzdį: 
Klasėj numatyta pradėti skaityti Atalantos epizodą (,„Metamor- 


-phoses“ X, 560—680). Pamokai paskirta išeiti 15 eilučių (560—574). 


Pamokos pradžioj mokytojas rašo lentoj, o mokiniai nurašo į 
savo žodynėlius naujus žodžius: 

forsitan, adv. — gal būt (Pasirodo, kad kai kurie mokiniai atsi- 
mena „iortasse — gal būt“, bet „forsitan“ pasitaiko pirmą kartą). 
Mokytojas išaiškina žodžio etimologiją: „fors sit an — an fors sit — 
ar nebūtų atsitikimas — gal būt“. 

cursus;-us, m. — bėgimas, bėgimo lenktynės. Skliausteliuose greta 
parašomas pirminis žodis: veiksmažodis „curro, cucurri, cur- 
sum, 3 — bėgti“. 

rumov-T1S, M. — gandas. 

scitor, I (norėti žinoti), klausti, teirautis. 
Mokytojas aiškina, kad šis išvestinis veiksmažodis pareina nuo 
veiksmažodžio ,„scio,-vi,-tum, 4 — žinoti“, kuris ir užrašomas skliaus- 
teliuose. („norėti žinoti“ čia parašyta skliausteliuose todėl, kad šią 
prasmę mokytojas galėjo tik pasakyti, bet nerašyti lentoj). 

careo, ui, — 2. — neturėti, stokoti 

innuba, -a2 — netekėjusi 
Mokytojas aiškina, kad šis būdvardis pareina nuo veiksmažodžio 
„nubo, -psi, -ptum, 3 — ištekėti“. Kadangi ištekėti gali tik moteris, 
rašome tik moteriškosios giminės pagrindines formas. (Veiksmažodžio 
„hubo“ etimologija ryšium su ,mubes“ — debesis, uždanga, užsi- 
dengti šydu ištekant, — buvo aiškinama anksčiau.) 

opacus, 3 — pavėsingas 
(Skliausteliuose mokytojas rašo „,„ob-pax“: karštuose kraštuose žmonės 
randa miške ramybę (pacem) nuo kepinančios, neduodančios ramybės 
saulės. Kontrastas su mūsų kraštu, kur Žmonės miške ieško daugiau 
ramybės nuo šalto vėjo: žodžio prasmės plėtojimasis nueitų pas mus 
kitu keliu. 

fugo, I — varyti, stumti nuo savęs 
Mokytojas pabrėžia, kad šio žodžio nereikia maišyti su „fugio, tugi, 
tugiturus, 3 — bėgti“. Veiksmažodžiai „fugere“ ir „fugare“ yra tar- 
pusavy panašiuose santykiuose, kaip lietuvių „sėstis“ ir „sodinti“ 
arba „šalti“ ir „šaldinti“. (Fugio užrašomas greta fugo). 

insto, -stiti, — I — ant ko nors stovėti, užsispirti 
Skliausteliuose rašoma: „sto, steti, statum, I -stovėti“. 

procus, -i, m. — jaunikis 

violentus, 3 — smarkus, žiaurus 

thalamus, i, m. — seklyčia, vestuvių rūmai 
Mokytojas pastebi, kad tai yra paskolintas graikų žodis, panašiai, 
kaip ir lietuvių kalboj slavų žodis „seklyčia“. 

Mokiniams baigus užrašyti žodžius, mokytojas ryškiai skaito visą 
15-ką eilučių. Paskum mokiniai atsistoja ir choru skanduoja mokytojo 
perskaitytą tekstą. (Mokiniams skaitant atidaromas langelis arba 
visas langas klasei pravėdinti, įleidus gryno oro ypač tada, kai vaikų 
kvėpavimas intensyvesnis.) 

Mokiniams baigus skaityti ir atsisėdus, mokytojas, kreipdamasis 
į visą klasę, klausia, kokį ypatumą vaikai pastebi pačioj pirmos eilutės 
pradžioj. Iš vietų girdėti balsai: „Kabutės!“ Mokytojas aiškina, 
kad tai reiškia, kad šį padavimą pasakoja lyg ne autorius, bet vienas 
jo veikalo dalyvių: tai kalba meilės deivė Venera, kuri pasakoja jį 
savo mylimajam, jaunam medžiotojui Adoniui; Adonio galas buvo 
tragingas: jį sudraskė šernas medžioklėj, bet apie tai pasakojama 
kitoj vietoj. (Apie Venerą mokytojas daugiau nieko nesako, nes čia 
ji nėra esmingas asmuo; bendrą supratimą apie dievų Olimpą mo- 
kiniai jau turi.) 

Toliau mokytojas kviečia mokinį R., kuris perskaito pirmas 4-ias 
eilutes: 

R. „Forsitan audieris aliguam certamine cursus 

Veloces supetasse viros. Non fabula rumor 
Ille fuit. Superabat enim, nec dicere posses, 
Laude pedum, formaene bono praestantior esset. 


Mokytojas. Kur pirmame sakixy tarinys? 


R. Audieris. : 

M. Prašom pasakyti pagrindines formas, reikšmę, laiką, nuosaką, 
rūšį. 

R. Audio, audivi, auditum audire — girdėti, Futurum Secun- 
dum Activi. 

M. Kokia dar forma gali būti audieris? 

R. (Tyli. Kai kurie mokiniai kelia rankas.) 

M. G.! Pasakyk, Tamsta! 

G. Perfectum Coniunctivi Activi, antras asmuo. 

M. Gerai. Kokia iš dviejų formų čia labiau tinka? Ką reiškia for- 
sitan? 

R. Gal būt. 

„ Galimybei išreikšti, kaip ir mes, romėnai dažnai pavartodavo 


tariamąją nuosaką. 

(Kelia ranką.) Čia yra Coniunctivus Potentialis. (Apie Con- 
iunctiv'o pagrindiniuose sakiniuose plačiai buvo jau prieš tai 
kalbėta.) 


„ Taigi, kaip mes išversime šiuos žodžius: forsitan audieris? 


Gal būt, girdėjai. 


„ Kuris laikas lotynų kalboj? 


Periectum: Gal būt esi girdėjęs. 


„ Kokią konstrukciją Tamsta matai po audieris? 


Accusativus cum Infinitivo. 


„ Kur tarinys? Kur Infinitivus? 


Superasse. 
Gerai. Kur veiksnys? 
Veloces viros. 


„ Veloces viros yra accusativus, bet ar nėra dar kito Accusativ'o? 


Aliguam. 


„ Taip. Pasakyk dabar, Tamsta, ko mes lauktumėm greičiau 


pirmoj vietoj: veiksnio ar papildinio? 
Veiksnio. Aliguam yra veiksnys. 


„ O ką reiškia aliguis? 


Aliguis, aligua, aliguid — kažkas. 


„ Aišku, kad čia bus ar moteriškė ar mergaitė. Aš Tamstoms 


pasakysiu iš anksto, kad čia kalbama apie mergaitę. Ką ji 
darė? o 

Gal būt, esi girdėjęs, kad viena mergaitė nugalėdavo greituosius 
vyrus bėgimo lenktynėse. 


„ Geiai. Lietuvių kalboj po veiksmažodžio „girdėti“ dažnai 


vartoja suvestinį papildinį. Prašom atitinkamai pakeisti ver- 
timą. 

Gal būt esi girdėjęs vieną mergaitę bėgimo lenktynėse nugalėda- 
vus greituosius vyrus. 


„ Einame toliau! Koks žodis suderintas su rumor? 


Ille. Tas gandas nebuvo pasaka. Juk ji nugalėdavo. 


. „Juk“ mes sakome, įsitikinę, kad tai buvo tikrai. 


Iš tikrųjų ji nugalėdavo. 


„ Kuris laikas posset? 


Imperfectum Coniunctivi. 


„ Kodėl gi čia Coniunctivus? Juk tai yra pagrindinis sakinys. 

„ Tai yra Coniunctivus Potentialis. Ir tu negalėtum pasakyti... 


Nežinau, ką reiškia formaene? 
(Balsai iš vietų: ,„Formae ir ne“.) 


„ Taip. Čia mes turime klausiamąją dalelytę „ne“ — ar. Bet 


kur tarinys? 
Esset. Praestantior esset. 


„ Kurio veiksmažodžio ir kuri forma yra praestantior? 


Praesto, praestiti, praestare — stovėti priešaky, pralenkti. 
Praestantior yra Participium Praesentis, aukštesnis laipsnis. 
Ir tu negalėtum pasakyti, kuo ji labiau pralenkdavo... 


„ Kaip išversti „laude pedum“? 


Kojų garbe. 


„ Tai kame gi glūdi kojų garbė? 


Jų greitume. Ir tu negalėtum pasakyti, kuo labiau ji pralenkda- 
v0: kojų greitumu ar išvaizdos gražumu. 


„ Ar „išvaizdos“ čia reikalinga? 
„ Ne, galima stačiai pasakyti „grožiu“. 


(Iš vietos.) Bet tada galima pamanyti, kad ji nugalėdavo ,ko- 
jų gražumu“! 


„ Taip. Tai sudaro dviprasmiškumą. Todėl pasakysime „savo 


grožiu“. Pakartok, Tamsta, abu sakinius. 

Gal būt esi girdėjęs vieną mergaitę bėgimo lenktynėse nugalėda- 
vus greituosius vyrus. Tas gandas nebuvo pasaka: iš tikrųjų ji 
nugalėdavo, tr tu negalėtum pasakyti, kuo ji labiau pralenkdavo : 
kojų greitumu ar savo grožiu. 

(Iš vietos.) Išeina, tarytum ji pralenkdavo vyrus savo grožiu! 


M. Visai teisingai. Žodis „pralenkdavo“ čia netinka. Žmogus, 


om 

kuris pralenkia kitus, tuo pasižymi. 
Ir tu negalėtum pasakyti, kuo ji buvo garsesnė: kojų greitumu 
ar savo grožiu. 


„ Prašom sėstis. Toliau skaitys J. 


(Skaito.) 

Scitanti deus huic de coniuge, „„Coniuge“, dixit, 

Nil opus est, Atalanta, tibi. Fuge coniugis usum: 

Non tamen etfugies, tegue ipsa viva carebis“. 

(Skaitydamas „tegue ipsa“ palieka be elizijos, — mokytojui 
priminus apie eliziją, atitinkamai pasitaiso. Verčia.) Šiai tei- 
raujantis abie vyrą, dievas pasakė: „Tau, Atalanta, nereikia 
vyro, venk vyro“. 

„ Gerai. Aišku, kad mes praleidžiame „usum“. (Balsai iš vie- 


tos: „Vyro vartojimą“ !) Lietuviškai tai skamba juokingai. Bet 
pasakyk, Tamsta, koks tai „dievas“? 

Orakulas. Tur būt, Apolonas. 

(Apie orakulą jau buvo šnekėta plačiau, skaitant Nepotą V-oj 
klasėj ir to paties Ovidijaus ,„(Tvaną“ metų pradžioj.) 


„ Pasakyk dar, Tamsta, koks linksnis „scitanti“? 


Huic scitanti yra Dativus. Pareina nuo dixit. 


. O mes jį kaip išvertėme? Kokia lietuvių kalbos konstrukcija? 


Sutrauktiniu laiko aplinkybės sakiniu. 


„ Gerai. Toks sakinys sudaro konstrukciją, kurią lotyniškai mes 


pavadintumėm Dativus Absolutus. Tačiau, Tamstos neturite 
pamiršti, kad lotynų kalboj tekste čia nėra konstrukcijos Abla- 
tivus Absolutus. Juk pažodžiui verčiant, kaip čia pasakyta? 
Jai besiteiraujančiai... 


„ Gerai. Prašom versti toliau. 


Jai teiraujantis apie vyrą, dievas pasakė: „Tau, Atalanta, ne- 
reikia vyro, venk vyro. Tačiau jo neišvengsi. 

„ Taip. Vis dėlto jo neišvengsi. „„Tamen“ čia atstoja „vis dėlto“. 


Toliau! 
(Tyli, matomai nesuvokdamas turinio.) 


„ D.! Ką reiškia „carebis“? 
„ Careo, carui, carere — neturėti. Carebis yra Futurum I Ac- 


tivi — neturėti. 


„ Gerai. Ko neturėsi? Š.! 


Te ipsa! Pati save prarasi. 
Ir gyva pati save prarasi. (Abejodamas.) Žūsi? 


„ Tai skamba neaiškiai? Orakulo atsakymai dažnai būdavo ne- 


aiškūs. Tik vėliau paaiškėjo, ką orakulas norėjo pasakyti. Ka- 
dangi mes apie tai neskaitysime, tai aš Tamstoms papasako- 
siu. Po to, kai Atalanta vis dėlto ištekėjo, vyras, kuris laimėjo 
jos ranką, pamiršo padėkoti Venerai, kuri padėjo jam mergai- 
tės ranką laimėti. Deivė buvo užrūstinta ir padarė taip, kad 
abudu pavirto liūtais. Todėl žodis „viva“: Atalanta nežuvo, 
bet prarado savo žmogišką išvaizdą, prarado save. Prašom pa- 
kartoti visą sakinį! 

Jai teiraujantis abie vyrą, dievas basakė: „Tau, Atalanta, ne- 
reikia vyro, venk vyro; vis dėlto jo neišvengsi ir pati save gyva 
prarasi“. 

M. Prašom sėstis. G.! Skaityk, Tamsta, toliau! 


G. 

(Perskaito iki galo.) 

Territa sorte dei per opacas innuba silvas 

Vivit et instantem turbam violenta procorum 
Condicione tugat, nec „sum potienda, nisi“ inguit 
„Victa prius cursu. Pedibus contendite mecum! 
Praemia veloci coniunx thalamigue dabuntur. 
Mors pretium tardis. Ea lex certaminis esto““. 

Illa guidem inmitis, sed tanta potentia formae est, 
Venit ad hanc legem temeraria turba procorum. 


„ Sorte! Pagrindinės formos? Ką reiškia? 


Sors, sortis, temininum — burtas. 


.„ Taip, burtas. Burtas mums lemia tą ar kitą likimą. Todėl sors 


reiškia irgi lėmimas, likimas. Prašom užrašyti į žodynėlius! 
(Pats užrašo lentoj: sors,-tis, f. — burtas, lėmimas, likimas.) 


„ Nugąsdinta dievo lėmimo, ji gyvena netekėjusi pavėsinguose miš- 


kuose. 


„Kaip būtų gražiau pasakius lietuviškai ,„pavėsinguose miš- 


kuose“? 

(Iš vietos.) Miškų pavėsy! 

Nugąsdinta dievo lėmimo ji gyvena miškų pavėsy ir atstumia 
užsispyrusią jaunikių minią... 

Instare — stovėti ant ko nors, užsispirti. Jei žmogus per daug 
užsispyrusiai ko nors reikalauja, jis darosi įkyrus. 

Atstumia įkyrią jaunikių minią. 


„ Lietuviškai mes greičiau taip apibūdinsim pačius jaunikius, 


o ne minią. 

Atstumia įkyrių jaunikių minią sąlyga... (Sustoja abejodamas.) 
Kuris linksnis gali būti „violenta“ ? 

Nominativus ir Ablativus Singularis. 


„ Ar čia gali būti Ablativus? 


Ne, kadangi čia daktilis ir „a“ trumpoji. 


„ Vadinas, „violenta“ suderinta su? 


Ji, Atalanta. 


.„ Vadinas, mergaitė, būdama žiauri, pastatė žiaurią sąlygą. 


Mums žiauri atrodo tinkanti labiau „sąlygai“. Mums mergaitė 
neatrodo žiauri, nes jai pačiai taip pat grėsė žiaurus likimas: 
ji turėjo gelbėtis nuo įkyrių jaunikių. Bet violentus nereiškia 
visų pirma žiaurus. Violentus pareina nuo žodžio „vis“ — 
jėga ir sufikso „lentus“ pertekliaus pobūdžio (somnolentus — 

miegūstas). „Homo violentus“ yra žmogus, kuris visa nori 
daryti per prievartą, pagal savo norą. Tokį žmogų mes 
kartais vadinam „užgaidingu“. Vadinas, mergaitė stumia nuo 
savęs įkyrių jaunikių minią užgaidinga ir žiauria sąlyga. Ką ji 
pasakė? Ką reiškia potienda, non sum potienda? 

Potior, potitus sum, potiri — užvaldyti, paimti, Manęs, sako, 
niekas nepaims, jei nenugalės lenktynėse. 


„ Nepaims, suprask, — per žmoną. Vadinas, niekas neves. 


Manęs, sako, niekas neves, jei nenugalės lenktynėse. 


„ Kokia čia mintis? 


Mane ves tik tas, kas nugalės mane lenktynėse. 

Gerai. Taip mes ir versime. Ką reiškia „contendere? Con- 
tendere proelio?“ 

Susiremti. Susiremkite... Lenktyniuokite su manim! 


. Gerai. Arba: Eikime su manim lenktynių! "Toliau! Kur ta- 


rinys? - 


. Dabuntur! Greitam bus duotos dovanos: žmona ir vestuvių rū- 


mai. 


„ Ką reišika „pretium“? 


(Balsai iš vietų: „Kaina“.) 


.„ Taip. Kaina, vertė, atlyginimas. Prašom užrašyti šį žodį nau- 


ja prasme „atlyginimas“. (Pats užrašo lentoj.) 
Mirtis atlyginimas nerangiesiems. Tas įstatymas tebūnie! 


„ Griežtai kalbant, čia nėra jokio įstatymo, čia kalba eina apie... 


ką? Na! Sportininkai! 
(Pirmas krepšininkas.) Sąlyga! 
Tebūnie tokia lenktynių sąlyga! 


„ Prašom pakartoti visa, ką Tamsta išvertei. 


Nugąsdinta dievo lėmimo, mergaitė gyvena netekėjusi miškų pa- 
vėsy, atstumdama įkyrių jaunikių minią užgaidinga ir žiauria 
sąlyga. „Mane“, sako, „ves tik tas, kas nugalės lenktynėse. Ei- 
kime su manim lenktynių! Greitajam bus duotos dovanos: žmo- 
na ir vestvuių rūmai. Mirtis atlyginimas nerangiesiems. Tokia 
bus lenktynių sąlyga!“ 


„ Ačiū. Prašom sėstis. P.! Dabar papasakok mums visa savo 


žodžiais! 
(Pasakoja.) 

Pastabos. 


Šios pamokos planas yra padarytas, remiantis tikros pamokos 
protokolu. Todėl į jį pakliuvo ir mokinių padarytos klaidos ir tie ar 
kiti nemokėjimo atsitikimai. Antra vertus, painumui ir sudėtingumui 
išvengti dialogas vyksta daugiausia su vienu iškviestu mokiniu. Tik- 
renybėj tenka ir reikia naudotis daugiau ir kiių mokinių iniciatyva, 
kur, žinoma, tai galima, vadinas, ten, pav., kur klausiamasis mokinys 
ilgai galvoja, o kitiems mokiniams klausimas jau aiškus: pamokos 
tempas turi būti gyvas. (Plane taip pat yra pastebima, kad su pirmuoju 
mokiniu, R., sugaišta daug daugiau laiko, kaip su kitais. Mokinys R. 
turi gan silpnas žinias iš lotynų kalbos, bet jo mintis dirba gan greitai, 
taip kad jam galima pavesti versti dar neskaitytą tekstą. Prie pamokos 
galo reikia kviesti jau gabesnius mokinius: kitaip ir jiems ir visai klasei 
bus nuobodu.) 

Suprantama, kad mokiniai kelis mėnesius jau ėjo Ovidijų. Vadi- 
nas, skandavimas, jo teorija ir praktika, jiems jau gerai pažįstami. 
Todėl šis elementas plane laiko neužima. 

Sutrauktinės formos, kaip, pav., „,audieris“, „,superasse“ buvo jau 
pasitaikiusios ir aiškinamos daug kartų. Todėl mokytojas nerado rei- 
kalo dar kartą šiuo klausimu gaišti. Taip pat ir sakinio nagrinėjimas 
daromas tik ten, kur tai reikalinga sakinio prasmei suprasti. Kur mo- 
kiniai verčia iš karto, aišku, kad sakinio nagrinėjimas jau nebereikalin- 
gas. Taip pat paprasčiausių žodžių pagrindinės formos (pav., ,„,pos- 
sem“ ir kt.) turi būti jau gerai pažįstamos, taip kad prie jų sustoti 
netenka. 

Skaitant Atalantos epizodą, klasėj ant sienos kabėjo paveikslas, 
kuriame atvaizduotos lenktynės tarp Atalantos ir Hipomeno. Tačiau, 
palikdamas mokiniams progą stebėti ir lyginti, paveikslo galutiną aiš- 
kinimą mokytojas paliko viso epizodo skaitymo galui. (Plg. aukščiau 
duotą paveikslo aprašymą lotynų kalba.) 


e) Ciceronas. 


Lietuvos mokykloj lotynų kalbos programa numato tik Cicerono 
kalbų skaitymą, taip kad ,„Laiškai“ ir retoriški bei filosofiški veikalai 
pasilieka už programos ribų. Tačiau ir kalbų pasirinkimas stato mo- 
kytoją į labai keblią padėtį. Iš komentuotų leidinių turime tik M. Durio 
paruoštas keturias kalbas prieš Katiliną. Šiuo leidiniu, kad ir ne be 
nemalonių korektūros klaidų, mokytojui ir tenka naudotis, nes, jei 
kiti autoriai savo palyginant mažesniu tūriu leidžia ir stereotipiškais 

leidiniais naudotis, Cicerono kalbų rinkinys dėl aukštos kainos moki- 
niui įsigyti neįkandamas. Tuo būdu tenka laukti, kol ateity atsiras 
didesnis šio autoriaus veikalų pasirinkimas. 

Iš kalbų prieš Katiliną charakteringiausia yra I-oji: šios vienos ir 
užtektų su politinės iškalbos rūšimi susipažinti (II-oji kalba dėl savo 
šiurkščių puolimų mokyklai netinka). Catilinaria, aplamai, turi savo 
gerų ir blogų pusių: kalbos lengvumo atžvilgiu šios kalbos yra visai 
prieinamos kad ir tretiems mokslo metams: vertimas vyksta laisvai 
ir sudaro gerą mankštą būsimam mokslui (Livijui ir tol.). Iškalbos, 
stiliaus, aiškios logiškos struktūros, pagaliau, gyvo tempo atžvilgiu jas 
galima laikyti pavyzdingiausiomis. Tačiau, jau pati tema nėra „dėkin- 
ga“: mokytojo simpatijos dažnai, jei ne su Katilina, tai bentir ne su 
Ciceronu. Nutylint net apie gėdos vertą senato ir jo partijos vaidmenį, 
mokiniai patys nuo pirmų pamokų su didžiausiu nuostabumu pažymi 
karštus Grakchų puolimus. Iš savo istorijos vadovėlių jie sužinojo 
visai ką kita: kaip gi dabar tai suderinti? — Jų simpatijos ima trauktis 
nuo autoriaus. Žodžiu, jei galima būtų Katiliną ir jo darbą padaryti 
visai juodu, o Ciceroną šioj byloj tikrai idealizuoti, gal būt, tada ši 
kalba ar kalbos ir tiktų klasėj skaityti, — kitaip, geriau nuo jų atsisa- 
kyti ir paieškoti kitų tinkamesnių, juo labiau, kad pasirinkimas pa- 
kankamai didelis. 

Iš kitų kalbų, kurios ypatingai tiktų mokyklai, galima paminėti 
„Pro Archia poeta“. Toje Ciceronas pasirodo geriausiai ir gražiausiai 
kaip advokatas. Savo turiniu ji įveda mokinį į Romos kultūrinį gyveni- 
mą.Visa ji apsupta žmoniškumo atmosfera. Kalba „In Verrem“ (turiu 
galvoj IV-ąją) duoda mokiniui geriausio supratimo apie provincijų 
gyvenimą ir apie Romos pilietybės reikšmę (,Civis Romanus sum!“). 
Įkvėpta ji taip pat kilnaus noro stoti už silpnesnį, ginti teisybę, bet 
kartu ir žavi iškalba bei žodžio jėga duoda supratimo apie tai, kaip 
mokėjo garsus oratorius patraukti klausytojų širdis. Politinė kalba 
„De imperio Gnaei Pompei“ turi daug istoriškai-kultūrinės vertės 
ir taip pat galėtų būti skaitoma klasėj. 

Skaitant su mokiniais Ciceroną, negalima neduoti ir bendros jo 
gyvenimo bei būdo apžvalgos ir jo veikalų bei jų reikšmės charakte- 
risčikos. Aišku, kad tai neturi būtinai būti sucentralizuota į vieną įžan- 
gą skaitymo pradžioj. Atskiros pastabos, kurių tikslas autoriaus reikš- 
mės supratimą kelti, gali būti sporadiškai įterptos ten, kur tas ar kitas 
mokytojas ras reikalo. 

Kalbant apie oratoriaus gyvenimą, esminga yra pabrėžti jo išti- 
kimą tarnavimą laisvosios demokratinės respublikos idealui (Th. Zie- 

linski, „Cicero im Wandel der Jahrhunderte“, p. 4) taip pat ir jo reikš- 
mę stiliaus dailioj struktūroj, ,,„ritmiškai-logiško“ periodo kūryboj 
(ib. p. 20). 

J. Bezard (ib. p. 317), prieš pradedant skaityti Ciceroną, rekomen- 
duoja priminti klasėj ir apie bendrą Romos valstybės būklę šiuo planu: 


I. Aristokratija ir demokratija. 
1) Nuo 520-ųjų metų revoliucijos Romos valdžia yra aristokratijos 


valdžia. — Patricijai. — Senatas. — Aristokratijos pirmenybė cen- 
turijų komicijose. — Magistratūros teisė. 
2) Tačiau demokratija nuolat progresuoja. — Plebėjų „elitos“ 


turtai nuolat didėja: raiteliai. — Proletarų skaičius ir siekimai. — Ma- 
gistratūros teisės užkariavimas. 


II. Nauja kovos forma nuo 150-ųjų metų prieš Kristų. 

Vis dėlto pūnų karų metu aristokratija dar pasilieka valdovė. Tik 
nuo 150-ųjų metų demokratija pradeda reikšti griežtesnių reikalavi- 
mų. — Nauja antagonizmo forma: turtingieji ir beturčiai. — Agrariški 
įstatymai. 

— Grakchai (133 ir 123). 

— Marijus (100). 

— Katilina (63). 

Trikartis demokratijos pralaimėjimas, ypač sunkus po Ma- 
rijaus žlugimo. — Sulos diktatūra (82—78) ir aristokratijos režimas. 


III. Ciceronas palaiko, paskum kovoja prieš demokratiją 
(80—63). 

Ciceronas, gimęs 106-ais metais, pradeda savo veiklą kovodamas 
prieš triumfuojančią aristokratiją. Jis gina aristokratijos aukas (Pro 
Roscio, 80), kaip advokatas, ir kovoja prieš jos kreatūras (In Verrem, 
70). 

Bet demokratija, iš savo eilės, pasidaro tokia pavojinga visiems, 
kurie turi bent kiek turtų, kurie trokšta tvarkos bei taikos, kad kon- 
servatorių ir nuosaikiųjų partijos susivienija ir daro Ciceroną konsulu 
(63). — Katilinos sąmokslo numalšinimas yra šios koalicijos rezultatas. 


IV. Demokratija įgyja naują pavidalą: Karo diktatūra. 

Karo diktatūra gali pasiremti kartu ir Romos plebsu ir provin- 
cijomis. 

Atsiranda daug garbėtroškų: 

Krasas, pirmas; paskum Pompėjus; paskum Cezaris. 

I-as triumviratas (Luka, 56). 

Krasas miršta kare su partais, ir Pompėjus stengiasi susiartinti su 
konservatoriais. 

Cezario pažanga (63—48). Jo diktatūra: 48—44, 

V. Ciceronas — demagogiškos diktatūros auka (63—43). 

Jo ištrėmimas (57) ir jo grįžimas. 

Paliaubos: 56—50. — Kilikijos prokonsulatas (50). 

Pilietinis karas (49—48): Farsalas (48). — Cezario diktatūroj 
(48—44). 

Paskutinė didžiojo respublikono kova prieš „skerdiką““. 

Nudurtas Antonijaus įsakymu (43). 


R. S. Conway (ib., p. 1) teisingai pabrėžia nepaprastą „Laiškų“ 
vertę susipažinti su Ciceronu ir su nuostabiu laikotarpiu, kurio metu 
jam teko gyventi. Tuo būdu mokytojui turėtų būti palikta galimybė 
arba visai atsisakyti nuo retoriškų veikalų skaitymo arba jį sutrum- 
pinti, pasitenkinant ištraukomis, taip kad būtų laiko susipažinti su 
„Laiškais“. 

J. Bezard pataria skaityti ištisą laiškų eilę, kuri duotų mokiniams 
šio romėnų istorijos stambaus asmens pilną paveikslą. Duodame že- 
miau darbo planą: 

I. Skausmas ir džiaugsmas (58—57). 
1) Išvykimas į ištrėmimą: Terencijai (Ad fam. (XIV. 4). 
2) Grįžimas su triumfu: Atikui (IV, 1). 

II. — Nusivylimas! Sumanumas ir diplomatija (57—51). 
1) Anarchija Romoj: Atikui (IV, 3). (3 tekstai) 
2) Liaudies nepastovumas: M. Marijui (Ad fam. VII, 1). (3) 
3) Cezario malonės: Cezariui, karo vadui (id. VII, 5). (3) 
4) Cezario legatas Kvintas Ciceronas (Ad Ouintum fratrem, 


ši, 15). (1) 
III. — M. Tullius Cicero proconsul, imperator. Kilikijoj. 
(51—49). 


1) Oficialus laiškas: Ap. Klaudijui (Ad fam. III, 2). (1) 

2) Naujienos iš Romos: Celijus Ciceronui (id. VIII, 1). (2) 

3) Kaip jos priimtos: Cicerono atsakymas (id. II, 8). (1) 

4) Prieš 6-rius metus: didžiojo konsulavimo atsiminimai: 
Lukcėjui laiško galas (id. V, 12) (1) 

5) Nauji įspūdžiai ir atsakymas; pasakojimas apie panteras 
(id. VIII, 9 ir II, 11). (2) 

6) Ciceronas — karo vadas: M. Katonui (id. XV, 4). (1) 

IV. 


VII. 


— Pilietinio karo sūkury. Svarbi alternatyva (49). 

1) Tarp Cezario ir Pompėjaus. (Ad Att. VIII, 3). (2) 

2) Cezario stilius (id. IX, 6). (1) 

3) Pompėjaus būdas (Ad Att. VIII, 11). (1) 

4) Diplomatiškas laiškas: Cezariui (id. IX, 11). (1) 

5) Išminties patarimai: Celijus Ciceronui (Ad fam. VIII, 
16). (1) 

6) Įspėjimas: Cezaris Ciceronui (Ad Att. X, 8). (1) 

7) Paskutinis bandymas: Dolabela Ciceronui (Ad fam. IX, 
9). (1) 

8) Po klaidos! Kebli padėtis. (Ad Att. XI, 6). (2) 


— Cezario mielaširdingumas (48—44). Naminis skaus- 

mas. 

1) Kaip rašė Cezariui. (Ad fam. XIII, 16). (1) 

2) Kaip rašė Ciceronui: garsus užuojautos laiškas. Servijus 
Ciceronui (Ad fam. IV, 5). (2) 

3) Didelis skausmas: Cicerono atsakymas (id. VI, 6). (1) 


„— Interliudija. 


„„Didvyrio mažas įpėdinis“: M. Cicero Tironi suo dulcissimo 
(Ad fam. XVI, 21). (2) 

— Cezaris — miręs! (44—43). 

1) Patriotiška žmogžudystė: sveikinimai Kasijui. (1) 

2) Gražus sprendimas, kilnus elgimasis: Matijus Ciceronui. (3) 


Šitokia programa iš viso užima 40 pamokų, du su puse mėnesiai, 
skaitant 4-as pamokas per savaitę. Vadinas, gali būti pritaikinta vie- 
nam trimestrui. 

J. Bezard nurodo ir planą, kuriuo laiškų skaitymo įspūdžiai gali 
būti sugrupuoti. Duodame žemiau ir jį: 


I. 

— Cicerono asmuo. Jo dorybės; jo silpnybė, jo jausmai pa- 
našūs į mūsų jausmus. 
1) Ciceronas šeimoj: 
Jo gera širdis, V, 32. 
Kai kuri silpnybė, VI, 2. 
2) Inteligentas, pasaulėtiškas žmogus: 
Jo žingeidumas, III, 3, 5, 6. 
Jo sąmojingumas, II, 4. 
3) Politinis veikėjas: 
Jo tuštumas, III, 4, 7. 


Jo dorybė truputį naivi, I, 12. 
Jo išmintis, III, 1. 
II. — Visuomenė, kurią jis mums atvaizduoja: 
1) Romos anarchija: 
Liaudis; M, 2 
Garbėtroškos ją panaudoja, IV, :. 
2) Gabūs vyrai ir dori vyrai; Ciceronas ir jo draugai. 
A. — Sumanumas ir diplomatija. 
Draugystė su Cezariu, II, 3; IV? (palyginant su 
Pompėjaus draugyste, IV, 3). 
Celijaus ir Dolabelos patarimai, IV, 5 ir 7. 
Cezario patarimai, IV, 6. 
Po klaidos, IV, 8. 
B. — Didžios tragedijos. 
Du momentu: 
49-ais metais: IV, 7; IV, 1; IV, 8. 
Po kovo „idų“, 44-ais metais: VII,! ir 2. 


R. S. Conway labai įdomioj anksčiau minėtoj Cicerono laiškų stu- 
dijoj (p. 6) parodo, kaip tokia, rodos, smulkmena, kaip Pluralis Majes- 
tatis vartojimas duoda ne tik paties Cicerono, bet ir jo santykių su 
įvairiais asmenimis charakteristiką: ,„NOS yra asmuo, kurį aš parodau 
savo kaimynams, žmogus, į kurį, aš tikiuos, jie žiūri su pagarba ir 
pasigėrėjimu. EGO čia turi vilčių, čia bijo, čia slaptai parausta: di- 
dingas NOS vaidina vaidmenį pasaulio scenoj; išgelbsti tėvynę, va- 
dovauja senatui, rašo knygas, stato didelius namus su sodais ir statu- 
lomis, turi puikią einamąją sąskaitą banke: ir kada mano laiškas į drau- 
gą kalba apie šiuos dalykus, NOS yra tuoj pašaukiamas į prieki ir 
žengia po puslapį su atitinkamu didingumu. Kai tema išsemta, EGO 
ramiai vėl išeina į sceną“. 

Th. Momzeno pavyzdžiu Cicerono asmenybei dažnai prikišamos 
įvairios jo būdo silpnybės: ir garbės troškimas, ir politinės būklės su- 
pratimo stoka, it, aplamai, ryžtingumo trūkumas. Į šiuos kaltinimus 
gražiai atsako Gaston Boissier („„Cicėron et ses amis“, p. 38): „Per- 
daug pilnas ir perdaug gilus dalykų supratimas gali trukdyti veiklos 
žmogų, kuris turi greit padaryti lemiamą sprendimą tarp didelio įvai- 
rių motyvų skaičiaus. Perdaug gyva vaizduotė, prieš kurią kyla iš kar- 
to daug sumanymų, jam neleidžia susikaupti prie jokio. Užsispyrimas 
pareina nuo dvasios siaurumo, ir jis yra viena iš didžiausių valstybės 
veikėjo dorybių. Perdaug opi sąžinė sutrukdytų jam draugų pasirin- 
4 


153 


kimą, ir jis tuo būdu netektų galingos paramos. Jam tenka nepaisyti 
taurumo jausmų, kurie vers jį elgtis teisingai net su savo priešininkais: 
atkakliose kovose už valdžią žmogus galės pats save nuginkluoti, pats 
duoti priešui ginklą į ranką, jei jis turi nelaimę būti teisingas ir tole- 
rantiškas. Dvasios tiesumas — pirmiausia valstybės veikėjo savybė — 
gali jam pasidaryti pavojumi. Jei jis bus perdaug opus savo partijos 
kraštutinumams ir jos daromoms skriaudoms, ji šaltai jam tarnaus. 
Kad jos pasišventimas būtų pilnas, jam reikia ne tik mokėti dovanoti 
tokius išsišokimus, bet stačiai jų nematyti. Tokiais tat širdies bei dva- 
sios trūkumais perka valstybės vyras savo pasisekimą. Jei tai tiesa, 
kaip aš manau, kad jis, valdydamas valstybę, dažnai laimi savo dva- 
sinių trūkumų dėka, jei tai tiesa, kad rašytojas kaip tik dėl tų pačių 
trūkumų pralaimi, tai jei žmonės sako, kad šis netinka valstybės rei- 
kalams, jie tuo greičiau giria jį, kaip peikia“. 

Teisingai pastebi J. Bezard (ib., p. 319): „Jaunimas domisi loty- 
nų autoriais, jei jis randa jų raštuose idėjas, pakankamai bendras, kad 
jos būtų gyvos dar ir šią dieną“. Todėl ir Ciceroną skaitant, patiriama 
mokiniams duoti į rankas knygą, kuri ir patį oratorių ir jo aplinką 
padarytų jiems „gyvą“, panašiai, kaip tai galėjome padaryti, rekomen- 
duodami Jalusičio romaną „Cezaris“. Pageidaujama, kad lietuvių 
spaudoj pasirodytų garsi knyga „Ciceronas ir jo draugai“ (,Cicė- 
ron et ses amis“, Gaston Boissier), kuri yra išversta į daugelį kalbų 
ir pasidarė nepakeičiama priemonė Cicerono studijoms papildyti ir 
pagilinti. Parašyta moksliškais pagrindais ji pasilieka visiškai priei- 
nama ir aukštesniosios mokyklos moksleivijai. 


d) Vergilijus. 


Tradicinė gimnazijoj autorių tvarka: Ovidijus — Ciceronas — 
Vergilijus. Taip pat pagal tradiciją iš šio poeto veikalų skaitoma Ene- 
jida. Šis pasirinkimas, — Bukolikų ir Georgikų nenaudai, — paaiški- 
namas šiais dviem sumetimais. Visų pirma Enejida užėmė romėnų 
gyvenime ir istorijoj panašią vietą, kokią Iliada turėjo graikuose. Va- 
dinas, jei net jos absoliutišką vertę mes nustatytume žemesnę už Ge- 
orgikas (kaip kad yra atskirų nuomonių), vis dėlto jau dėl Enejidos 
kultūrinės reikšmės mes negalime nuo jos atsisakyti. Antra vertus, ir 
mokyklai veikalas pilnas veiksmo, didžių žygių bei įvykių, gilių ir 
aistringų jausmų tinka labiau, kaip ramūs, tikrai idiliško kaimo gyve- 
nimo paveikslai, kurie gali greičiau paveikti suaugusį žmogų, pergy- 
venusį, kaip ir autorius, revoliucijų ar karų nelaimes, žmogų, pavar- 

gusį nuo didmiesčio tuščio triukšmo, ieškantį ramybės ir poilsio 
gamtoj. 

J. Bezard (ib., p. 269) aukštai iškelia ir vertina gamtos poeziją Ver- 

"gilijaus veikaluose. Jis randa joje tikros filosofijos gilių minčių, jo 
nuomone, ypatingai tinkamų jo klasei, kurioj nėra nė vieno ūkininko 
sūnaus, nė vieno gimusio kaime! (Mūsų nuomone, mūsų klasei ši po- 
ezija tiks ne mažiau, nes dažnai tas, kas poezijoj gyvena, jos nesupranta 
ir jos nevertina: tokia žmogaus prigimtis. Sužadinti jame jos suprati- 
mą ir yra kilnus mokyklos tikslas). Bet ir J. Bezard, nors jis su tokia 
simpatija charakterizuoja Georgikų poetiškas vertybes, vis dėlto ten- 
kinasi tik nedidele ištrauka iš šio veikalo (II, 458—535), kuri neužimtų 
ir dviejų savaičių. Aišku, kad už tokį su šiuo kūriniu susipažinimą mes 
negalime nepasisakyti. Iš vienos pusės, jis duos mokiniams supratimą 
ir apie bendrą turinį ir apie tą tikrai nemirštamąjį grožį, kurį geriau- 
sios šio veikalo vietos turi. Iš kitos pusės, mes išvengsime monoto- 
niškumo, kuris gręsia, jei mes Georgikų skaitymui skirsime visą tri- 
mestrą. Tiek gi laiko, kad išeitumėm šitokią ar į ją panašią ištrauką, 
visuomet pasiliks ir po Enejidos skaitymo. 

Tuo būdu pereiname prie klausimo, kas gi yra skaitytina iš Ene- 
jidos. Aišku, kad mūsų pasirinkimo principas negali būti tas pats, kaip 
ir vokiečių, pav., gimnazijoj su graikų kalba. Tokia gimnazija savo 
Vergilijaus studijose gali iškelti romėniškų veikalo elementų svarbumą. 
Mes, neturėdami gimnazijoj graikų kalbos, privalome kad ir romėnų 
literatūroj kelti Elados dvasią. Mokinys neskaito Homero originale: 
tegul jis skaitys II-ąją Enejidos knygą, kuri, nors paviršutiniai turi 
tiek bendro su Homeru. 

Žinoma, kalbėdami apie romėniškuosius elementus, tuo supran- 
tame Romos istorijos, o ne romėnų literatūros savybes. Juk Vergili- 
jaus tos pačios su Homeru medžiagos traktavimas turi jo individua- 
lius, romėnų poetui charakteringus, bruožus — suglaustos kalbos ga- 
lią, kuri iškelia vaizdus bei įvykius vieną po kito ne epišku, bet tikrai 
dramatišku tempu. Mokėjimas šiuos bruožus tinkamoj vietoj ir tin- 
kamoj šviesoj mokiniams parodyti pareis nuo mokytojo sugebėjimo. 

J. Bezard (ib., p. 289) poeto vertę mato jo žmoniškume („1'hu- 
manitė“). Šiuo žmoniškumu, švelnia, beveik, „krikščioniška“ meile 
iš tikrųjų dvelkia visi veikalai to, kurį viduramžių krikščionybė ne 
veltui padarė Išganytojo atvykimo pranašu. Bet ne tik krikščioniškos 
meilės jausmas: kiti jausmai taip pat nėra svetimi Vergilijui: jį galime 
pavadinti pirmu „psichologišku“ autoriu, jį turime laikyti ir mūsų 
psichologinio romano pirmtakūnu (Aen. IV). 

Kaip aukščiau buvo minėta, pagrindinį skaitomąjį tekstą turi su- 
daryti II-os knygos įvykiai, baigiant Priamo mirtimi (1—558). Jei 
mokytojas nenorės atliekamo laiko skirti elegikams, jis galės pradėti 
nuo pirmos knygos audros epizodu (I, 1—156), abra pereiti nuo II-os 
prie V-os knygos, paėmęs laivų lenktynes bei kitus žaidimus, kiek 
leidžia laikas (104—285, 286—361, 362—484, 485—569). Dėl kon- 
centracijos su visuotine literatūra (Dantė) pageidautina būtų paimti 
ir kelionę į pragarą (VI, 255—751), jei ne visą, tai bent ištraukas. 
(Aišku, kad skaitant II-rą knygą, galima šį tą išleisti, pav., Sinono 
pasakojimą.) 

R. S. Conway (ib., p. 113) pabrėžia, kad pragaro atvaizdavime, 
„kaip ir daugely kitų atvejų, Vergilijaus veikalas buvo dvasinio Euro- 
pos augimo centrinis taškas. Kaip Nordenas (Nordeno Enejidos lei- 
dinys, VI, p. 5) tikrai parodė, Vergilijus yra nepaprastai gabiai sukom- 
binavęs mitinį vaizdą (kaip jį randame Homero giesmėse) su filoso- 
finiu (kaip jį randame Platono veikaluose). 

IV-tą knygą berniukų gimnazijoj, vargu, ar tenka laikyti skaitytiną. 
Didonos vienpusiška meilė berniuko tikrai sudominti negali; etikos 
atžvilgiu Enėjaus „pietas“ atrodo nenaturali ir nepateisinama. Bet 
mergaičių gimnazijoj IV-oji knyga yra skaitytina labiau už visas, 
nes II-osios knygos karo dalykai nedaug tedomina mergaites: daug 
skaičius šį XI-os knygos epizodą. ,„Mergaitės-karžygės Kamilos vaizdas 
yra vienintelis senovinėj poezijoj“, pastebi R. S. Conway (ib., p. 160). 
Plačiau jis sustoja Didonos romano klausimu. Labai įdomūs autoriaus 
samprotavimai ta prasme, kad įdėdamas į Enėjaus lūpas mūsų nė kiek 
neįtikinančius pasiteisinimus, Vergilijus atvaizduoja savo laikų vyrau- 
jančias pažiūras į vyro ir moters santykius. Iš savo pusės, — mes tai 
jaučiame, — jis visai nepritaria Enėjaus pasielgimui. Didonai tais 
laikais galėjo būti tik vienintelė išeitis — mirtis. Bet Enėjus užtraukia 
prakeikimą savo ainiams — trys baisūs karai, vienas jų Hanibalo ka- 
ras, — baisiausias iš visų kada nors Romą ištikusių. „Tai yra padari- 
nys, tai yra pasekmė, sako Vergilijus, to, kad valstybės vyrai verčia 
savo jausmus tarnauti savo planams.“ 

Visa, kas buvo pasakyta aukščiau dėl perskaityto teksto įsisavinimo, 
tinka ir Vergilijaus studijoms: kai kurios vietos išmokomos atmintinai ; 
baigus tą ar kitą skyrių, daromos santraukos ; kuo plačiausiai įtraukia- 
mos į darbą vaizdingumo priemonės. Vergilijaus poezija ne mažiau, 
kaip Ovidijaus, tinka iliustracijai: ne veltui turime dar senovės lie- 
kaną — Laokoonto statulą. Iliustracijos, tiesa, ne visuomet būna mo- 

kytojo žinioj, bet čia jis gali įtraukti darban savo ir mokinių vaiz- 
duotę. Kaip pavyzdį paimsiu aukščiau nurodytus II-os knygos įvy- 
kius. Klasėj mes turėjome sieninius paveikslus: didelę Laokoonto 
"statulos reprodukciją, vieną spalvotą paveikslą „Medinis arklys ir 
išėjęs iš jo graikų būrys“ ir vieną nespalvotų — „Enėjus pasakoja 
apie savo nuotykius Didonai“. Šie paveikslai patarnavo impulsu. 
Mokytojui paklausus, kuriuos dar paveikslus mokiniai įsivaizduoja, 
tuojau buvo gauti atsakymai, kad vienas mato Laokoonią metant ietį 
į Arklį, kitas — Sinoną surištomis rankomis atvedamą pas Priamą. 
Toliau sekė Arklio įvežimas į miestą, linksma jaunuolių ir mergaičių 
eisena; paskum: šiurpulingas Enėjaus sapnas, kraujuotas Hektoro 
vaiduoklis. (Aš praleidžiu epizodą su slibinais, nes jis iš dalies jau 
iliustruotas skulptūros reprodukcija, vis dėlto vienas mokinys siūlė, 
kaip iliustraciją, atvaizduoti juos plaukiančius, besiartinančius prie 
kranto. Kitas mokinys buvo taip pat pasiūlęs, kaip vaizdą, Sinoną 
besislepiantį tarp nendrių ežere, pagal jo paties melagingą pasaką.) 
Enėjaus atsibudimas ir susitikimas su besivedančiu anuką Pantu rau- 
donos pašvaistės fone, gali būti taip pat paminėtas. Pats priešų išlei- 
dimo iš Arklio momentas ir jų sujungimas buvo, kaip aukščiau pasaky- 
ta, atvaizduotas viename iš sieninių paveikslų. Epizodas su Kasandra, 
kova nuo stogo, Neoptolemo įsiveržimas, Priamo mirtis — galės taip 
pat sudaryti paveikslų siužetus, bendro turinio gaires. Toks vaizdų 
pagalba sudarytas perskaityto prisiminimas galės giliau paveikti mo- 
kinį, kaip paprastas protokolinis atpasakojimas. To reikia griebtis, kur 
tik pasitaiko proga. 


e) Livijus, Saliustijus, Tacitas. 


Livijaus skaitymas paprastai įterpiamas tarp Vergilijaus ir Hora- 
cijaus. Atsakydami į klausimą, kas iš Livijaus imtina, turime pripa- 
žinti, kad Fr. Cramer teisingai pastebi, jog I-osios vadinamosios 
„karalių knygos“ pasakiškas turinys maža tetinka subrendusio jau- 
nuolio dvasiai. Panaši medžiaga, — apie Romos įkūrimą, Horacijų ir 
Kuriacijų kovą ir kt., — tiktų labiau elementarinio kurso skaitymų 
knygai. Antra vertus, neleistina nesupažindinti mokinių su Hanibalo 
asmenybe, su didvyriška Romos ir Kartaginos kova — antru pūnų 
karu. Fr. Cramer kategoriškai rekomenduoja skaityti II-osios deka- 
dos XXI, XXII, XXIII knygas. 

Tokiam šio autoriteto reikalavimui atitinka ir Lietuvos mokyklos 
būklė vadovėlių atžvilgiu. Mes turime gerą Prof. M. Račkausko ko- 

mentuotą XXI-os knygos leidinį: jį ir galime panaudoti. Sena prieš- 
reforminė programa leido skaityti Livijų du pusmečiu (VII ir VIII 
kl.), taip kad pirmajam galima būtų paimti įžangą, Hanibalo charak- 
teristiką (gerosios pusės atmintinai!), Sagunto apgulimą ir dalį įvykių 
iki žygio per Alpius. Iš pastarųjų labiausiai imtinas persikėlimas per 
Roną. Tai sudaro net daugiau kaip 15 skyrių, programos numatytų, 
bet mes jau buvome pasakę aukščiau, kad skaitytinos medžiagos 
normos turi būti padidintos. 

Kitam pusmečiui, tuo būdu, pasilieka žygis per Alpius (nuo 30-ojo 
iki 37-0jo — 8 skyriai) ir Trebijos mūšis (nuo 52-ojo iki 56-o0jo = 
5 skyriai): tai sudaro 13 skyrių, ir mokytojas gali pasiimti su klase šį tą 
iš įvykių prieš Trebiją. Ticino mūšis savaime nėra įdomus ir gali būti 
praleistas, bet abiejų vadų kalbos prisideda prie jų charakteristikos, 
o, be to, duoda supratimo ir apie šią autoriaus kūrybos sritį. Čia mo- 
kiniuose gali kilti palyginimas ne tik su Cezario „protokolais“ netie- 
sioginių kalbų pavidale, bet ir su Cicerono retorika. Aišku, kad mo- 
kiniams turi būti paaiškinta, jog šios kalbos nėra tikrų kalbų proto- 
kolai, kad jos, užtat, padeda ne tik pačių kalbėtojų charakterius api- 
būdinti, bet ir abiejų pusių „psichologijai“, elgimosi motyvams iš- 
kelti. Nėra reikalo, kad ir dalies vienos ar kitos kalbos atmintinai 
imti, bet jos ypatingai tinka ryškiam skaitymui lavinti. Tam tikslui 
Šia proga galima paskirti keletą pamokų (ne ištisai, žinoma). Refor- 
muotos mokyklos programa neleis tiek laiko atiduoti Livijaus studi- 
joms. Šio fakto negalima neapgailestauti ypač dėl to, kad šis autorius 
yra itin tinkamas pilietiniam bei tautiniam jaunimo auklėjimui. (Mo- 
kytojui teks tenkintis įžangos bei charakteristikos, Alpių žygio ir Tre- 
bijos mūšio skaitymu. Sagunto apgulimą, žinoma, reikės praleisti.) 

Livijaus stiliaus ypatumai verčia mokytoją ypatingą dėmesį kreipti 
į gražų lietuvišką vertimą. Cicerono periodai labiau tinka „pažodžiui“ 
versti: jų struktūra tiek logiška, tiek sklandi ir proporcinga, kad ir 
per didelis prijungimo elementas vertimo kalboj nesudaro nepaken- 
čiamo įspūdžio, kartais gali praeiti nepastebėtai. Visai kas kita su 
Liviju: jo vadinamasis „istoriškasis“ periodas nebuvo skirtas tribūnai, 
nebuvo skirtas ne tik tam, kad jį sakytų, bet net ir balsu skaitytų: jis 
skirtas tam, kad jį „galvotų“. Gimtosios kalbos vertimo mes negali- 
me, žinoma, tikrinti jo neperskaitę balsu: čia visi pažodžiui padaryto 
vertimo blogumai iškyla aikštėn. Pastabos, kurias mes buvome padarę 
kalbėdami apie vertimą aplamai rašomųjų darbų klausimu, itin ga- 
lioja, skaitant ir verčiant Livijų. Dažniausiai tenka aisisakyti nuo pri- 
jungimo sistemos ir griebtis sujungimo: periodą tenka skaldyti, jei ne 

į atskirus taškais atskirtus sakinius, tai bent į sutaptinių sakinių 


grupes. 


Pavyzdžiui, paimame tokį periodą, duodami lygiagrečiai jo ver- 


timą: 


Sub idem fere tempus et le- 
gati, gui redierant ab Cartha- 
gine, Romam retulerunt omnia 
hostilia esse, et Sagunti excidi- 
um nuntiatum est; tantusgue si- 
mul maeror patres misericor- 
diague sociorum peremptorum 
indigne et pūdor non lati auxilii 
et ira in Carthaginienses metus- 
gue de summa re cepit, velut 
si iam ad portas hostis esset, 
ut tot uno tempore motibus 
animi turbati trepidarent magis 


Beveik tuo pačiu laiku ir pa- 
siuntiniai, grįžę iš Kartaginos, pra- 
nešė Romoj, visur radę priešingą 
nusistatymą, ir gandas atėjo, kad 
Saguntas yra išgriautas. Senatoriai 
liūdėjo, gailėdamiesi nekaltai žuvu- 
sių sąjungininkų ir gėdydamiesi, 
kad nesuteikę jiems pagalbos; kar- 
tu juos apėmė ir pyktis Kartaginie- 
čiams ir baimė dėl savo tėvynės, 
tarsi priešas būtų jau prie vartų, — 
pagauti tiek jausmų iš karto, jie 
daugiau jaudinosi, kaip tarėsi. 


guam consulerent. (XXI, 16, 
1—2.) 

Čia, žinoma, nesvarbūs tie žodžiai, kuriais aš pamėginau šį perio- 
dą išversti, kiek jo suskaldymo planas. „Senovinių kalbų rašytojai“, 
rašo J. Bezard (ib., p. 362), „rasdavo reikalo ryškiai Žymėti idėjų 
santykius ir kiekvieno sakinio pradžioj dėti jungtuką, kaipo tam tikrą 
visiems gerai matomą iškabą“. Mums nereikia išorinių ženklų, mums 
idėjų santykiai yra aiškūs be jungtukų iš paties jų nuosaikumo. 

Taip pat penkių narių šio periodo paralelizmas (maeror — miseri- 
cordia — pudor — ira — metus) negali būti paliktas lietuvių kalboj: 
jis būtinai sudarys dirbtinumo įspūdį. Pats Livijus dažnai griebiasi 
priemonių paralelizmui suardyti, pavartodamas konstrukcijų įvairumą, 
čia, tačiau, kad ir gana laisvoj formoj, paralelizmas yra. Padarinio sa- 
kinys, reikia pripažinti, jam ir tinka labiausiai. Imdami laiko ar prie- 
žasties ar tikslo pobūdžio laiko prijungimą, randame didžiausią įvai- 
rumą ir asimetriją: 

„Ad haec audienda cum, circumfusa paulatim multitudine, per- 
mixtum senatui essei populi concilium, repente primores secessione 
facta, priusguam responsum daretur, argentum aurumgue omne, 
ex publico privatogue in forum collatum, in ignem ad id raptim 
Tactum conicientes, eodem plerigue semet ipsi praecipitaverunt“. 


(XXI, 14, 1). 

Čia randame 1) sakinį su cum, 2) sakinį su priusguam, 3) dvi 
Ablativus Absolutus konstrukcijas (circumfusa multitudine, secessione 
iacta), 4) tris Participium Coniunctum konstrukcijas (ex publico 
privatogue in forum collatum, argentum aurumgue omne in ignem 
conicientes, ad id raptim factum). Iš viso turime 7-ius prijungimo 
narius. Aišku, kad toks periodas turi būti suskaldytas. Žemiau duo- 
dame mūsų padarytą bandymą: 

„Šios kalbos paklausyti pamažu susirenka minia, ir senato posėdis 
pavirsta tautos susirinkimu. Čia pirma užuot davus atsakymą, vyriau- 
sybės nariai staiga pasitraukia, suneša į aikštę visą valstybinį ir privatų 
sidabrą bei auksą, sumeta jį į tam tikslui ant greitųjų sukrautą laužą ir 
patys šoka į ugnį“. 

Pasakojimo gyvumui pakelti aš randu reikalo čia ne tik pakeisti, 
visur kur galima, prijungimą sujungimu, bet ir pavartoti Praesens 
Historicum. 

Tikslo prijungimo periodus taip pat dažnai tenka ardyti, nes ne 
retai pasitaiko, kad kelių laipsnių nariai yra sukrauti vienas ant kito. 
Ir čia dažnai pats Livijus vengia paralelizmo ir griebiasi konstrukcijų 
įvairumo, bet modernaus kalbėtojo bei rašytojo stiliaus jausmas nelei- 
džia, kad tikslo jungtukas „kad“ stovėtų per toli nuo tarinio. (Plg. 
kai kuriuos sumetimus dėl vertimo, pareikštus kalbant apie rašomuo- 
sius darbus). 

Paimame, pavyzdžiui, šitokį sakinį: 

„His ita comparatis, ut omnia iusta ante bellum fierent, legatos 
maiores natu, O. Fabium, M. Livium, L. Aemilium, C. Licinium, 
O. Baebium in Africam mittunt ad percunctandos Carthaginienses, 
publicone consilio Hannibal Saguntum oppugnasset, et, si — id guod 
facturi videbantur — faterentur ac defenderent publico consilio 
factum, ut indicerent populo Carthaginiensi bellum“. (XXI, 18, 1.) 

Čia glaudžiausiai yra susipynusios trys tikslo pobūdžio mintys: 
noras atlikti visą teisėtai, nuo jo logiškai pareinąs noras paklausti 
kartaginiečius ir hipotetiškas noras paskelbti karą. Antrą norą ar 
tikslą Livijus išreiškia gerundyvo pagalba, išvengdamas tuo būdu vieno 
„ut“ pakartojimo. Vis dėlto pasilieka dar du „ut“, iš kurių antras 
stovi pačiame periodo gale. Be to periodą žymiai apsunkina penki 
pasiuntinių vardai, ypač jei lietuvių kalbos periodą sutvarkyti logiška 
tvarka: „romėnai siunčia Kvintą Fabijų ir t. t“. Todėl mes dalijame 
periodą į tris dalis, be to dar visai ssisakydani nuo tikslo jungtuko 
„kad“ vartojimo: 

„Sutvarkę šiuos dalykus, romėnai, norėdami atlikti visus formalu- 
mus prieš pradėdami karą, siunčia į Afriką senesnio amžiaus pasiun- 
tinius, Kvintą Fabijų, Marką Livijų, Liucijų Emilijų, Gajų Licinijų 
ir Kvintą Bebijų. Šie turėjo paklausti kartaginiečius, ar vyriausybės 
nutarimu Hanibalas buvo puolęs Saguntą. Jei kartaginiečiai tai pri- 
pažintų (kas atrodė greičiausia, kad bus), patvirtinę, kad tai buvo vy- 
riausybės nutarta, pasiuntiniai turėjo jiems paskelbti karą“. 

Atlikdamas su savo mokiniais panašų vertimo darbą, mokytojas 
ne tik juos pratins galvoti, originalo mintį išreiškiant gimtosios kalbos 
žodžiais, bet kartu giliai ir gyvai (kadangi praktiškai) supažindins juos 
su Livijaus ir, aplamai, lotynų kalbos periodo ypatumais, o drauge 
su tuo supažindinimu ir tų ypatumų supratimu galės sukelti mokiniams 
ir tikrą jų pamėgimą bei jais pasigėrėjimą. 

(Komplikuotuose perioduose orientuotis mokiniams padeda pa- 
grindinio sakinio pabraukimas. Mokytojas galės tai praktikuoti, kur 
ras reikalo. Schemos darytinos tik ten, kur jos būtinai reikalingos 
sakinio struktūrai suprasti, aiba ten, kur jos gali pailiustruoti tą ar kitą 
bendrą taisyklę.) 

Dėl Saliustijaus veikalų, nors ypač anglų mokykla gana palankiai 
žiūri į „Katilinos sąmokslo“ klasėj skaitymą, turime vis dėlto su- 
tikti su Fr. Ladeku (A. Scheindler, ib., p. 184), kad ne tik stiliaus 
atžvilgiu stovi „Jugurtos karas“ aukščiau, bet ir tam pačiam tikslui, 
— supažindinti mokinį su politiniu Romos gyvenimu, — šis veikalas 
labiau tinka. 

Yra nuomonių, kad Saliustijaus „Katilinos sąmokslo“ skaitymas 
turi papildyti Cicerono kalbas prieš Katiliną. Tokia tam tikra kon- 
centracija nėra taip pateisinama, kaip iš karto galėtų atrodyti. Visų pir- 
ma šis Saliustijaus veikalas yra daugiau politinis pamiletas, kaip istori- 
ja, ir be kritiško komentaro maža mokiniui teduos, o su kritiškų ko- 
mentaru jaunuolio akyse gali nustoti savo vertės. Antra vertus, 
visas šis epizodas neturi tiek svarbos, kad jam teiktumėm tiek laiko. 
(A. Scheindler, ib.) 

Medžiagos pasirinkimo klausimas, žinoma, pareis nuo to laiko, 
kuris bus mokytojo žinioj. Atitinkamai, pav., jis galės imti ar neimti 
Afrikos krašto ir gyventojų aprašymo (17—19): nežiūrint dovanotinų 
senovės mokslininkams klaidų (Medi — Mauri) šis straipsnis turi 
savy, sako Fr. Cramer (ib. p. 450) daug įdomaus ir mūsų laikui ryšium 
su šiaurės Afrikos ir pietų Europos padėtimi ir santykiais. Galima 
praleisti įvykius prieš karą, išskyrus garsųjį Micipsos pamokslą. 
Tuo būdu skaitymas prasidėtų nuo 27-ojo skyriaus ir truktų iki 

72-ojo. Skyriai 66—69 daugiausia praleidžiami. Iš tolesnių įvykių 
labiausiai imtina Marijaus konsulatas ir kalba (84——86). Skaitymą 
galima baigti arba Marijaus pergale (87—92, 94), arba dar Sulos 
pasirodymu (95—96) ir karo pabaiga (102—114). 

Turint, palyginus su ankstybesniais laikais, vyresnius mokinius, 
nes lotynų kalbą dabar ir taip pat reformuotoj mokykloj pradeda 
eiti vėliau, mes galėsime truputį pakeisti nurodytą planą, palikdami 
ilgesnį laiką veikalo pradžiai, vadinas, perskaitę su mokiniais ir auto- 
riaus įžangą ir apie Jugurtos jaunystę (baigiant Micipsos pamokslu). 
Tuo būdu mes patenkintumėm ir etinio auklėjimo reikalavimus 
karo eigos smulkmenų sąskaiton. 

Skaitydamas Saliustijaus veikalą, mokinys bus iš kitų autorių susi- 
pažinęs tik su Ciceronu, Cezariu, gal būt, Nepotu. Todėl pilnu 
mastu Saliustijaus stiliaus ypatumų įvertinti jis negalės. Mokytojui 
"teks tenkintis pastabomis bei paaiškinimais, kur jų reikalaus paties 
veikalo supratimas (asyndeton, chiazmai, brachilogija); archaiškos 
formos duos jam progos atkreipti mokinių dėmesį į kalbos augimą 
(honos, optumus, cogundi ir kt.). Pirmiausia, tačiau svarbu, kad 
mokinys pajustų šitą autoriaus didumą, kuris iš epizodiško pobūdžio 
romėnų istorijos įvykio yra padaręs literatūros „perlą“. (A. Scheindler, 
ib., p. 197.) 

Jei mokytojas panorėtų supažindinti klasę (žinoma, baigiamąją) 
su Tacitu, tinkamiausia medžiaga būtų ištraukos iš Annales arba 
Historiae, o ne Germania. Germania, aišku, yra skaitytina vokiečių 
mokykloj, kaip įvadas į vokiečių tautos istoriją. Lietuvoj šis veikalas 
neturi tokios reikšmės, nes dėl trumpo aisčių paminėjimo neverta 
skaityti viso veikalo: pakaks, jei mokiniai susipažins tik su atitin- 
kama ištrauka, 


f) Horacijus. 

Klasikinio auklėjimo autoritetai į Horacijaus skaitymą žiūri skir- 
tingai (K. Klašhr, „Der Horazunterricht“). Vieni yra linkę jo kūrybos 
turinį idealizuoti (Weissentels), kiti reikalauja moksliško nusistatymo, 
reikalauja jo veikaluose atvaizduoto Romos gyvenimo kritiškai —moks- 
liško nagrinėjimo (O. Jūger). Įvairių Vokietijos valstybių (Saksonijos, 
Prūsijos) Švietimo Ministerijos savo nurodymuose rekomenduoja 
skaityti odes, epodus ir satiras, vadovaujantis tikslu nušviesti mokslei- 
viams ypač Horacijaus laikotarpį ir Augusto Romos charakteringus 
bruožus. 

Tačiau reikia sutikti su K. Klūhru (ib., p. 3), kad prie Horacijaus 
skaitymo negalima prieiti, vadovaujantis moksliškai-filosofiniais tiks- 
lais: pagrindas turi būti pedagoginis. Visai teisingai puola jis tuo pat 
sumetimu (ib., p. 12) ir per daug įsigalėjusią „istorizmo“ srovę. 
Aišku, kad sekti, kur, ir kaip, ir kada veikė Horacijaus kūryba nuo jo 
iki mūsų laikų, nėra aukštesniosios mokyklos uždavinys. Pasirinkti 
skaitymui pirmiausia tokius veikalus, kurie leidžia šį veikimą susekti, 
būtų didelė pedagoginė klaida. Daug svarbiau būtų sužadinti moki- 
niuose tiesioginį palyginimą su mūsų laikų poezija, duoti jiems 
pajusti, kad poetas ir jo kūryba dar ir mums yra artimi, gyvi: jo 
jausmai, jo filosofinės pažiūros, jo „pamokslai“ dar tebegalioja. 
Aišku, taip pat, kad ten, kur lietuvių literatūroj lengvai ir aiškiai 
Horacijaus įtaka susekama, netenka nutylėti: toks palyginimas dažnai 
kyla iš pačių mokinių pusės, bet ir mokytojas neturi praleisti progos. 
(Žiūr., pav., Prof. Pr. Brenderio įvadą ,„Horatius“, 1936). Tokie 
palyginimai dažnai sukelia mokiniams norą versti ar sekti poetą savo 
kūryboj. Ė 

Aukščiau minėtame veikale K. Kldhr mato Horacijaus skaitymo 
tikslą mokinių supažindinime su Horacijumi, kaip su asmeniu. Tiesa, 
joks kitas autorius neduoda tiek autobiografiškos medžiagos, kuri 
kartu beveik visu savo tūriu galėtų būti mokiniams prieinama. (Ci- 
ceronas šiuo atžvilgiu teikia tiek medžiagos, kad jos visos gimnazijoj 
apčiuopti neįmanoma.) "Tačiau, statydamas Horacijaus skaitymui 
tokį tikslą, mano nuomone, Klžhr nepastebimai pakliūva į tą pat 
„istorizmą“, prieš kurį jis buvo pasisakęs. Žinoma, šis „istorizmas“ 
guli kitoj plotmėj: jis nori atstatyti istorišką Horacijaus asmenį 
tuo tikslu, kad šis asmuo auklėjamai veiktų mokinio sielą. Bet ar tai 
būtinai reikalinga ir ar šis tikslas vertas didelio (ištisų metų) darbo? 
Mano nuomone, be to, kad mokinys turėtų pilną ir tikrą supratimą 
apie Horacijų, kaip asmenį, — poeto kūryba veiks jo sielą nė kiek 
ne mažiau. Jo biografijos smulkmenos, o kartais ir ne smulkmenos, 
pav., jo ir Mecenato santykiai, mokiniui pasiliks visuomet svetimos 
ir nesuprantamos, ir aš nematau jokio reikalo mokinį su jomis plačiai 
supažindinti. (Juk neginčytinas faktas, kad šie santykiai priklauso 
tam laikotarpiui ir tik jam, lygiai taip pat, kaip trubadūrų poezija 
priklauso viduramžiui). Horacijaus biografija, Horacijaus asmuo 
reikalingas mokykloj tik tiek, kiek jo kūryba ir jo kūrybos sužadinta 
simpatija to reikalauja. 

K. Klšhr Horacijaus asmenį skirsto trimis dalimis: Horacijus — 
politikas (respublikoniški — monarchiški idealai); Horacijus — poetas 

ir Horacijus — tilosofas. Mano nuomone, pirma dalis priklauso 
istorijai; jos smulkus nagrinėjimas išeina už aukštesniosios mokyklos 
ribų,—klasėj ją galima ir reikia paliesti tik tiek, kiek leidžia visuotinės 
istorijos kursas*). Horacijaus filosofija ir poezija, žinoma, neatskiriamos, 
jos sudaro Horacijaus skaitymo centrą, nuo šio nusistatymo pareis ir 
skaitomosios medžiagos pasirinkimas. 

Aukščiau jau buvo pasakyta, kad neturėdami mūsų gimnazijoj 
graikų kalbos, mes neturime užmiršti elenizmo elemento lotynų 
kalbos pamokose. Mes turime matyti romėnų literatūroj ne tik 
„antikinio romėniško humanizmo vaizdą“ („ein Bild des antik- 
romischen Humanismus“, K. Klahr, ib., p. 7), bet ir gimnazijoj 
neskaitomų graikų autorių atstovę. Horacijus mūsų gimnazijoj bus 
brangus ne tik savo grynai romėniška puse, bet ir tuo, kad jis gali 
duoti supratimą apie graikų lyrikus, tuo, kad jis galės, kaip, kalbant 
apie Nepotą, pasakyta, duoti mokiniui „pakvėpuoti Elados atmos- 
fera“. 

Iš to ir darome išvadą, kad iš Horacijaus veikalų mes padarysime 
tinkamą pasirinkimą, skaitydami, gal būt, vien tik odes, o iš odžių 
tik tas, kurios mus nuveda prie Sato, prie Alkajaus, prie Archilocho. 
Juk ir pats poetas šios rūšies kūryboj matė savo „aere perennius 
monumentum“. (,„Aeolium carmen ad Italos deduxisse modos!“). 


Šiuo būdu mūsų pagrindinis lotynų kalbos mokslo tikslas, — 
įvesti mokinį į antikinį pasaulį, — visai atitinka ir mūsų aukščiau 
minėtą pedagoginį tikslą. Žinoma, mokytojas neturi iš Horacijaus 
skaitymo daryti moralės pamokų: poeto veikimas, kaip sako K. 
Klahr yra „požeminis“ („unterirdisch“ ib., p. 10), slaptas: jauna 


*) Istoriškos pažiūros atžvilgiu įdomią Horacijaus studiją duoda R. S. 
Conway savo straipsny „Horacijus kaip postas-laureatas“ (ib., p. 54). ,„Ho- 
racijus“, rašo jis, , neužmiršo savo tautos savo patrone ir apie savo patroną 
jis galvojo tik kaip apie žmogų, tarnaujantį savo tautai. Imperatorius yra gi- 
riamas tik kaip žmogus, kuris yra padaręs arba padaro didįjį žmonijai patar- 
navimą“. Mes privalome tai Horacijui (ir Vergilijui), kad visam amžiui 
vyriausia monarcho valdžia žmonių supratime įgijo tapatybės su jo praktiškų 
trūsu savo tėvynės labui. Ne Augustas buvo panašus į tą, kokį jį mums 
atvaizduoja Horacijus, bet Horacijus pastatė jam idealą, kurio jis turėjo siekti 
ir iš dalies pasiekė. Jei pirmojo imperatoriaus galia nenuėjo keliu tuščių 
užkariavimų rytuose, nors tų užkariavimų troškimas ir labai jį viliojo, jei 
vietoj jų visos jėgos buvo sukauptos pasistatyti valstybei tvirtą sieną, kuri 
kelis šimtmečius įstengė sulaikyti barbarų puolimą, įei, pagaliau, vidaus 
politikoj Augustas pasitenkino ribotu principatu vietoj rytų despozitmo, — 
visa tai Roma privalėjo Horacijui, jo kūrinių „propagandai“. 

siela pati pasisavina iš jo filosofijos tai, kas reikalinga jos dvasiniam 
vystymuisi ir dažnai „nesitenkina paprastu Horacijaus maksimos 
perėmimu“'*). 

“Juk nereikia pamiršti, kad Horacijaus „moralė“ yra pagyvenusio 
vyro moralė, kuri ne visur atitiks jaunimo idealizmą bei optimizmą. 
Žinoma, ir čia savo pasirinkimą mokytojas taikins jaunimo įgimtam 
gyvenimo džiaugsmui: nors, pav., abi odės, ir II,3 ir II,XIV yra 
savo rūšies šedevrai, mes negalime jų abiejų paimti, arba, jei paimsime, 
tai bent ne iš eilės. Iš kitos pusės, jei mes nežinotumėm poeto bio- 
grafijos ir perskaitytumėm tokias odes, kaip I,22, arba II,9, arba I (XXX, 
tai mes laisvai galėtumėm pagalvoti, kad jis parašęs jas 20-ties metų 
būdamas. 

Apie odžių suskirstymą, apie jų skaitymo tvarką, atrodo, yra tiek 
nuomonių, kiek mokytojų. Vieni siūlo skaityti jas chronologiška 
tvarka, kiti — skirstyti grupėmis pagal turinį. Pastarasis būdas turi 
tą ydą, kad to paties motyvo pakartojimas kartais atbukina mokinių 
domėjimąsi. K. Klahr suskirsto odes erotiško ir simposiško pobūdžio 
grupėmis, bet dažnai apie meilę ar apie vyną poetas kalba kreipda- 
masis į draugus ar prijungdamas tą temą dar prie apskritai filosofiško 
ar kito pobūdžio temų, pav., 1,9; I,22; II,12. Mano nuomone, tvarkos 
klausimas nėra esmingas, jei tik nėra numatytas iš anksto tam tikras 
tikslas, pav., K. Klūhro statomas susipažinimo su Horacijaus asme- 
niu tikslas. Jei mes turime laiko perskaityti daugiau, kaip vieną, 
iš panašių motyvų odžių, tai visai ne svarbu, kad mes būtinai tokias 
panašių motyvų odes skaitytumėm iš eilės: — kaip tik atvirkščiai, 
motyvų įvairumas sukelia įspūdžių gyvumą. Užtat, vėliau mokiniai 
patys galės atlikti grupėmis suskirstymo darbą. 

Savo praktikoj pradedu skaityti nuo I,l odės ir tuo patenkinu 
drauge du didaktiniu reikalavimu — išorinį ir vidujinį: išorinį tuo, 
kad pradedu nuo lengviausio metro; vidujinį tuo, kad ši odė į Mece- 
natą yra geriausias įvadas Horacijaus kūrybon; ne veltui pats autorius 
padėjo ją visų odžių pradžioj. Aukščiau buvau pareiškęs nuomonę, 
kad poeto ir Mecenato santykiai jo kūrybai suprasti ar įvertinti nėra 
esmingi. Tačiau, tai yra istorinis faktas, esmingas ir paties Horacijaus 
gyvenimui ir odžių knygų atsiradimui. Pats faktas, kad tas ar kitas 


*) Plg. neseniai išleistus Vokietijoj Švietimo Ministerijos nurodymus: 
„„Nagrinėjant autorių nuolat rodinėti pirštu nėra reikalo ir net žalinga: vei- 
kalas kalba pats“. („„Erziehung und Unterricht in der Hėoheren Schule“, 
Amtliche Ausgabe des Reichs- und Preussichen Ministeriums fūr Wissen- 
schaift, 1938.). 


165 


veikalas būna autorių tam ar kitam jų draugui dedikuojamas yra 
mokiniui pažįstamas ir suprantamas. Be to ir savo turiniu ši odė 
skaitymui labai tinka, taip kad jos praleisti negalima. Vėl kartoju, 
jog nerandu reikalo daug gilintis į poeto ir Mecenato santykius: 
odė dedikuota Mecenatui, Mecenatas meno bei poezijos mėgėjas, 
poetų globėjas. Iš pačios odės semiama žinia apie Mecenato kilmę: 
to pakanka — nereikia iš karto užversti mokinio istoriškai-filologiškų 
žinių krūva; vėliau, gal būt, jis ras dar šį tą apie Mecenatą: skaitymo 
gale galima visas tas Žinias sujungti. 

Po I,1 odės tinka skaityti III,XXX. Ne veltui poetas pasirinko 
toki pat metrą: daug kas riša abi odes: viena pradeda, kita baigia 
trijų knygų pirmąjį leidinį. Mokiniai yra linkę šioj odėj matyti ne- 
tinkamą, ,„blogo tono“ gyrimąsi, bet mokytojas turės juos privesrti 
palyginti šią odę su pirmąja: čia iškeliamas ,„Aeolium Carmen“, — 
ten poetas visai kitu, kukliu tonu kalba apie s a v o poeziją. (K. Klūhr, 
ib., p. 49). 

Po šių dviejų odžių galima paimti I,23 ir I,14: jos yra ir sudė- 
tingesnio metro ir savo turiniu sudarys perėjimą prie kitų taip pat iš 
dalies istoriškai-biografinio iš dalies filosofinio pobūdžio odžių: 
II,7 arba 1,37; II,14, arba II,3, arba III, 3. Čia ir metras jau bus 
naujas ir visur vienodas geresniam įpratimui. Aš laikau itin svarbiu 
dalyku tai, kad mokiniai priprastų prie metro, nes tik tada, kai forma 
nustoja būti svetima (o ji iš tikrųjų yra mūsų laikų jaunuoliui svetima), 
tik tada jis gali pradėti gėrėtis turiniu. (Aišku, kad pats mokytojas 
ryškiai perskaito kiekvieną eilėraštį ir mokinius verčia ir choru skan- 
duoti ir deklamuoti.) Prie šių odžių mokytojas gali pridėti ir kitų to 
paties metro (pav. I, 9) arba stačiai pereiti prie satiško metro odžių 
(I, 22, II, 19). Tokius perlus, kaip III, 9 arba III, 12 galima paimti 
pabaigai, taip pat pabaigai (pareinant nuo klasės palinkimų ir gabumo) 
galima paimti (ar neimti) III, 1. 

Žemiau duodu skaitytinų, mano nuomone, odžių sąrašą. Žinoma, 
jis turi daug bendra su kitais panašiais sąrašais. Odės, kurias aš laikau 
būtinai imtinomis, yra atspausdintos kursyvu. 

Iš I-os knygos: 

1 (36 eil.), 5 (16), 6 (20), 9 (24), 11 (8), 14 (20), 19 (16), 21 (16), 
22 (24),23 (12), 24 (20), 29 (16), 30(8), 31 (20), 33 (16) 35 (40), 37 
(32), 38 (8). 

Iš II-os knygos: 

1 (40), 2 (24), 3 (28), 6 (24), 7 (28), 10 (24), 12 (28), 14 (28), 
20 (24). 

Iš III-os knygos: 

1 (48), 2 (32), 9 (24), 12 (12), 30 (16). 

Iš IV-os knygos: 

7 (28). ; 

Tuo būdu iš viso susidaro 776 eilutės. Tokio pasirinkimo visai 
pakaks, nes aš laikau 600 eilučių (pusmečiui) maksimumu, kurio 
negalima peržengti, turint net gabiausių mokinių klasę. Pralenkiant 
šį skaičių, grės paviršutiniškumas. Ir tiek eilučių išeiti reikalingas 
gyvas tempas ir pateisinama mokytojo pagalba (K. Klahr, ib., p. 55). 
Aišku, kad reformuotoj mokykloj, turint Horacijui tik trimestrą ir 
tik 3 sav. pamokas, skaitomosios medžiagos kiekis sumažės daugiau, 
kaip pusiau. "Tokia gimnazijos mokslo būklė yra tikrai liūdna, nes 
kaip tik, kada mokinys bus pakankamai subrendęs Horacijaus verty- 
bėms suprasti ir jo paruošimas baigtas, jis negalės ilgamečio darbo 
vaisiais pasinaudoti. Iš tikrųjų, jam teks paragauti tik karčių mokslo 
šaknų, bet ne saldžių vaisių. 

Iš tikybinio pobūdžio odžių, visai pakanka, jei paimsime odes 
I,21 ir I,30. Himnas Merkurijui (I,10) ir Carmen Saeculare gali būti 
praleisti. 

Iš epodų 7-as būtų imtinas ir dėl savo gražaus turinio ir dėl 
gražios paralėlės, kurią jis sudarytų su ode I,14. Tuo būdu galėtumėm 
duoti mokiniams supratimą ir apie šios rūšies poeto kūrybą. | 

Iš satirų reikia imti I,6, nes ji suteikia tiek daug medžiagos paties 
autoriaus biografijai. (Laiko pritrūkus, galima pirmas 44 eilutes 
praleisti.) 

Skaitant odes, tenka kreipti dėmesį į praktišką skaitymo, ypač 
ryškaus skaitymo, mokėjimą, kaip sako Prūsijos Švietimo Ministerija 
(ib., p. 205), „be to, kad laikytumėm svarbiu dalyku metrų ir strofų 
pavadinimų mokėjimą.“ Vadinas, metrikos reikalams pakaks moky- 
tojo padarytų pastabų bei paaiškinimų. 

Teisinga taip pat ir ypač Horacijui taikintina tos pačios ministe- 
rijos pastaba, kad, atmintinai odžių mokantis, mokiniams duotina tam 
tikra pasirinkimo laisvė (ib. p. 205—206). Tai sudaro glaudesnį, lyg 
paties mokinio su poetu, ryšį, poeto kūrybai bevirstant lyg mokinio 
asmens dalimi. 

Aukščiau jau buvo pabrėžta, kad Horacijaus „moralė“ neturi 
sudaryti dėstymo dalyko. Darbo mokyklos principas reikalauja 
įtraukti patį mokinį į darbą medžiagai išdirbti ir dvasinėms vertybėms 
įsisavinti. Išvertęs su klase tą ar kitą odę, mokytojas kviečia vieną iš 
mokinių papasakoti savo žodžiais turinį. Nagrinėjamas odės planas, 

ir, pagaliau, iškeliamas klausimas apie jos pagrindinę mintį, jos 
„idėją“. 

Klasė pati galės duoti savo gautų iš poeto kūrinių įspūdžių ir 
žinių apie jo gyvenimą apyskaitą. Kūrybos supratimui pagilinti 
geriausias būdas leisti klasei perskaitytąsias odes (ir kitus veikalus) 
suskirstyti grupėmis, kiek, žinoma, leis jų turinys. Kartais tas pats 
veikalas turės būti įtrauktas į dvi ar daugiau grupių: meilės ir žiloso- 
fijos dalykai dažnai pasirodo toj pačioj odėj, pav. I, 9. 

Daug padeda Horacijaus kūrybai ypatumas suprasti jo palygi- 
nimas su moderniškais poetais. Pastarųjų eilėraščiai turi dažniau- 
siai monologo formą: autorius pasakoja apie savo išgyvenimus 
arba jausmus; — Horacijaus odės dažniausiai turi dialogo formą, 
jos yra arba kreipimasis į ką nors, arba įspėjimas, arba pamokymas, 
arba raminimas. Vidujinis skirtumas glūdi tame, kad jose mes ne- 
randame romantikos, kuri taip esminga naujajai poezijai, ir, kaip 
tik atvirkščiai, proto elementas jose iškeltas į pirmą planą. (K. Klahr, 
ib. p. 54—55). 

Bendram Horacijaus gyvenimo bei asmens vaizdui duoti geriausiai 
gali tikti vienas ar du pačių mokinių paruošti referatai. Referatų 
autoriai savo darbą turės pagrįsti visų pirma ta medžiaga, kurią jie 
galės pasisemti skaitytuose poeto veikaluose, citatos suteiks tokiam 
darbui ypatingo gyvumo. Aukščiau jau buvo pasakyta, jog Horaci- 
jaus kūrybai įvertinti jo paties asmuo nėra esmingas, nėra svarbu, 
kad jo asmuo stovėtų jo veikalų dvasinio turinio centre: jų veikimas 
vyks vienodai gerai ir be šios sąlygos. Tačiau jaunimas, vis dėlto, 
domėsis juo, kaipo tikru kadaise gyvenusiu žmogumi ir be abejo 
įvertins tą faktą, kad jis pats sekė savo „aukso taisykles“ kritiškais 
savo gyvenimo momentais. Mokytojas neturės praleisti progos tai 
pabrėžti. Taip pat, kilus kalbai apie Horacijaus „bailumą“ („re- 
licta non bene parmula“), mokytojas turės priminti mokiniams, 
jog tai buvo pilietinis karas, ir tie patys, kurie taip gražiai kalbėjo 
apie respubliką, buvo tokie išdidūs („,„minaces“), dabar „turpe so- 
lum tetigere mento“. „Dulce est pro patria mori“, sako poetas, — 
malonu mirti už tėvynę, bet mirti kariaujant su tikru priešu, ne su 
broliu. Be to juk tai yra tikras vyriškumas, kai žmogus atvirai prisi- 
pažįsta, kad buvo pagautas panikos ir pabūgo, kaip ir visi, nenorė- 
damas (dėl įgimto kuklumo) atrodyti lyg ,,„miles gloriosus“. Res- 
publikoniškų idealų „išdavimo“ nebuvo: poetas tikrai mylėjo savo 
tėvynę, savo tautą. Iš šios meilės kilo ir tautos vado meilė: mūsų 
laikais yra itin suprantamas šis branginimas asmens to, kuris vienas 

veda savo tautą į geresnę būklę ir apie kurį spiečiasi geresnės tėvy- 
nės jėgos; suprantamas mums ir Horacijaus Augusto dievinimas. 

Skaitant Horacijų kyla klausimas, kokio tūrio pavartotinas ko- 
mentaras. Šiuo klausimu K. Klšhr (ib., p. 49) rašo: „Atskiras vei- 
kalas turi būti kuo mažiausia apsunkintas paaiškinimais, kad ne- 
trukdytumėm tiesioginio poezijos įspūdžio“. Komentaras neturi 
apsunkinti ar užstoti turinio, mitologiški paaiškinimai neturi būti 
ilgi, kad mokinys neužmirštų, apie ką jis pagaliau skaito, kad nenu- 
trauktumėm pagrindinės minties siūlo. Platesnį paaiškinimą geriau- 
siai duoti jau tada, kai veikalas yra visas perskaitytas ir išverstas, 
kartais juos galima atidėti kitai pamokai ir prijungti prie patikrina- 
mojo vertimo. Šiuo atžvilgiu negalima nesutikti su K. Klžhru, 
kuris rekomenduoja turėti gerą komentuoią leidinį. 

Kenksmingu reikia laikyti istoriškai-filologišką komentarą ten, 
kur jis nieko prie supratimo nepridėdamas, tik ardo turinio žavumą. 
Pav., kai kurie filologai laiko parodija odę I, 22 (Integer vitae...). 
Kad jų nuomonė ir būtų teisinga, vis dėlto kyla klausimas, ar būti- 
nai reikalinga tai mokiniui žinoti. Juk ši odė ne tik nenustoja savo 
vertės, bet dar laimi, jei mes, ar ypač jaunimas, ją suprasime rimtai. 
Arba, — kitas pavyzdys, — ar reikalinga mokiniui žinoti, kad ,La- 
lagės“ vardas buvo daugiausia senovės romėnų ar graikų prostitučių 
vardas? Juk tai ardo visą šios odės auklėjamąją reikšmę: geriau jau 
visai jos tada neskaityti! Vengdami ar tiesiog drausdami tokį komen- 
tarą mes nė kiek nenusižengsime prieš filologijos mokslą, nes moki- 
niui nieko nesakysime, kas būtų tam mokslui priešinga: mes nuty- 
lėsime faktą, ir dar dažnai ne faktą, bet tik tuščią scholastų spėlioji- 
jimą. Mokyklinio amžiaus vaikams visai netinka tokie dalykai taip 
pat, kaip, pav., tenka praleisti pačių originalų vietas, kur kalbama 
apie pederastiją ar pan. Žinoma, toks autoriaus traktavimas veda 
mokinius prie autoriaus idealizacijos: tai yra visai natūralu, ir be 
tokios idealizacijos tinkamas dėstymas aukštesniojoj mokykloj ir 
neįmanomas. Vėliau universiteto studijose studentas, — jau subren- 
dęs vyras, — galės sužinoti ir tikrus žaktus, kuriuos jis jau galės 
įvertinti istoriškoj perspsktyvoj, bet gimnazistas nuo panašių da- 
lykų nutylėjimo ne tik nieko nenustos, bet dar laimės. 

Aukščiau jau buvo pasakyta, kad Horacijaus kūryba veikia jau- 
nuolį nejučiomis, be to, kad jis tai pastebėtų, arba be to, kad moky- 
tojas turėtų tam ypatingai stengtis. Mes ką tik buvome nurodę, 
kaip per didelis „realinis“ komentaras gali duoti neigiamų rezultatų. 
Norėdamas teigiamąjį veikimą sustiprinti, mokytojas turi geriausiai 
ž . 

sužadinti mokiniuose Horacijaus poezijos palyginimą su dabartimi: 
tai nebus sunku, nes patys mokiniai dažnai yra linkę tai daryti. Ko- 
kiam gimnazistui, pav., bus svetimi poeto žodžiai apie šokius (,,sperne 
puer negue tu choreas“), apie „Ienes sub noctem susurri composita 
hora“ (od, I, IX)? Ir čia, lygiai kaip ir apie Ovidijų kalbėdami, 
turime pabrėžti auklėjamąją Horacijaus reikšmę seksualinėj srityj. 
Prie erotikos šis amžius yra palinkęs, ir būtų akla ir neišmintinga 
erotikai uždaryti duris, — atvirkščiai, reikia ją panaudoti sublima- 
cijos uždaviniams. 

Dažnai minimas Horacijaus odėse taip pat vynas. Kaip į tai turi 
mokytojas reaguoti? Čia, kaip tik atvirkščiai, paralėlė su naujųjų 
laikų pasauliu (uri būti nutraukta arba šiek tiek paaiškinta. Moky- 
tojas turi mokiniams priminti, jog ir dabar pietų tautose vynas visai 
ką kiią reiškia, ne kaip pas mus degtinė. Prancūzijoj, Italijoj, kaip 
ir senovės graikams ir romėnams, vynas (kariais panašesnis į actą, 
kaip į tikrą vyną) sudaro būtiną kiekvieno valgio priedą, kad ir kokio 
kuklaus stalo. Juk mokiniai turi prisiminti, kad nei arbatos, nei kavos, 
ne: selterio, nei limonado tada dar nebuvo. Tas pats geresnis vynas 
dažniausiai taip graikų taip romėnų buvo geriamas atskiestas. Mo- 
kytojas galės taip pat pabrėžti, kad romėnuose buvo sveikas sektinas 
paprotys skirti „arbiter bibendi“, kad pasilinksminimas neišeitų iš 
ribų: odė II, VII („O saepe mecum...“) kaip tik duoda tam progos. 

Kiek plačiai galima daryti palyginamąjį su kitais lyrikais komen- 
tarą, pareis, žinoma, nuo to, kiek šie poetai mokinių pažįstami. Turint 
tik trimestrą Horacijui skaityti, vargu, ar pasiliks laiko paimti dar šį 
ar tą iš jų veikalų. Jei jie buvo skaitomi VII-oj arba VIII-oj retor- 
muotoj klasėj prie progos palyginimo klausimas gali būti iškeltas, 
bet ir čia gali stokoti medžiagos pasakyti ko nors teigiamo. Dar ma- 
žiau vilties turėti laiko mokiniams supažindinti su Liucilijumi, Ju- 
venalu, Marcijalu. 

Pačių pamokų eigoj, kaip ir visur, laikomės darbo mokyklos 
principo. Visa medžiaga skaitoma, verčiama ir nagrinėjama klasėj, 
kolektyviai: naujo teksto vertimas negali sudaryti nei namų darbo 
nei klasės rašomojo darbo. Sunkesnes vietas mokytojas padeda 
versti pats: mokinys neturi būti per daug sulaikomas prie kalbos sun- 
kumų. („Der Schūler soll nicht allzusehr in sprachlichen Schwie- 
rigkeiten stecken bleiben“, K. Klahr, ib., p. 50). Trumpesni vei- 
kalai, vadinas, odės, skaitomi tik ištisai, jų dalys neturi tarnauti 
citatoms biografijai ar kitam kam iliustruoti. Mokytojas neturi 
pamiršti, jog gimnazijoj ne literatūros istorija yra dėstoma, bet pats 

autorius, jo veikalai yra skaitomi ir jų vienumo ardyti neleistina. 
(K. Klahr. ib., p. 49). 

Vertimus rekomenduojama skaityti klasėj tik tiems veikalams, 
kurie klasėj yra skaitomi: neskaitytų veikalų vertimus mokiniai 
galės, jei domisi, paskaityti patys, o klasėj jie dažniausiai nesuranda 
nei tinkamo domėjimosi, nei supratimo. 

Baigdamas kalbėti apie Horacijų, turiu pripažinti, jog daug mo- 
kytojo darbe pareis nuo paties mokytojo nusistatymo, nuo to, kaip 
jis pats supranta Horacijų, ką jis pats jame ypatingai brangina. Todėl 
dalyko dėstyme negalima nustatyti griežtų ribų, kurių kiekvienas 
turėtų laikytis. Čia aš mėginau, iš dalies priimdamas ar atmesdamas 
kitų nuomones, paaiškinti ir savo nusistatymą dėl poeto. Horacijaus 
skaitymo centre dedu ne Romos istoriją bei jo laikų gyvenimą, ne 
jo paties asmenį, bet gyvenimo filosofiją, kurią randame jo veikaluose. 
Kai kurie sako, jį mūsų laikų jaunimui netinkant, raginant jaunuolį 
piie siauros ir negilios asmeniškos laimės, kuone paprastos materia- 
linės gerovės. Žinoma, netikusios politinės propagandos pridumtam 
jaunimui Horacijus ir gali atrodyti lyg „smulkios buržuazijos“ 
atstovu. Bet net ir to charakteringo mūsų amžiui klasinio antagoniz- 
mo atžvilgiu Horacijus, kaip tik atvirkščiai, pats nepamiršta ir mums 
neleidžia pamiršti „valdančiųjų klasės godumo“ (R. S. Conway, 
ib., p. 53). Tačiau išeitį jis mato ne revoliucijose, ne pilietiniuose 
karuose (Odes, II, 1,). Jis atsisako matyti žmogaus laimę turtuose, 
išorės puikume bei ištaigingume: — „„Persicos odi, puer, apparatus!“ 
Jis moka pažvelgti ir savo skaitytoją moko žiūrėti į dalykų esmę, ne- 
sitenkinti blizgučiais, pigiu pasisekimu. Teisingai pastebi R. S. 
Conway: „Jei mane paklaustų, kas gali padaryti džentelmeną iš jau- 
nuolio stačiai paimto nuo žagrės, iš kasyklos, ar iš krautuvės, 
aš pasakyčiau ne su Montaigne, „Jis turi mokėti savo Rabelais“, ne 
su Kingsley, „Jis turi mokėti savo Bewick“, bet jis turi mokėti savo 
Horacijų!“ 

Taigi jaunuolį, kurio sieloj gyvena tikri idealai, Horacijaus filo- 
solija gali tik patraukti prie savęs. Juk Horacijų riša su mūsų amžiaus 
dvasiniais vadais šis protestas prieš „mašinizmą“ (,„contracta pisces 
aeguora sentiunt iactis in altum molibus“), prieš didmiesčių tuščius 
džiaugsmus („post eguitem sedet atra Cura“). Poetas-filosofas turi 
tiek bendra su šituo grįžimu prie gamtos, prie paprasto ūkininko gy- 
venimo, kuris pasidarė dar Rousseau filosofijos šūkiu ir nuo jo atveda 
mus prie nesenai Tolstojaus pastatyto idealo: — „Somnus agres- 
tium lenis virorum!“ Paskutinieji žodžiai! Kokį ypatingą svorį jie 

įgauna Lietuvos gimnazijos klasėj, kur daugiau kaip pusė moksleivių 
yra „agrestium virorum“ sūnūs. Jiems net nereikalingi šie grįžimo 
prie gamtos šūkiai: jie yra gamtos vaikai, bet klausimas, kaip ilgai jie 
jais pasiliks, ar ir juos neįtrauks į savo sūkurį „sublime ritu atrium“— 
„ištaigingų rūmų gyvenimas“. Kad jis jų neįtrauktų, kad jie pasiliktų 
ištikimi savo tautos idealui ir neišmainytų jo į „divitias operosiores“, 
mums ir reikalingas mokykloj Horacijus, Horacijus — „„vates“, 
kokiu jis buvo ir Romos „virginibus puerisgue“. 


3) Įvadas į autorių skaitymą. 


Kalbant apie autorių skaitymą, kyla klausimas apie įžanginį 
žodį arba trumpą autoriaus biografijos ir jo veikalų apžvalgą: ar 
šie dalykai reikalingi ir būtini ir, jei raikalingi, tai kokio tūrio? 

A. Scheindler (ib., p. 114) griežtai pasisako prieš ilgus, paskaitų 
pavidalo įvadus: „Negalima pakankamai įspėti prieš ilgas kelių 
valandų paskaitas, kurios atitolina skaitymo pradžią ir atima jam 
paskirtą laiką; todėl reikia kalbėti kuo mažiausia ir skubėti prie paties 
skaitymo. Nenaudingu laiko gaišimu aš laikau įžangų ar literatūros 
istorijos konspektų diktavimus“. Aišku, tokiam įžanginiam žodžiui 
galima dar būtų paskirti laiką, jei mokytojas yra apdovanotas ypatinga 
iškalba, — kitaip, jis užima daug laiko, atnešdamas maža naudos. 
Mokiniai dažniausiai praleidžia mokytojo teikiamas žinias negirdo- 
mis, o jei jis panorėtų paskui dar duotas žinias tikrinti, tai atitrauktų jį 
nuo tikro tiesioginio darbo, nes mūsų uždavinys ne romėnų litera- . 
tūros istoriją dėstyti, bet su šia literatūra susipažinti iš originalų. 
„Svarbiausia yra ir pasilieka tai, kad mokiniai susipažintų su auto- 
riumi, o ne kad jiems kalbėtų apie autorių ir įsiūlytų jiems nuomonių, 
kurios ir pasilieka jų galvose tik nuomonėmis — niekuo kitu“, rašo 
A. Scheindler. 

Šiuo atžvilgiu didelę reikšmę turi mokykloj dėstomųjų dalykų 
koncentracija, nes visuotinės literatūros istorija gimnazijoj einama, 
ir lietuvių ir lotynų kalbų mokytojai turėtų koordinuoti savo darbą. 
Istorijos mokytojas taip pat galėtų duoti daug medžiagos iš skaitomųjų 
autorių biografijų, pav., Cezario, Cicerono gyvenimai sudaro jau 
istorijos dalį. (Savo ruožtu, jų veikalai gali papildyti istorijos vado- 
vėlį). Tuo būdu dažnai mokiniai jau turi šiokį tokį supratimą apie 
autorių ir jo laikotarpį, girdėję apie jį ir jo veikalus klasėj ar skaitę 
knygose. Todėl mokytojui geriausiai pavesti mokiniams patiems 
papasakoti, ką jie žino apie autoriaus gyvenimą ir kūrybą. Trumpo- 

mis pastabomis jis gali tas žinias papildyti. Natūraliausiai klausimas, 
kada autorius gyveno, kokiam bent laikotarpy: respublikos, imperi- 
jos, kokio imperatoriaus laikais. Pati antraštė sukelia klausimą apie 
turinį, kaipo Nepoto „Vitae“, Ovidijaus ,,„Metamorphoses“, Livi- 
jaus „Ab Urbe condita“ ir pan. 

Mokiniai yra linkę kuo greičiausiai pradėti tekstą skaityti: jie 
patys nori savo nuomonę sudaryti (plg. aukščiau cituotus žodžius: 
„įsiūlytos nuomonės pasilieka jų galvose tik nuomonėmis“ — 
jie nori turėti „nuosavas nuomones“). Todėl nereikia jų laikyti 
prie biografijos smulkmenų. Dažnai tas smulkmenas galima pasi- 
semti iš paties autoriaus veikalų, pav. Ovidijaus ,„Tristia“ arba Ho- 
racijaus Satura VI ir kt. Čia mokinys pats tiesioginiai įgyja žinias, 
todėl jos darosi konkretiškos, jam artimos ir neužmirštamos. Moky- 
tojo uždavinys užkišti spragas ir dalyką sistematizuoti. Tačiau ir 
čia darbo mokyklos principas reikalauja, kiek galima, pavesti darbą 
patiems mokiniams, jei ne visiems, tai bent vienam kitam kuriam 
gabesniam. Kalbu apie referatus. Autorių biografijai ar kūrybai nu- 
šviesti jie ypatingai tinka. Juo labiau, kad po tokio referato (10, 
maximum — 20 minučių) pasilieka dar laiko klausimams, laisvam 
pasikalbėjimui ir mokytojo paaiškinimams. Turint galvoj paties au- 
toriaus davinius panaudoti jo biografijai, geriausiai ir skaitomąją 
medžiagą suskirstyti taip, kad biografiško pobūdžio veikalai būtų 
skaitomi paskutinieji. 


II. „Realia“. 


Realijų klausimas turi savo istoriją. Praeito šimtmečio antroj 
pusėj realijų elementui lotynų (taip pat graikų) kalbos moksle buvo 
užleidžiama labai daug vietos. Buvo išleista daug vadovėlių, kurie 
lietė ne tik visą medžiagą, bet nagrinėjo atskirus klausimus, pav., r0- 
mėnų ar graikų apsiginklavimą arba, apskritai, romėnų ar graikų ka- 
ro dalykus ir kt. 

Iš esmės šitokia kryptis turėjo savo gerą pusę: ji parodė, kad mo- 
kinys negali savo klasėj skaityti romėnų ar graikų literatūros originalų 
be pilno supratimo apie tuos antikinės kultūros ir, apskritai, gyve- 
nimo dalykus, apie kuriuos jis skaito. Tačiau šiuo noru visa išaiš- 
kinti, kad mokinys visa mokėtų, buvo daug perdėta. Buvo pagaliau, 
užmiršta, kad mokyklos pagrindinis tikslas supažindinti mokinį su 
antikinės literatūros originalais ir tų originalų skaitymo bei nagrinė- 
jimo keliu įvesti mokinį į antikinį pasaulį arba įsamoninti jam idėją, 


173 


kad šis pasaulis jame ir aplink jį dar tebegyvena. Buvo užmiršta, 
kad „realia“ turi būti semiamos iš tos pačios skaitomosios medžiagos, 
o ne sudaryti atskiro kurso, nė kiek nesurišto su tuo, kas yra skaito- 
ma. Nukentėdavo, pagaliau, ir formalinis klasicizmo tikslas, nes 
tuščių, savaime nei lavinančių nei auklėjančių faktų kalimas nė kiek 
nepaturtindavo mokinio proto. 


Pamažu šitoks faktų medžiaga moksleivio apsunkinimas imta 
smerkti. Jau 1919 metais Fr. Cramer (ib.) griežtai pasisako prieš 
atskiros savaitinės valandos realijoms įvedimą: („atskira senybių 
pamoka stačiai priešinga mūsų tikslui“. Pusl. 125), nors vokiečių 
mokykla turi 8—ias savaitines valandas lotynų kalbai. Juo mažiau 
leistina mums eikvoti tam laiką, turint 5-ias ar net 3-is savaitines 
pamokas. Teisingai pastebi A. Scheindler: (ib., p. 112): „„Paaiškini- 
mas ar gramatiškai-stilistiškas ar realinis reikalingas tik tiek, kiek 
būtina turinio supratimui. Jis turi būti trumpas ir suglaustas. Jokių 
ilgų nuobodžių ekskursų! Jei tenka plačiau sustoti realijų klausimu, 
tai bent pasikalbėjimo žorma“. 


Realijų knygutė, jei tokia programos rekomenduojama, negali 
pakilti iki vadovėlio reikšmės. Ji turi pasilikti mokslo priemonė, tin- 
kama mokiniui namie pasiskaityti ar atskiram klausimui pasižiūrėti. 
Jai būtina vieta mokyklos knygyno lentynose, bet ne klasės suole: 
klasėj realijų šaltinis yra pats mokytojas, kuris tinkamoj vietoj, tin- 
kamu laiku gali ir turi suteikti visas mokiniui reikalingas žinias. Dau- 
giausia tai bus trumpos pastabos prie paties skaitomojo teksto. Ge- 
riausia, jei mokytojas neužbėgs mokiniui už akių. Jei pav., skaitant 
Cezarį, klasė sutiks „centurio“, mokytojas gali trumpai paaiškinti, 
kad šis laipsnis apytikriai atitinka mūsų puskarininkį. Kitoj vietoj su- 
tikus „tribunus militum“ ar „legatus“, jis vėl gali trumpai paaiškinti, 
kad pirmasis yra karininkas, o antrasis — generolas. (Aš čia nekalbu 
apie vertimą: verčiant, žinoma, geriausia sulietuvinti tik visų šių 
terminų galūnės: centurijonas, tribūnas, legatas). Tik tada, kai mo- 
kinys jau pats iš savo patyrimo prisirinks pakankamai medžiagos 
apie romėnų kariuomenės sudėtį, mokytojas galės tas žinias sistema- 
tizuoti ir papildyti. 

Toks realijų, nesakysiu dėstymas, bet, greičiau, pažinimas duos 
daug daugiau teigiamų rezultatų, kaip sausa paskaita apie romėnų 
kariuomenę. Tokio realijų mokėjimo ar, tikiiau sakant, supratimo 
teks reikalauti per brandos egzaminus, o ne skirti joms, kaip atskirai 
disciplinai, atskirą vietą programoj. 

Čia kaip tik negalima nepabrėžti visos reikšmės, kurią turi pačių 
mokinių referatai. "Tokie referatai ypač tinka realijų medžiagai. 
Užuot, pav., pačiam davus aukščiau minėtą mokinių įgytų žinių siste- 
matizaciją apie romėnų kariuomenę, mokytojas gali pavesti šį užda- 
vinį atskiram mokiniui ar jų grupei. Žinoma, tai pareikalaus iš jo 
žymiai daugiau laiko, nes jis būtinai turės padėti mokiniui šitokį 
referatą sudaryti, turės pakontroliuoti bei patobulinti jo darbą (dažnai 
mokiniai yra linkę išeiti skaityti tinkamai nepasiruošę), o po referato 
ir po galinčių kilti klausimų ar debatų, mokytojas turės pasakyti ir 
paaiškinamąjį žodį. Taigi, nors tai atimtų nuo klasės eilinio darbo 
mažiausiai vieną valandą, o per trimestrą, turint bent du ar tris refe- 
ratus, atims ir daugiau laiko, vis dėlto toks laiko sugaišimas nenueis 
niekais, nes be to, kad bus suteiktos reikalingos žinios, toks savaran- 
kiškas darbas ir mokiniui sužadins norą ir visą klasę paragins toliau 
dirbti šioj srityj. 

"Ta pačia kryptimi ir su tokia pat nauda ne tik realijų, bet ir kitose 
srityse gali dirbti mokyklos ribose steigiami lotynų kalbos ar, apskri- 
tai, klasikinės senovės mėgėjų rateliai. Ratelių iniciatyva gali būti 
pakviesti lektoriai specialistai ir iš už mokyklos ribų. Tokie didžiųjų 
žinovų ir mokslininkų pranešimai padaro jaunimui giliausią įspūdį 
ir todėl yra itin pageidautini. Kaip pavyzdį to darbo, kuris daromas 
šioj srityj užsienio mokyklose paduodame vienos anglų mokyklos 
(Oundle School) 1936-jų metų apyskaitos ištrauką: „Klasikinis 
ratelis. Šie metai pasižymėjo tuo, kad rateliui pavyko pasikviesti du 
žymūs lektoriai. Kalėdų trimestre ponas Leonardas Woolley suža- 
vėjo savo klausytojus žibinto paskaita apie Uro iškasenas, ir Velykų 
trimestre ponas Ričardas Livingstonas, Corpus Christi koledžo 
Oxforde pirmininkas, laikė įdomią paskaitą apie „Graikų dvasią 
naujųjų laikų gyvenime“. 

Taip pat buvo skaityti referaiai p. Chadwicko apie Teokritą, 
J. A. Kay apie Budą, R. J. Threliallo apie Ciceroną ir C. Wrighto 
apie „Didvyrių garbinimą naujųjų laikų politikoj“. Visi šie referatai 
parodė aukštą mokslinio tyrinėjimo laipsnį, buvo labai įdomūs ir 
surinko didelį klausytojų skaičių“. 

Pranešime taip pat pastebėta, kad referatai buvo skaitomi ben- 
druose klasikinio ir naujųjų kalbų ratelių susirinkimuose. — Sektinas 
pavyzdys. Iš pranešimo taip pat matyti, kad ne tik realijų medžiaga, 
bet, apskritai, literatūra ir kitos temos susijusios su klasikiniu mokslu 
labai gerai tinka ir specialistų paskaitoms ir mokinių referatams. 
Šio pobūdžio darbas galutinai susieja su savarankišku autorių skai- 

tymu namie. Kiek toks dalykas yra leistinas, pageidautinas ar net 
būtinas? 

Užsienio mokyklų programos taip pat įvairios metodikos atsako 
į tą klausimą teigiamai. Štai, ką rašo šiuo reikalu Prūsų Švietimo 
Ministerija (ib.): 

„Kiekvienas mokinys paskutinius metus turi atlikti atskirą už- 
davinį, perskaitęs namie tekstą, kurio rinkime ir supratime mokytojas 
jam turi padėti. Kur įvestos studijų valandos, jos gali būti šiam tikslui 
panaudotos.“ (Pusl. 203). 

Kyla klausimas, kiek, kokiame laipsny ir kokiu būdu šis darbas 
gali būti vykdomas Lietuvos mokykloj? Juk ir anglų ir prancūzų ir 
vokiečių mokyklos turi apie 8-ias savaitines pamokas lotynų kalbai ir 
dar skiria jai ne 6-erius, bet 8-erius ar net 9-erius metus. Aišku, kad 
tokiose sąlygose namų darbas visai įmanomas. Kitas dalykas mūsų 
mokykloj. 

Pats žemas, palyginus, lotynų kalbos mokėjimo lygis neleidžia 
šiam darbui vystytis. Nepasakyčiau, kad toks darbas mokinio nepa- 
trauktų. Savo praktikoj ir dar sunkesnėse sąlygose, kai dar nebuvo 
jokio lotyniškai-lietuviško žodyno, aš mėgindavau su kai kuriomis 
klasėmis taip dirbti. Davęs impulsą per keletą klasės pamokų, kur 
aš galėjau tuoj kiekvienam ateiti pagalbon, paskum palikdavau darbą 
kiekvienam baigti namie. Nepasakyčiau, kad mano bandymo rezultatai, 
absoliučiai imant, buvo puikūs, jie ir negalėjo būti visų mokinių 
geri, nes buvo silpnesnių ir geresnių mokinių: todėl ir darbai (kiekvie- 
nas turėjo parašyti vertimą) buvo vieni geresni, kiti menkesni, bet 
domėjimasis arba tiesiog atsidavimas darbui buvo visų vienodas ir 
didelis. Tai su kaupu atlygino ir išeikvotą laiką (nukentėjo truputį 
programos nustatyto autoriaus išeitos medžiagos kiekis) ir mano 
įtemptą darbą (reikėjo kiekvienam atskirai, dažnai po pamokų, padėti, 
paaiškinti, patikrinti vertimą ir kt.). 

Iš viso pasakyto darau išvadą, kad ir mūsų baigiamojoj klasėj 
skaitymas namie gali būti vykdomas, jei ne su visa klase, tai bent su 
atskirais mokiniais. (Reikia pasakyti, kad atskiri mokiniai, kartais ir 
mokytojo neraginti, bet stačiai, egzaminams artėjant, savo iniciatyva 
paima Cezarį ir perskaito kokią nors knygą iš Bellum Gallicum. 
Tai rodo, kad ne tiek žemas kalbos mokėjimas, kiek kitų darbų apsun- 
kinimas, laiko stoka, pastoja kelią namų darbui.) Aišku, mes negalėsi- 
me pasiekti tokių pat gerų rezultatų, kaip užsienio mokyklose, mes 
negalėsime tikėtis, kad mokinys perskaitys ištisus to ar kito autoriaus 
veikalus, bet jei jis susipažins ir su jų ištraukomis, ir tai jau bus didelė 

pažanga. Dabar, kai kiekvienoj gimnazijoj gali būti įsteigtas klasikinės 
senybės mėgėjų ratelis, man rodos, namų skaitymo problema yra 
išspręsta, nes tokio ratelio susirinkimuose mokiniai galės jau su 
mokytojo pagalba skaityti lotyniškąjį tekstą. Nuo mokytojo pareis 
šio darbo sutvarkymas: būtent, skaitymas gali būti kolektyvus, bet 
jis gali būti taip pat ir individualus, kai kiekvienas mokinys pasirinks 
sau ar autorių, ar veikalą pagal savo skonį ar, — pasakyčiau, — ian- 
taziją. Juk, kad ir kaip maža kartais mokinys žino apie tą ar kitą 
autorių, vis dėlto jis dažnai jau turi apie jį savo idėją. Nereikia bijoti, 
kad ši idėja, gal būt, visai klaidinga: tegul jis pats tuo persitikrins, pats 
pasiskaitys ir pats pamatys. 

Baigiant kalbėti apie tokį skaitymą už pamokos ribų, negalima 
nepareikšti pageidavimo, kad gimnazija būtų aprūpinta tinkamu 
lotynų kalbos mokslui knygynu. Joks rimtas darbas neįmanomas, 
jei knygyne nebus pakankamas įvairių autorių tekstų kiekis, o taip 
pat ir komentarais aprūpinti leidiniai individualioms studijoms. 

Autoriams ar tekstams, kurie tinka skaityti, sunku nustatyti 
tam tikras kanonas, nes tai pareis nuo mokytojo nusistatymo bei skonio. 
Iš vienos pusės pageidautina, kad mokinys įsigilintų į autorių, kuris 
mokykloj skaitomas, pav., Ciceroną ar Livijų: Cicerono laiškai ar 
Livijaus 1-oji dekada tam galėtų duoti daug tinkamos medžiagos: 
Cezario Bellum Civile taip pat tiktų skaityti net žemesniųjų klasių 
mokiniams, jei jie yra supažindinti su Bellum Gallicum. Iš kitos 
pusės, būtų gerai duoti mokiniui supratimo ir apie autorius, kurie 
klasėj nėra ar nebuvo skaitomi, kaip antai: apie Saliustijų, Ta- 
citą, abu Plinijus, Seneką, apie Fedrą ir elegikus. Pagaliau, tūlas 
mokytojas galės panorėti supažindinti mokinius ir su poklasine 
viduramžio lotynų kalba arba lietuvių metraščiais (koncentracija 
su lituanistikos sritimi). 


iii. Vaizdingumo priemonės. 


Apie vaizdingumo priemones teko minėti jau kalbant apie elemen- 
tarinio mokslo vadovėlius, nes ypač tos pirmosios įteikiamos vaikui 
į rankas knygos turi būti gerai aprūpintos paveikslais, kurie duotų 
jam supratimo ir apie „miles Romanus“ ir apie jo ginklus ir apie 
„avis triremis“ ir apie „templum“ ir kt. Taip pat buvo minėta 
apie vaizdingumo priemones, kalbant apie rašomuosius darbus, nes 
čia galima panaudoti atskirus paveikslus, iliustruojančius tą ar kitą 
įvykį ar vaizdą. Buvo kalbama taip pat ir apie galėjimą panaudoti 

tokius žaidimus, kaip loto, kurie duos mokiniui ir žodžių mokėjimą 
ir supratimą. 

Visos šios vaizdingumo priemonės turi daugiau padedamojo 
pobūdžio vertę ir neturi savarankiškos vertės. Visai kas kita su tuo 
lobynu, kurį senovė mums paliko skulptūros, architektūros ir tapybos 
veikalais: jie ne tik papildo mokinio iš skaitomojo teksto gaunamą 
įspūdį, bet gali veikti ir tiesiog ir jo bendrą estetinį lavinimą*) ir anti- 
kinio pasaulio supratimą. "Tenka pastebėti, kad dažnai šis klasikinio 
auklėjimo elementas nėra lotynų kalbos mokytojų paisomas. Laikoma 
visai suprantamu dalyku, kad meno reikalai turi rūpėti paišybos 
mokytojui. Iš savo pusės, paišybos mokytojai dažnai taria, kad 
tai esą meno istorijos dalykai, o jam terūpi paišybos technikos išmo- 
kyti. Tuo būdu užuot tokia tinkamiausia, tokia patogiausia proga 
koncentracijos principą panaudojus, antikinio meno dalykas pasilieka 
aukštesniojoj mokykloj be „šeimininko“, vadinas, niekas juo nesirū- 
pina, nes ir istorijos mokytojas nusprendžia, kad jo uždavinys politinę, 
o ne meno istoriją dėstyti, tarytum meno istorija nėra kultūros istorija 
ir neįeina į istorijos programą**). 

Žinoma, šio veikalo ribose mes negalime leistis plačiai kalbėti 
apie paišybos, apie istorijos dėstymo trūkumus, tačiau, kiek to reika- 
lauja koncentracijos principas, mes taip pat negalime to dalyko ne- 


*) „Estetinis tautos lavinimas... yra būtinas ne tik tautai bet ir pačiam 
menui“. (A. Maceina, ,„Tautinis auklėjimas“.) Dar plačiau apie tai pasisako 
„Naujųjų mokymo metodų“ autoriai („Modern Methods in Teaching, p. 
128): „Kada mes pasirenkame drabužius arba įrengiame namus, mes 
vadovaujamės pasitenkinimo principu. Šis apima tinkamumo, patrauklumo, 
gražumo sąvokas taip pat tam tikras pavidalo, spalvos, kompozicijos savybes. 
Mūsų kambarių, raštinių, namų ir viešųjų rūmų sutvarkymas ir papuošimas 
reikalauja meno supratimo ir jo įvertinimo. Juk visa, ką mes sukuriame bei 
sudarome iš įvairios medžiagos, turi parodyti gerą meno skonį. Todėl meno 
studijos mūsų mokyklose turi įdiegti jaunimui geriausius skonius, tikro 
grožio pamėgimą ir norą taip patobūlinti ir asmenišką išvaizdą ir aplinką, 
kad jie prisiartintų prie aukščiausių normų bei idealų. Be to, taip pat, jeigu 
mes mokėsime vertinti didžiųjų menininkų šedevrus, mes turėsime naudingą 
ir malonų būdą mūsų laisvalaikiui praleisti“. 

Kiek toliau autoriai reikšmingai priduria: ,,„Bet jei mes norime padaryti 
įtakos mūsų vaikų nusistatymui dėl meno, turime pastatyti juos į glaudų 
kontaktą su visu, kas yra geriausio tapyboj, skulptūroj, paišyboj ir architek- 
tūroj.  Šedevrų fotografijos ar reprodukcijos turi būti panaudotos kaip pa- 
mokų bazės“. 

**) Paskutiniu laiku paišybos mokytojai pradėjo kreipti daugiau dėmesio 

meno istoriją, bet aštriai jaučiasi pačių priemonių stoka. 

paminėti. Juk bendras šių trijų disciplinų tikslas gali būti pasiektas 
visai lengvai, be ypatingo įtempimo, be ištisos eilės meno istorijos 
paskaitų. Užtektų to, kad istorijos ir paišybos ir, žinoma, lotynų 
kalbos mokytojai nepraleistų progos, kada ji pasitaiko, paminėti 
arba paaiškinti mokiniams, kokie čia meno didieji paminklai yra 
minimi. Jei istorijoj yra kalbama apie Fidijų ir Partenoną, — maža 
to aprašymo, kuris gali būti duotas vadovėly: reikia parodyti pačią 
originalo fotografiją, parodyti ir pastatą ir jo bareljetus ir pačios 
Palados statulą. Paaiškinimas gali būti trumpas: svarbiausia, kad 
vaikai stebėtų grožį, jo supratimas ateis vėliau. 

Pagaliau, nereikia ir laukti, kada tas Partenonas bus vadovėly 
minimas. Jo fotografija turi kabėti kiekvienos gimnazijos sienose 
(ir tuo, kad ji kabėtų, privalo rūpintis visi mokytojai ir visų pirma 
pati gimnazijos administracija: juk nuo to pareina tautos estetinio 
jausmo ugdymas). Tada ir istorikas, kai mokiniai skaitys vadovėly 
apie Partenoną, galės tik pasakyti: „Jūs matėte“ arba „Pažiūrėkite“, 
ir lotynų kalbos ir paišybos bei kitų dalykų mokytojai prie progos 
galės tik priminti mokiniui, ir jo akyse jau stovės didingos stulpų 
eilės, dieviškas frontonas ir vienintėli pasauly frizai. 

Čia tyčia parašyta: užteks tik pasakyti „Jūs matėte“ arba „Pažiū- 
rėkite“, nes visų pirma vaikas turės pats sau žiūrėti, stebėti ir gėrėtis 
meno dalyku. Menas pats pasakys daugiau, kaip knygos ar mokytojo 
paaiškinimai, kurie jokiu būdu neturi užbėgti tiesioginiam įspūdžiui 
už akių. Tik tada, kada medžiagos ir įspūdžių surinkta pakankamai, 
gali ateiti knyga, mokytojas, paaiškinimai. Kalbėdamas apie antikinio 
meno vaidmenį gimnazijoj, Fr. Cramer (ib., p. 285) rašo: „Juo 
mažiau mes esame palinkę pasisakyti už dėstymą meno istorijos, 
kaip atskiro mokslo dalyko arba privalomo kurso, surišto su kita 
disciplina, juo daugiau vertės teikiame mes meno supratimo lavi- 
nimui sąryšy ir dermėj su visais dėstomais dalykais. Šioj srity nėra 
svarbus žinių teikimas, bet svarbus duotų pavyzdžių stebėjimas, 
nes šiuo keliu turi veikti lavinanti meno galia mokyklos ribose“. 

Žinoma, įvairų amžiaus lygį menas veikia įvairiai: vaikas 
kreipia dėmesį i dalyko išorę, į jo išvaizdą, jaunuolis jau sugeba 
įvertinti jo vidaus ypatumus. Architektūros dalykai prieinami kiekvie- 
nam amžiui, skulptūros siužetai gali būti suskirstyti į grupes: mažasis 
Heraklas smaugiantis gyvates, Laokoonto grupė, Menelajus su 
Patroklo lavonu, galas su žmona — bus prieinami ir jaunesniam 
berniukui; Milo Venera, Praksitelio Hermis — tiks vyresniam jau- 
nuoliui.  Vyresniosiose klasėse būtų pageidautina laikas nuo laiko 

organizuoti laisvas apie meną paskaitas. Žinoma, ir šiose paskaitose 
svarbiausį vaidmenį vaidins meno paminklų parodymas arba didesnių 
reprodukcijų arba diapozityvų pavidalo. (Šia proga dar ir dar pabrėžti- 
nas būtinumas kiekvienai mokyklai ar epidioskopą ar paprastą pa- 
veikslų žibintą turėti.) 

Kalbėdami apie „realia“ ir mokinių referatus, mes jau buvome 
nurodę anglų mokyklose toj srity daromo darbo pavyzdį. Ryšium 
su vaizdingumo priemonių klausimu paduodame dar vieną aukščiau 
minėtos anglų mokyklos (Oundle Schcol) pranešimo ištrauką: „„Klasi- 
kinis skyrius“. Daugumas berniukų dabar nebetęsia klasikinio mokslo 
už brandos atestato ribų iš lotynų kalbos, o iš graikų kalbos dažnai ir 
visai jo nebaigia. Tuo būdu šių mokslo dalykų dėstymas yra sunki pro- 
blema. Moksleiviai turi gerai išmokti gramatiką, kiek reikia tinkamam 
supratimui kalbų, turinčių tokią išvystytą linksnių paradigmą. Bet 
tuo pat laiku mes turime taip pat įkvėpti juos tikru supratimu graikų 
ir romėnų vietos ir įtakos bendroj civilizacijos istorijoj. 

Archeologijos paskaitos su žibintu kelia susidomėjimą, o ,„Helenų 
ir Romėnų Kultūros Mėgėjų Sąjungos“ parūpina puikius diapozi- 
tyvus, kurių skaičių didinti gali ir pats lektorius. Mes galime teisėtai 
tvirtinti, kad, papildydami konkretesnėmis supratimo priemonėmis se- 
novišką metodą (mokymą klasės kambario ribose), mes palaikome 
bendrą lotynų kalbos mokėjimą pakankamai aukštai“. (Mano pabrauk- 
ta. Aut.) 

Toliau nurodomos šios „konkretesnės supratimo priemonės“: 

„„Be didelio skaičiaus diapozityvų ir fotografijų, mokykla turi gausią 
kolekciją bronzos pinigų iš Romos respublikos ir imperijos laikų. 
Ji taip pat turi gražią graikų pinigų modelių kolekciją. Buvo pasinau- 
dota Lordo Revelstoko kolekcijos išpardavimo proga ir nusipirkta 
keletas įdomių graikų vazų. Šios kolekcijos papildomos laikas nuo 
laiko, progai pasitaikant“. 

Iš šio pranešimo mes visų pirma matome, kokią didelę, — pasaky- 
čiau, aukštą — reikšmę mokyklos vadovybė mato vaizdingumo prie- 
monėse: joms ji skiria viso darbo pasisekimą, jos padeda laikyti „bendrą 
lotynų kalbos mokėjimą pakankamai aukštai“. Antra vertus, įsidėmė- 
tinas jau pačių mokslo priemonių būdas: mokykla jau nebesitenkina 
keliomis iliustruotomis knygutėmis, — iš vienos pusės čia daromos 
paskaitos gausiai iliustruotos diapozityvais, iš kitos sudaromas jau 
tikras muziejus iš senoviškų pinigų, vazų ir kitų liekanų. "Tokį kelią 
rodo mums pažangioji anglų mokykla. Ir dar čia reikia pabrėžti, 
kad ši mokykla (Oundle School), mano paimta tik kaip viena iš dau- 

gelio, nėra specialiai taikoma klasikiniam mokslui: kaip tik atvirkščiai, 
— savo pagrindiniais uždaviniais ji laiko platų mokinių supažindi- 
nimą su inžinierijos bei technikos sritimis. Vis dėlto ji pripažįsta ir 
klasikinio mokslo būtinumą ir teikia tiek svarbos šio mokslo priemo- 
nėms. 

Ne tik ryšium su inžinierijos ir technikos sritimis, bet aplamai, 
turint klasėj mokinių šiek tiek išmokslintų rankų darbelių, galima 
juos patraukti prie įvairių modelių padarymo. Čia gali žiguruoti 
ir ginklų (ypač mėgiamos katapultos ir balistos !) pavyzdžiai, ir žmonių 
figūros — lėlės, ir, jei ypatingai patogios sąlygos, galima pasiryžti 
padaryti Cezario tilto per Reiną arba karo stovyklos modelius. 

Žinoma, turint mokykloj tiek daug įvairių rūšių priemonių, 
kyla klausimas apie patalpą, kurioj tos priemonės galėtų būti sudėtos, 
kaip eksponatai muziejuj. Pažangioji mokykla jau seniai mėgina 
atsakyti į tą klausimą, įrengdama atskirų mokslo dalykų kabinetus 
mokyklos ribose. Šiuo atžvilgiu fizika ir paišyba (iš dalies chemija) 
stovi šiek tiek privilegiruotoje padėty, nes jos jau seniai beveik visur 
yra aprūpintos tokiais atskirais kabinetais. Paskutiniu laiku lituanis- 
tika taip pat daro žingsnius šia kryptimi. Pasilieka tik pageidauti, 
kad ir lotynų kalbos mokslas nebūtų palikats podukros būklėj. Čia 
daug pareina ir nuo pačių šio dalyko mokytojų, nes, jei bus ko į 
kabinetą dėti, atsiras ir pats kabinetas. 


Kol kas tenka naudotis visos mokyklos ir atskirų klasių sienomis: 
jose kabinti tuos paveikslus, kurie yra prieinamiausi įgyti. Čia reikia 
pabrėžti, kad tai priemonei tinkamai panaudoti geriausias būdas yra 
turėti tokios rūšies rėmus, kad paveikslus į juos galima būtų įdėti ir 
vėl išimti. Tai leis paveikslus keisti, o toks jų keitimas svarbus dėl 
„dviejų priežasčių: pirma, galima vaikui parodyti daug daugiau me- 
džiagos; antra, medžiaga bus nuolat pašviežinama, ir jam neatgris 
matyti visus 8-erius ar 7-erius metus tą patį paveikslą vis toj pačioj 
sienoj. 

Įdomias idėjas dėl paveikslų ir jų rinkimo duoda A. Eustance 
(ib., p. 166): „Iliustracijų medžiaga yra būtina, ir moksleiviai yra 
raginami rinkti romėnų gyvenimo paveikslus iš knygų, laikraščių, 
fotografijų. Šie paveikslai yra išstatomi atskirame „Lotynų“ kampely, 
kartais su užrašu „„Tabulae Latinae“. Juos keičia kas dvi savaites, 
ir vienas moksleivis saugoja nuimtuosius paveikslus tam tikrame 
archive“ Toliau autorius pasakoja, kad geresniems rezultatams pa- 
siekti jis ragina šiuo dalyku (paveikslų rinkimu) klasių lenktyniavimą. 

Aišku, kad paveikslų pasirinkimas turi būti pakankamai didelis, 
ir tuo privalo rūpintis visų pirma lotynų kalbos mokytojas. Gimna- 
zijos knygynas taip pat turi būti aprūpintas tinkamomis priemonėmis. 
Apie diapozityvus buvo pasakyta aukščiau. Juos gauti galima užsie- 
ny (Lantern Slides, Newton 6: Co., Ltd., 43 Museum Str., London, 
W. C. 1.) arba ir pats mokytojas, turėdamas žotografijos aparatą, gali 
juos pagaminti iš gerų reprodukcijų meno istorijos veikaluose. 

Koks turi būti šių paveikslų turinys? Aišku, kad jis turi rištis 
su skaitomąja medžiaga. Tuo būdu pageidautinas visų pirma visas 
dievų Olimpas (ypač naudinga poetus, Ovidijų, Vergilijų, skaitant), 
paskum — visa kas surišta su Elados ir Romos gyvenimu, pav. So- 
foklio ar aukojančio romėno statulos, taip pat ir autorių statulos ar 
biustai-portretai: Caesar, Cicero. Toliau eina skulptūros, iš dalies 
tapybos veikalai, iliustruoją karo ir kitus įvykius, pav., mirštąs 
galas, galas žudąs save ir žmoną, Aleksandro mūsis su persais. Ypa- 
tingą vietą užima Ovidijaus Metamorfozės arba Vergilijaus Enejidos 
II-ji knyga, turinčios tokias gražias iliustracijas, kaip Orfėjaus ir 
Euridikės bareljefą ir Laokoonto grupę. 

Paskutiniu laiku Vokietijoj ir Anglijoj pasirodo spaudoj rinkiniai, 
kurie iliustruoja tą ar kitą antikinio gyvenimo pusę: pav., sportą 
arba amatus ir kt. Kalbu apie ,,„Koerper und Rhytmus“, Fr. Back 
arba ,„„Olympische Kunst“, R. Hamann; „Griechische Tempel 
und Tempel Italiens“, P. O. Rave. Anglijoj žurnalas „Greece and 
Rome“ kiekviename numeryje publikuoja įvairių antikinio gyvenimo 
sričių serijas, pav., gyvenimas namie (,„Domestic Life“) vol. V, No. 
13, arba amatai ir prekyba („Craft and Commerce“) vol. V, No. 14. 
Šias reprodukcijas galima užsisakyti ir atskirai ir bet kokio kiekio 
taip, kad jas galima išdalinti per pamoką kiekvienam mokiniui (jei 
mokiniai patys jų pirktis negalės). 

Modernaus meno, ypač tapybos, mokytojas taip pat neturi pa- 
miršti. Puikias reprodukcijas mokyklai tinkamai iliustruojančias 
Cezario, Ovidijaus, Vergilijaus, taip pat graikų autorių veikalus, 
duoda anglų žurnalas „Pictorial Education“ (Evans Bros. Ltd., 
Montague House, Russel Są., London, W. C. 1.). 

Atskirą vietą užima ne tiek meniško, kiek moksliško pobūdžio 
priemonės, kaip, pav., Cibulskio lentelės. Šios lentelės suteikia 
labai daug reikalingos medžiagos, jų, tačiau, ne maža yda glūdi tame, 
kad jų suteikiama medžiaga neturi vidaus ryšio, sutvarkyta muzieji- 
niu būdu, kaip rodo jau pats pavadinimas „lentelės“. Daug daugiau 
įspūdžio vaikui padaro tokie paveikslai, kuriuose yra tam tikras turi- 

nys, o drabužių, namų ruošos bei statybos, ginklų ar laivininkystės 
smulkmenas jis tuose paveiksluose pastebi puikiausiai, be to, kad 
juos reikėtų būtinai atskirai atvaizduoti lentelėj. Tuo būdu daug di- 
desnį pasisekimą turi Bello firmos išleisti Anglijoj paveikslai. Jie 
turi ir mažą (atvirutės didumo) ir didelį formatą taip, kad juos galima 
ir klasėj pakabinti ir mokiniams išdalinti. (Ypatingai vykęs paveikslas, 
iliustruojąs senato posėdį. Jame matyti ir Katilina ir Ciceronas, ir 
jis puikiai gali iliustruoti Cicerono prakalbos skairymą). Panašaus 
pobūdžio paveikslai (taip pat didesnio ir mažesnio formato) yra 
išleisti prancūzų žirmos (Scėnes de la Vie Grecgue, Scėnes de la 
Vie Romaine par A. Carlier, F. Nathan, Paris). Šie paveikslai iliustruo- 
ja graikų ir romėnų kultūrą net platesniu mastu, užtat meno atžvilgiu 
anglų leidinys juos pralenkia, nes jis yra spalvotas ir pats darbo atli- 
kimas yra daug natūrališkesnis: prancūzų dailininkas, reikia pripa- 
žinti gana nevykusiai, pamėgdžioja graikų vazų stilių. 

Pasilieka dar viena vaizdingumo priemonė, kad ir labai svarbi, 
bet, bent mūsų sąlygose, esanti beveik visai už mokyklos ribų. Ta 
priemonė yra kinematografas, kurio, deja, mūsų mokyklose dar netu- 
rime, bet kuris pradeda užimti vis daugiau ir daugiau vietos užsienio 
mokyklose. Tiesa, net tokioj turtingoj šalyj, kaip Anglija, tik viena 
iš 500 mokyklų turi savo aparatą, bet toj pačioj Anglijoj mokyklai 
taikomų filmų skaičius jau siekia 3000. 

Šitokių mokyklai tinkamų filmų gaminimas yra dar svarbesnis, 
— ypač klasicizmo reikalui, — kaip aparato įgijimas. Kad tik būtų 
paveikslai, o mokyklą visuomet galima organizuotai nuvesti į kine- 
matografą. Čia iškyla taip pat labai atsakingas lotynų kalbos moky- 
tojo vaidmuo. Aišku, jis turi rūpintis, kad jo mokiniai nepraleis- 
tų progos pamatyti filmą, kuris taip vykusiai iliustruoja jo dėstomą 
dalyką, kaip, pav., garsieji „Ben Huro“ ar „Po Kryžiaus ženklu“ 
paveikslai, bet, iš kitos pusės, labai dažnai, kad ir antikinio turinio 
paveikslai, ne visomis savo dalimis tinka jaunimui. Filmų bendro- 
vės tyčia stengiasi pabrėžti ar net perdėti lėbavimo ar ištvirkavimo 
elementus, ir tada mokytojas atsiduria prieš dilemą: auklėjimo atžvil- 
giu, dėl kelių savo scenų, filmas nepageidautinas, — mokslo atžvilgiu, 
dėl savo iliustracijų, jis žiūrėtinas. Tokiais atsitikimais geriausia leisti 
žiūrėti tilmą tik vyresniųjų klasių mokiniams, kur turime jau 18—20 
metų jaunuolius. Visai neleisti žiūrėti tokių istorinio turinio filmų 
būtų klaidinga, nes jie gali visam gyvenimui nulemti jaunuolio palin- 
kimą prie klasikinio mokslo, o su tvirkinamąja atskirų scenų įtaka 
reikia kovoti ne draudimo keliu, bet kitais būdais. 

Aišku, kad drauge su kinematografu minėtinas ir teatras. Lotynų 
kalbos mokytojui tik tenka pageidauti, kad repertuaruose pasirodytų 
ir antikinio turinio dalykų. Juk nežiūrint visos aukštos kinematograto 
technikos, teatras išlaiko konkurenciją, ir teatras, yra pastebėta, 
padaro savo žiūrovams gilesnį, kaip kinematografas, įspūdį. (Prie tos 
progos negaliu neprisiminti, kokį gilų įspūdį man, tada dar I-os 
klasės gimnazistui, padarė Maskvos Dailės teatro Šekspiro Julijaus 
Cezario vaidinimas). 

Kalbant apie teatrą, galima būtų priminti ir pačių mokinių vaidi- 
nimą, kaip lotynų, taip ir gimtąja kalbomis. Londone Westminsterio 
gimnazija rengia tokius romėnų komedijų vaidinimus periodiškai 
kasmet. Žinoma, tam reikalingas ir tinkamas kalbos mokėjimas. 
Turėdami kuklią lotynų kalbos programą, mes tokio mokėjimo nepa- 
sieksime. Be to, ne tik originalo, bet ir vertimo vaidinimas reikalauja 
ir specialaus mokėjimo (režisūros) ir, apskritai, didžiausio darbo bei 
jėgų įtempimo ir iš mokinių ir iš paties mokytojo. 

Kas kita trumpos lengvos scenos, praktikuojamos kai kuriose 
anglų mokyklose einant elementarinį lotynų kalbos kursą, arba net 
vėliau. Jos yra daugiausia vaidinamos klasėj ir be privalomos butafo- 
rijos. Bet, kad ir šis dalykas turėtų pasisekimo, reikia, kad pats mo- 
kytojas turėtų tam tikrą gabumą ir palinkimą prie teatro ir, apskri- 
tai, vaidinimo. "Tas klausimas iš dalies yra tampriausiai surištas ir su 
deklamacija ir jos pasisekimu klasėj. Aišku, kad ir čia mokytojas 
privalo turėti, jei ne įgimtą gabumą, tai bent ir teoretiškai ir praktiš- 
kai išlavintą mokėjimą. Šiuo atžvilgiu pageidautina, kad norintiems 
šioj srity tobulintis pedagogams laikas nuo laiko būtų steigiami ati- 
tinkami kursai. 

Žemiau nurodome kai kuriuos mokyklinių vaidinimų rinkinius: 

Arnold ,„Cothurnulus“. Three Short Historical Latin Plays for 
Beginners. 

H. Mattingly, „The Pirates“ and three other Latin Plays on 
Caesar?s Life. 

Eifie Ryle, ,„Olim.“ Ludi Scaenici. 

Vertinga, kaipo vaizdingumo priemonė, ir dailioji istorinė litera- 
tūra. Atskiri jos atstovai jau buvo minėti, kalbant apie autorių skai- 
tymą. Lietuvių literatūra nėra turtinga nei originaliais nei verstais 
tos rūšies veikalais, vis dėlto, kiekvienas gimnazijos knygynas turi 
būti aprūpintas tokiais, pav., romanais, kaip Talusičio „Cezaris“, 
„Hanibalas“, Senkevičiaus „(O0uo Vadis“, Merežkovskio „Julianas 
Atsimetėlis“ (Kristus ir Antikristas). Būtinai turi būti įtraukta ir li- 

teratūra tomis nelietuvių kalbomis, kurios einamos gimnazijoj. Paga- 
liau nereikia užmiršti ir pačių romėnų bei graikų originalų vertimą: 
Iliada ir Odisėja, žinoma, būtinai įeina į mokyklos knygyno katalogą, 
be to paskutiniu laiku pasirodė A. Smetonos ir M. Račkausko Pla- 
tono vertimai, o iš lotynų kalbos atskira knygute išėjo Horacijaus 
„Ars Poetica“ ir kai kurių kitų veikalų A. Churgino vertimas. 

Teisingai pastebi „Naujųjų mokymo metodų“ autoriai („New 
Methods in Teaching“, p. 24), jei vaiko mokslas neina toliau vado- 
vėlio, tai susiaurina ir jo pažiūrą į mokslo dalyką ir jo susidomėjimą 
darbu. „Kiek didesni, platesni ir gyvesni yra darbo galimumai, jei 
vaikas turi užtektinai kitų knygų pasinaudoti drauge su mokyklos 
vadovėliais!“ "Tačiau su pasigailėjimu priduria autoriai, kai kurios 
švietimo įstaigos dar tiki, kad mokyklai visai pakaks, jei prie plikų 
sienų ir suolų jie dar pridės žemėlapį, žemės rutulio modelį ir, gal 
būt, dar raidyno lentelę. 

Lotynų kalbos mokytojas turi būtinai reikalauti, kad mokyklos 
knygyne būtų ne vienas grožinės literatūros veikalų egzempliorius, 
o toks skaičius, kad tas veikalas būtų prieinamas visai klasei. 

A. Eustance (ib., p. 168) rekomenduoja gramofono ir plokštelių 
vartojimą, kad mokiniai galėtų išgirsti romėnų poezijos veikalų dekla- 
maciją. Labai gera idėja, bet angliškasis lotynų kalbos tarimas pasi- 
rodys mokiniams kiek svetimas, todėl tenka pageidauti, kad Lietuvos 
Švietimo Ministerija su laiku aprūpintų gimnazijas plokštelėmis 
lietuvių mokslininkų įkalbėtomis. 

(Kalbėdami apie vaizdingumo priemones, mes nieko nebuvome 
pasakę apie muziejų lankymą. Toks lankymas dar sujungtas su mo- 
kytojo ar specialisto paaiškinimais yra, žinoma, geriausia mokslo 
priemonė, kurios negalima nepaisyti. Deja, Lietuvos muziejai turi 
labai maža medžiagos klasikiniam mokslui pailiustruoti. Tenka tik 
pageidauti, kad kuo greičiausia būtų pradėta rinkti gipso nuotraukas. 
Prie progos mokytojas gali aplankyti su savo mokiniais Rygos Meno 
Muziejų, kuris turi gan turtingą skulptūros nuotraukų rinkinį). 


IV. Mokymo darbo principai. Mokytojo asmuo ir pasiruošimas 


Baigiant šį veikalą, tenka nurodyti tą esmingą dėstymo principą, 
kurio yra laikytinasi ir lotynų kalbos ir kitų mokslų dalykams ir kuris 
yra padėtas į visų čia pareikštų minčių pagrindą. Po visų naujosios 
pedagogikos atradimų, po Daltono, Decroly ir kitų darbų negalima 
neigti, kad svarbiausias mokyklos darbo akstinas yra mokinių akty- 

vumas*). Mokykla negali toliau pasilikti žinių „,pumpuojama“ įstaiga, 
juo labiau, kad, — kaip šio veikalo pradžioj buvo pasakyta, — ne žinios 
pačios, bet žinias įgyti mokėjimas yra mokymosi svarbiausias tikslas. 
Deja, ši tiesa, nurodyta dar Sokrato, tik dabar pamažu pradeda būti 
suprantama.  Pabrėždamas lavinamąją gimnazijos mokslo reikšmę, 
kalbėdamas apie laisvos valios ūgdymą, valios, kuri savarankiškai 
galėtų rasti tikrą elgimosi kelią, A. Poissinger (ib., p. 6) rašo: ,„Svarbu 
iš anksto lavinti asmenybę, t. y., laisvos valios žmogų, kuris sugeba 
savarankiškai veikti... ir šiam tikslui teks griebtis aktyvių metodų, 
ypatingai, euristiško metodo“. Įdomu palyginti su tais žodžiais 
„problemos“ mokslo metodą praktikuojamą Amerikos mokyklose 
(„Modern Methods in Teaching“, p. 92): „Problemos sprendimas 
yra tikro gyvenimo veikla tokia pat sena kaip pati žmonija... Taip 
vaiko taip suaugusio gyvenimas yra kupinas šios veiklos, apimančios 
ir paprastųjų ir sudėtingųjų problemų sprendimo išgyvenimus“. 

Mokinys, — arba mokiniai, visa klasė, — privalo patys eiti prie 
pastatytų jiems mokytojo gairių. Mokytojas turi rodyti kelią, bet ne 
taip, kad jis eitų prieky, o mokiniai, kaip avys, užpakaly: — moki- 
niui turi atrodyti, kad jis pats, nė kieno nevedamas, įeina į tamsų, 
nežinomą, paslaptingą mišką, kur jis tariasi esąs pirmas tyrinėtojas, 
užkariautojas, „Kolumbas“! Tegul tai bus tik vaizdavimasis, pasaka, 
svajonė: — vaikas tiki pasakomis ir turi mokėti svajoti! 

Mokinys džiaugiasi, kaip jis pirmas atranda kelią. O jei jis paklydo? 
— Na! Tada pasaka nutraukiama: mokytojas, kaip gera laumė, išeina 
iš krūmų tamsumos ir rodo kelią. Bet ir tai turi būti tik tada, kai mo- 
kinys (visa klasė) paklydo be išeities. Pirma jie turi paieškoti kito 
išėjimo. Jei jie priėjo absurdą, mokytojas privalo parodyti, kad tai 
absurdas, bet laukti, netrukdyti klasei „žaisti“, juk filosofas pasakė, 
— visas žmogaus gyvenimas yra žaidimas: tik todėl, gal būt, mes ir 
galime jį pakęsti. Taigi, tik tada, kada klasė liks iš visų pusių apsupta 
absurdų, scenoj pasirodo mokytojas su savo paaiškinimais. Jis daro 
tai nenoromis, jis norėtų, kad klasė pati surastų kelią; klasė taip pat 
mato jį nenorom: jie taip pat norėtų patys laimėti kelią. Tikras moky- 
tojas niekuomet neturi skubėti su pastabomis ir vadovavimu. 

Gal būt, tas žodis „niekuomet“ išspruko per apsirikimą: būna 
atsitikimų, kada klasės aktyvumas nyksta: tikras mokytojas tai junta, 
— jis nekankina pavargusių keleivių prie vartų, šiuo atveju jis skuba 


*) Plg. taip pat ir nesenstančius Pestalocio žodžius: ,„Visoks jaunuo- 
menės mokymas turi būti jos saviveikla ir laisva iš vidaus einanti kūryba“. 

pagalbon. Keleiviai pavargo, žaidimas atsibodo, vaikai nebenori žais- 
ti, nebenori vaidinti „„Koiumbus“: jie nori bėgti žaisti futbolą. Tokį 
momentą mokytojas turi nujausti. Jis turi tuoj pakeisti pamokos tem- 
"pą ir savo metodą. Pagreitinęs tempą, atsidaręs, kad ir pats, vartus 
į nežinomą sodą, jis sudomins vaikus naujais reginiais, vadinas, jau 
dalyko turiniu, o ne teksto nagrinėjimu. 

Iš aktyvumo principo išeina ir elementarinio kurso žaidimai, vaiz- 
dingumo priemonės ir jų aprašymas, pasikalbėjimai klasėj. Iš jo taip 
pat išeina aukštesniųjų klasių namie skaitymas, referatai, vertimai, 
kūryba. Aktyvumo principas reikalauja, kad mokytojas skaitytų ir 
kalbėtų klasėj kuo mažiau, o mokinys — kuo daugiau. Šis principas 
reikalauja taip pat, kad gramatiką mokinys pažintų pats iš skaitomojo 
teksto, o ne iš vadovėlio. 2 

Aktyvumo principas, — dažnai vadinamas darbo mokyklos prin- 
cipu, — kaipo pagrindinis, veikia visą klasės tvarką ir bendrą pamokos 
eigą. Ryšium su įvairiais klasės veiklos būdais (skaitymas, rašomieji 
darbai, gramatikos pratimai, vertimai ir kt.) aukščiau jau buvo pa- 
brėžti tie ypatumai, kurie atskiram iš jų esmingi ir kurie visi pareina 
nuo šio pagrindinio principo. — Mokinys turi kalbėti, skaityti, versti 
ir rašyti: dar geriau, jei jis klasėj galės ir klausinėti. Mes parodėme, 
kaip tai galima įvykdyti gramatiką einant („tutbolo“ žaidimas). Savo 
draugų klausinėjimas suteikia vaikui didelio džiaugsmo, o mokytojas, 
kuris pamėgins tą džiaugsmą jiems suteikti, pamatys, kad tas dalykas 
ne lengvai jiems duodasi. Daugelis nemoka klausimo sudaryti, kad ir 
gerai mokėdami į jį atsakyti. Čia kyla ypatinga panašių klausimų žai- 
dimų nauda: juk mokiniui, pačiam savarankiškai klausinėjaint, rei- 
kalinga pagalvoti, jo intelektas lavinasi keletą kartų daugiau, kaip tuo 
atveju, kai jis, — kartais nesąmoningai, beveik spėliodamas, — atsa- 
kinėja lyg papūga, į mokytojo statomus jam jau gerai įprastus ir nu- 
sibodusius klausimus. 

Nuo aktyvumo principo pareina ir kolektyvaus klasės darbo prin- 
cipas. Juk aktyvus klasės dalyvavimas darbe neįmanomas, jei moky- 
tojas yra užsiėmęs tik su vienu mokiniu, o kiti ti klauso. Mokytojas 
nuolat turi klausinėti atskirus mokinius iš vietų, jei jam tenka vieną 
ar kitą mokinį tikrinti, o jei einamas naujas dalykas, tai tas klausinė- 
jimas eina dar laisvesniu tempu, aukštesnėse ypač klasėse, nereikalau- 
jant visų formalumų: rankos pakėlimo ir pan. Čia netenka laukti, kol 
mokytojo paklaustas mokinys, kuriam pavesta versti iš naujo, suras 
tą ar kitą sprendimą. Jei jis abejoja, o iš vietos paduodama vykusi re- 
plika, ji priimama be tolesnių pasikalbėjimų, ir darbas vyksta toliau. 

Daugelis mokytojų laiko tokias iš vietų replikas drausmės laužymu: 
jie bijo triukšmo, nesuprasdami, kad tas tirukšmas nekenksmingas, 
jis yra gyvo domėjimosi triukšmas, šimtą kartų geresnis už drausmin- 
gą, bet nevaisingą tylą. Reikia skaitytis su amžiaus idiosinkrazija: juk 
daugelis mokinių, ypač, žinoma, aukštesnėse klasėse, bevelys sėdėti 
tylėdami, jei reikės ranką kelti ir atsistoti savo minčiai pareikšti. (Tai 
yra mokyklos gyvenimo reiškinys, kurio negalima neigti ir su kuriuo 
sunku, — jei tik, apskritai, įmanoma, — kovoti, kad ir kokie neigiami 
faktoriai jį padaro. Čia, žinoma, dalyvauja ir tuščia ambicija ir šio 
amžiaus palinkimas prie šiurkštumo ir, dažnai, to ar kito mokinio prie 
mokytojo kritiškas nusistatymas.) 

Aktyvumo principas išsprendžia ir taip opų bendros drausmės 
klausimą. Jei vaikas dirba ir tas darbas jam įdomus, vadinas, jei jis tą 
darbą dirba aktyviai, jis bus drausmingas. Mokytojas privalo visas 
jėgas sukaupti visų pirma tam, kad darbas būtų kuo įdomiausias, o 
paskum, ir tam, kad įtrauktų į darbą kuo didesnį mokinių skaičių. 
Jei jis mato, kad vaikas darosi „neramus“, pradeda šnekėti su kaimy- 
nais, išdykauja ir pan., jis turi tuoj duoti jam darbo, kol dar nepriėjo 
prie atviro, aiškaus nusikaltimo. Nereikia bausti ten, kur lengvai ga- 
lima vaiką sutvarkyti ir kur, iš esmės, kaltas daugiau mokytojas, kaip. 
mokinys. Jei mokytojas negali tokiam išdykaujančiam vaikui pavesti 
tiesioginio darbo, naują dalyką einant ar seną kontroliuojant, jis galės 
įtraukti jį į darbą, nusiuntęs jį prie lentos, liepęs jam ar seną pratimą 
atlikti ar naują vertimą užrašinėti. Tai bus daug tikslingiau, kaip siųsti 
vaiką „į kampą“: tokios bausmės dvelkia viduramžiu ir joms neturi 
būti vietos mūsų mokykloj. Jei mokinys išdykauja, mokytojui pačiam 
aiškinant, tai rodo, kad mokytojas „prastai“ aiškina. Jis turi pakeisti 
aiškinimo būdą, griebtis, pav., euristiško metodo ir „patraukti atsa- 
komybėn“ tą patį išdykėlį. Dažnai „išdykėlis“ pasirodys visai ne toks 
išdykęs ir bus daugeliu atvejų mokytojui naudingesnis, kaip dešimtis 
„neišdykėlių“, kurie buvo ramūs, saldžiai snaudė ir buvo mokytojo 
laikomi „gerais mokiniais“. 

Aišku, kad palaikyti aktyvumo metodą pilnu mastu galėtų tik ide- 
alus mokytojas. Eilinis mokytojas gali būti jaunas ir neprityręs, arba 
tas pats, kad ir prityręs mokytojas gali būti pavargęs, sunervuotas, ir 
„mašina“ nesisuka sklandžiai. Čia mes prieiname jau paties mokytojo 
asmens klausimą. Savo asmenį kiekvienas mokytojas privalo auklėti, 
pasistatęs prieš akis tam tikrus principus, kurių jis privalo nuolat 


laikytis. . 

Visų pirma, mokytojas niekuomet negali pykti (arba bent rodyti 
piktumą). Jis turi suprasti tą taisyklę taip pat gerai, kaip daktaras psi- 
" chiatras, kuris nuolat kantriai ir palankiai turi elgtis su savo pacien- 
tais, kad ir kaip jų iškoneveikiamas. Vaikai yra tie patys peda- 
gogo psichiatro pacientai (juo labiau, kad dažnai jie nėra visai psi- 
chiškai sveiki), ir mokytojas privalo nuolat turėti galvoj ir vieną kartą 
visam amžiui suprasti, jog vaikas jo įžeisti negali. Mokytojas privalo 
stovėti aukščiau įžeidimo, jis gali būti užrūstintas, bet ne supykintas: 
tada tik jis galės vaikams imponuoti. Bausdamas ar tik drausdamas jis 
niekuomet neturi nustoti savo orumo, kad neatrodytų, lyg bausmė 
išeina iš jo asmens, iš jo asmeniško pykčio. 

Bausmės taip pat turi turėti savo gradaciją: dviejų bausmių už tą 
patį dalyką jokiu būdu neturi būti: kitaip vaikai jas laikys neteisin- 
gomis, o teisingumui vaikas yra itin opus, — teisingumo mokytis mo- 
kytojas privalo iš vaikų, kad ir kaip keista atrodytų, kad suaugęs žmo- 
gus užmiršta tai, ką mokėjo vaiku būdamas. 

Pirmas bausmės laipsnis griežtas žodis. Daugelis mokytojų patys 
atima sau šitą geriausią ginklą kovoj su nedrausme. Jie užmiršta, kad 
net arkliui ar šuniui užtenka, kartais, vieno ramiai pasakyto žodžio: 
jie pradeda šaukti; — tai yra klaida: mokytojas niekuomet neturi 
šaukti, nes jei mokinių daug, jie vis tiek jį peršauks, o jei mokinys 
vienas, iai ramus šaltas žodis paveiks jį geriau, kaip šauksmas ir karš- 
čiavimasis. Šauksmas galės jį nutildyti, bet tai jo neįtikins ir nepa- 
taisys. 

Idealioj mokykloj be griežto žodžio ir neturėtų būti kitų bausmių. 
Bet, žinoma, mokykla gauna įvairaus auklėjimo, įvairių šeimų vaikų. 
Dažnai tenka susidurti su pikta valia. Šie, tačiau, atsitikimai išeina iš 
šio veikalo nustatytų ribų: su jais teks turėti reikalo jau ne atskirų 
disciplinų mokytojams, bet klasės auklėtojams bei mokyklos admini- 
stracijai, nors ir čia dažnai mokytojo taktas gali juos nuslopinti pačioj 
pradžioj. 

Šia proga tenka pabrėžti gero mokytojo vieno savumo reikšmę: tai 
yra jumoro jausmas, kurį kiekvienas mokytojas privalo savy ugdyti. 
Tikras mokytojas niekuomet neturi sau leisti padaryti iš musės dramb- 
lio: kaip tik atvirkščiai, jis turi ir dramblį muse paversti. Reikia steng- 
tis neduoti vaikui tapti didvyriu arba kankiniu jo draugų akyse. Juk 
daugelis storžieviškumo ar akiplėšiškumo nusikaltimų nėra niekas 
kitas, kaip tušti vaikiški išsišokimai; — jei mokytojas parodys visą 
tokio storžievio ar akiplėšos vaikiškumą jo draugams bei garbintojams, 
jei jis jį padarys juokingu prieš visą klasę, tai jį nubaus skaudžiau ir 


189 


daug skaudžiau, kaip pranešdamas apie jį mokytojų tarybai, mažinda- 
mas jam elgimosi laipsnį ir net išvarydamas jį iš mokyklos, ir, kas dar 
svarbiau, jis ne tik jį nubaus, bet ir pataisys. Tuo tarpu iš gimnazijos 
išvarymo bausmės sunkumo dažnai vaikas iš karto ir nesupranta, jį 
pajus tik jau, gal būt, suaugęs, o tuo tarpu jį junta, žinoma, jo tėvai 
daugiau, kaip jis pats. 

Pasilieka dar visa eilė smulkių nusižengimų, kurie pareina ne tiek 
nuo mokinio piktos valios, kiek nuo apsileidimo: pavėlavimai, pamo- 
kos neparuošimai, sąsiuvinio užmiršimai ir kt. Pirmam kartui, kaip mes 
aukščiau pasakėme, tokiems nusikaltimams užteks griežto papeikimo 
žodžio. Jei tai nepadeda, mokytojas galės pažymėti įvykį žurnale atitin- 
kamai ar pažyimiu ar pastaba, bet tada nėra jau reikalo papeikime, nes, 
kaip mes tai aukščiau buvome pastebėję, mokinys tai pajus, kaipo dvi- 
gubą bausmę, o, kas svarbiausia, papeikimas nustos savo vertės. Juk 
mokytojas turi suprasti (o mokinys tai jaučia intuicija), jei papeikiamas 
žodis nepadėjo pirmą kartą, tai jis nepadės ir šį sykį, vadinas, jei mo- 
kytojas jį dar pasakys, tai tas žodis nueina niekais: išeis, kad jis pats 
savo žodžių nevertina. Kiekvienas mokytojo žodis turi būti svarus: 
pliauškinimams — nedovanotina klaida. 

Bausmei mokinys gali būti paliktas po pamokų, bet neleistina 
bausti, uždedant jam ekstra darbo iš mokslo dalyko. Žinoma, jei jis 
baudžiamas už tai, kad duoto darbo nepadirbo, jis tą darbą turės pa- 
daryti, bet ne daugiau: mes privalome vengti kad ir mažiausio akstino 
sukelti ypatingai neapykantai mokslo dalykui. 

Svarbu taip pat skirti nemokėjimą nuo apsileidmo: neleistina ra- 
šyti nepatenkinamą pažymį už tai, kad mokinys užmiršo sąsiuvinį 
ar pan. 

Ypatingo dėmesio reikalauja pamokų ruošimo klausimas. Dažnai 
mokinys negali paruošti pamokos dėl to, kad ji buvo per didelė, arba, 
kad, apskritai, pamokų buvo per daug. Aukščiau jau buvo pabrėžta, 
kad mokytojas turi stengtis visą reikalingą darbą atlikti klasėj taip, 
kad paliktų kuo daugiausia laisvo laiko mokiniui už mokyklos ribų. 
Aišku, kad tokiam principui turi būti pritaikintos ir programos, ir jo 
privalo laikytis ne vien tik lotynų kalbos, bet ir kitų dalykų mokytojai. 

Koks svarbus yra šis klausimas rodo tas faktas, kad 1936-ųjų metų 
pradžioj anglų parlamentas svarstė jį ir padarė tokią išvadą: ,„Nėra pa- 
geidautina, kad mokinių vakarai būtų užimti pamokų ruošimu taip, 
kad nepasiliktų laiko pramogai bei poilsiui. Nėra taip pat pageidau- 
tina, kad tai, ką vaikai gali išmokti mokyklos ribose, būtų užduodama 
namie paruošti“. („The Manchester Guardian“, February 2i, 1936). 

* 7 * 

Mums belieka tik pasakyti keletą žodžių apie mokytojo pasiruoši- 
mą. Šį dalyką galima dvejopai suprasti: iš vienos pusės tai bus moky- 
tojo akademiškas pasiruošimas, atliekamas aukštosios mokyklos studijų 
metu, — iš kitos, tai bus jo paties pasiruošimas tam tikros dienos tam 
tikram klasės darbui. 

Kalbėdami apie pirmos rūšies pasiruošimą, turime pripažinti, kad 
čia galima tik nurodyti tam tikrą idealą, kurio privalo siekti kiekvieno 
lotynų kalbos mokytojo savybės jo specialybės atžvilgiu. To ar kito 
žmogaus palinkimas prie tos ar kitos mokslo srities padarys pasiruo- 
šimą nelygų, o tai savo eile veiks ir jo dėstymo planą bei pobūdžius. Šį 
reiškinį pripažįsta ir Prūsijos Švietimo Ministerija (ib. 194—195); 
„Aukščiau nustatytą senovinių kalbų mokslo tikslą pasiekti pilnu tūriu 
vienas tas pats mokytojas, žinoma, įstengti negalės. Aišku, vienam mo- 
kytojui viena pusė, kitam — kita išeis į pirmą planą.“ Toks, vadinas, 
dalykas yra visai natūralus, ir toks pomėgių nelygumas ar skirtumas 
dar netrukdo tai, kad mokytojo pasiruošimas būtų kuo labiausiai vis- 
pusiškas. Tuo privalo rūpintis ir aukštosios mokyklos programos ir 
jis pats. 

Visų pirma, sakysime, visų autoritetų ir visų programų yra pripa- 
žįstama, kad lotynų kalbos mokytojas privalo mokėti ne tik lotynų, 
bet ir graikų kalbos. Tai yra būtina sąlyga, neš šių dviejų kalbų mokė- 
jimas sudaro viso klasiško mokslo pagrindą; — kad gimnazijoj mums 
rūpi ne vien tik lotynų kalba, bet, apskritai, antikinis pasaulis, mes 
buvome pabrėžę dar šio veikalo pradžioj. 

Drauge su abiem kalbom, lotynų kalbos mokytojui būtina yra su- 
sipažinti ir su jų literatūra bei jos istorija. Šis dalykas yra vėl tampriau- 
siai surištas su abiejų tautų istorijos bei kultūros susipažinimu.  Pa- 
staruoju reikalavimu suprantame taip pat gilų antikinės filosofijos ir 
antikinio meno pažinimą. Meno elementas itin svarbus, nes jis yra 
susijęs su vaizdingumo priemonėmis, ir tenka tik apgailestauti, kad šio 
svarbumo dažnai nepaisoma. 

Su palyginamosios gramatikos mokėjimu surištas yra ir bendras 
naujųjų kalbų mokėjimas, ypač tų kalbų, kurios yra einamos aukš- 
tesniojoj mokykloj. Bet visų pirma yra pageidautinas kuo nuodug- 
niausias gimtosios kalbos mokėjimas, kaip jos palyginamosios su ki- 
tomis, ypač su senovinėmis kalbomis, pusės, taip ir bendrinės literatū- 
rinės kalbos sykiu su pačiais literatūros kūriniais. 

Čia mes prieiname ir tą tikros auklėjamos mokytojo veiklos sąlygą, 
kuri reikalauja iš jo, apskritai, bendro švietimo: susipažinimo su 
visais mokslo, meno, apskritai, dvasinės pasaulio kultūros reiškiniais. 
Kiekvienas mokytojas tik tada „mokys“, o ne tik „dėstys“, vadinas, 
tik tada veiks savo mokinių sielas, o ne tik formaliai jiems žinias teiks, 
jei jis pats būtų tam tikra „„vaikščiojanti enciklopedija“, kuri kiekvienu 
reikalingu momentu galėtų padaryti tinkamą palyginimą su klasės 
užtiktu reiškiniu, apibendrinimą arba paaiškinimą. 

Žinoma, tūlas pasakys, kad tokie reikalavimai neišpildomi, bet 
mes buvome aukščiau pasakę, kad piešiame čia idealaus mokytojo 
vaizdą, kurio kiekvienas turėtų siekti. Šis idealas, kad ir iš dalies pa- 
siekti, nesiduos iš karto ir ne tik universiteto suole. Jis turi žiburiu 
šviesti visam mokytojo gyvenimui, taip kad ir mokytoju būdamas, jis 
juo labiau stengtųsi savo žinias platinti bei tobulinti, o „neatsigulti 
nugalėtoju ant pigių laurų“. 

Fr. Forster („Die Vorbereitung des Lehrers auf den Unterricht“, 
p. 5) pabrėžia tą reikšmę, kurią turi ne tik specialus, bet ir bendras 
mokytojo pasiruošimas darbo mokyklai: „Darbo mokyklos principu 
pagrįstame moksle daug vietos užima mokinių klausimai. Mokytojas 
tik tada sugebės kilusius klausimus atsakyti, jei jis iš savo pusės nuo- 
dugniai yra pasiruošęs“. Senas dogmatiškas pamokos atlikimo būdas 
atgyveno savo laiką: mokytojas turi džiaugtis, kai klasėj kyla klausimų. 
Bet labai dažnai tokiems laisviems mokinių klausimams atsakyti ne- 
užteks išeito universiteto kurso, „mokymosi pasisekimas pareina ne 
tik nuo jo medžiagos mokėjimo, — mokomosios medžiagos mokėji- 
mas kartais turi labai maža reikšmės“, pastebi Fr. Foerster (ib., p. 1). 


Taip pat daug dirbti privalo geras mokytojas ir metodo tobulinimo 
kryptimi. ,„Reikia lavintis ne tik mokomosios medžiagos, bet ir metodo 
atžvilgiu“, rašo Fr. Forster (ib., p. 7). „Čia reikia skirti teorinę ir 
praktinę puses. Pirmoji patenkinama pagrindinių ir naujų vertingų 
pedagogiškų veikalų studijomis, — antroji, pavyzdingų pamokų lan- 
kymu ir apsvarstymu“. Mokytojas neturi užmiršti, „kad auklėjimas 
yra menas“, ir todėl, kaip ir kiekvienas geras menininkas, jis turi nuo- 
lat tobulinti savo „techniką“. Šiuo atžvilgiu nepaprastai padeda taip 
pat paties savęs kritika. Po kiekvienos pamokos, po kiekvienos dienos, 
po kiekvienų mokslo metų mokytojas turi duoti sau apyskaitą, jis turi 
save paklausti: Ką aš dariau? Kas pavyko padaryti ir kodėl pavyko? 
Kas nepavyko ir kodėl? Ką galima buvo padaryti ir ką aš padarysiu 
kitus metus? Ką aš padariau, bet ko nereikėjo daryti? 

Tikrai pastebi Fr. Forster, kad geras mokytojas „visą savo gy- 
venimą mokosi, ieško ir tyrinėja. Tegu nesitiki kas nors, kad jo asme- 
niški gabumai jį išlaisvina nuo šios pareigos. Tik nuolatinis siekimas, 
nuolatinės pastangos iškelia pamažu žmogų prie tikro pedagoginio 
mokėjimo, prie tikro pedagogijos meno, ir šiame kely jam teks dažnai 
susidurti su dalykais, kurie atrodys smulkūs ir nesvarbūs. Bet ir šie 
dalykai reikalauja sąžiningumo ir atsidavimo, nes auklėjimo srity ir | 
smulkmenos yra svarbios.“ 

Apie mokytojo pasiruošimą tam tikrai pamokai yra dvi nuomonės. 
Viena (Cramer ib.) reikalauja smulkaus kiekvienai pamokai pasiruo- 
šimo, darbo plano nustatymo, atskirų klausimų numatymo ir kt. Jei 
klasėj vyks vertimas, mokytojas privalo iš anksto, vadinas, dieną ar 
kelias valandas prieš pamoką, išdirbti „pavyzdingą“ vertimą, nu-- 
spręsti, kurie žodžiai duotini, kurios pastabos darytinos. 

Kita nuomonė (Lewis, ib.) palieka mokytojui „momento“ įkvė- 
pimo laisvę. Jei, pav., mokytojas yra pasiryžęs skaityti šį pusmetį Ce- 
zarį, tai jis iš anksto, gal būt, dar per atostogas, susipažins su me- 
džiaga, pakartos, kas reikalinga, nustatys bendras darbo ribas ir kryptį. 
Prieš atskiras pamokas jis visai nesiruoš, kitaip sakant, jis nenustatys 
nei pavyzdingo vertimo, nei klaustinų klausimų. Įėjęs į klasę, pradė- 
jęs dirbti su mokiniais, jis bus pagautas tos ar kitos nuotaikos, jis pa- 
matys tikrenybėj, kuris klausimas klaustinas, kuris — ne; kas jam 
savo kabinete atrodė sunku, klasėj gali būti lengva, ir atvirkščiai. O 
jei jis pradės griežtai vykdyti savo planą, pamokai grės ,„susinimo“ 
pavojus: juk mokiniai galės iškelti visai kitus klausimus, kurie galėjo 
jam į galvą neateiti. Jei jis pasakys jiems tylėti ir tęs toliau savo, tai 
bus ir pedagoginis ir didaktinis nusikaltimas. 

Abi nuomonės atrodo nesutaikinamos ir abi turi savo geras puses. 
Tiesa, kaip ir daugely atvejų, guli vidury. Kaip kitur, taip ir čia mes 
neturime bijoti eklektizmo: mes privalome geras savybes imti iš abiejų 
pusių, iš visur. Aišku, kad bendras visu tūriu pasiruošimas iš anksto 
yra labai geras dalykas ir būtinai darytinas, bet labai naudinga yra ir 
prieš kiekvieną pamoką nustatyti darbo planą, kartais bent bendrais 
bruožais, kartais ir smulkiau, bet nuolat prisitaikant jau prie pažįs- 
tamų klasės ir paties darbo savybių. Reikia tik būti visuomet pasiruo- 
šiusiam iš anksto numatytą darbo planą, prireikus, pakeisti. Reikia 
taip pat palikti sau ir tam tikrą pasirinkimo laisvę. Mokytojas neturi 
būti lyg „mašina“: jis visuomet turi pasilikti „gyvu žmogumi“. Kar- 
tais gražūs žodžiai, kuriuos jis pasiruošė pasakyti ta ar kita proga 
klasėj, neina nuo jo lūpų. Gal būt, jis tam šiandien nėra nusiteikęs, 

gal būt, jis junta, kad mokiniai šiandien tiems jo žodžiams bus kurti. 
Aišku, kad jis tų žodžių nesakys ir pereis prie kito, gal būt, visai ne- 
numatyto dalyko. Bet, antra vertus, atsiras ir tokių atsitikimų, kai jis 
pajus, kad atėjo momentas dabar arba niekuomet pasakyti tą ar kitą 
dalyką. Jis sulaužys darbo programą, prie vieno klausimo jis, gal būt, 
užtruks visą laiką, o kitų visai nelies, bet iš tokio darbo, padaryto 
savo vietoj ir savo laiku,bus daugiau naudos, kaip iš smulkaus darbo 
programos vykdymo. Visa, kas pasakyta, nereiškia, kad mokytojas 
nuolat turi improvizuoti: jis tik turi būti tam pasiruošęs, jei atsiras 
reikalo. Aišku, kad normalus darbas neįmanomas be jau nustatyto 
bendrais bruožais plano ar jo kelių variantų. 

Lotynų kalbos mokytojui, ypač vyresniosiose klasėse, skaitant 
autorius, nuolat tenka turėti reikalo su skaitomosios medžiagos įver- 
tinimu. Įdomu bus čia pacituoti sąlygas, kurias „Naujųjų mokymo 
metodų“ autoriai („Modern Methods in Teaching“, p. 125) laiko bū- 
tinomis darbo pasisekimui: ,,1) Rimtas ir platus pasiruošimas iš anksto 
iš mokytojo pusės; 2) jo nuoširdus entuziazmas; 3) rūpestingas pasi- 
ruošimas iš anksto iš mokinių pusės; 4) įspūdingas įvadas į temą; 
5) įdomi dalyko prezentacija nuo pradžios iki galo; 6) temos trakta- 
vimo pritaikinimas prie kiekvieno atskiro mokinio intelekto lygio ir 
reikalavimų; ir, labai dažnai, 7) sudarymas mokiniuose naujų susido- 
mėjimo šaltinių“. 

Mokytojui ne tik skaitomoji medžiaga, jie priduria, turi būti gerai 
pažįstama, bet ir autoriaus gyvenimas ir mintys. Bet, maža to, jis turi 
pats nuoširdžiai gėrėtis veikalu, kad ir jo mokiniai būtų tos nuotaikos 
pagauti (Mūsų jau aukščiau buvo pareikštas pageidavimas turėti kuo 
plačiausias skaitytinų autorių bei veikalų programas, tuo būdu už- 
tikrinant pasirinkimo laisvę atitinkamai atskirų dėstytojų polinkiams). 

Taip pat turėtina galvoj, kad vien mokytojo pasiruošimo maža, 
jei jo mokiniai nėra paruošti tinkamam medžiagos sudorojimui. Skai- 
tant ir iš vidaus ir iš orės sunkesnio pobūdžio autorius, tai itin svarbu. 
Šiuo atžvilgiu programos turi būti ypač lanksčios, taip kad, sakysime, 
toks nelengvai prieinamas veikalas, kaip Cicerono fildosofiški veika- 
1ai*), galėtų būti, reikalui esant, praleistas. 

Kervirtoji čia minėta sąlyga daugiausia liečia nagrinėtą anksčiau 
klausimą apie įvadą į atskiro autoriaus skaitymą. Čia tik paminėsime 
priemonę, kurią nurodo aukščiau minėti autoriai, būtent, paveikti mo- 
kinių vaizduotę ir juos sudominti kokiu nors daiktu, turinčiu ryšį 


*) Teina į Klaipėdos krašto gimnazijų programą. 

su skaitomuoju autoriumi. Lengviausiai ir prieinamiausiai, žinoma, 
būtų atnešti jo portretą, bet ir kiti daiktai, susiję taip ar kitaip su jo 
„veikalais, su jo amžiumi, su jo veikla vėlesniais laikais, gali taip pat 
patarnauti tam tikslui. Pav., jei negalima parodyti tikro veikalo ori- 
ginalo, atsinešti bent fotografišką jo rankraščio nuotrauką. 

Kalbėdami apie vaikų sudominimą, minėti autoriai pabrėžia, kad 
mokytojas turi vengti per didelio veikalo technikos nagrinėjimo, jo 
struktūros analizės, kad neardytų bendro įspūdžio. 

Septinto punkto vykdymas padės ne tik skaitymo namie plėtoji- 
muisi, bet ir aplamai mokinio lavinimuisi savo paties jėgomis, sukėlęs 
domėjimąsi dalykais, stovinčiais už gimnazijos programų ribų. Pav., 
Horacijaus filosofijos nagrinėjimas gali paraginti mokinį prie filoso- 
fiško pobūdžio knygų skaitymo. 


Mintys, čia pareikštos apie atskiros pamokos planą, galioja ir viso 
pusmečio darbo planą sudarant. Toks planas bus tik tam tikras pro- 
jektas tikro darbo, kuris vystysis, turint ne vien tik jį galvoj, bet ir 
visas kitas aplinkybes, kurios paaiškės, projektą vykdant ir patį darbą 
vykdant. Čia taip pat neturi būti aklo anksčiau nustatytų normų lai- 
kymosi, bet gyva ir natūrali klasės darbo eiga. 

Žinoma, toks darbas reikalauja dar daugiau tikro pasiruošimo, ly- 
giai taip pat, kaip ir geras muzikos improvizavimas reikalauja aukštos 
technikos, bet tik toks mokyklos darbo sudvasinimas, vaisinga kūryba, 
o ne mechaniškas pareigų atlikimas duoda žmogui teisę pasivadinti 
tikro „MOKYTOJO“ vardu! 

„Geriausias mokytojas“, sako Vydūnas, „bus tobulas žmogus. Bet 
tiktai metų tūkstančiuose ir žmonių milijonuose randasi vienas to- 
bulas. Bet tobulybėn žengiančių gali būti daug. Kiekvienas žmogus 
tokiam žengimui yra pašauktas. O mokytojas, kurs skiria savo amžių 
auklėjimui, tuo ir tyčia yra pasiryžęs siekti aukštesnio žmoniškumo“. 

